
Mulţumiri 

r 


Ca şi Maimuţa goală, care a precedat-o, această carte 
se adresează unui public larg, motiv pentru care nu 
au fost citate în text autorităţile în domeniu. Totuşi, 
la alcătuirea acestui volum s-a făcut referire la nu¬ 
meroase cărţi şi articole originale, de aceea n-ar fi 
corect să nu recunoaştem contribuţia lor valoroasă, 
în paginile 363-366 am introdus o anexă în care sunt 
asociate subiectele dezbătute în fiecare capitol şi prin- 5 

cipalele autorităţi ştiinţifice implicate. Această anexă 
poate fi utilizată pentru a găsi referinţele detaliate 
din bibliografia selectivă. 

De asemenea, aş dori să-mi exprim îndatorarea 
şi recunoştinţa faţă de colegii şi prietenii care m-au 
ajutat prin discuţii, corespondenţă şi în multe alte 
feluri. Contribuţiile lor sunt diferite. în unele cazuri, 
m-au ajutat în mod direct în legătură cu un aspect 
anume al acestei cărţi, însă, în alte situaţii, mi-au mo¬ 
dificat percepţia în mod indirect, timp de mai mulţi 
ani, influenţându-mi gândirea în general şi ajutân- 
du-mă să-mi clarific imaginea de ansamblu. Tratând 
un subiect atât de amplu cum este grădina zoologică 
umană, îmi este imposibil să-i enumăr pe toţi, însă 

printre ei se află, în particular, următorii: dr. Anthony 
Ambrose, dl. Robert Ardrey, dl. David Attenborough, 
dl. Kenneth Bays, prof. Misha Black, dr. David Blest, 
dr. N.G. Blurton-Jones, dl. James Bomford, dr. John 
Bowlby, dl. Richard Carrington, sir Hugh Casson, 
dr. Michael Chance, dr. Richard Coss, dr. Christopher 
Evans, prof. Robin Fox, prof. J.H. Fremlin, dl. Oliver 
Graham-Jones, dr. Fae Hali, prof. Harry Harlow, 
dna. Mary Haynes, prof. Heini Hediger, prof. Robert 
Hinde, dr. Jan van Hooff, dr. Francis Huxley, 
sir Julian Huxley, prof. Jancy Ironside, dra. Devra 
Kleiman, dr. Adriaan Kortlandt, baroneasa Jane van 
Lawick-Goodall, dr. Paul Leyhausen, dna. Caroline 
Loizos, prof. Konrad Lorenz, dr. Malcolm Lyall-Wat- 
son, dr. Gilbert Manley, dr. Isaac Marks, dl. Tom 
Maschler, dr. L. Harrison Matthews, Lady Medway, 
6 dna. Ramona Morris, dr. Martin Moynihan, dr. John 
Napier, dna. Caroline Nicolson, dl. Philip Oakes, 
dr. Kenneth Oakley, dl. Victor Pasmore, sir Roland 
Penrose, sir Herbert Read, dr. Frances Reynolds, 
dr.Vemon Reynolds, dna.Claire Russell, dr.W.M.S. Rus- 
sell, prof. Arthur Smailes, dl. Peter Shepheard, 
dr. John Sparks, dr. Anthony Storr, dl. Frank Taylor, 
dr. Lionel Tiger, prof. Niko Tinbergen, dr. Nevil 
Tronchin-James, dl. Ronald Webster, dr. Wolfgang 
Wickler, dra. Pat Williams, dr. G.M. Woddis şi 
prof. John Yudkin. 

Mă grăbesc să adaug că includerea unui nume în 
această listă nu implică faptul că acea persoană este 
neapărat de acord cu ideile mele, aşa cum sunt expri¬ 
mate în această carte. 



Introducere 


Atunci când presiunile vieţii modeme devin apă¬ 
sătoare, orăşeanul copleşit se referă adesea la 
lumea lui agitată ca la o junglă de beton. Aceasta 

este o descriere colorată a vieţii unei comunităţi 

/ / 

urbane aglomerate, însă este total inexactă, după 
cum poate să confirme oricine a studiat o junglă 
adevărată. 

în condiţii normale, în habitatul lor natural, 
animalele sălbatice nu se automutilează, nu se 
masturbează, nu-şi atacă puii, nu fac ulcer gas¬ 
tric, nu devin fetişiste, nu suferă de obezitate, 
nu formează perechi homosexuale şi nu comit 
crime. In rândul oamenilor din oraşe, fără îndo¬ 
ială, toate acestea se întâmplă. Oare acest lucru 

scoate în evidentă o diferenţă fundamentală între 
/ / 

specia umană şi alte animale? La prima vedere 
aşa se pare, însă această percepţie este înşelă¬ 
toare. Şi alte animale reacţionează astfel în unele 
circumstanţe, şi anume atunci când se află în cap¬ 
tivitate. Animalul închis într-o cuşcă, la grădina 

zoologică, prezintă toate aceste anormalităţi pe 
care le cunoaştem aşa de bine de la semenii 
noştri umani. In concluzie, oraşul nu este nici pe 
departe o junglă de beton, ci este o grădină zoo¬ 
logică umană. 

Nu trebuie să comparăm locuitorul oraşului 
cu un animal sălbatic, ci cu un animal captiv. 
Animalul uman modern nu mai trăieşte în con¬ 
diţiile naturale ale speciei lui. Capturat, însă nu 
de vreun colecţionar, ci de propria sa inteligenţă 
sclipitoare, s-a aruncat singur într-o uriaşă mena¬ 
jerie agitată, unde este într-un pericol continuu 
de a ceda tensiunii. 

însă, în pofida presiunilor, avantajele sunt 

Să 

g enorme. Gradina zoologică, precum un părinte 
uriaş, are grijă de locatarii ei: le oferă mâncare, 
apă, adăpost, igienă şi asistenţă medicală; pro¬ 
blemele fundamentale ale supravieţuirii sunt 
reduse la minimum. Rămâne, astfel, mult timp 
liber. Cum este folosit acest timp într-o grădină 
zoologică neumană variază, bineînţeles, în func¬ 
ţie de specie. Unele animale se relaxează liniştite 
şi dormitează la soare; pentru altele, din contră, 
inactivitatea prelungită este din ce în ce mai greu 
de suportat. Dacă eşti un locuitor al grădinii zoo¬ 
logice umane, inevitabil faci parte din a doua 
categorie. Deoarece ai un creier în esenţă explo¬ 
rator şi inovator, nu vei fi capabil să te relaxezi 



prea mult timp. Vei fi împins spre activităţi din 
ce în ce mai elaborate. Vei investiga, vei orga¬ 
niza şi vei crea, iar în final, vei deveni din ce în 
ce mai captiv. Fiecare pas spre complexitate te 
îndepărtează mai mult de starea tribală naturală, 
stare în care strămoşii tăi au trăit timp de un 
milion de ani. 

Povestea omului modem este povestea luptei 
pentru a face faţă consecinţelor acestei dificile 
înaintări. Imaginea este confuză şi înşelătoare 
şi pentru că noi avem un dublu rol, fiind, în 
acelaşi timp, spectatori şi participanţi. Poate că 
imaginea s-ar mai limpezi dacă am vedea lucru¬ 
rile din punctul de vedere al zoologului, ceea ce 
voi încerca să fac în paginile următoare. In majo¬ 
ritatea cazurilor am ales intenţionat exemple 
familiare pentru cititorii occidentali. Aceasta nu 
înseamnă însă că vreau să-mi leg concluziile 
numai de culturile occidentale. Din contră, 
toate indiciile arată că principiile fundamentale 
se aplică în aceeaşi măsură orăşenilor de pre¬ 
tutindeni. 

Dacă vi se pare că spun „întoarceţi-vă, vă în¬ 
dreptaţi spre dezastru", vă asigur că nu este aşa. 
De-a lungul progresului nostru social de nestă¬ 
vilit, s-au dezlănţuit glorios în noi puternicele 
porniri spre inventivitate şi explorare. Acestea 
reprezintă o parte fundamentală a moştenirii 

noastre biologice. Nu au nimic artificial sau 
nefiresc. Reprezintă punctul nostru forte, dar şi 
cea mai mare slăbiciune. Ce încerc să scot în evi¬ 
denţă este preţul din ce în ce mai mare pe care 
trebuie să-l plătim pentru a ne satisface aceste 
porniri, ca şi ingeniozitatea cu care reuşim să 
plătim acest preţ, oricât de mare ar fi. Mizele 
cresc permanent, jocul devine mai riscant, pier¬ 
derile tot mai mari, ritmul se iuţeşte. Insă în 
ciuda riscurilor, este cel mai incitant joc pe care 
omenirea l-a cunoscut vreodată. Este absurd să 
vrem ca cineva să sufle din fluier şi să oprească 
jocul. Cu toate acestea, se poate juca în mai 
multe feluri şi, dacă am putea înţelege mai bine 
adevărata natură a jucătorilor, l-am putea face 
mai recompensant, fără a deveni în acelaşi timp 
mai periculos şi, în final, dezastruos pentru 
întreaga specie. 



1 


Triburi şi supertriburi 


Imaginaţi-vă o suprafaţă de teren lungă de 30 de 
kilometri şi la fel de lată. închipuiţi-vă că este 
sălbatică, locuită de animale mai mari şi mai 
mici. Acum vizualizaţi un grup compact de şai¬ 
zeci de oameni care îşi au tabăra în mijlocul 
acestui teritoriu. încercaţi să vă vedeţi acolo, 
membri ai acestui mic trib, iar în jurul vostru, cât 
vezi cu ochii, un vast teritoriu - teritoriul vostru. 
Nimeni, în afară de tribul tău, nu se foloseşte de 
acest spaţiu imens. Este exclusiv terenul de vână¬ 
toare al tribului vostru. Din când în când, bărbaţii 
din grup pleacă în căutarea vânatului. Femeile 
culeg tot soiul de fructe. Copiii se joacă gălăgios 
prin tabără, imitând tehnicile de vânătoare ale 
taţilor lor. Dacă tribul are succes şi se măreşte, 
la un moment dat, un grup se va separa şi va co¬ 
loniza un nou teritoriu. încetul cu încetul, specia 
se răspândeşte. 

Imaginaţi-vă o suprafaţă de teren lungă de 
30 de kilometri şi la fel de lată. închipuiţi-vi-o 

civilizată, ocupată de maşini şi de clădiri. Acum 
vizualizaţi un grup compact de şase milioane 
de oameni aşezaţi în mijlocul acestui teritoriu. 
Priviţi-vă stând acolo, în jur întinzându-se ora¬ 
şul imens şi complex mai departe decât poţi 
cuprinde cu privirea. 

Comparaţi cele două imagini. In scena a doua 
raportul este de o sută de mii de indivizi pentru 
fiecare locuitor al primului cadru. Spaţiul este 
însă acelaşi. La scara de timp a evoluţiei, această 
schimbare dramatică a avut loc practic instan¬ 
taneu; a fost nevoie de doar câteva mii de ani 
pentru a transforma scena unu în scena doi. Se 
pare că animalul uman s-a adaptat minunat la 
noua lui condiţie, însă n-a avut timp să se adap¬ 
teze biologic, să evolueze într-o specie nouă, 
civilizată şi din punct de vedere genetic. Acest 
proces de civilizare a fost în întregime împlinit 
prin învăţare şi condiţionare. Din punct de ve¬ 
dere biologic, el încă este acel animal tribal sim¬ 
plu descris în prima scenă. A trăit în acest fel nu 
doar câteva secole, ci timp de un milion de ani. 
In această perioadă, este adevărat, s-a schimbat 
din punct de vedere biologic. Evoluţia sa a fost 
spectaculoasă. Presiunile supravieţuirii au fost 
imense şi l-au modelat. 

în ultimele mii de ani, anii urbani, anii aglo¬ 
meraţi ai omului civilizat, s-au întâmplat atât de 



multe, încât ne e greu să înţelegem că nu repre¬ 
zintă decât o infimă parte din epopeea umană. 
Lumea de azi ne e aşa de familiară, încât aproape 
ne imaginăm că am ajuns aici treptat şi, drept 
urmare, suntem total echipaţi din punct de ve¬ 
dere biologic să facem faţă noilor provocări 
sociale. Dacă facem însă un efort şi judecăm la 
rece, suntem nevoiţi să admitem că nu este deloc 
aşa. Doar incredibila noastră maleabilitate şi 
adaptabilitatea noastră ingenioasă dau această 
impresie. Simplul vânător tribal îşi dă toată 
silinţa să-şi poarte noua haină cu uşurinţă şi 
mândrie; însă noile podoabe sunt greoaie şi 
încurcate şi el se tot împiedică în ele. In orice caz, 
înainte de a examina felul în care se poticneşte 
şi adeseori îşi pierde echilibrul, trebuie să vedem 
modul în care a reuşit să-şi coasă laolaltă fabu¬ 
loasa mantie de civilizaţie. 

r 

Trebuie să începem prin scăderea tempera¬ 
turii, până ajungem înapoi sub stăpânirea Epocii 
de gheaţă, să spunem, cu douăzeci de mii de ani 
în urmă. Strămoşii noştri timpurii, iscusiţi vână¬ 
tori, reuşiseră deja să se răspândească în cea mai 
mare parte a Lumii Vechi şi erau pe cale să mi¬ 
greze prin Asia de Est în Lumea Nouă. O expan¬ 
siune atât de uluitoare însemna că modul lor 
simplu de viaţă, bazat pe vânătoare, îi transfor¬ 
mase în adversari periculoşi pentru rivalii lor. 

marile carnivore. însă acest fapt nu este aşa de 
surprinzător, dacă ne gândim că strămoşii noştri 
din Epoca de gheaţă aveau deja creierul la fel 
de mare şi de bine dezvoltat precum îl avem noi 
azi. La nivel scheletic, diferenţele dintre ei şi noi 
sunt minore. Din punct de vedere fizic, omul mo¬ 
dem intrase deja în scenă. De fapt, dacă ar fi posi¬ 
bil, cu ajutorul unei maşini a timpului, să luăm 
un copil nou-născut al unui vânător din Epoca 
de gheaţă şi să-l creştem în prezent ca şi pe copiii 
noştri, este puţin probabil ca cineva să-şi dea 
seama de substituire. 

în Europa, climatul era ostil, însă strămoşii 
noştri îi făceau faţă cu succes. Cu cea mai sim¬ 
plă tehnologie, erau capabili să vâneze animale 
imense. Din fericire, ne-au lăsat dovezi ale înde¬ 
mânării lor la vânătoare, nu doar prin interme¬ 
diul resturilor pe care le găsim întâmplător în 
peşterile pe care le-au locuit, ci şi prin uimitoa¬ 
rele picturi rupestre de pe pereţii acestora. Ma¬ 
muţii şi rinocerii lânoşi, bizonii şi renii ilustraţi 
aici nu lasă nici o îndoială asupra naturii clima¬ 
tului. Astăzi, odată ce ieşi din întunecimea peş¬ 
terii şi dai cu ochii de peisajul rural scăldat în 
soare, îţi e greu să ţi-1 imaginezi populat de acele 
animale enorme şi cu blană groasă. Contrastul 
dintre temperatura de atunci şi cea de acum 
devine clar. 



Pe când ultima glaciaţiune se apropia de 
sfârşit, gheaţa a început să se retragă spre nord 
cu o viteză de 50 de metri pe an, iar animalele de 
mediu rece au urmat-o. Locul tundrei reci a fost 
luat de păduri bogate. Marea Epocă de gheaţă a 
luat sfârşit în urmă cu aproximativ zece mii de 
ani, anunţând o nouă eră în evoluţia omenirii. 

Schimbarea avea să apară în locul de întâlnire 
dintre Africa, Asia şi Europa. Acolo, pe coasta 
de est a Mării Mediterane, a intervenit o mică 
modificare în comportamentul uman de hrănire 
care avea să schimbe întregul curs al progresu¬ 
lui omenirii. A fost ceva destul de obişnuit şi de 
simplu, în sine, dar a avut un impact uriaş. As¬ 
tăzi ni se pare ceva firesc: o numim agricultură. 

înainte de aceasta, toate triburile umane se 
hrăneau în două feluri: bărbaţii vânau animale, 
iar femeile culegeau plante. Dieta era echilibrată 
prin împărţirea produselor. în principiu, toţi 
membrii adulţi activi ai tribului erau implicaţi 
în procesul de procurare a hranei. Stocarea ali¬ 
mentelor se făcea la scară mică. Pur şi simplu 
se duceau şi îşi procurau ce vroiau, când vroiau. 
Această practică era mai puţin riscantă decât 
pare, deoarece, evident, întreaga populaţie a 
lumii era atunci infimă, comparativ cu numărul 
masiv al populaţiei actuale. în orice caz, cu 
toate că aceşti vânători-culegători timpurii se 

descurcau foarte bine şi au reuşit să colonizeze 
o mare parte a globului, formaţiunile lor tribale 
au rămas mici şi simple. De-a lungul sutelor de 
mii de ani de evoluţie, oamenii deveniseră din 
ce în ce mai bine adaptaţi, atât fizic cât şi men¬ 
tal, atât ca structură cât şi comportamental, la 
acest mod de viaţă bazat pe vânătoare. Noul pas 
pe care l-au făcut, spre agricultură şi producţia 
de hrană, i-a împins peste un prag neaşteptat, 
aruncându-i foarte repede într-o formă de exis¬ 
tenţă socială nefamiliară, pentru care n-au avut 
timp să-şi dezvolte noi calităţi reglate genetic, 
pentru a-i ajuta să-i facă faţă. De acum înainte, 
capacitatea de adaptare şi maleabilitatea compor¬ 
tamentală, abilitatea de a învăţa şi de a se mula 
după situaţii noi şi mai complexe aveau să fie 
testate la maximum. Urbanizarea şi complicaţiile 
vieţii în oraş se află doar la un pas. 

Din fericire, îndelungata îndeletnicire cu vâ¬ 
nătoarea le-a dezvoltat ingeniozitatea şi un 
sistem de ajutor reciproc. Este adevărat că vână¬ 
torii umani încă erau competitivi şi ambiţioşi 
din fire, la fel ca strămoşii lor maimuţe, însă com¬ 
petitivitatea lor fusese forţată să se tempereze 
datorită unei nevoi fundamentale crescânde de 
a coopera. Fusese singura lor şansă de succes în 
faţa tradiţionalilor rivali cu gheare ascuţite, uci¬ 
gaşii profesionişti ai lumii carnivorelor, cum erau 



marile feline. Vânătorii umani îşi dezvoltaseră 
spiritul de cooperare, inteligenţa şi natura explo¬ 
ratoare, această combinaţie dovedindu-se efici¬ 
entă şi mortală pentru rivali şi pentru pradă, 
învăţau repede, aveau memorie bună şi erau 
experţi în a corela elemente diferite din trecut 
pentru a soluţiona probleme noi. Dacă această 
calitate fusese deosebit de folositoare în vremu¬ 
rile de început, în timpul expediţiilor compli¬ 
cate de vânătoare, le era cu mult mai necesară 
acum, aproape de casă, în pragul unei noi forme 
de viaţă socială, mult mai complexă. 

Ţinuturile din jurul coastei estice a Meditera- 
nei erau habitatul a două plante esenţiale: grâul 
sălbatic şi orzul sălbatic. In regiune se mai aflau 17 
de asemenea capre sălbatice, oi sălbatice, vite 
sălbatice şi porci sălbatici. Vânătorii-culegători 
umani care s-au aşezat în acest areal domestici¬ 
seră deja câinele, folosit îndeosebi la vânătoare 
sau pentru pază, mai degrabă decât ca sursă 
directă de hrană. Adevărata agricultură a început 
prin cultivarea a două plante: grâul şi orzul. La 
scurt timp a urmat domesticirea caprei şi a oii la 
început, urmată puţin mai târziu de domesticirea 
vacii şi a porcului. E foarte probabil că anima¬ 
lele, atrase de lanurile cultivate, s-au apropiat 
iniţial să se hrănească şi au rămas pentru a fi 
înmulţite de oameni şi consumate la rândul lor. 

Nu este deloc întâmplător faptul că şi celelalte 
două regiuni ale Pământului unde ulterior s-au 
dezvoltat independent mari civilizaţii antice 
(sudul Asiei şi America Centrală) erau tot teri¬ 
torii în care vânătorii-culegători au găsit plante 
sălbatice potrivite pentru a fi cultivate: orez în 
Asia şi porumb în America. 

Aceste culturi din Epoca târzie a pietrei au 
avut aşa de mare succes, încât plantele şi anima¬ 
lele domesticite atunci au rămas, până în zilele 
noastre, sursa principală de hrană pentru toate 
sistemele agricole la scară mare. Noile progrese 
în agricultură sunt mai degrabă de ordin meca¬ 
nic decât biologic. însă un impact cu adevărat 
zguduitor asupra speciei noastre l-a avut micul 
18 surplus alimentar care a apărut la începuturile 
agriculturii. 

Retrospectiv, este uşor de explicat. înainte de 
agricultură, oricine vroia să mănânce trebuia să 
contribuie la găsirea hranei. în principiu, între¬ 
gul trib era implicat. însă, atunci când mintea 
lor prevăzătoare, care plănuise strategii de vână¬ 
toare, şi-a îndreptat atenţia spre problemele de 
organizare a cultivării recoltelor, irigare a tere¬ 
nurilor şi înmulţire a animalelor captive, oame¬ 
nii au câştigat două lucruri deodată. Succesul 
lor a fost aşa de mare, încât pentru prima dată, 
aveau nu doar o sursă constantă de hrană, ci şi 
un surplus garantat şi regulat. Crearea acestui 



surplus a fost cheia ce avea să deschidă porţile 
civilizaţiei. în sfârşit, tribul uman putea să între¬ 
ţină mai mulţi membri decât cei necesari pentru 
căutarea hranei. Acum tribul putea nu numai 
să crească, ci şi să se dispenseze de o parte din 
oameni în favoarea altor sarcini, şi aici nu ne 
referim la activităţile temporare, efectuate fugitiv 
atunci când nu produceau hrană, ci la activităţi 
continue, susţinute, care puteau să înflorească 
prin ele însele. S-a născut astfel o epocă a spe¬ 
cializării. 

Aceste începuturi timide au dat naştere pri¬ 
melor oraşe. 

Am spus că este uşor de explicat, însă aceasta 
înseamnă că nu este greu pentru noi, privind în 
urmă, să scoatem în evidentă factorul vital care 
a condus la următorul mare pas în istoria ome¬ 
nirii. Bineînţeles, nu înseamnă că a fost un pas 
uşor de făcut în acea vreme. Este adevărat că 
vânătorul-culegător uman era un animal mag¬ 
nific, plin de aptitudini ascunse şi cu un mare 
potenţial. O dovadă suficientă este existenţa 
noastră astăzi. însă omul a evoluat ca un vână¬ 
tor tribal, nu ca un agricultor răbdător şi seden¬ 
tar. Este adevărat, de asemenea, că avea un creier 
vizionar, capabil să planifice vânătoarea şi să 
înţeleagă schimbările sezoniere din mediul său. 
Insă, pentru a fi un agricultor de succes, trebuia 

să-şi lărgească percepţia despre viitor mai mult 
decât era obişnuit. Tacticile de vânătoare trebu¬ 
iau să devină strategii agricole. Odată realizat 
acest lucru, a trebuit să-şi împingă creierul mai 
departe, pentru a se descurca în complexele re¬ 
laţii sociale ce au urmat acestei nou-întemeiate 
/ 

prosperităţi, pe măsură ce satele au crescut şi 
au devenit oraşe. 

Este important să înţelegem acest lucru atunci 
când vorbim despre „revoluţia urbană". Utili¬ 
zarea acestei expresii dă impresia că oraşele au 
început să răsară peste noapte, pretutindeni, 
grăbindu-se spre o nouă şi impresionantă viaţă 
socială. Insă nu a fost aşa. Vechile obiceiuri au 
2 q dispărut încet şi cu dificultate. De fapt, în multe 
părţi ale lumii, sunt încă alături de noi şi în ziua 
de azi. Numeroase culturi contemporane încă 
funcţionează practicând o agricultură la nivelul 
neoliticului, iar în anumite regiuni, cum sunt 
deşertul Kalahari, nordul Australiei şi zonele 
arctice, putem încă vedea comunităţi de vână- 
tori-culegători asemănători cu cei din paleolitic. 

Primele extinderi urbane, primele oraşe, nu 
au apărut ca o erupţie bruscă pe pielea societă¬ 
ţii preistorice, ci ca nişte punctuleţe izolate. Au 
apărut în unele locuri din Asia de sud-vest ca 
excepţii remarcabile de la regula generală. După 
standardele actuale, aceste oraşe erau foarte 



mici, iar modelul s-a răspândit încet, foarte în¬ 
cet. Fiecare era bazat pe o organizare tipic locală 
şi era strâns legat şi integrat în terenurile agri¬ 
cole din jur. 

La început, schimburile şi interacţiunile din¬ 
tre un centru urban şi altele erau reduse. Acesta 
avea să fie următorul mare progres, şi i-a trebuit 
mult timp. Bariera psihologică pentru acest pas a 
fost, în mod evident, pierderea identităţii locale. 
Nu a fost într-atât cazul unui trib care şi-a pier¬ 
dut conducătorul, cât al conducătorului care 
refuză să-şi piardă tribul. Omul a evoluat ca ani¬ 
mal tribal, iar caracteristicile de bază ale unui 
trib simt acelea că funcţionează pe o bază locală, 
interpersonală. Abandonarea acestui model so¬ 
cial fundamental, atât de tipic pentru condiţia 
umană ancestrală, ar fi fost împotriva firii. Insă 
pasul a fost grăbit de mica sămânţă, atât de efi¬ 
cient recoltată şi transportată. Odată ce agri¬ 
cultura a avansat, iar elita urbană, eliberată de 
munca de producţie, a început să-şi concentreze 
puterea creierului asupra altor probleme, ine¬ 
dite, era inevitabil ca în cele din urmă să apară 
între oraşele învecinate o reţea urbană, o inter¬ 
conectare organizată ierarhic. 

Primul oraş cunoscut a apărut la Ierihon, în 
urmă cu peste 8 000 de ani, însă prima civilizaţie 
în întregime urbană s-a dezvoltat mai la est, de 

partea cealaltă a deşertului sirian, în Sumer. 
Acolo, în perioada cuprinsă între 6 000 şi 5 000 
de ani în urmă, a luat naştere primul imperiu, 
iar preistoria a rămas fără prefixul „pre" odată 
cu inventarea scrisului. Coordonarea interur¬ 
bană s-a dezvoltat, conducătorii au devenit ad¬ 
ministratori, s-au înfiinţat profesii, metalurgia 
şi transportul au avansat, au fost domesticite 
animale de povară (diferite de animalele pentru 
consum) şi au fost ridicate construcţii monu¬ 
mentale. 

După standardele actuale, oraşele sumeriene 
erau mici, cu o populaţie cuprinsă între 7 000 şi 
20 000 de indivizi. Fără îndoială însă că vână¬ 
torul nostru tribal străbătuse deja cale lungă 
pentru a ajunge acolo. Devenise cetăţean, mem¬ 
bru al unui supertrib, şi diferenţa esenţială era 
aceea că într-un supertrib nu-l mai cunoştea perso¬ 
nal pe fiecare membru al comunităţii sale. Această 
schimbare, trecerea de la societatea personală la 
cea impersonală, avea să-i provoace animalului 
uman cea mai mare agonie de-a lungul milenii¬ 
lor următoare. Ca specie, noi nu eram echipaţi 
biologic să facem faţă unei mase de străini 
deghizaţi în membri ai tribului nostru. Am fost 
nevoiţi să învăţăm acest lucru, însă n-a fost 
uşor. După cum vom vedea mai târziu, încă ne 



luptăm cu acest fapt, pe diverse căi ascunse - şi 
pe unele care nu sunt aşa de ascunse. 

Ca rezultat al acestei amplificări artificiale a 
modului de viaţă socială la un nivel supertribal, 
a devenit necesară introducerea unor noi forme 
de control pentru a ţine laolaltă comunităţile 
lărgite exagerat. Pentru enormele beneficii ma¬ 
teriale ale vieţii în supertrib trebuia să se plă¬ 
tească prin disciplină. In cadrul civilizaţiilor 
antice, care au început să se dezvolte în jurul 
Mediteranei, în Egipt, Grecia, Roma şi în alte 
părţi, administraţia şi dreptul au căpătat am¬ 
ploare şi complexitate simultan cu tehnologia 
şi artele, care înfloreau perpetuu. 

A fost un proces lent. Măreţia ruinelor acestor 
civilizaţii, de care ne minunăm azi, ne îndeamnă 
să credem că ele cuprindeau populaţii vaste, însă 
nu este deloc aşa. Creşterea numărului de locui¬ 
tori într-un supertrib era graduală. Nu mai de¬ 
parte de anul 600 î.Hr., cel mai mare oraş, Babilon, 
avea nu mai mult de 80 000 de oameni. Atena 
clasică avea doar 20 000 de cetăţeni, dintre care 
doar un sfert erau membri ai adevăratei elite ur¬ 
bane. Populaţia totală a întregului oraş-stat, in¬ 
cluzând negustorii străini, sclavii şi rezidenţii 
urbani şi rurali, a fost estimată între 70 000 şi 
100 000 de locuitori, o populaţie ceva mai mică 
decât a oraşelor universitare Oxford şi Cambridge 

de astăzi. Bineînţeles, metropolele modeme nu 
suportă comparaţie, astăzi existând peste o sută 
de oraşe cu populaţii de peste un milion, cea mai 
mare depăşind zece milioane de locuitori. Chiar 
şi Atena modernă e populată de nici mai mult 
nici mai puţin decât 1 850 000 de suflete. 

Dacă-şi doreau un proces continuu şi susţi¬ 
nut de creştere şi înflorire, statele urbane antice 
nu se mai puteau baza doar pe producţia locală. 
Aveau nevoie să-şi suplimenteze proviziile fie 
prin comerţ, fie prin cucerire. Roma le-a făcut 
pe amândouă, dar a pus accentul pe cucerirea 
executată cu o eficienţă militară şi administra¬ 
tivă devastatoare, astfel încât a fost capabilă să 
24 creeze cel mai mare oraş de până atunci, cu o 
populaţie de aproape jumătate de milion şi cu 

un model ale cărui ecouri s-au făcut simtite de-a 

/ 

lungul secolelor. Se fac simţite şi azi, nu numai 
în ce priveşte bătaia de cap a organizatorilor, 
manipulatorilor şi talentelor creative, ci şi prin 
lenea şi setea crescândă de senzaţii ale elitei 
urbane, care a devenit atât de numeroasă, încât 
poate deveni foarte uşor nemulţumită, cu efecte 
devastatoare, astfel încât trebuie distrată conti¬ 
nuu, cu orice preţ. Sofisticatul cetăţean al Romei 
imperiale prefigurează prototipul omului super- 
triburilor actuale. 



Desfăşurarea poveştii noastre urbane a atins, 
odată cu Roma antică, un nivel în care comuni¬ 
tatea umană a crescut atât de mult şi este atât 
de aglomerată, încât, zoologic vorbind, am ajuns 
deja la condiţiile moderne. Este adevărat că, 
de-a lungul secolelor următoare, povestea s-a 
mai complicat, însă în esenţă a rămas aceeaşi. 
Masele au devenit mai compacte, elitele s-au di¬ 
ferenţiat net, tehnologiile au avansat. Frustră¬ 
rile şi stresul vieţii urbane s-au acutizat. Ciocnirile 
dintre supertriburi au devenit mai sângeroase. 
Fiind prea mulţi oameni, societatea se putea lipsi 
de unii dintre ei, îşi putea permite să-i irosească. 
Individul s-a pierdut în mulţime, relaţiile dintre 
oameni au devenit mai impersonale, iar inuma- 
nitatea dintre semeni a crescut la proporţii ori¬ 
bile. Ceea ce n-ar trebui să ne surprindă, pentru 
că, după cum am spus mai devreme, relaţiile im¬ 
personale nu sunt, din punct de vedere biologic, 
specifice omului. Surprinzător este că supertri- 
burile, exagerat de mari, totuşi au supravieţuit, 
şi chiar foarte bine. Acest lucru n-ar trebuie să 
fie doar o realitate evidentă a secolului XX, ci 
mai degrabă un motiv de mirare. Este o dovadă 
uimitoare a incredibilei noastre ingeniozităţi, 
tenacităţi şi maleabilităţi. Oare cum ne-am des¬ 
curcat? Tot ce aveam la îndemână, ca animale, 
era un set de caracteristici dobândite în timpul 

lungii noastre ucenicii în vânătoare. Răspunsul 
trebuie să se găsească în natura acestor caracte¬ 
ristici şi în felul în care am reuşit să le exploa¬ 
tăm şi să le manipulăm, fără să le modificăm 
atât de mult pe cât pare (la prima vedere) că am 
fi făcut-o. Trebuie să le studiem mai atent. 

Organizarea socială a speciilor actuale de mai¬ 
muţe ne poate da câteva indicii despre trecutul 
nostru preuman. Un fenomen larg răspândit la 
primatele evoluate actuale este existenţa unor 
indivizi dominanţi, puternici, care domnesc 
asupra restului grupului. Membrii mai slabi ai 
grupului îşi acceptă rolul de subordonaţi. Nu 
fug în tufişuri să se organizeze independent. 

26 Grupul înseamnă putere şi siguranţă. Dacă se 
măreşte prea mult, o parte din grup se separă 
şi pleacă, însă indivizii solitari reprezintă ceva 
anormal în lumea maimuţelor. Grupurile se 
menţin unitare şi sunt în continuă mişcare. 
Fidelitatea supuşilor nu este doar rezultatul tira¬ 
niei masculilor dominanţi. Sunt ei despoţi, dar 
în acelaşi timp îşi asumă rolul de gardieni şi 
protectori. Dacă grupul este ameninţat din afară 
de un prădător înfometat, de exemplu, ei sunt 
cei mai activi în apărare. în faţa unui pericol 
extern, masculii dominanţi se unesc pentru a-i 
face fată, uitând de ciondănelile dintre ei. In alte 



momente însă, cooperarea activă în cadrul gru¬ 
pului este minimă. 

întorcându-ne la animalele umane, putem 
vedea că acest sistem fundamental - cooperarea 
socială în faţa pericolelor externe, competiţia 
socială în cadrul grupului - ni se aplică şi nouă, 
cu toate că strămoşii noştri îndepărtaţi au fost 
forţaţi să schimbe întrucâtva echilibrul. Pentru 

/ r 

a trece de la mâncători de fructe la vânători, era 
nevoie de o cooperare internă mai mare, mai ac¬ 
tivă, iar pentru aceasta a fost nevoie de un efort 
imens. Lumea din afară, pe lângă momentele 
de panică ocazionale, însemna acum o continuă 
provocare pentru vânătorul în devenire. Rezul¬ 
tatul a fost o schimbare fundamentală care a 
dus la ajutorul reciproc şi la împărţirea şi com¬ 
binarea resurselor. Asta nu înseamnă că oame¬ 
nii timpurii au început să se mişte toţi ca unul, 
ca un banc de peşti; viaţa era prea complexă 
pentru aşa ceva. Competiţia şi spiritul de con¬ 
ducere au rămas, având rolul de a stimula elanul 
şi de a reduce nehotărârea, însă autoritatea des¬ 
potică a fost redusă drastic. A fost atins un echi¬ 
libru delicat, care, după cum am văzut deja, se va 
dovedi extrem de reuşit, permiţând vânătorilor 
umani timpurii să se răspândească pe cea mai 
mare parte a Pământului, cu un minim suport 
tehnologic. 

Ce s-a întâmplat cu acest delicat echilibru 
odată ce micile triburi au înflorit, transformân- 
du-se în gigantice supertriburi? Odată cu pier¬ 
derea relaţiilor personale specifice tribului, 
pendulul competiţie/ cooperare a început să se 
balanseze periculos înainte şi înapoi, şi de 
atunci tot oscilează anormal. Deoarece membrii 
subordonaţi ai supertriburilor s-au transformat 
în mulţimi impersonale, cele mai violente oscila¬ 
ţii ale pendulului au fost înspre latura despotică, 
competitivă. Grupurile urbane supradimensio¬ 
nate au căzut pradă repede şi de multe ori forme¬ 
lor exagerate de tiranie, despotism şi regimurilor 
dictatoriale. Supertriburile au dat naştere unor 
superconducători, care şi-au exercitat puterea 
în moduri care-i fac pe vechii tirani-maimuţe 
să pară nişte apariţii benigne. De asemenea, au 
dat naştere supersubordonaţilor, sub forma scla¬ 
vilor, care au suferit forme extreme de subju¬ 
gare, pe care nici cea din urmă maimuţă nu le-a 
cunoscut. 

Era nevoie de mai mult decât de un singur 
despot pentru a putea domina un supertrib în 
acest fel. Chiar şi cu noile tehnologii mortale - 
arme, temniţe, torturi - care-1 ajutau să menţină 
cu forţa condiţiile de subjugare generală, el avea 
nevoie de o categorie masivă de adepţi pentru a 
reuşi să păstreze pendulul biologic într-o parte 



atât de mult. Acest lucru a fost posibil deoarece 
adepţii, ca şi conducătorii, erau infectaţi de im¬ 
personalitatea condiţiilor supertribale. Ei şi-au 
liniştit întrucâtva conştiinţa cooperatoare prin 
crearea de subgrupuri sau pseudotriburi în ca¬ 
drul organismului supertribal. Fiecare individ 
şi-a stabilit relaţii personale, în vechiul stil bio¬ 
logic, cu un grup mic, de dimensiunile unui trib, 
format din companioni sociali sau profesionali, 
în cadrul acestui grup îşi putea satisface tendin¬ 
ţele fundamentale spre ajutor reciproc şi împăr¬ 
ţire de bunuri. Alte subgrupuri - de exemplu, 
clasa sclavilor - erau considerate străine şi păs¬ 
trate în afara protecţiei grupului. Puterea subtilă 
a acestei noi subdiviziuni stă în faptul că oame¬ 
nii au făcut posibil ca relaţiile personale să fie 
tratate într-un mod impersonal. Chiar dacă un 
subordonat - un sclav, un servitor sau un şerb - 
are o relaţie personală cu stăpânul, faptul că prin 
naştere a fost plasat în altă categorie socială îl 
condamnă la un tratament nedrept, acelaşi tra¬ 
tament aplicat oricărei mulţimi impersonale de 
oameni. 

Se spune că puterea corupe: este doar parţial 
adevărat. Subjugarea dusă la extrem poate co¬ 
rupe la fel de eficient. Atunci când pendulul 
biosocial se îndepărtează de cooperarea activă 
şi tinde către tiranie, întreaga societate devine 

coruptă. O dictatură poate aduce mari progrese 
materiale. Poate muta 4 883 000 de tone de piatră 
pentru a construi o piramidă, însă având o 
structură socială deformată, zilele îi sunt numă¬ 
rate. Poţi domina foarte mult timp şi foarte mulţi 
oameni, însă chiar şi cu atmosfera supraîncăl¬ 
zită din supertrib, există o limită. Dacă, atunci 
când limita este atinsă, pendulul biosocial se 
înclină uşor înapoi, spre punctul de echilibru, 
societatea se poate considera norocoasă. Dacă 
pendulul oscilează sălbatic înainte şi înapoi, 
cum e cel mai probabil, atunci se varsă sânge la 
o scară la care strămoşul nostru vânător n-ar fi 
visat niciodată. 

Reafirmarea puternică şi repetată a impul¬ 
sului spre cooperare al fiinţei umane e un mira¬ 
col al supravieţuirii noastre ca civilizaţie. Sunt 
atâtea tendinţe împotriva acestei porniri şi totuşi 
ea continuă să reziste. Ne place să ne gândim la 
acest lucru ca la victoria puterii altruismului 
intelectual asupra slăbiciunii animalice, de parcă 
etica şi moralitatea ar fi vreo invenţie modernă. 
Dacă ar fi adevărat, e puţin probabil că am fi 
astăzi aici s-o mai susţinem. Dacă n-am fi purtat 
în noi chemarea biologică fundamentală de a 
coopera cu semenii noştri, n-am fi supravieţuit 
ca specie. Dacă strămoşii noştri vânători ar fi 
fost într-adevăr nişte tirani avari şi neîndură¬ 
tori, împovăraţi cu „păcatul originar", povestea 



succesului omenirii ar fi luat sfârşit demult. 
Singurul motiv pentru care încă avem doctrina 
păcatului originar sădită în noi, într-o formă 
sau alta, este pentru că artificialitatea supertri- 
bului continuă să lucreze împotriva altruismu¬ 
lui nostru biologic şi are nevoie de tot ajutorul 
pe care-1 poate obţine. 

Sunt conştient că unele autorităţi vor fi în 
total dezacord cu ceea ce tocmai am spus. Ele 
văd omul ca fiind înclinat din naştere spre a fi 
slab, lacom şi imoral, având nevoie de control, 
prin impunerea unor coduri aspre, pentru a 
deveni puternic, binevoitor şi bun, însă atunci 
când iau în derâdere conceptul de „sălbatic 
nobil" amestecă lucrurile. Ei subliniază că igno¬ 
ranţa şi superstiţia n-au avut nimic nobil, şi în 
acest sens, au dreptate. însă este numai o faţă a 
monedei. Cealaltă faţă se referă la comporta¬ 
mentul vânătorului timpuriu faţă de tovarăşii 
săi. în acest caz, situaţia trebuie să fi fost alta. 
Compasiunea, bunătatea, ajutorul reciproc, o 
înclinaţie firească spre cooperare în cadrul tri¬ 
bului trebuie să fi fost modelul comportamental 
al primilor oameni, pentru a fi putut supravieţui 
în mediul aspru din vremea lor. Aceste reguli 
vechi de conduită au început să fie tensionate 
şi să cedeze atunci când triburile au început să 
se mărească, devenind supertriburi. Abia atunci 

a fost nevoie să fie impuse reguli şi coduri arti¬ 
ficiale de disciplină, pentru a reechilibra situaţia. 
Dacă acestea ar fi fost impuse la un nivel propor¬ 
ţional cu noile presiuni, totul ar fi fost bine; însă 
la începuturile civilizaţiei, oamenii reuşeau cu 
greu să atingă acest echilibru fragil. Au eşuat 
în mod repetat, cu consecinţe fatale. Acum sun¬ 
tem mai experimentaţi, însă sistemul n-a fost 
niciodată perfecţionat, deoarece, pe măsură ce 
supertriburile au crescut, problemele s-au recon- 
figurat. 

Daţi-mi voie să pun problema altfel. S-a spus 
adesea că „legea le interzice oamenilor să facă 
doar ceea ce îi îndeamnă instinctele să facă". 
De aici rezultă că, din moment ce există legi îm¬ 
potriva hoţiei, crimei şi violului, înseamnă că oa¬ 
menii, prin natura lor, sunt hoţi, criminali şi 
violatori. Este oare aceasta o descriere corectă a 
omului ca specie biologic socială? Cumva, această 
imagine nu se potriveşte cu imaginea zoologică 
a apariţiei speciei tribale. Din păcate, însă, se 
potriveşte cu imaginea supertribului. 

Hoţia, probabil cea mai obişnuită infracţi¬ 
une, este un exemplu bun. Un membru al unui 
supertrib se află sub presiune, suferind de toate 
stresurile şi tensiunile condiţiei sociale artifici¬ 
ale în care trăieşte. Cei mai mulţi oameni din 
supertrib îi sunt străini; nu are nici o legătură 



personală, tribală cu ei. Un hoţ tipic nu va fura 
de la unul dintre camarazii lui. El nu încalcă 
vechiul cod biologic, tribal. în mintea sa, el îşi 
plasează victima totalmente în afara tribului 
său. Pentru a contracara acest lucru, a fost 
nevoie de impunerea unei legi supertribale. 
Relevant pentru acest exemplu este că uneori 
vorbim despre „onoare între hoţi" şi despre 
„codurile lumii interlope". Acest lucru subli¬ 
niază faptul că îi privim pe infractori ca apar¬ 
ţinând unui pseudotrib separat şi distinct în 
cadrul supertribului. în trecere, este interesant 
să explicăm pe scurt felul în care tratăm un 
infractor: îl închidem într-o comunitate separată, 
în care sunt doar infractori. Ca soluţie pe termen 
scurt funcţionează destul de bine, însă efectul 
pe termen lung este acela că îi întăreşte identi¬ 
tatea pseudotribală, în loc să i-o slăbească, ba 
chiar îl ajută să-şi extindă contactele sociale 
pseudotribale. 

Dacă medităm puţin la ideea că „legea le in¬ 
terzice oamenilor să facă doar ceea ce îi îndeam¬ 
nă instinctele să facă", am putea să o rescriem 
altfel: „legea le interzice oamenilor să facă doar 

ceea ce condiţiile artificiale ale civilizaţiei îi îm- 
/ / 

ping să facă". Astfel, am putea vedea legea ca 
pe un mecanism de echilibrare, care contra¬ 
balansează aberaţiile existenţei supertribale şi 

ajută la menţinerea, în condiţii nenaturale, a 
formelor de conduită socială naturală pentru 
specia umană. 

Totuşi, aceasta este o simplificare extremă. 
Presupune perfecţiune din partea conducători¬ 
lor şi legiuitorilor. Tiranii şi despoţii, pot, bine¬ 
înţeles, să impună legi aspre şi nerezonabile şi 
să controleze populaţia într-o măsură mai mare 
decât ar justifica-o condiţiile supertribale domi¬ 
nante. O conducere slabă poate impune un sis¬ 
tem legislativ căruia îi lipseşte tăria de a ţine 
laolaltă o populaţie supraaglomerată. Ambele 
sisteme sunt predispuse la dezastru sau declin. 
Există şi o altfel de lege, care nu prea are legă- 
34 tură cu discuţia de mai sus, cu excepţia că ajută 
la menţinerea unităţii sociale. Este o „lege separa¬ 
toare" care ajută la diferenţierea unei culturi de 
alta. Asigură coeziunea unei societăţi conferin- 
du-i o identitate unică. Aceste legi au rol minor 
în tribunale. Ele sunt mai degrabă treaba reli¬ 
giilor şi a cutumelor sociale. Funcţia lor este de 
a amplifica iluzia apartenenţei la un trib unitar, 
mai degrabă decât la un supertrib inconsistent. 
Criticile aduse dozei considerabile de arbitrar 
şi nonsens sunt contracarate cu argumentul că 
aceste legi sunt tradiţionale şi trebuie respec¬ 
tate, nu puse la îndoială. Nici n-ar fi bine să fie 
puse la îndoială, deoarece, în esenţă, chiar sunt 



arbitrare şi de obicei fără sens. Valoarea lor 
constă tocmai în faptul că sunt împărtăşite una¬ 
nim şi necondiţionat de toţi membrii societăţii. 
Când se pierd, unitatea comunităţii se pierde şi 
ea puţin. Aceste legi iau multe forme: procedu¬ 
rile elaborate ale ceremoniilor sociale - căsătorii, 
înmormântări, sărbători, parade, festivaluri şi 
altele; complexitatea normelor de etichetă, a 
manierelor şi protocolului precum şi a costu¬ 
melor, a decoraţiilor de pe uniforme, a ornamen¬ 
telor şi etalărilor. 

Aceste aspecte au fost studiate în detaliu de 
etnologi şi antropologi fascinaţi de marea lor 
diversitate. Principala funcţie a acestor modele 
comportamentale a fost tocmai diversitatea, 
diferenţierea unei culturi de alta. însă, chiar 
dacă ne minunăm de varietatea lor, nu trebuie 
să scăpăm din vedere asemănările fundamen¬ 
tale dintre ele. Obiceiurile şi costumele pot fi 
izbitor de diferite de la o cultură la alta m detalii, 
însă au aceeaşi funcţie de bază şi aceleaşi forme 
fundamentale. Dacă începem să facem o listă cu 
toate obiceiurile sociale ale unei culturi anume, 
putem găsi echivalentul acestora în aproape toate 
celelalte culturi. Diferă doar detaliile, dar uneori 
diferă atât de mult încât pot stârni îndoiala asu¬ 
pra faptului că avem de a face la bază cu acelaşi 
model social. 


st 

Să luăm un exemplu: în unele culturi, ceremo¬ 
nialul de doliu implică purtarea de haine negre; 
în altele, printr-un contrast absolut, hainele de 
doliu sunt albe. Mai departe, dacă extindem aria 
cercetărilor suficient de mult, aflăm că alte cul¬ 
turi folosesc albastru-închis, gri, galben sau o 
banală pânză de sac maro. Dacă ai crescut într-o 
cultură în care, încă din copilărie, ai asociat cu 
moartea şi doliul una din aceste culori, să zicem 
negru, ar fi de neimaginat să porţi într-un ase¬ 
menea context culori ca galben sau albastru. 
Astfel, dacă ai descoperi să aceste culori sunt 
purtate ca doliu în alte culturi, reacţia imediată 

ar fi să remarci cât de diferite sunt fată de obi- 

/ 

ceiul practicat de tine. Tocmai aici este capcana 
atât de subtil întinsă de cerinţele izolării cultu- 

f 

rale. Observaţia superficială legată de diferenţa 
majoră dintre culori ascunde adevărul funda¬ 
mental: toate aceste culturi împărtăşesc obiceiul 
unei „etalări" a doliului şi toate implică purta¬ 
rea unei costumaţii foarte diferite de hainele de 

f 

zi cu zi. 

La fel, atunci când un englez vizitează Spania, 
este surprins să vadă la începutul serii spaţiile 
publice ale oraşelor şi satelor înţesate de oa¬ 
meni, toţi plimbându-se încoace şi încolo, apa¬ 
rent fără nici un rost. Reacţia sa imediată nu este 

/ 

să asocieze manifestarea străină cu familiarele 



cocktail parties, ci mai degrabă să remarce uimit 
un fel de obicei local ciudat. Din nou, modelul 
social fundamental este acelaşi, însă detaliile 
sunt diferite. 

Mai există şi alte exemple asemănătoare; ele 
pot acoperi toate formele de activitate colectivă, 
principiul de bază fiind: cu cât o anumită ocazie 
este mai socială, cu atât detaliile din care se com¬ 
pune sunt mai variate, iar comportamentul indi¬ 
vizilor poate părea la prima vedere mai ciudat 
pentru alte culturi. Cele mai importante eveni¬ 
mente sociale, cum ar fi încoronările, funeraliile 
naţionale, balurile, banchetele, sărbătorirea inde¬ 
pendenţei, învestirile în funcţii, marile eveni¬ 
mente sportive, paradele militare, festivalurile 
şi picnicurile (sau echivalentele acestora) sunt 
situaţii în care legile separatoare sunt cele mai 
puternice. Ele diferă de la caz la caz, într-o mie 
de detalii mărunte, de care se ţine cont cu stric¬ 
teţe, de parcă viaţa participanţilor ar depinde de 
ele. Bineînţeles, într-un fel, viata lor socială chiar 
depinde de aceste ritualuri, deoarece numai des¬ 
făşurarea acestora în public poate întări şi susţine 
sentimentul lor de identitate socială, de aparte¬ 
nenţă la un grup cultural, iar cu cât ocazia este 
mai importantă, cu atât creşte entuziasmul. 

Acesta este un fapt pe care revoluţionarii 
victorioşi îl trec adesea cu vederea sau îl 


37 


S Zoomenirea 



Desmond Morris 


subestimează. Atunci când reuşesc să scape de 
vechile structuri ale puterii pe care ajunseseră să 
o deteste, sunt obligaţi să elimine de asemenea 
şi vechile ceremonii care o însoţeau. Chiar dacă 
acele ritualuri se poate să nu fi avut de-a face în 
mod direct cu sistemul proaspăt răsturnat, amin¬ 
tesc de acesta prea mult şi trebuie să dispară. 
Pot fi improvizate în grabă câteva reprezentaţii 
pentru a le înlocui pe celelalte, însă este greu să 
inventezi ritualuri peste noapte. (E interesant 
faptul că succesul pe care l-a avut mişcarea creş¬ 
tină la începuturile ei a depins într-o măsură de 
preluarea multora din vechile ceremonii păgâne 
şi de încorporarea lor, într-o formă deghizată, 
în propriile manifestări festive). Atunci când tot 
entuziasmul şi răsturnările revoluţiei s-au termi¬ 
nat, se instalează pentru mulţi o stare de neferi¬ 
cire, o nemulţumire post-revoluţionară, cauzată, 
într-un fel ascuns, de senzaţia de pierdere a 
manifestărilor şi ceremoniilor publice. Liderii 
revoluţionari ar face bine să anticipeze această 
problemă. Adepţii lor nu vor să scape din robia 
identităţii sociale, ci doar din cea a unei anumite 
identităţi sociale. Odată ce au rupt lanţurile 
acestei robii, vor avea nevoie de altele noi, iar 
în curând vor deveni nesatisfăcuţi chiar şi de 
sentimentul abstract de „libertate" - acestea sunt 
cerinţele legilor separatoare. 



De asemenea, şi alte aspecte ale comporta¬ 
mentului social joacă rolul de forţe coezive. 
Unul dintre ele este limba. Avem tendinţa să 

r 

vedem limbajul ca fiind exclusiv un mijloc de 
comunicare, însă este mai mult decât atât. Dacă 
n-ar fi fost aşa, am fi vorbit toţi aceeaşi limbă. 
Dacă facem o retrospectivă a istoriei supertri- 
burilor, va fi uşor să vedem felul în care funcţia 
anticomunicativă a limbajului a fost aproape la 
fel de importantă ca cea de comunicare. Mai 
mult decât orice alt obicei social, a impus enor¬ 
me bariere între diverse grupuri. Mai mult decât 
orice altceva, a făcut ca un individ să se identi¬ 
fice cu un anumit supertrib, împiedicându-1 să 
treacă într-un alt grup. 

Odată cu creşterea şi contopirea supertribu- 
rilor, şi limbile locale s-au contopit sau au fost 
înglobate, iar numărul total de limbi ale lumii s-a 
redus. însă, odată cu acest lucru, a apărut o ten¬ 
dinţă contrară: accentele şi dialectele au căpătat 
o mai mare semnificaţie socială; au fost inventate 
argourile şi jargoanele. Pe măsură ce membrii 
unui uriaş supertrib au încercat să-şi întărească 
identitatea tribală prin formarea de subgrupuri, 
s-a dezvoltat un întreg spectru de „graiuri" în 
cadrul limbii principale, oficiale. Aşa cum en¬ 
gleza şi germana funcţionează ca însemne ale 
identităţii şi ca mecanisme de izolare între un 

englez şi un german, la fel, accentul unui englez 
din clasa superioară îl izolează pe acesta de un 
englez dintr-o clasă inferioară, şi, în acelaşi fel, 
jargonul din chimie şi cel din psihiatrie îi izo¬ 
lează pe chimişti de psihiatri. (Este trist că lumea 
academică, ce are un rol educativ şi ar trebui să 
se dedice în primul rând comunicării, utilizează 
limbaje izolatoare pseudotribale la fel de extre¬ 
me ca argoul infractorilor. Scuza invocată este 
că acest limbaj este indispensabil pentru preci¬ 
zia exprimării. Este adevărat până la un punct, 
însă acest punct este depăşit foarte frecvent şi 
ostentativ). 

Jargonul poate deveni atât de specializat, încât 
aproape că se naşte o nouă limbă. O caracteris¬ 
tică a expresiilor argotice este aceea că, odată ce 
s-au răspândit şi au devenit un bun comun, sunt 
înlocuite cu noi termeni de către subgrupul care 
le-a dat naştere. Dacă sunt adoptate de întregul 
supertrib şi intră în limba oficială, atunci şi-au 
pierdut funcţia originală. (Este puţin probabil 
să foloseşti acelaşi jargon ca părinţii tăi când 
erau de vârsta ta, pentru, să zicem, o fată atrăgă¬ 
toare, un poliţist sau un act sexual. însă foloseşti 
încă aceleaşi cuvinte oficiale). în cazuri extreme, 
un subgrup va adopta o limbă cu totul străină. 
De exemplu, la un moment dat, la curtea Rusiei 
se vorbea în franceză. în Marea Britanie, încă se 



pot vedea urmele acestui tip de comportament, 
în restaurantele mai scumpe, unde meniurile 
sunt de obicei în franceză. 

Religia a acţionat în acelaşi fel ca şi limbajul, 
întărind legăturile din cadrul grupului şi slăbin- 
du-le pe acelea dintre grupuri. Funcţionează pe 
baza unei singure premise simple, aceea că există 
forţe puternice care lucrează mai presus de oa¬ 
menii obişnuiţi dintr-un grup, şi că aceste forţe, 
aceşti superconducători sau zei, trebuie mulţu¬ 
miţi, îmbunaţi şi ascultaţi fără obiecţii. Faptul 
că nu sunt niciodată prin preajmă pentru a fi 
chestionaţi îi ajută să-şi menţină poziţia. 

La început, puterile zeilor erau limitate şi sfe¬ 
rele lor de influenţă erau împărţite, însă odată ce 
supertriburile au crescut, ajungând la proporţii 
incontrolabile, a fost nevoie de forte coezive 
mai mari. Un guvern format din mici zei nu era 
suficient de puternic. Un supertrib uriaş avea 
nevoie de un singur zeu, atotputernic, atotştiu¬ 
tor şi atotvăzător, iar dintre vechii candidaţi, 
acest tip de zeu a fost acela care a învins şi a 
supravieţuit trecerii veacurilor. In culturile ac¬ 
tuale mai mici şi mai înapoiate, încă domnesc 
zeităti mici, însă membrii tuturor culturilor ma- 
jore s-au îndreptat spre un singur superzeu. 

în ultimii ani, este uşor de observat că puterea 
religiei ca forţă socială a început să scadă. Există 

două explicaţii pentru acest lucru. în primul 
rând, a eşuat în îndeplinirea dublului rol de influ¬ 
enţă coezivă. Pe măsură ce populaţia a continuat 
să crească, vechile imperii au devenit incontro- 
labile şi s-au destrămat în grupuri naţionale. 
Noile supertriburi s-au zbătut să-şi stabilească 
propriile identităţi, folosindu-se de toate mijloa¬ 
cele obişnuite. însă multe dintre ele aveau acum 
aceeaşi religie. Acest lucru însemna că pentru 
ele, religia, cu toate că încă era o forţă puternică, 
ce-i unea pe membrii unei naţiuni, a eşuat în 
cealaltă funcţie coezivă, nereuşind să slăbească 
legăturile dintre naţiuni. Astfel, a fost făcut un 
compromis, prin înfiinţarea de secte în interio¬ 
rul principalelor religii. Deşi crearea de secte a 
resuscitat o parte din calităţile izolatoare ale 
ceremoniilor religiose şi a ajutat la localizarea 
sau individualizarea acestora, aceasta a fost doar 
o soluţie parţială. 

Un al doilea motiv pentru scăderea puterii 
religiei este nivelul crescut al educaţiei ştiinţi¬ 
fice la scară largă, însoţită de nevoia crescută a 
indivizilor de a căuta răspunsuri, mai degrabă 
decât tendinţa de acceptare orbească a dogmelor. 
Religia creştină, în particular, a suferit serioase 
eşecuri. Gândirea din ce în ce mai logică a oame¬ 
nilor din supertriburile occidentale nu se putea 
să nu releve anumite aspecte izbitor de ilogice. 



Probabil cel mai important dintre acestea este 
discrepanţa dintre propovăduirea smereniei şi 
a bunătăţii pe de o parte, iar, pe de altă parte, po¬ 
doabele şi fastul cu care se înconjoară liderii 
bisericii, precum şi puterea pe care o deţin. 

Pe lângă legi, obiceiuri, limbă şi religie, mai 
există o formă de forţă coezivă care-i ţine împre¬ 
ună pe membrii unui supertrib, mult mai vio¬ 
lentă, şi anume războiul. Ca să punem problema 
mai cinic, s-ar putea spune că nimic nu-1 ajută 
mai mult pe un lider decât un război bine purtat. 

Este singura lui şansă de a fi un tiran şi de a fi 
iubit pentru asta. Poate impune cele mai dure 
forme de control, poate trimite mii de oameni 
la moarte, şi totuşi să fie aclamat ca un mare ^ 
protector. Nimic nu întăreşte mai bine legăturile 
din interiorul grupului ca o ameninţare externă. 

Faptul că certurile interne sunt suprimate de 
existenţa unui duşman comun nu a scăpat aten¬ 
ţiei conducătorilor de ieri şi de azi. Dacă un su¬ 
pertrib supradimensionat începe să se destrame 
pe la încheieturi, problemele pot fi uşor rezolvate 
prin apariţia unor EI puternici şi ostili, care să 
ne unească într-un NOI compact. Este greu de 
spus cât de frecvent s-au folosit liderii de acest 
lucru pentru a manipula conflictele interne, însă 
chiar dacă mişcarea este intenţionată sau nu, 
aproape întotdeauna apare reacţia de coeziune. 

Numai un conducător complet incapabil poate 
să dea greş. Bineînţeles, are nevoie de un duş¬ 
man care să fie pictat în culori absolut abomina¬ 
bile, altfel s-ar putea să apară probleme. Ororile 
dezgustătoare ale războiului pot fi transformate 
în bătălii glorioase doar atunci când ameninţa¬ 
rea externă este chiar serioasă sau poate fi făcută 
să pară astfel. 

în ciuda atracţiei faţă de război pe care o 
nutresc conducătorii lipsiţi de remuşcări, există 
şi un dezavantaj evident: una dintre tabere va 
pierde totul, şi aceea poate fi a lui. Omul din su- 
pertrib poate fi recunoscător pentru acest nea¬ 
juns nefericit. 

Prin urmare, acestea sunt forţele coezive pe 
care se sprijină marile societăţi urbane. Fiecare 
din ele şi-a format propriul soi specializat de con¬ 
ducător: administratorul, judecătorul, politicia¬ 
nul, liderul social, marele preot, generalul. Pe 
vremuri era mai simplu, toţi erau întruchipaţi 
de un singur împărat sau rege omnipotent, care 
era capabil să facă faţă întregului spectru de 
sarcini ale conducerii, însă, pe măsură ce timpul 
a trecut şi grupurile s-au extins, conducerea reală 
a migrat către diverse sfere ce conţin indivizi 
excepţionali. 

în vremurile mai puţin îndepărtate, a devenit 
o practică frecventă implicarea populaţiei în 



alegerea unui nou lider. Acest mecanism politic 
a fost în sine o puternică forţă coezivă, dându-le 
membrilor supretriburilor o senzaţie mai intensă 
de „apartenenţă" la grup şi de a avea o oarecare 
influenţă asupra acestuia. Odată ce noul con¬ 
ducător a fost ales, devine repede evident că 
această influenţă este mai scăzută decât şi-au 
imaginat, însă, în orice caz, în perioada alegeri¬ 
lor, comunitatea e traversată de un suflu de iden¬ 
titate socială. 

Pentru a ajuta acest proces, sunt trimişi să 
participe la guvernarea teritoriului sublideri 
locali ai pseudotriburilor. In unele ţări, acest obi¬ 
cei a rămas mai degrabă un act ritual, din mo¬ 
ment ce reprezentanţii „locali" nu sunt altceva ^ 
decât profesionişti de import. Totuşi, această 
denaturare este inevitabilă într-o comunitate 
atât de complexă ca un supertrib modern. 

Năzuinţa de a guverna prin reprezentanţi 
aleşi este delicată şi transparentă, cu toate că este 
greu de pus în practică. Se bazează pe întoarce¬ 
rea parţială la „politica" sistemului tribal origi¬ 
nar, atunci când fiecare membru al tribului (sau 
cel puţin masculii adulţi) avea un cuvânt de spus 
în conducerea societăţii. într-un anumit sens, ei 
erau comunişti, punând accent pe împărţirea 
bunurilor, fără a insista prea mult pe protecţia 
strictă a proprietăţii personale. Proprietatea 

exista în aceeaşi măsură pentru a fi dăruită cât 
şi pentru a fi păstrată. însă, cum am spus mai 
sus, triburile erau mici şi toată lumea cunoştea 
pe toată lumea. Probabil că îşi preţuiau posesiile 
individuale, însă uşile şi lacătele erau lucruri 
rezervate viitorului. Odată ce triburile au deve¬ 
nit supertriburi impersonale, cu străini în cadrul 
lor, a devenit necesară protecţia scrupuloasă a 
proprietăţii, având chiar un rol important în viaţa 
socială. Orice încercare a politicii de a ignora acest 
fapt poate întâmpina serioase dificultăţi. Comu¬ 
nismul modern a început să îşi dea seama de 
acest lucru şi, în consecinţă, a început deja să-şi 
ajusteze sistemul. 

De asemenea, au fost necesare şi alte ajustări 
în toate cazurile în care se vroia reinstaurarea 
vechiului sistem tribal de „guvernare a oameni¬ 
lor, prin oameni". Pur şi simplu supertriburile 
erau prea mari, iar problemele guvernării prea 
complexe, prea tehnice. Situaţia a impus adop¬ 
tarea unui sistem de reprezentare şi a unei clase 
profesionale de experţi. Cât de mult se poate în¬ 
depărta acest lucru de „guvernarea poporului", 
a fost demonstrat de curând în Anglia, unde s-a 
sugerat ca dezbaterile parlamentare să fie tele¬ 
vizate. Astfel, graţie ştiinţei moderne, popu¬ 
laţia putea juca cel puţin un rol mai intim în 
afacerile statului. însă acest fapt ar fi interferat 



cu atmosfera specializată, profesionistă, şi a fost 
categoric respins. Cam asta a fost guvernarea 
poporului. însă nu este deloc surprinzător. Să 
conduci un supertrib este ca şi cum ai încerca 
să ţii în echilibru un elefant pe o sârmă. Se pare 
că cea mai bună soluţie la care poate spera un 
sistem politic modern constă în utilizarea meto¬ 
delor de dreapta pentru a implementa politici 
de stânga. (Drept urmare, aceasta este strategia 
aplicată în prezent, atât în Vest cât şi în Est). 
Este un obiectiv greu de realizat şi cere o mare 
fineţe profesională, ca să nu mai vorbim de diplo¬ 
maţie. Dacă politicienii moderni sunt adesea 
luaţi în batjocură şi satirizaţi, este pentru că prea 
mulţi oameni le înţeleg adesea şiretlicurile. însă, 
având în vedere mărimea supertriburilor actu¬ 
ale, se pare că nu avem alternativă. 

Deoarece supertriburile moderne se dove¬ 
desc a fi de necontrolat în multe privinţe, a exis¬ 
tat o puternică tendinţă a lor de a se fragmenta. 
Am menţionat deja modurile în care pseudotri- 
buri specializate se cristalizează în cadrul orga¬ 
nismului principal, sub formă de grupuri sociale, 
caste, grupuri profesionale, academice, sportive 
şi aşa mai departe, oferindu-i astfel individului 
urban diverse forme de identitate tribală. Aceste 
grupuri sunt îndeajuns de satisfăcute în cadrul 
comunităţii principale, însă apar, destul de des. 

rupturi mult mai drastice. Imperiile se destramă 
în ţări independente; statele se împart în regiuni 
autonome. în ciuda mai bunei comunicări, a 
obiectivelor şi politicilor comune, procesul de 
fragmentare continuă. Alianţele pot fi repede 
înjghebate sub presiunea coezivă a războiului, 
însă, în vremuri de pace, la ordinea zilei sunt 
separările şi diviziunile. Atunci când grupuri 
separatiste se zbat să-şi formeze o identitate lo¬ 
cală, înseamnă că pur şi simplu forţele coezive 
ale supertribului din care au făcut parte nu au 
fost suficient de puternice sau de interesante 
pentru a le ţine împreună. 

Visul unui supertrib global şi paşnic este 
spulberat în mod repetat. Se pare că numai o 
ameninţare extraterestră ar putea oferi forţa ne¬ 
cesară unirii - şi atunci doar temporar. Rămâne 
de văzut dacă vreodată, în viitor, ingeniozitatea 
omului va introduce un nou factor în activitatea 
sa socială, care să rezolve această problemă. Pen¬ 
tru moment, se pare că nu prea sunt şanse. 

Recent, au existat multe discuţii referitoare la 
modul în care mass-media modernă, de exemplu 
televiziunea, „micşorează" suprafaţa socială a 
lumii, creând un telesat global. S-a sugerat că 
această tendinţă ajută mişcarea spre o veritabilă 
comunitate internaţională. Din păcate, acesta este 
doar un mit, din unicul motiv că televiziunea. 



spre deosebire de o relaţie personală, este un 
sistem unidirecţional. Pot să-l ascult şi pot ajunge 
să-l cunosc pe un om prin intermediul televizo¬ 
rului, însă el nu mă poate auzi şi nu mă poate 
cunoaşte. Este adevărat, pot să aflu ce gândeşte 
şi ce face, şi acesta este un mare avantaj, care-mi 
lărgeşte spectrul de informaţii sociale, însă nu 
poate înlocui relaţiile reciproce din contactele 
sociale autentice. 

Chiar dacă în anii ce vin tehnicile de comu¬ 
nicare în masă ar evolua surprinzător, într-un 
mod de neimaginat în momentul de faţă, aces¬ 
tea vor fi mereu restrânse de limitările biosoci- 
ale ale speciei noastre. Noi nu suntem echipaţi, 
precum termitele, să devenim membri benevoli 
ai unei vaste comunităţi. La bază, suntem, şi 
probabil vom rămâne întotdeauna, nişte simple 
animale tribale. Totuşi, în ciuda acestui fapt, şi 
în ciuda fragmentărilor spasmodice care apar 
frecvent pe glob, suntem nevoiţi să acceptăm că 
tendinţa majoră este aceea de a menţine nivelu¬ 
rile supertribale. In timp ce într-o parte a lumii 
grupurile se divid, în altă parte se unesc. Dacă 

situaţia este la fel de instabilă astăzi cum a fost 
/ 

de secole, atunci de ce insistăm? Dacă este aşa 
de periculos, de ce continuăm? 

Este mult mai mult decât un simplu joc inter¬ 
naţional al puterii. Obţinerea de satisfacţii din a 

fi aruncat în haosul urban al unui supertrib este 
o proprietate intrinsecă, biologică, a animalului 
uman. Această calitate este reprezentată de 
curiozitatea nesăţioasă a omului, inventivitatea 
sa, supleţea lui intelectuală. Se pare că tumultul 
urban îi stimulează această calitate. Aşa cum 
păsările de mare ce formează colonii pentru a 
depune ouă sunt stimulate reproductiv de 
concentrarea în comunităţi mari, la fel este sti- 
mulat intelectual animalul uman prin concen¬ 
trarea în comunităţi urbane dense. Acestea sunt 
/ 

pepinierele ideilor. Aceasta este partea onorabilă 
a poveştii. Ea face ca sistemul să meargă mai 
departe, în ciuda dezavantajelor. 

Am aruncat o privire asupra unora dintre 
aceste dezavantaje, la scară socială, însă ele exis¬ 
tă de asemenea şi la nivel personal. Indivizii 
care trăiesc într-un complex urban uriaş suferă 
de o multitudine de stresuri şi tensiuni: zgomot, 
aer poluat, sedentarism, lipsă de spaţiu, supra¬ 
aglomerare, suprastimulare şi, paradoxal, unii 
dintre ei, de izolare şi plictiseală. 

Aţi putea să credeţi că preţul pe care-1 plă¬ 
teşte omul supertribal este prea mare; că ar fi de 
preferat mai degrabă o viaţă liniştită, paşnică, 
contemplativă. Şi el crede la fel, bineînţeles, însă 
rareori face ceva în acest sens, ca şi în cazul 
exerciţiului fizic pe care-1 tot amână. în cel mai 



bun caz se mută în suburbii. Acolo îşi poate crea 
o atmosferă pseudotribală, departe de stresul 
oraşului, însă, când se face luni dimineaţa, se 
aruncă din nou în iureş. Ar putea să se mute, 
însă ar pierde excitaţia, emoţia neovânătorului 
care se pregăteşte pentru cea mai mare captură, 
pe cel mai mare şi cel mai bun teren de vână¬ 
toare pe care mediul său i-1 poate oferi. 

Pornind de la această idee, ne-am putea aş¬ 
tepta ca fiecare oraş mare să fie un infern cloco¬ 
titor de noutate şi inventivitate. în comparaţie cu 
un sat, se pare că aşa este, însă el se află încă de¬ 
parte de a-şi atinge limitele exploratorii. Aceasta 
se întâmplă deoarece există un conflict funda¬ 
mental între forţele coezive şi cele inventive ale 
societăţii. Unele tind să tină lucrurile la locul lor, 
celelalte se zbat pentru noi progrese şi, inevi¬ 
tabil, pentru respingerea vechilor obiceiuri repe¬ 
titive şi statice. Aşa cum există un conflict între 
competiţie şi cooperare, există şi o luptă între 
conformare şi inovaţie. Inovaţia continuă are o 
şansă reală doar în oraş. Doar oraşul este sufici¬ 
ent de puternic şi de sigur, în conformismul lui 
aşezat, pentru a tolera forţele disruptive ale ori¬ 
ginalităţii şi creativităţii revoluţionare. Săbiile 
ascuţite ale iconoclastiei sunt doar nişte înţepă¬ 
turi de ac în carnea uriaşului, care-1 gâdilă plăcut. 

împiedicându-1 să adoarmă şi îndemnându-1 să 

treacă la acţiune. 

/ 

Aşadar, această emoţie exploratoare, cu aju¬ 
torul forţelor coezive pe care le-am descris mai 
devreme, este ceea ce-i ţine pe foarte mulţi oră¬ 
şeni moderni închişi voluntar în cuştile lor din 
grădina zoologică umană. Euforia şi provocă¬ 
rile traiului în supertrib sunt atât de intense, 
încât, cu puţin ajutor, pot depăşi uriaşele peri¬ 
cole şi dezavantaje. însă cum se pot compara 
aceste neajunsuri cu acelea dintr-o adevărată 
grădină zoologică? 

Animalul de la zoo se află fie într-o detenţie 

/ 

solitară, fie într-un grup social deformat anormal. 
In jurul lui, în alte cuşti, poate vedea sau auzi alte 
52 animale, însă nu poate avea nici un contact ade¬ 
vărat cu ele. în mod ironic, condiţiile sociale ale 
vieţii urbane pot funcţiona cam în acelaşi fel. 
Singurătatea oraşului este un pericol binecu¬ 
noscut. Este uşor să te pierzi în marea mulţime 
impersonală. Este uşor ca grupurile familiale şi 
legăturile tribale personale să se deformeze, să 
dispară sau să se fragmenteze. într-un sat, toţi 
vecinii sunt prieteni sau, în cel mai rău caz, duş¬ 
mani; nu pot fi necunoscuţi. într-un oraş mare, 
mulţi oameni nici măcar nu ştiu cum îi cheamă 
pe vecinii lor. 

Această depersonalizare ajută la susţinerea 
rebelilor şi a inovatorilor, care, într-o comunitate 



mai mică, tribală, ar fi supuşi unor forţe coezive 
superioare. S-ar plafona sub presiunea confor¬ 
mismului. însă, în acelaşi timp, paradoxul izo¬ 
lării sociale din oraşul fremătând poate aduce 
foarte mult stres şi suferinţă pentru mulţi dintre 
ocupanţii grădinii zoologice umane. 

Pe lângă izolarea personală, intervine şi pre¬ 
siunea directă a aglomerării fizice. Fiecare specie 
animală a evoluat pentru a exista în cadrul unui 
anumit spaţiu vital. Atât în cazul animalelor, cât 
şi al oamenilor din zoo, acest spaţiu este mult 
restrâns, iar urmările pot fi serioase. Ne gândim 
la claustrofobie ca la un răspuns anormal. în 
formele ei extreme chiar este, însă de o formă mai 
uşoară, mai greu de identificat, suferă toţi orăşe¬ 
nii. Se fac încercări neînsemnate pentru a corecta 
această problemă. Secţiuni separate ale oraşului 
sunt rezervate, ca acţiuni simbolice, pentru a 
oferi spaţii deschise - 'mici bucăţele de „mediu 
natural", numite parcuri. La origine, parcurile 
erau terenuri de vânătoare, populate cu cerbi şi 
alte specii, unde bogătaşii supertriburilor puteau 
să retrăiască vechile porniri de vânători; în parcu¬ 
rile moderne însă, au mai rămas doar plantele. 

în termeni de spaţiu, parcurile din oraşe sunt 
nişte glume. Ar trebui să acopere mii de kilo¬ 
metri pătraţi ca să ofere un spaţiu de plimbare cu 
adevărat natural pentru uriaşa populaţie urbană 

căreia i se adresează. Cel mai bun lucru pe care 
l-am putea spune este că-i mai bine decât nimic. 

Alternativa pentru orăşenii care caută spaţiu 
este să facă mici ieşiri la ţară, şi acest lucru îl fac 
cu multă hotărâre. Pleacă la fiecare sfârşit de 
săptămână cu maşinile, bară la bară, şi tot aşa se 
întorc. însă, fără îndoială, s-au plimbat - au pa¬ 
trulat un teritoriu mai larg - şi, făcând acest lu¬ 
cru, ei continuă lupta cu înghesuiala nefirească 
a oraşului. Chiar dacă drumurile aglomerate ale 
supertriburilor moderne au transformat aceste 
ieşiri intr-un fel de ritual, este preferabil decât 
să te dai bătut. Situaţia este încă şi mai rea pen¬ 
tru animalele unei grădini zoologice. Versiunea 
lor de a circula bară la bară este să umble neho¬ 
tărâte încoace şi încolo în interiorul cuştii. însă 
nici ele nu se dau bătute. Ar trebui să fim recu¬ 
noscători că noi putem face mai mult decât să 
ne plimbăm de colo până colo prin sufragerie. 

Acum că am identificat cursul evenimente¬ 
lor care ne-au condus la condiţia socială actuală, 
putem începe să examinăm mai în detaliu diver¬ 
sele căi prin care comportamentul nostru a reuşit 
să se adapteze la viaţa de la zoo sau, în unele 
cazuri, felul în care a eşuat dramatic. 

Statut şi superstatut 


în interiorul oricărui grup organizat de mami¬ 
fere, indiferent cât de cooperant, va exista întot¬ 
deauna o luptă pentru dominare. Odată ce se 
înscrie în această luptă, fiecare individ adult 
capătă un anumit rang social, care-i conferă o 
poziţie sau un statut în ierarhia grupului. Situaţia 
nu rămâne niciodată stabilă prea mult timp, în 
principal deoarece competitorii pentru statut 
îmbătrânesc. Atunci când stăpânii sau „masculii 
alfa" devin senili, suveranitatea le este pusă la 
îndoială şi sunt sabotaţi de subordonaţii lor 
imediaţi. Atunci are loc o nouă luptă pentru do¬ 
minaţie, deoarece toată lumea va mai urca puţin 
pe scara socială. La baza acestei ierarhii există 
membrii mai tineri ai grupului, care se maturi¬ 
zează rapid, menţinând presiunea de jos în sus. 
în plus, unii membri ai grupului pot fi loviţi 
brusc de boli sau moarte accidentală, lăsând ast¬ 
fel spaţii libere în ierarhie, care trebuie repede 
ocupate. 

Rezultatul general este o stare constantă de 
tensiune a relaţiilor pentru statut. în condiţii na¬ 
turale, această tensiune se păstrează în limite 
tolerabile, datorită dimensiunilor limitate ale 
grupurilor sociale. Dacă însă, în condiţiile arti¬ 
ficiale ale captivităţii, grupul devine prea mare, 
sau spaţiul disponibil este prea mic, atunci apare 
concurenţa neloială, lupta pentru dominare de¬ 
vine necontrolată, iar liderii haitelor, coloniilor 
sau triburilor sunt supuşi unei presiuni imense. 
Când se întâmplă acest lucru, de obicei, indivi¬ 
zii cei mai slabi ai grupului sunt hărţuiţi până la 
moarte, odată ce limitele restrictive ale etalării 
şi contraetalării puterii degenerează în violenţă 
56 sângeroasă. 

Mai sunt şi alte repercusiuni. Se pierde atât 
de mult timp pentru a regla relaţiile ierarhice 
anormal de complexe, încât alte aspecte ale vieţii 
sociale, cum ar fi grija faţă de pui, devin serios 
şi periculos neglijate. 

Dacă disputele pentru dominaţie creează 
dificultăţi animalelor de la zoo, a căror densi- 
tate este moderată, atunci este evident că dilema 
va fi mult mai mare pentru vastele supertriburi 
hipertrofiate ale grădinii zoologice umane. Ca¬ 
racteristica principală a luptei pentru statut în 
natură este aceea că se bazează pe relaţiile per¬ 
sonale ale indivizilor dintr-un grup social. Prin 



comparaţie, pentru oamenii din triburile iniţiale 

problema dominării era rezolvată simplu, însă 

atunci când triburile au evoluat în supertriburi, 

iar relaţiile dintre indivizi au devenit din ce în ce 
/ 

mai impersonale, problema statutului s-a extins 

rapid, devenind coşmarul numit superstatut. 

înainte de a examina delicata sferă a vieţii ur- 

/ 

bane, este util să aruncăm o privire asupra legilor 
fundamentale care guvernează lupta pentru 
dominare. Cea mai bună cale este de a suprave¬ 
ghea câmpul de luptă din punctul de vedere al 
animalului dominant. 

Dacă vrei să-ţi conduci grupul şi să-ţi păs¬ 
trezi cu succes poziţia dominantă, trebuie să 
respecţi zece reguli de aur. Acestea se aplică 
tuturor liderilor, de la babuini până la preşe¬ 
dinţi şi prim-miniştri moderni. Cele zece po¬ 
runci ale dominaţiei sunt următoarele: 

/ 

1. Trebuie să-ţi etalezi clar însemnele, posturile şi 
gesturile dominaţiei. 

Pentru un babuin, asta înseamnă o blană bo¬ 
gată, lucioasă, bine îngrijită; o postură calmă şi 
relaxată, atunci când nu este angajat în dispute; 
un mers domol şi hotărât atunci când intră în 
acţiune. Nu trebuie să fie nici un semn vizibil de 

r 

anxietate, nehotărâre şi ezitare. 

Cu mici modificări superficiale, acelaşi lucru 
este valabil pentru liderul uman. Blana luxuri¬ 
antă devine costumul de conducător, bogat şi 
elaborat, evident superior celor ale subordona¬ 
ţilor. Abordează posturi unice pentru rolul său 
dominant. Atunci când se odihneşte, se poate 
întinde sau aşeza, pe când ceilalţi trebuie să stea 
în picioare până când li se dă permisiunea de a 
face la fel. Acest lucru este de asemenea tipic pen¬ 
tru babuinul dominant, care se poate întinde 
leneş, în timp ce subordonaţii lui anxioşi stau 
în preajmă având posturi mult mai vigilente. 
Lucrurile se schimbă odată ce liderul intră agre¬ 
siv în acţiune şi începe să se afirme. Atunci, fie 
el babuin sau prinţ, trebuie să se ridice într-o 
58 poziţie mai impresionantă decât cea a subordo¬ 
naţilor. Trebuie să se ridice deasupra lor la pro¬ 
priu, adaptându-şi postura fizică la statutul 
psihologic. Pentru şeful babuin, este mai uşor: o 
maimuţă dominantă este aproape întotdeauna 
mai mare decât supuşii ei. Nu trebuie decât să 
stea dreaptă, iar dimensiunile mai mari ale cor¬ 
pului fac restul. Situaţia este intensificată de frica 
şi umilinţa subordonaţilor mai temători. Pentru 
liderul uman, s-ar putea să fie nevoie de un aju¬ 
tor suplimentar. El îşi poate mări dimensiunile 
prin purtarea unor mantii largi sau a unor 
pălării înalte. Poate deveni mai înalt dacă se 
urcă pe un tron, o platformă, un animal sau un 



vehicul de orice fel sau dacă este purtat pe sus 

de către servitori. Umilinţa babuinilor mai 

/ 

slabi este stilizată în diverse feluri: subordonaţii 

f 

umani îşi micşorează înălţimea prin plecăciuni, 
reverenţe, îngenuncheri, salamalecuri sau pros¬ 
ternări. 

Ingeniozitatea speciei noastre îi permite lide¬ 
rului uman să profite de ambele situaţii. Stând 
pe tron, pe o platformă înălţată, el se poate bucura 
în acelaşi timp de poziţia relaxată a dominato¬ 
rului pasiv şi de înălţimea poziţiei unui domi¬ 
nator activ, asigurându-se astfel de etalarea 
unei posturi de două ori mai puternice. 

Respectabilele etalări de şefie pe care anima¬ 
lul uman le împărtăşeşte cu babuinul se fac încă 
simtite astăzi, în multe forme. Pot fi văzute în 
forma lor cea mai primitivă şi evidentă la gene¬ 
rali, judecători, mari preoţi, monarhi. Aceste 
manifestări tind să fie limitate doar la ocazii 
speciale, spre deosebire de trecut, însă atunci 
când au loc, sunt la fel de ostentative ca oricând. 

Nici măcar cei mai învăţaţi savanţi nu sunt imuni 

/ / / 

la pompa şi găteala pe care le pretind ocaziile 
lor mai ceremonioase. 

Acolo unde împăraţii le-au făcut loc preşedin¬ 
ţilor şi prim-miniştrilor aleşi, etalarea domina¬ 
ţiei personale a devenit totuşi mai puţin făţişă. 
A avut loc o schimbare de accent în ce priveşte 
rolul de conducător. Liderul de tip nou este un 

servitor al poporului, ce se întâmplă să fie do¬ 
minant, mai degrabă decât un dominator al 
poporului, pe care-1 slujeşte. El subliniază accep¬ 
tarea acestei situaţii prin purtarea unor costume 
monotone, însă nu este decât un şiretlic. Este o 
necinste măruntă pe care şi-o poate permite pen¬ 
tru a părea „un om din popor", însă nu îndrăz¬ 
neşte să meargă prea departe, pentru că, înainte 
să-şi dea seama, poate deveni din nou un om din 
popor. Aşadar, el trebuie să-şi etaleze domi¬ 
naţia pe alte căi, mai ascunse. Nu este greu, 
deoarece are la dispoziţie toată complexitatea 
mediului urban modern. Pierderea grandorii 
hainelor poate fi compensată prin caracteristicile 
elaborate şi unice ale camerelor din care conduce 
60 şi ale clădirilor în care trăieşte şi lucrează. îşi 
poate păstra atitudinea ostentativă prin felul în 
care călătoreşte, cu coloane de maşini, motoci¬ 
clete însoţitoare şi avioane personale. El poate 
continua să se înconjoare de un grup extins de 
„subordonaţi profesionali" - ajutoare, secretari, 
servitori, asistenţi personali, gărzi de corp, înso¬ 
ţitori şi tot restul -, a căror treabă este mai mult 
să fie văzuţi că îi sunt servili, întărindu-i astfel 
imaginea de superioritate socială. Posturile, miş¬ 
cările şi gesturile dominatoare pot să rămână 
neschimbate. Deoarece semnalele de putere pe 
care le transmit sunt fundamentale pentru specia 
umană, acestea sunt acceptate inconştient şi pot 



astfel scăpa restricţiilor. Mişcările şi gesturile 
sale sunt calme şi relaxate sau hotărâte şi calcu¬ 
late. (Când aţi văzut ultima dată un preşedinte 
sau un prim-ministru alergând, cu excepţia mo¬ 
mentelor în care face exerciţii fizice?). In timpul 
conversaţiilor îşi foloseşte ochii ca pe nişte arme, 
fixându-i cu privirea pe subordonaţi în momen¬ 
tele în care aceştia îşi apleacă politicos ochii şi 
întorcându-şi capul în momentele în care subor¬ 
donaţii îl privesc cu atenţie. Nu este repezit, nu 
are ticuri, nu se foieşte şi nu şovăie. Acestea 

sunt reacţii caracteristice subordonaţilor. Dacă 
/ / 

liderul are astfel de reacţii, înseamnă că are pro¬ 
bleme serioase în a-şi asuma rolul de membru 
dominant al grupului. 

2. în momente de competiţie activă, trebuie să-ţi 
ameninţi subordonaţii cu agresivitate. 

La cel mai mic semn de concurenţă din partea 
unui babuin subordonat, liderul grupului răs¬ 
punde imediat cu o etalare impresionantă a com¬ 
portamentului de ameninţare. Există o gamă 
largă de manifestări de ameninţare, de la acelea 
motivate de agresivitatea puternică şi de un pic 
de frică, la cele motivate de frica intensă, la care 
se adaugă un strop de agresivitate. Cele din ur¬ 
mă - „ameninţările speriate" ale indivizilor slabi, 
dar ostili - nu sunt manifestate niciodată de un 

animal dominant, decât dacă statutul lui domi¬ 
nant este în declin. Atunci când poziţia sa este si¬ 
gură, etalează doar cele mai agresive manifestări 
de ameninţare. Poate fi atât de sigur pe el încât 

tot ce trebuie să facă este să dea de înţeles că 

/ 

este pe cale să ameninţe, fără să se deranjeze să 
treacă la acţiune. O scurtă tresărire a capului său 
masiv înspre subordonatul neascultător poate 
fi un gest suficient pentru a-1 supune. Aceste 
acţiuni sunt numite „manifestări ale intenţiei" 
şi funcţionează exact în acelaşi fel la oameni. Un 
conducător uman puternic, iritat de acţiunile 
unui subordonat, are nevoie doar să-şi mişte 
capul în direcţia acestuia şi să-l fixeze cu o privire 
aspră pentru a-şi impune superioritatea cu suc- 
62 ces. Dacă mai are nevoie să ridice vocea sau să 
repete un ordin, dominaţia sa este uşor nesigură, 
iar în eventualitatea recăpătării controlului, tre¬ 
buie să-şi restabilească statutul prin administra¬ 
rea unei mustrări sau a unei pedepse simbolice. 

Gestul de a ridica vocea sau de a răcni nu este 
un gest de slăbiciune al unui lider decât atunci 
când apare ca reacţie la o ameninţare imediată. 
De asemenea, poate fi utilizat de către un condu¬ 
cător puternic în mod spontan sau intenţionat, 
ca un mecanism general de reafirmare a autori¬ 
tăţii. Un babuin dominant se poate comporta în 
acelaşi fel, atacându-şi brusc subordonaţii şi 
terorizându-i, pentru a le reaminti cine e şeful. 



Astfel, el câştigă câteva puncte în faţa lor, ceea 
ce-i permite să se impună apoi mult mai uşor, 
doar cu un gest al capului. Conducătorii umani 
recurg la această strategie din timp în timp, 
dând decrete severe, efectuând inspecţii-fulger 
sau.ţinând discursuri energice. Dacă eşti şef, 
este periculos să treacă prea mult timp fără a fi 
auzit, văzut sau fără a-ţi face simţită prezenţa. 

Dacă circumstanţele nu justifică o demonstraţie 
de forţă, atunci ele trebuie inventate. Nu este 
suficient să deţii puterea, trebuie să se şi vadă că 
o deţii. Aceasta este valoarea manifestărilor spon¬ 
tane de ameninţare. 

/ 

I 

3. în momentele de provocare fizică, tu (sau dele¬ 
gaţii tăi) trebuie să fii capabil să-i supui cu forţa 63 

pe subordonaţi. 

Dacă o manifestare de ameninţare eşuează, 
trebuie urmată de un atac fizic. Dacă eşti ba- 
buin-şef, este o acţiune periculoasă, din două 
motive. în primul rând, chiar şi învingătorul 
poate fi rănit în urma unei lupte, iar o rană poate 
avea consecinţe mai grave pentru un animal 
dominant decât pentru un subordonat - va fi 
mai puţin intimidant pentru următorul atacator, 
în al doilea rând, babuinul-şef este întotdeauna 
depăşit numeric de către subordonaţi, iar dacă 
aceştia depăşesc măsura, îşi pot uni efortu¬ 
rile pentru a-1 învinge. Acestea sunt cele două 

aspecte care îl determină pe un individ domi¬ 
nant să aleagă ameninţarea mai degrabă decât 
atacul propriu-zis. 

Liderul uman poate evita într-o anumită mă¬ 
sură acest lucru apelând la o clasă specială de 
„represori". Aceştia, militarii sau poliţiştii, sunt 
aşa de specializaţi, de buni profesionişti, încât 
doar o revoltă generală a populaţiei ar fi sufici¬ 
ent de puternică pentru a-i învinge. în situaţii 
extreme, un despot va utiliza o clasă şi mai spe¬ 
cializată de represori (cum este poliţia secretă), 
a cărei treabă este aceea de a înăbuşi atacurile 
represorilor obişnuiţi în cazul în care aceştia îi 
scapă din mână. Prin manipulare şi adminis- 
64 trare inteligentă, este posibil de condus un sis¬ 
tem agresiv de acest gen, în aşa fel încât doar 
liderul să deţină suficiente informaţii despre ce 
se întâmplă pentru a putea controla situaţia. 
Dacă nu primesc ordine de sus, toţi ceilalţi se află 
într-o stare de confuzie şi, astfel, despotul modern 
îi poate ţine în frâu şi, poate domina eficient. 

4. Dacă într-o discută este nevoie mai mult de 
minte decât de muşchi, trebuie să dai dovadă de 
mai multă inteligenţă decât subordonaţii tăi. 

Şeful babuin trebuie să fie viclean, ager şi 
inteligent, dar şi puternic şi agresiv. Evident, 



aceste caracteristici sunt şi mai importante pen¬ 
tru un lider uman. în situaţiile în care puterea se 
moşteneşte, individul incapabil este repede de¬ 
tronat sau devine un simplu figurant şi o mario¬ 
netă a adevăraţilor conducători. 

/ 

Astăzi, problemele sunt atât de complexe, în¬ 
cât liderul modern este obligat să se înconjoare 
de specialişti intelectuali, însă cu toate acestea, 
nu se poate să nu fie un om ager la minte. El este 
acela care ia ultimele decizii şi trebuie să le ia 
prompt şi sigur, fără şovăială. Aceasta este o 
calitate de importanţă vitală pentru un condu¬ 
cător, fiind mai bine să iei o decizie clară şi fără 
ezitare, decât o decizie „corectă". Mulţi lideri pu¬ 
ternici au supravieţuit unor hotărâri greşite, ^ 
însă luate cu stil şi vigoare, dar puţini au supra¬ 
vieţuit unui comportament ezitant, nehotărât, 
în acest caz, regula de aur a conducerii, care 
într-o epocă raţională este greu de acceptat, este 
aceea că de fapt contează cum faci ceva, mai 
degrabă decât ce faci. Trist, dar adevărat: un 
lider care face lucruri greşite, însă în felul care 
trebuie, va avea parte, până la un punct, de mai 
multă loialitate şi succes decât un lider care face 
ceea ce e bine, însă într-un mod neadecvat. Pro¬ 
gresul civilizaţiei a suferit în repetate rânduri din 
acest motiv. Cu adevărat norocoasă este socie¬ 
tatea al cărei lider face ce trebuie şi în acelaşi 

timp se supune celor zece reguli de aur ale domi¬ 
nării; norocoasă - şi, de asemenea, rar întâlnită. 
Am putea spune că între sistemele foarte bune 
de conducere şi politicile aberante există o relaţie 
nefastă şi nu neapărat întâmplătoare. 

Se pare că unul dintre blestemele uriaşei com¬ 
plexităţi a condiţiei supertribale este acela că, pe 
baze raţionale, sunt aproape imposibil de luat de¬ 
cizii clare şi precise în problemele majore. Datele 
disponibile sunt atât de complicate şi de diverse, 
şi adesea atât de contradictorii, încât orice deci¬ 
zie rezonabilă, raţională, este supusă unei nefe¬ 
ricite ezitări. Puternicul conducător supertribal 
nu se poate bucura de luxul reţinerii ponderate 
66 şi de „examinarea ulterioară a datelor", atât de 
caracteristice marilor savanţi. Natura biologică a 

rolului său de animal dominant îl forţează să ia 

/ 

decizii-fulger sau să-şi piardă credibilitatea. 

Pericolul este evident: condiţiile îi favorizea- 

/ 

ză inevitabil ca mari lideri mai degrabă pe indi¬ 
vizii anormali, înflăcăraţi de un fel de fanatism 
obsesiv, pragătiţi să taie în carne vie în masa de 
elemente contradictorii pe care i le scot în cale 
condiţiile de supertrib. Aceasta este o parte din 
preţul pe care simplul om tribal trebuie să-l 
plătească pentru că a devenit membru al unui 
supertrib artificial. Singura soluţie este găsirea 
unei minţi strălucitoare, raţionale, echilibrate. 



profunde, găzduite de o personalitate fermecă¬ 
toare, înflăcărată, încrezătoare şi pitorească. 
Este contradictoriu? Da. Imposibil? Poate; însă o 
rază de speranţă e dată de însăşi mărimea uriaşă 
a supertribului, care, deşi provoacă toate neca¬ 
zurile, oferă de asemenea milioane de posibili 

candidaţi. 

/ 

5. Trebuie să suprimi certurile care se iscă între 
subordonaţii tăi. 

Dacă un babuin-şef observă o gâlceavă ce tul¬ 
bură liniştea, este foarte probabil să intervină 
pentru a o potoli, chiar dacă nu reprezintă în nici 
un fel o ameninţare directă pentru el. Aceasta îi 
oferă încă o ocazie de a-şi demonstra statutul do¬ 
minant şi în acelaşi timp păstrează ordinea în 
interiorul grupului. Intervenţiile de acest fel din 
partea animalului dominant sunt îndreptate cu 
precădere asupra tinerilor certăreţi, ajutându-1 
să sădească în ei încă de la o vârstă fragedă ideea 
prezenţei unui lider puternic printre ei. 

Pentru conducătorul uman, echivalentul aces¬ 
tui comportament este reprezentat de controlul 
şi administraţia legilor din grupul lui. Cârmu- 
itorii supertriburilor mai timpurii şi mai mici, 
erau mult mai activi în acest sens, însă, în timpu¬ 
rile moderne, se observă o delegare din ce în ce 
mai marcată a acestor îndatoriri, din cauza pre¬ 
siunilor crescânde ale altor sarcini, ce privesc 

mai direct statutul liderului. Cu toate acestea, o 
comunitate certăreaţă este ineficientă şi trebuie 
păstrat un anumit nivel al controlului şi al influ¬ 
entei. 

/ 

6. Trebuie să-ţi recompensezi subordonaţii ime¬ 
diaţi, permiţându-le să se bucure de beneficiile 
rangurilor lor înalte. 

Cu toate că sunt cei mai aprigi rivali ai şefu¬ 
lui, babuinii subdominanti îi sunt de asemenea 
de mare ajutor în cazul unor ameninţări externe, 
în plus, dacă sunt prea sever reprimaţi, aceştia 
se pot uni împotriva lui şi-l pot detrona. Ca atare, 
ei se bucură de privilegii pe care membrii mai 
68 slabi ai grupului nu le pot împărtăşi. Au mai 
multă libertate de acţiune şi au voie să stea mai 
aproape de animalul dominant decât le este per¬ 
mis masculilor tineri. 

Orice lider uman care omite această regulă nu 
va întârzia să se afle în dificultate. Comparativ 
cu echivalentul său babuin, are nevoie de mai 
mult ajutor din partea subdominanţilor lui, iar 
pericolul unei „revolte de palat" este mult mai 
mare. Mult mai multe lucruri se pot petrece pe la 
spatele lui. Sistemul de recompensare a subdo- 
minanţilor cere mare iscusinţă. O recompensă 
prost aleasă poate conferi prea multă putere unui 
rival serios. Problema este că un adevărat lider 



nu se poate bucura de prietenie adevărată. 
Adevărata prietenie poate fi deplin exprimată 
doar între indivizi care au cam acelaşi statut. 
Bineînţeles, o prietenie parţială poate apărea 
între un individ dominant şi un subordonat, la 
orice nivel, însă întotdeauna va fi tulburată de 
diferenţa de rang. Nu contează cât de bine inten¬ 
ţionaţi sunt partenerii într-o astfel de prietenie, 
amabilităţile şi linguşirile vor arunca inevitabil 
nori asupra relaţiei. Liderul, fiind în vârful pira¬ 
midei sociale, este, la propriu, permanent lipsit 
de prieteni; iar prietenii lui parţiali sunt poate 
mai parţiali decât îi place să creadă. Cum am 
spus mai sus, împărţirea favorurilor necesită o 
mână iscusită. 

7. Trebuie să-i protejezi pe membrii mai slabi ai 
grupului de persecuţii nejustificate. 

Femelele cu pui au tendinţa să se adune în 
jurul masculului babuin dominant. El răspunde 
cu o agresiune sălbatică oricărui atac împotriva 
femelelor sau puilor lipsiţi de apărare. Apărân- 
du-i pe cei slabi, el asigură supravieţuirea viitori¬ 
lor adulţi ai grupului. Liderii umani şi-au extins 
treptat protecţia asupra celor slabi prin include¬ 
rea bătrânilor, a bolnavilor şi a infirmilor. Acest 
lucru s-a întâmplat deoarece conducătorii efici¬ 
enţi, pe lângă protecţia copiilor, care într-o zi 
vor îngroşa rândurile adepţilor, au nevoie şi să 

reducă grijile adulţilor activi, care se simt ame¬ 
ninţaţi de îmbătrânire, îmbolnăvire subită sau 
infirmitate. In cazul majorităţii oamenilor, nevoia 
de a veni în ajutorul celor slabi este o trăsătură 
firească a naturii lor biologice cooperative. Pentru 
conducători însă, este de asemenea o metodă de 
a-i face pe oameni să lucreze mai eficient, luân- 
du-le o mare piatră de pe inimă. 

8 . Trebuie să iei decizii cu privire la activitatea 
socială a grupului tău. 

Atunci când şeful babuin hotărăşte să se de¬ 
plaseze, întregul grup se deplasează. Când se 
odihneşte, tot grupul se odihneşte. Când se hră- 
7 0 neşte, se hrăneşte şi grupul. Liderul unui super- 

trib uman, a pierdut, bineînţeles, acest tip de 
control total; totuşi, el poate juca un rol vital şi 
încuraja grupul către unele direcţii mai abstrac¬ 
te. Poate stimula ştiinţa sau poate pune accent 
pe dezvoltarea militară. Ca şi în cazul celorlalte 
reguli de aur ale conducerii, este important 
pentru el să o aplice şi pe aceasta, chiar dacă nu 
este neapărat nevoie. Chiar dacă o societate se 
află pe un drum clar şi satisfăcător, este vital 
pentru lider să schimbe acest curs în anumite 
aspecte, pentru a-şi face simţită prezenţa. Nu 
este de ajuns să schimbe ceva pur şi simplu ca 
o reacţie la ce nu merge bine, trebuie să insiste 



asupra unor noi linii de dezvoltare, în mod spon¬ 
tan, din proprie voinţă, altfel va fi considerat 
slab şi tern. Dacă nu are deja preferinţe şi entu¬ 
ziasm, atunci trebuie să le inventeze. Dacă oame¬ 
nii observă că liderul pare să aibă convingeri 
puternice în unele privinţe, atunci va fi luat şi 
mai în serios în toate privinţele. Se pare că mulţi 
conducători moderni uită acest aspect, iar „plat¬ 
formele" lor politice sunt lipsite de originalitate. 

Dacă înving în lupta pentru putere, aceasta nu 
se datorează faptului că sunt mai de încredere 
decât rivalii lor, ci pur şi simplu pentru că sunt 
mai puţin descurajanţi. 

9. Din când în când, trebuie să-i linişteşti pe 71 
subordonaţii de la baza ierarhiei. 

Dacă un babuin dominant vrea să se apropie 
paşnic de un subordonat, poate avea dificultăţi, 
deoarece, inevitabil, prezenţa lui este ameninţă¬ 
toare. Poate depăşi această problemă prin adopta¬ 
rea unor manifestări de liniştire. Acestea constau 
într-o apropiere uşoară, fără mişcări bruşte sau 
agresive, însoţită de expresii faciale (numite 
plescăit din buze) tipice subordonaţilor priete¬ 
noşi. Toate acestea ajută la calmarea animalului 
mai slab, permiţându-i celui dominant să se 
apropie. 

Liderii umani, care de obicei pot fi duri şi ri¬ 
gizi cu subordonaţii lor imediaţi, adoptă frec¬ 
vent o atitudine de supunere prietenoasă atunci 

când intră în contact cu subordonaţii cei mai 

/ 

umili. Acestora le oferă o faţadă de curtoazie 

/ 

exagerată, zâmbesc, îşi flutură braţele, strâng 
mâinile interminabil şi chiar mângâie copiii, 
însă zâmbetele li se şterg rapid de pe faţă, odată 
ce le întorc spatele şi revin în lumea nemiloasă 
a puterii. 

10. Trebuie să iei iniţiativă pentru respingerea 
ameninţărilor sau a atacurilor ce vin din afara 
grupului. 

în fata atacului unui inamic extern, babuinul 
dominant va fi întotdeauna în linia întâi a apă¬ 
rării. El are rolul principal de protector al gru¬ 
pului. Pentru babuin, duşmanul este de obicei 
un animal periculos din altă specie, însă pentru 
liderul uman, inamicul ia forma unui grup rival 
din aceeaşi specie. în momente de ameninţare, 
capacitatea lui de conducător este pusă la grea 
încercare, însă într-un anumit sens, mai puţin 
grea decât în vreme de pace. Ameninţarea ex¬ 
ternă, după cum am subliniat în capitolul ante¬ 
rior, are un efect de coeziune atât de puternic 
asupra membrilor grupului, încât sarcina lide¬ 
rului este în multe privinţe uşurată. Cu cât este 




mai îndrăzneţ şi mai cutezător, cu atât mai 
pasional pare că apără grupul, care, luat de valul 
emoţiei, nu-i pune la îndoială nici o clipă acţiu¬ 
nile (aşa cum ar face pe timp de pace), indiferent 
cât de nesocotite ar fi. Purtat de valul de entu¬ 
ziasm grotesc pe care-1 aduce cu sine războiul, 
un lider puternic ajunge să se impună. El îi poate 
convinge cu cea mai mare uşurinţă pe membrii 
grupului său, oricât de puternic motivaţi ar fi 
în a considera uciderea unui seamăn drept cea 
mai odioasă crimă, să o comită ca pe un act de 
onoare şi eroism. Nu prea are cum să facă un 
pas greşit, însă dacă se întâmplă, poticneala poate 
fi întotdeauna trecută cu vederea, sub pretextul 
că dăunează moralului naţional. Chiar dacă gre¬ 
şeala e făcută publică, mai degrabă va fi pusă 
pe seama ghinionului decât a proastei judecăţi. 
Având toate acestea în minte, nu este de mirare 
că, pe timp de pace, liderii sunt predispuşi să 
inventeze sau cel puţin să exagereze ameninţă¬ 
rile unor puteri străine, pe care le pun pe seama 
unor posibili inamici. Puţină coeziune în plus 
aduce multe avantaje. 

Aşadar, acestea sunt tiparele puterii. Ţin să 
subliniez că această comparaţie dintre şeful ba¬ 
buin şi cel uman nu este o insinuare a faptului 
că noi ne tragem din babuini sau că ar fi evoluat 
comportamentul nostru de dominare din al lor. 

Este adevărat că avem un strămoş comun cu 
babuinii, în trecutul îndepărtat, însă nu asta e 
important. Ceea ce contează este că babuinii, ca 
şi strămoşii noştri îndepărtaţi, au părăsit pădu¬ 
rile luxuriante pentru mediul aspru al spaţiilor 
deschise, unde este nevoie de un control mai 
strâns al grupului. Maimuţele cu coadă şi fără 
coadă din mediul forestier au un sistem social 
mult mai relaxat; conducătorii lor suportă o 
presiune mult mai mică. Babuinul dominant are 
un rol mult mai important, şi din acest motiv 
l-am ales ca exemplu. Valoarea comparaţiei 
babuin/ om stă în modul în care scoate în evidenţă 
caracteristicile de bază ale comportamentului 
dominator uman. Asemănările izbitoare ne per¬ 
mit să vedem fără idei preconcepute jocul pu¬ 
terii la oameni, aşa cum este de fapt: o parte 
fundamentală a comportamentului animal. Să-i 
lăsăm însă pe babuini cu treburile lor simple şi 
să ne uităm mai de aproape la complicaţiile con¬ 
diţiei umane. 

/ 

E clar că liderul uman modern are probleme 
în a-şi duce la îndeplinire eficient rolul de con¬ 
ducător. Puterea exagerată, grotesc conferită de 
supertrib, implică riscul continuu ca numai un 
individ cu un ego pe măsură să fie capabil să ia 
frâiele în mâini. De asemenea, presiunea imensă 
îl va împinge să recurgă cu uşurinţă la acte de 



violentă, o reacţie firească de altfel la tensiunile 
superstatutului. Mai mult, complexitatea absur¬ 
dă a sarcinilor sale îl va absorbi într-o asemenea 
măsură încât se va îndepărta inevitabil de pro¬ 
blemele obişnuite ale supuşilor săi. Un bun şef 
de trib ştie exact ce se întâmplă în fiecare colţ al 
grupului său. Un lider supertribal, izolat fără 
speranţă de înalta poziţie a superstatutului şi 
preocupat total de mecanismele puterii, se va 
rupe repede de ceilalţi. 

Unii au spus că, pentru a fi un conducător de 
succes în lumea modernă, un om trebuie să fie 
pregătit să ia decizii importante bazate pe infor¬ 
maţii minime. E o modalitate înspăimântătoare 
de a conduce un super trib şi totuşi se întâmplă 
tot timpul. Este prea multă informaţie pentru 
un singur individ şi în plus multe lucruri sunt 
ascunse în labirintul supertribului, de unde nu 
ies niciodată la suprafaţă. Soluţia este să se înce¬ 
teze cu ideea de conducător puternic, acesta să 
rămână în trecutul tribal unde îşi are locul şi să 
fie înlocuit de o organizaţie computerizată de 
experţi specializaţi, interdependenţi. 

O structură care se apropie de o astfel de orga¬ 
nizaţie există, bineînţeles, iar în Anglia, orice 
funcţionar public va spune fără ezitare că de fapt 
administraţia civilă conduce cu adevărat statul. 

r 

Pentru a-şi susţine ideea, vă va informa că, atunci 

când parlamentul este în şedinţă, activitatea lui 
este serios stânjenită; progresul adevărat nu 
poate avea loc decât în timpul pauzelor parla¬ 
mentare. Această pledoarie este logică, însă din 
păcate nu este bio- logică, iar naţiunea pe care 
funcţionarul susţine că o conduce se întâmplă să 
fie alcătuită din specimene biologice - membrii 
supertribului. Este adevărat, un supertrib are 
nevoie de supercontrol şi, dacă este prea mult 
pentru un singur om, poate părea o soluţie rezo¬ 
nabilă convertirea figurii centrale puternice într-o 
organizaţie de putere. Insă acest lucru nu satis¬ 
face în nici un caz nevoile biologice ale supuşi¬ 
lor. Aceştia pot fi capabili să raţioneze la nivel 
supertribal, însă sentimentele lor sunt încă 
tribale şi vor continua să ceară un conducător 
adevărat, în forma unui individ aparte, uşor de 
identificat. Este o trăsătură fundamentală a spe¬ 
ciei şi nu poate fi evitată. Instituţiile şi compute¬ 
rele pot fi nişte servitori valoroşi pentru stăpânii 
lor, însă ele nu pot deveni niciodată stăpâni 
(poate doar în poveştile SF). Unei organizaţii 
difuze, unei maşini fără chip, îi lipsesc proprie¬ 
tăţile fundamentale: nu poate însufleţi mulţi¬ 
mea şi nu poate fi detronată. Astfel, individul 
dominant uman este condamnat să lupte în con¬ 
tinuare, purtându-se în public ca şi cum ar fi un 
şef tribal, pompos, oferind încredere, în timp ce în 



particular trudeşte din greu pentru a face faţă 
sarcinii aproape imposibile de a controla super- 
tribul. 

In ciuda poverilor uriaşe pe care le presupune 
conducerea în zilele noastre şi în ciuda adevă¬ 
rului descurajant că un mascul ambiţios, membru 
al unui supertrib modern, are şanse mai mici de 
una la un milion să devină individul dominant 
al grupului său, nu s-a observat nici o scădere a 
dorinţei de a accede la un statut înalt. Impulsul 
de a urca pe scara socială este prea vechi şi prea 
adânc înrădăcinat pentru a fi slăbit de o evalu¬ 
are logică a noii situaţii. 

Aşadar, de-a lungul şi de-a latul uriaşelor 

noastre comunităţi se află sute de mii de indi- 
/ 

vizi frustraţi, ce vor să devină lideri, însă fără 
vreo şansă reală. Ce se întâmplă cu ei dacă le 
este împiedicată ascensiunea pe scara socială? 
Spre ce va fi redirecţionată toată această energie? 
Ar putea, bineînţeles, să renunţe şi să se retragă, 
însă ar fi o situaţie deprimantă. Fisura în decizia 
celui ce renunţă în lupta socială este aceea că, de 
fapt, nu renunţă cu adevărat: rămâne pe poziţii, 
luând în derâdere lupta pentru supremaţie ce 
are loc în jurul lui. Această stare nefericită este 
evitată de majoritatea membrilor supertribului 
prin simpla metodă de a intra în competiţie 
pentru conducere în cadrul unor subgrupuri 

specializate ale supertribului. Pentru unii este 
mai uşor. O profesiune sau o meserie competi¬ 
tivă vine automat cu propria ei ierarhie socială, 
însă chiar şi aici, şansele de a ajunge la adevă¬ 
rata conducere pot fi prea mici. Aceasta a dat 
naştere unor noi subgrupuri, în care competiţia 
poate aduce mai multe recompense. Apar astfel 
tot soiul de culte neobişnuite - orice, de la creş¬ 
terea canarilor şi urmărirea mersului trenurilor 
până la vânătoarea de OZN-uri şi culturism. în 
oricare dintre cazuri, natura activităţii nu este 
prea importantă. Ceea ce contează cu adevărat 
este faptul că aceste preocupări instalează o nouă 
ierarhie socială acolo unde înainte nu exista. în 
interiorul ei, se formează rapid o întreagă gamă 
de reguli şi proceduri, se formează comitete şi - 
cel mai important - ies la iveală liderii. E puţin 
probabil ca un crescător de canari campion sau 
un culturist campion să fi avut ocazia să guste 

din ameţitorul fruct al dominaţiei dacă nu s-ar 
/ / 

fi implicat în acest subgrup specializat. 

Astfel, aspirantul la putere poate riposta îm¬ 
potriva apăsătoarei dificultăţi sociale care-1 înce¬ 
tineşte în încercările de a avansa în uriaşul său 
supertrib. Majoritatea covârşitoare a sporturilor, 
a jocurilor, a hobby-urilor şi a „acţiunilor carita¬ 
bile" au ca funcţie principală nu atât scopul decla¬ 
rat, cât năzuinţa primară numită „urmăreşte-1 



pe lider şi depăşeşte-1 dacă poţi". Aceasta este 
doar o descriere, nu o critică. De fapt, situaţia ar 
fi mult mai periculoasă dacă această multitu¬ 
dine de subgrupuri sau pseudotriburi inofen¬ 
sive n-ar exista. Acestea amortizează o mare 
parte a frustrărilor sociale, care altfel ar duce la 
probleme serioase. 

Am spus că natura acestor activităţi nu con¬ 
tează foarte mult, însă în acelaşi timp este inte¬ 
resant de observat cât de multe sporturi şi 
hobby-uri implică elemente de agresiune ritua- 
lizată, mai presus de simpla competiţie. Să luăm 
un singur exemplu: gestul de „a ţinti" este la ori¬ 
gine un model agresiv tipic de coordonare. Rea¬ 
pare, transformat corespunzător, în cadrul unei 
varietăţi de jocuri, printre care bowling, biliard, 
darts, tenis de masă, crochet, tir cu arcul, squash, 
volei, crichet, tenis, fotbal, hochei, polo, tir cu 
arma şi pescuit cu suliţa. Apare extrem de frec¬ 
vent în jocurile copiilor şi în parcurile de dis¬ 
tracţii. Sub o formă mai deghizată, explică 
atracţia multora pentru fotografie: „tragem" 
filme, „capturăm" imagini, „prindem" instanta¬ 
nee, iar aparatele noastre de fotografiat = pis¬ 
toale, rolele de film = gloanţe, camerele cu lentile 
telescopice lungi = puşti şi camerele cinemato¬ 
grafice = mitraliere. In orice caz, cu toate că aceste 
ecuaţii simbolice pot fi de ajutor pentru o mai 

bună înţelegere, nu sunt în nici un caz esenţiale 
pentru căutarea „dominaţiei din timpul liber". 
La fel de mult poate face şi colecţionarea de cutii 
de chibrituri, cu condiţia, bineînţeles, să intri în 
legătură cu alţi colecţionari pe măsură, la fel de 
preocupaţi, şi să încerci să le domini colecţiile 
de cutii de chibrituri. 

Crearea de subgrupuri specializate nu repre¬ 
zintă singura soluţie pentru dilema supersta- 
tutului. Există de asemenea şi pseudotriburi 
localizate geografic. Fiecare sat, orăşel, oraş sau 
ţară din cadrul supertribului îşi dezvoltă propria 
ierarhie regională, oferind ocazii suplimentare 
pentru cei ce vor un rol de lider supertribal. 

Mai mult, la o scară mai mică, fiecare individ 
îşi are propriul său „cerc social" de cunoştinţe 
personale. Lista de nume necomerciale din agen¬ 
da sa telefonică este un bun indicator pentru 
mărimea acestui gen de pseudotrib. Este un as¬ 
pect foarte important, deoarece, ca şi într-un trib 
adevărat, îi cunoaşte personal pe toţi membrii, 
însă, spre deosebire de un trib adevărat, nu este 
obligatoriu ca toţi membrii pseudotribului să se 
cunoască între ei. Grupurile sociale se suprapun 
şi se conectează între ele formând o reţea com¬ 
plexă. Fără îndoială, pentru fiecare individ 
pseudotribul constituie încă o ocazie de a se afir¬ 
ma şi de a-şi exprima pornirile de conducător. 



Un alt mecanism supertribal important, care 
a ajutat la divizarea grupului fără însă a-1 dis¬ 
truge, a fost sistemul de clase sociale. Acestea 
au existat cam în aceeaşi formă de bază încă de 
pe vremea primelor civilizaţii: o clasă superioară 
sau conducătoare, o clasă mijlocie ce cuprinde 
negustorii şi specialiştii şi o clasă inferioară de 
ţărani şi muncitori. Pe măsură ce grupul a cres¬ 
cut, au mai apărut subdiviziuni, iar detaliile au 
mai variat, însă principiul a rămas acelaşi. 

Recunoaşterea unor clase separate a făcut po¬ 
sibil ca membrii din clasele inferioare să lupte 
pentru un statut dominant mai realist, la nivelul 
fiecărei clase în parte. Apartenenţa la o clasă în¬ 
seamnă mult mai mult decât o simplă chestiune 
de bani. Un om care se află în vârful clasei sale 
sociale poate câştiga mai mult decât unul de la 
baza clasei situate imediat deasupra. Recom¬ 
pensele dominaţiei exercitate de la nivelul la care 
se află pot fi de aşa natură încât să nu-şi doreas¬ 
că abandonarea tribului-clasă. Suprapunerile de 
acest fel arată cât de puternic tribale pot deveni 
clasele. 

Sistemul de a împărţi supertribul în tri- 
buri-clasă a suferit însă multe eşecuri în ultima 
vreme. Odată ce supertriburile au luat proporţii 
foarte mari, iar tehnologiile au devenit din ce în 
ce mai complexe, au crescut automat standardele 

educaţiei de masă pentru a ţine pasul. Educaţia, 
sprijinită de îmbunătăţirea mijloacelor de comu¬ 
nicare în masă şi în special de presiunile impuse 
de reclama la scară largă, au condus la o prăbu¬ 
şire majoră a barierelor dintre clase. Consolarea 
impusă de „acceptarea propriei condiţii" a fost 
înlocuită de exaltare şi de posibilităţile din ce în 
ce mai reale de a depăşi acea condiţie. Insă, în 
ciuda acestor lucruri, vechiul sistem al clase- 
lor-triburi a continuat şi continuă să riposteze. 
Astăzi putem vedea foarte clar semnele exteri¬ 
oare ale acestei lupte în schimbarea din ce în ce 
mai rapidă a modei. Noi stiluri de îmbrăcăminte, 
mobilă, decoraţiuni, muzică şi artă se înlocuiesc 
unele pe altele din ce în ce mai repede. Unii au 
sugerat adesea că acesta ar fi rezultatul intere¬ 
selor şi al presiunilor comerciale, însă ar fi fost 
la fel de uşor - de fapt, mai uşor - să se vândă 
mai departe variaţiuni pe aceeaşi temă clasică, în 
loc să se caute introducerea unor teme absolut 
noi. Totuşi, sunt cerute în permanenţă noi teme 
pentru că cele vechi se răspândesc prea repede 
în sistemul social. Cu cât ajung mai repede la 
păturile inferioare, cu atât mai repede trebuie 
înlocuite cu ceva nou şi exclusiv, începând din 
vârf. Niciodată până acum nu s-au mai văzut în 
istorie schimbări mai incredibile de stiluri şi 
gusturi. Evident că rezultatul este o pierdere 



importantă a identităţii pseudotribale oferite de 
vechiul şi rigidul sistem de clase sociale. 

Pentru a înlocui această pierdere într-o anu¬ 
mită măsură, a apărut recent un nou sistem de 
împărţire a supertribului. S-au format clasele de 
vârstă. A intervenit un decalaj evident între ceea 
ce acum trebuie să denumim pseudotribul adul¬ 
ţilor tineri şi cel al adulţilor bătrâni. Cel dintâi 
îşi are propriile obiceiuri şi propriul sistem de 
dominare, care sunt din ce în ce mai diferite de 
ale celui de-al doilea. Fenomenul nou pe care-1 
reprezintă apariţia de idoli adolescenţi puter¬ 
nici şi de lideri ai studenţimii a condus la o divi¬ 
ziune importantă, rezultând noi pseudotriburi. 
Tentativele derizorii exercitate de pseudotribul 
de adulţi bătrâni pentru înglobarea noilor gru¬ 
puri s-au soldat cu un minim succes. Acordarea 
de onoruri specifice doar adulţilor bătrâni către 

unii lideri ai tinerilor adulţi sau tolerarea extre- 

/ 

melor din moda adulţilor tineri nu au făcut decât 

/ 

să ducă la alte manifestări de rebeliune din par¬ 
tea celor din urmă. (De exemplu, dacă fumatul 
de canabis va fi vreodată legalizat şi adoptat la 
scară largă, va fi nevoie imediat de un înlocui¬ 
tor, exact aşa cum canabisul însuşi a înlocuit 
alcoolul.) Atunci când excesele ajung la un punct 
în care adulţii bătrâni nu le pot accepta sau re¬ 
fuză să le imite, adulţii tineri pot fi liniştiţi pentru 

o perioadă. Cu noile steaguri pseudotribale 
arborate în siguranţă, ei se pot bucura de satis¬ 
facţiile oferite de noua lor independenţă şi de 
sistemul lor de dominaţie mai uşor de controlat 
şi mai autonom. 

Lecţia pe care o putem învăţa din toate aces¬ 
tea este că vechea nevoie biologică a speciei 
umane pentru o identitate tribală distinctă este 
o forţă puternică, ce nu poate fi supusă. Nici nu 
s-a vindecat bine o ruptură supertribală, că, pe 
nevăzute, apare alta. Unele autorităţi binevoi¬ 
toare vorbesc cu uşurinţă despre „speranţele 
unei societăţi globale". Ele văd foarte bine 
posibilităţile tehnice ale unei asemenea rea¬ 
lizări, date fiind minunile comunicării din ziua 
de azi, însă ignoră cu încăpăţânare dificultăţile 
de ordin biologic. 

O viziune pesimistă? Cu siguranţă că nu. Pers¬ 
pectivele vor rămâne sumbre doar atât timp cât 
nu se ajunge la o înţelegere a cerinţelor biologice 
ale speciei noastre. Teoretic, nu există nici un 
motiv serios pentru care grupurile mici, cu ne¬ 
voia de identitate tribală satisfăcută, n-ar lucra 
împreună constructiv în interiorul supertriburilor 
prospere, care, la rândul lor, să interacţioneze 
constructiv pentru a forma un megatrib, la scară 
globală. Eşecurile cunoscute au fost cauzate în 
cea mai mare parte de încercarea de a suprima 



diferenţele existente între diferite grupuri, mai 
degrabă decât de a profita de natura acestora 
prin transformarea lor în forme mai recompen- 
satoare şi mai paşnice de competiţie socială. 
Orice încercare de a reduce întreaga lume la o 
uniformitate monotonă este sortită dezastrului. 
Aceasta se aplică la toate nivelurile, de la naţi¬ 
uni care se destramă la găşti care se sparg. 

Atunci când sentimentul identităţii sociale este 

/ 

ameninţat, ripostează. Faptul că e nevoie de 
luptă pentru menţinerea lui implică, în cel mai 
bun caz, o revoltă socială, iar în cel mai rău caz, 
vărsare de sânge. Vom aborda acest aspect mai 
îndeaproape în alt capitol, însă pentru moment ® 
trebuie să ne întoarcem la problema statutului 8E 
social şi să o examinăm la nivelul individului. 

Care este exact poziţia acestui căutător mo¬ 
dem de statut? In primul rând, el îşi are prietenii 
şi cunoştinţele lui personale. împreună, ei for¬ 
mează pseudotribul său social. In al doilea rând, 
el îşi are comunitatea lui locală - pseudotribul 
său regional. în al treilea rând, are specialitatea 
lui: profesia, meseria sau ocupaţia şi activităţile 
lui de timp liber, hobby-uri sau sporturi. Acestea 
sunt pseudotriburile lui specializate. în al pa¬ 
trulea rând, are nişte rămăşiţe ale unui trib-clasă 
şi un nou trib al vârstei. 

Puse laolaltă, aceste subgrupuri îi oferă o 
şansă mult mai mare de a atinge un anume fel 
de dominaţie şi de a-şi satisface pornirile fun¬ 
damentale de statut, decât dacă n-ar fi fost nimic 
mai mult decât o mică unitate într-o masă omo¬ 
genă, o furnică umană care se târăşte încolo şi 
încoace intr-un gigantic furnicar supertribal. 
Până acum, toate bune; dar există şi probleme. 

Pentru început, dominaţia atinsă intr-un 
subgrup limitat este la rândul ei limitată. Poate 
că este reală, însă nu e decât o soluţie parţială. 
E imposibil să ignori faptul că în jurul tău se 
petrec lucruri mult mai importante. Dacă eşti un 
peşte mare intr-un lac mic, nu înseamnă că nu 
visezi la un lac mai mare. In trecut nu era o mare 
problemă, deoarece sistemul rigid al claselor, 
aplicat fără milă, îl ţinea pe fiecare la „locul lui". 
O situaţie destul de comodă, însă care risca să 
ducă prea uşor la stagnarea supertribului. Pen¬ 
tru indivizii cu talente minore nu era o proble¬ 
mă, însă mulţi dintre cei mai talentati erau ţinuţi 
în loc, irosindu-şi energiile pentru nişte ţeluri 
profund limitate. Se putea ca un potenţial geniu 
din clasa inferioară să aibă mai puţine şanse de 
succes decât un idiot absolut din clasa supe¬ 
rioară. 

Structura rigidă a claselor a avut valoarea ei 
ca mecanism de separare, însă a fost un sistem 



grotesc de risipitor şi nu este de mirare că a dis¬ 
părut. Fantoma sa continuă să ne bântuie, însă 
a fost înlocuit în mare măsură astăzi de o mult 
mai eficientă meritocraţie, în care, teoretic, fie¬ 
care individ este capabil să-şi găsească nivelul 
optim. Odată ajuns acolo, el poate să-şi consoli¬ 
deze identitatea socială cu ajutorul diverselor 
grupări pseudotribale. 

Sistemul meritocratic oferă un cadru incitant, 
însă are şi o faţă ascunsă. Odată cu entuziasmul 
vine şi tensiunea. O trăsătură esenţială a meri- 
tocraţiei este aceea că evită risipa de talent, însă, 
în acelaşi timp, deschide un canal evident ce 
merge de la baza la vârful enormei comunităţi 
supertribale. Dacă orice băieţandru poate, dato- gy 
rită meritelor sale, să ajungă în cele din urmă cel 
mai mare dintre conducători, atunci pentru fie¬ 
care copil care va reuşi, vor fi mulţi alţii care vor 
eşua. Aceste eşecuri nu mai pot fi puse pe seama 
forţelor externe ale sistemului debil de împăr¬ 
ţire pe clase, ci pe seama lipsurilor fiecăruia. 

Se pare, aşadar, că fiecare supertrib uriaş, 
dinamic şi progresist, trebuie să conţină inevi¬ 
tabil o mare proporţie de indivizi puternic frus¬ 
traţi, în căutare de statut. Mulţumirea tâmpă a 
societăţilor rigide, încremenite, este înlocuită cu 
năzuinţele şi neliniştile febrile ale unor societăţi 
mobile, în plină dezvoltare. Cum reacţionează 

în această situaţie cei ce sunt în căutare de sta- 
/ 

tut? Răspunsul este că, dacă nu pot ajunge în 
vârf, îşi dau toată silinţa să creeze impresia că 
sunt mai puţin supuşi decât sunt cu adevărat. 
Pentru a înţelege acest lucru, ne-ar fi de ajutor în 
acest moment să aruncăm în trecere o privire în 
lumea insectelor. 

Multe insecte sunt veninoase, iar animalele 

mai mari învaţă să evite să le mănânce. Este în 
/ 

interesul acestor insecte să arboreze un steag de 

avertizare. De exemplu, viespea obişnuită are 

pe corp un model de dungi negre şi galbene 

care iese în evidentă. Acestea sunt atât de dis- 
/ 

tinctive, încât îi este uşor oricărui animal de 
pradă să şi le amintească. După câteva expe- 
88 rienţe nefericite, învaţă repede să evite insectele 
care poartă acest model. Alte specii de insecte 
veninoase, chiar neînrudite, pot avea un model 
asemănător. Ele fac parte dintr-un grup numit 
„club de avertizare". 

Ce ne interesează pe noi în acest moment 
este faptul că unele specii de insecte inofensive 
au profitat de acest sistem, adoptând modele de 
culori similare cu acelea ale membrilor veninoşi 
ai „clubului de avertizare". De exemplu, unele 
muşte inofensive au pe corp benzi negre şi gal¬ 
bene, care mimează coloraţia viespilor. Intrând 
ilicit în „clubul de avertizare", ele profită de pe 
urma acestui fapt, fără a avea nici un strop de 



venin. Ucigaşii nu îndrăznesc să le atace, deşi, 
dacă ar face-o, s-ar alege cu o masă pe cinste. 

Ne putem folosi de acest exemplu din lumea 
insectelor, făcând o analogie aproximativă, pen¬ 
tru a vedea ce s-a întâmplat cu oamenii în cău¬ 
tare de statut. Tot ce trebuie să facem este să 

înlocuim veninul cu dominaţia. Indivizii cu ade- 

/ 

vărat dominanţi îşi vor etala statutul superior 
în multe feluri vizibile. îşi vor afişa însemnele 
dominaţiei sub forma hainelor pe care le poartă, 
a caselor în care trăiesc, a felului în care călăto¬ 
resc, vorbesc, se distrează şi mănâncă. Pentru că 
poartă simbolurile sociale ale „clubului domi¬ 
natorilor", statutul lor superior devine imediat 
evident, atât pentru subordonaţi, cât şi pentru 
membrii clubului, astfel încât nu trebuie să-şi 
reafirme mereu puterea în moduri mai directe. 
Asemeni insectelor veninoase, nu trebuie să-şi 
„înţepe" încontinuu duşmanii, trebuie doar să 
arboreze steagul care arată că ar putea să-i înţepe 
dacă ar vrea. 

Urmarea firească este că unii subordonaţi ino- 

/ 

fensivi pot intra în „clubul dominatorilor" şi se 
pot bucura de beneficiile acestuia doar dacă pot 
purta acelaşi steag. Pot să dea măcar impresia 
de dominare, asemenea muştelor colorate cu 
negru şi galben ce imită viespile. 

Mimarea dominaţiei a devenit de fapt o preo¬ 
cupare majoră a membrilor supertribului în 
căutare de statut, şi este bine să o examinăm mai 
în detaliu. în primul rând, este esenţial să facem 
o distincţie clară între un simbol al statutului şi 
mimetismul puterii. Un simbol al statutului este 
un semn exterior al nivelului real de dominare 
socială pe care l-ai atins. Mimarea dominaţiei 
este un semn exterior al nivelului de dominare 
socială pe care ai vrea să-l atingi, dar la care n-ai 
ajuns încă. în termeni de bunuri materiale, un 
simbol al statutului înseamnă ceva ce-ţi poţi per¬ 
mite fără prea mare efort; mimarea puterii este 
reprezentată de ceva ce nu prea îţi poţi permite, 
dar totuşi achiziţionezi. Aşadar, mimarea domi¬ 
naţiei implică adesea sacrificii majore în alte di¬ 
recţii, pe care adevăratele simboluri ale statutului 
nu le implică. 

Societăţile mai timpurii, în care se aplica mult 
mai strict împărţirea pe clase, cu siguranţă că nu 
dădeau o aşa de mare importanţă mimetismului 
de dominare. Cum am mai spus deja, oamenii 
se mulţumeau mult mai uşor „să-şi cunoască 
locul". Insă dorinţa de a accede este o forţă puter¬ 
nică, şi întotdeauna au existat excepţii indiferent 
de stricteţea împărţirii pe clase. Indivizii domi¬ 
nanţi, văzându-şi poziţiile ameninţate de imitaţie. 



au reacţionat dur. Au introdus reguli stricte şi 
chiar legi pentru a împiedica mimetismul. 

Un bun exemplu îl reprezintă diversele reguli 
ale vestimentaţiei. în Anglia, acest subiect deve¬ 
nise atât de important, încât legile parlamentu¬ 
lui de la Westminster din 1363 erau preocupate 
în principal de regularizarea modului de a se 
îmbrăca al diferitelor clase sociale. în Germania 
renascentistă, o femeie care se îmbrăca mai pre¬ 
sus de condiţia ei era pasibilă să poarte la gât un 
„colier" greu de lemn. în India, au fost intro¬ 
duse reguli stricte referitoare la modul de legare 
a turbanului, în funcţie de fiecare castă. In Anglia 
lui Henric al VlII-lea, nici o femeie al cărui bărbat 
nu-şi putea permite un cal de călărie în slujba 
regelui nu avea voie să poarte bonete de catifea 
sau lănţişoare de aur. In America, la începuturile 
Noii Anglii, unei femei îi era interzis să poarte o 
eşarfă de mătase dacă soţul ei nu deţinea o mie 
de dolari. Exemplele sunt nesfârşite. 

Astăzi, odată cu destrămarea claselor, aceste 
reguli au fost drastic restrânse. Acum sunt limi¬ 
tate la câteva categorii speciale, cum sunt deco¬ 
raţiile, titlurile nobiliare şi însemnele regale, pe 
care este încă ilegal sau cel puţin inacceptabil din 
punct de vedere social să le deţii fără a avea sta¬ 
tutul necesar. în orice caz, individul dominant 

este mai puţin protejat acuin de mimetism decât 
era înainte. 

A ripostat foarte ingenios însă. Acceptând 

faptul că indivizii cu statut inferior sunt hotărâţi 

să-l copieze, el a răspuns prin crearea în masă de 

imitaţii ieftine ale bunurilor caracteristice stătu- 
/ 

tului înalt. Momeala este tentantă şi a fost în¬ 
ghiţită cu lăcomie. Un exemplu va arăta mai bine 
cum funcţionează capcana. 

Nevestele cu statut superior poartă coliere 
cu diamante. Nevestele cu statut inferior poartă 
coliere de mărgele. Ambele coliere sunt bine fă¬ 
cute; mărgelele nu sunt scumpe, dar sunt atră¬ 
gătoare şi nu au pretenţia de a părea ceea ce nu 
sunt. Din nefericire, valoarea lor intră în cate¬ 
goria statutului inferior, iar nevasta din această 
categorie îşi doreşte ceva mai mult. Nu există 
nici o lege sau regulă socială care să o împiedice 
să poarte un colier cu diamante. Dacă munceşte 
din greu, economiseşte fiecare bănuţ şi în cele 
din urmă cheltuieşte mai mult decât îşi permite, 
poate fi capabilă să dobândească un colier de 
diamante mici, dar veritabile. Dacă face acest 
pas şi îşi împodobeşte gâtul cu o copie a puterii, 
începe să devină o ameninţare pentru nevasta 

cu statut înalt. Diferentele dintre ele în etalarea 

/ 

statutului devin neclare. în consecinţă, soţul de 
statut înalt scoate pe piaţă coliere de diamante 



mari, dar false. Nu sunt scumpe şi, la prima 
vedere, sunt atât de atrăgătoare încât soţia de 
statut inferior renunţă la lupta pentru diamante 
adevărate şi se axează în schimb pe cele false. 
Capcana este întinsă. Adevăratul mimetism de 
dominare a fost prevenit. 

La suprafaţă, acest lucru nu este evident. 
Soţia de statut inferior, etalându-şi colierul evi¬ 
dent fals, pare că-şi imită rivala dominantă, însă 
este doar o iluzie. Problema este că acel colier 
fals pare prea frumos să fie adevărat, dacă îl 
compari cu stilul ei de viaţă în general. Nu păcă¬ 
leşte pe nimeni, aşa că podoaba nu reuşeşte să 
o ajute să simuleze o îmbunătăţire a statutului. 

Este suprinzător că acest truc funcţionează 
aşa de bine şi aşa de des. A pătruns în multe sfere 
ale vieţii, şi nu fără urmări: a distrus o mare parte 
din meseriile şi meşteşugurile autentice, însă cu 
statut aşa-zis inferior. Arta populară originală 
a fost înlocuită cu reproduceri ieftine după mari 
maeştri; muzica folclorică a fost înlocuită de dis¬ 
cul de gramofon; artizanatul tradiţional a fost 
înlocuit de imitaţiile de plastic produse în masă 
şi de bunuri mai scumpe. 

S-au format rapid asociaţii de protecţie a tra¬ 
diţiilor pentru a deplânge şi a inversa această 
tendinţă, însă răul a fost deja făcut. In cel mai bun 
caz ar putea funcţiona pe post de conservatoare 

ale acestor culturi. Odată ce cursa, întrecerea 
pentru statut, a legat baza societăţii de vârful ei, 
n-a mai fost drum de întoarcere. Dacă, aşa cum 
am sugerat mai devreme, societatea se va re¬ 
volta în mod repetat împotriva tristei uniformi¬ 
tăţi a acestei „noi monotonii", atunci va face în 
aşa fel încât va da naştere unor noi modele cul¬ 
turale, mai degrabă decât să le resusciteze pe 
cele vechi sau moarte. 

însă nu există rebeliune pentru căutătorul 
înveterat de statut superior. Pentru el, imitaţiile 
ieftine nu reprezintă o soluţie satisfăcătoare. El 
le vede aşa cum sunt, o diversiune abilă, o simplă 
versiune iluzorie a adevăratului mimetism de 
si dominare. In cazul lui, imitaţiile puterii trebuie 
94 să fie articole originale, şi în căutarea lor trebuie 
să fie mereu cu o treaptă mai sus decât îşi poate 
permite, pentru a da impresia că este puţin mai 
dominant social decât este de fapt. Doar atunci 
are o şansă. 

Pentru a fi mai sigur, tinde să se concentreze 
spre zone în care imitaţiile ieftine ies din discu¬ 
ţie. Dacă îşi poate cumpăra o maşină mică, atunci 
va lua una medie; dacă îşi permite una medie, 
va cumpăra una mare; dacă îşi poate lua doar o 
maşină mare, atunci îşi mai cumpără o maşină 
pentru oraş; dacă maşinile mari devin ceva obiş¬ 
nuit, îşi va cumpăra o maşină sport străină, mică 
dar scumpă; dacă este la modă ca farurile din 



spate să fie mari, îşi cumpără ultimul model cu 
faruri şi mai mari, „pentru ca cei din spate să 
vadă că el este în faţă", după cum spun aşa de 
succint reclamele. Insă niciodată nu va cumpăra 
o serie de machete de Rolls-Royce de carton în 
mărime naturală pe care să le expună în faţa 
garajului. In lumea doritorilor fanatici de statut 
înalt nu există diamante false. 

Maşinile sunt doar un exemplu, unul impor¬ 
tant, deoarece simt foarte populare, însă căută¬ 
torul înflăcărat de statut nu se poate opri aici. 
El trebuie să se extindă în toate direcţiile, în ace- 
laşi timp cu cheltuielile lui, dacă vrea să zugră¬ 
vească o imagine convingătoare pentru rivalii lui 
de statut înalt. întregul sistem de achiziţii, ipoteci 
şi descoperiri bancare este dependent de dorinţa 
mereu crescândă de imitare a puterii. 

Din nefericire, ornamentele extravagante cu 
care se împodobeşte neînduplecatul doritor de 
statut capătă o importanţă mai mare decât au 
acestea de fapt. Până la urmă, ele nu reprezintă 
cu adevărat dominaţia, ci sunt doar nişte imi¬ 
taţii ale dominaţiei. Adevărata dominaţie, ade- 
văratul statut social, este condiţionat de posesia 
puterii şi a influenţei asupra subordonaţilor 
dintr-un supertrib, nu de deţinerea a încă unui 
televizor color. Bineînţeles, dacă îţi poţi permite 
cu uşurinţă încă un televizor color, aceasta este 

o consecinţă a statutului tău şi funcţionează ca un 
real simbol al acestui nivel. însă alta e situaţia 
dacă îţi cumperi al doilea televizor color, după 
ce abia ţi l-ai permis pe primul. Te poate ajuta 
să-i impresionezi pe cei de la nivelul social ime¬ 
diat superior ţie, cărora eşti gata să li te alături, 
însă nu poate în nici un caz să îţi asigure suc¬ 
cesul. Toţi rivalii tăi, de acelaşi rang cu tine, vor 
fi ocupaţi să-şi instaleze cel de-al doilea tele¬ 
vizor color, având aceeaşi idee în minte, însă 
legea fundamentală a ierahiei va face în aşa fel 
încât doar câţiva să treacă pe treapta superioară. 
Aceştia, norocoşii, chiar au de ce să-şi pună ghir¬ 
lande de flori pe cel de-al doilea televizor color. 

96 Mimetismul lor a funcţionat. Ceilalţi, care au 
eşuat în cursa pentru putere, vor rămâne încon¬ 
juraţi de adunătura scumpă de imitaţii ale 
dominării, care i-a făcut pe neaşteptate să vadă 
cu adevărat ce sunt acestea: doar nişte iluzii ale 
măreţiei. înţelegerea faptului că, deşi ele sunt 
ajutoare valoroase în urcuşul pe scara socială, nu 
garantează neapărat ascensiunea, reprezintă o 

lecţie amară. 

/ 

Preţul cerut de preocuparea exagerată pen¬ 
tru imitarea dominaţiei poate fi foarte mare. Pe 
lângă adânca dezamăgire a celor mai lipsiţi de 
noroc, cere atât de mult efort de la membrii 



supertribului, încât aceştia nu prea mai au timp 
sau energie şi pentru altceva. 

Bărbatul în căutare de statut ridicat care se 

aruncă într-un exces de imitare a dominaţiei are 

/ 

adesea tendinţa de a-şi neglija familia. Acest 
lucru o forţează pe partenera sa să-şi asume rolul 
părintelui masculin în familie. Situaţia aceasta 
poate induce o atmosferă dăunătoare psiholo¬ 
gic pentru copii, care-şi pot schimba cu uşurinţă 
identitatea sexuală atunci când vor fi maturi. 
Tot ce vede copilul mic este că tatăl său şi-a pier¬ 
dut rolul de conducător în familie. în mintea 
copilului va conta foarte puţin sau deloc faptul 
că tatăl lui şi-a sacrificat acest rol în lupta pen¬ 
tru dominare în afara familiei, în sfera mai largă 
a supertribului. Ar fi surprinzător dacă la matu¬ 
ritate ar avea un psihic echilibrat. Chiar şi copi¬ 
lul mai mare, care înţelege lupta pentru statut 
într-un supertrib şi se mândreşte cu noile achi¬ 
ziţii ale tatălui său, le va considera pe acestea com¬ 
pensaţii minore pentru lipsa influenţei paterne 
active. în ciuda ascensiunii în lumea externă, 
tatăl poate deveni cu uşurinţă subiect de glumă 
în familie. 

Este o situaţie foarte confuză pentru omul 
nostru din supertrib. A respectat toate regulile, 
însă ceva nu a mers bine. Intr-adevăr, exigen¬ 
ţele superstatutului într-o grădină zoologică 

umană sunt nemiloase. Fie eşuează şi devine 
dezamăgit, fie reuşeşte şi pierde controlul asupra 
familiei sale. Mai rău încă, poate munci aşa de 
mult încât să piardă controlul familiei şi totuşi 
să dea greş. 

Aceasta ne aduce la un alt mod, mai violent, 
în care unii membri ai supertribului pot reac¬ 
ţiona în faţa frustrărilor luptei pentru dominaţie. 
Cercetătorii comportamentului animal o numesc 
„redirecţionare a agresivităţii". în situaţiile feri¬ 
cite, poate fi o întâmplare neplăcută; în situaţiile 
cele mai rele, poate fi pur şi simplu mortală. Acest 
fenomen poate fi observat foarte clar atunci când 
se întâlnesc două animale rivale. Fiecare vrea 
să-l atace pe celălalt şi, în acelaşi timp, fiecăruia 
îi e teamă să o facă. Dacă agresivitatea, ajunsă la 
un nivel ridicat, nu poate fi descărcată asupra 
oponentului care a provocat-o, atunci îşi va găsi 
alte căi de exprimare. Este căutat un ţap ispăşi¬ 
tor, un individ mai slab, mai puţin intimidant, 
iar furia încătuşată va fi dezlănţuită asupra lui. 
El n-a făcut nimic ca să merite acest tratament. 
Singura lui crimă e de a fi mai slab şi mai puţin 
înspăimântător decât adversarul iniţial. 

în cursa pentru statut, se întâmplă adesea ca 
un subordonat să nu îndrăznească să-şi exprime 
deschis furia faţă de un şef. Sunt prea multe în 
joc. Astfel că trebuie să-şi redirecţioneze furia. 



Se poate descărca pe nefericiţii copii, pe soţie 
sau pe câine. In timpurile mai vechi, şi coastele 
calului său aveau de suferit; astăzi, cea care are 
de suferit este cutia de viteze a maşinii. Poate 
beneficia de luxul de a avea subordonaţi, pe 
care-i poate „biciui" verbal la rândul său. Dacă 
are inhibiţii în a alege aceste direcţii, mai este 
întotdeauna cineva: el însuşi. îşi poate provoca 
ulcer. 

în cazuri extreme, când totul pare fără o spe¬ 
ranţă, poate duce agresiunea faţă de el însuşi la 
maximum: se poate sinucide. (Este cunoscut 
faptul că animalele de la zoo se pot automutila 
grav, muşcându-se până la os atunci când gra¬ 
tiile le împiedică să ajungă la adversari, dar se 
pare că sinuciderea este o acţiune tipic umană). 
Punctele de vedere asupra principalelor cauze 
de sinucidere diferă mult, însă e practic general 
acceptat că agresivitatea redirecţionată este un 
factor important. O autoritate în domeniu chiar 
a declarat: „Nimeni nu se omoară decât dacă îşi 
doreşte să-i omoare pe alţii, sau cel puţin îşi 
doreşte ca altcineva să moară". Poate este puţin 
exagerat. Un om care se sinucide din cauza du¬ 
rerilor provocate de o boală incurabilă nu prea 
intră în această categorie. Ar fi fantezist să su¬ 
gerăm că de fapt vrea să-l omoare pe medicul 
care nu a reuşit să-l vindece. Tot ce vrea este să-şi 

uşureze durerea. însă redirecţionarea agresivi¬ 
tăţii pare să explice multe cazuri de suicid. Iată 
o serie de date care sprijină această idee. 

Rata sinuciderilor este mai mare în oraşele 
mari şi metropole decât în zonele rurale. Cu alte 
cuvinte, acolo unde cursa pentru statut este cea 
mai încinsă, rata sinuciderilor este cea mai mare. 
Se sinucid mai mulţi bărbaţi decât femei, însă şi 
acestea câştigă repede teren. Cu alte cuvinte, 
sexul cel mai implicat în cursa pentru statut are 
cea mai mare rată de sinucidere, iar acum, pe 
măsură ce femeile devin mai emancipate şi se 
alătură bărbaţilor în cursa pentru statut, împăr¬ 
tăşesc şi riscurile. în timpul perioadelor de criză 
economică, rata sinuciderilor creşte. Cu alte 
cuvinte, atunci când cursa pentru statut are 
probleme la vârf, redirecţionarea agresiunii în 
treptele inferioare ale ierarhiei ia amploare, iar 
rez;ultatele sunt dezastruoase. 

In vremuri de război, rata sinuciderilor este 
mai mică. Graficele sinuciderilor din secolul XX 
arată două mari scăderi, în timpul celor două 
războaie mondiale. Cu alte cuvinte, de ce să te 
omori, dacă poţi să omori pe altcineva? Poten¬ 
ţialul sinucigaş îşi redirecţionează violenţa din 
cauza inhibiţiilor care-1 împiedică să-i omoare 
pe aceia care-1 domină şi îl frustrează. El are de 
ales între a ucide un ţap ispăşitor mai puţin 



înspăimântător sau pe el însuşi. Pe timp de pace, 
inhibiţiile legate de crimă îl fac cel mai adesea 
să se întoarcă spre sine, însă, în timpul războ¬ 
iului, i se ordonă să ucidă, iar rata sinuciderilor 
scade. 

Relaţia dintre sinucidere şi crimă este strân¬ 
să. într-o anumită măsură, sunt cele două fete 
ale aceleiaşi monede. Ţările cu o rată mare a cri¬ 
melor tind să aibă o rată scăzută de sinucideri şi 
viceversa. Se întâmplă de parcă ar exista o can¬ 
titate finită de agresivitate intensă care trebuie 
eliberată, iar dacă nu ia o formă, atunci o ia pe 
cealaltă. Calea aleasă depinde de nivelul inhi¬ 
biţiei fată de crimă al unei comunităţi. Dacă in- 
/ / / 

hibitiile sunt scăzute, atunci rata sinuciderilor 
scade. Acelaşi lucru se întâmplă pe timp de răz¬ 
boi, când inhibiţiile fată de omucidere sunt re- 
duse în mod activ şi intenţionat. 

Totuşi, în general, supertriburile noastre mo¬ 
derne sunt remarcabil de puternic inhibate 

când vine vorba de crimă. Pentru cei mai mulţi 

/ 

dintre noi, care n-au fost niciodată în postura 
de a alege între crimă şi suicid, este greu de în¬ 
ţeles acest conflict, cu toate că, teoretic, pare mai 
nefiresc din punct de vedere biologic să te omori 
decât să-l omori pe altul. în ciuda acestui fapt, 
graficele indică opusul. în Marea Britanie, în ul¬ 
tima vreme, numărul anual de sinucideri era în 

jur de 5 000, în timp ce numărul anual de crime 
(descoperite) s-a menţinut sub 200. Mai mult, 
dacă ne uităm la aceste crime, descoperim ceva 
neaşteptat. Cei mai mulţi dintre noi îşi fac o idee 
despre crime din reportaje de presă sau din cărţi 
poliţiste, însă ziarele şi scriitorii tind să-şi în¬ 
drepte atenţia asupra acelor crime care „se vând" 
bine. In realitate, cea mai obişnuită formă de 
omucidere este provocată de neînţelegeri banale 
în familie, iar victima este o rudă apropiată. în 
Marea Britanie, în 1967, din totalul de 172 de 
crime, 81 au fost de acest fel. Mai mult, în 52 din 
cazuri, ucigaşul s-a sinucis ulterior. Multe dintre 
aceste cazuri sunt de genul celor în care un băr¬ 
bat, forţat să-şi îndrepte agresivitatea frustrată 
102 asupra lui, îi ucide mai întâi pe cei dragi, iar 
apoi se sinucide. Adesea se pare că nu se îndură 
să-i lase să sufere din cauza dezastrului pe care 
l-a provocat, aşa că-i trimite pe ei mai întâi pe 
lumea cealaltă. Cei care studiază omuciderea au 
descoperit că în acel moment poate interveni o 
schimbare interesantă în comportamentul crimi¬ 
nalului. Dacă nu-şi termină treaba, adăugând şi 
cadavrul lui la celelalte, se poate să aibă parte 
de o eliberare de sub tensiune aşa de mare, încât 
brusc îşi dă seama că nu mai vrea să se omoare. 
Societatea l-a dominat şi l-a frustrat într-o aseme¬ 
nea măsură încât a ajuns în punctul de a-şi lua 
viaţa, însă acum, ucigându-şi familia, s-a răzbunat 



pe societate atât de eficient încât depresia i-a 
dispărut şi se simte uşurat. Se află însă într-o 
situaţie dificilă. E înconjurat de cadavre şi de 
toate semnele că a comis o crimă multiplă, când 
de fapt era vorba doar de o sinucidere dispe¬ 
rată. De aşa natură sunt extremele de coşmar 
ale agresivităţii redirecţionate. 

Din fericire, cei mai mulţi dintre noi nu ajung 
la astfel de extreme. Familiile noastre pot să nu 
aibă de îndurat decât, cel mult, venirea noastră 
acasă, uneori, într-o dispoziţie mai proastă. Unii 
membri ai supertribului pot găsi un debuşeu 
privindu-i pe alţi oameni omorând răufăcători 
la televizor sau la cinema. Este semnificativ că 
în comunităţile puternic subordonate şi repri¬ 
mate, cinematografele locale difuzează filme 
violente într-o proporţie foarte mare. De fapt, 
se poate argumenta că plăcerea de a trăi senzaţii 
provocate de violenţa fictivă este direct propor¬ 
ţională cu gradul de frustrare a celor ce vor să 

fie dominanţi în viata reală. 

/ / 

Din moment ce toate marile supertriburi, prin 
dimensiunile lor, implică o frustrare extensivă a 
celor ce caută să domine, violenţa fictivă ajunge 
să fie tot mai răspândită. Pentru a demonstra acest 
lucru, este suficient să comparăm vânzările la 
nivel internaţional ale cărţilor scrise de autori de 

ficţiune violentă cu cele ale altor scriitori. Intr-un 

/ 

clasament recent al cărţilor de ficţiune cel mai 

/ / 

bine vândute, numele unui autor specializat în 
violenţă extremă apare de şapte ori în primele 
douăzeci, cu un total de peste 34 de milioane de 
cărţi vândute. în lumea televiziunii, tabloul este 
cam acelaşi; o analiză detaliată a transmisiilor 
din New York în 1954 a arătat că au fost nu mai 
puţin de 6 800 de incidente agresive într-o sin¬ 
gură săptămână. 

Există, cu siguranţă, un impuls puternic de a-i 
privi pe alţi oameni cum simt supuşi la cele mai 
extreme forme de dominare. Dacă acest lucru 
funcţionează sau nu ca o supapă inofensivă pen¬ 
tru agresivitatea reprimată, este o temă intens 
dezbătută. Ca şi în cazul simulării dominaţiei, 
este evidentă cauza pentru care unora le place 
să privească acte de violenţă, însă valoarea 
gestului este îndoielnică. Dacă cineva citeşte 
despre persecuţie sau priveşte oameni persecu¬ 
taţi, situaţia din viaţa lui reală rămâne neschim¬ 
bată. El se poate bucura de experienţa ficţiunii, 
atâta timp cât este captivat de aceasta, însă atunci 
când se termină şi iese iar în lumina crudă a rea¬ 
lităţii, este la fel de dominat ca şi înainte. Astfel, 
eliberarea de sub tensiune nu este decât tempo¬ 
rară, ca şi cum te-ai scărpina pentru a-ţi alina 
mâncărimea produsă de ciupitura unei insecte. 
Mai mult, scărpinatul poate duce Ia accentuarea 



inflamaţiei. Implicarea repetată în mutilări fic¬ 
tive tinde să ducă la intensificarea preocupă¬ 
rilor legate de întregul fenomen al violenţei. 
Cel mai bun lucru care se poate spune este că, 
atâta timp cât acest lucru se desfăşoară, audi¬ 
enţa însăşi nu săvârşeşte acte de violenţă. 

Acţiunea de a redirecţiona agresiunea a fost 
comparată adesea cu fenomenul „... şi băiatul 
de serviciu i-a tras un şut pisicii". Aceasta ar 
însemna că numai cei mai de'jos membri ai ie¬ 
rarhiei îşi varsă asupra unui animal furia repri¬ 
mată. Din nefericire pentru animale, realitatea 
este alta, iar societăţile de protecţie a animalelor 
o pot demonstra cu cifre. Cruzimea faţă de ani¬ 
male a reprezentat o supapă majoră de redirec- 
ţionare a agresivităţii, de pe vremea celor mai 
vechi civilizaţii până în timpurile noastre, şi cu 
siguranţă nu s-a limitat doar la nivelurile infe¬ 
rioare ale ierarhiei sociale. De la masacrele din 
amfiteatrele romane la uciderea urşilor cu câini 
în Evul Mediu şi luptele cu tauri din vremurile 
moderne, chinuirea şi uciderea animalelor i-a 
atras fără îndoială în masă pe membrii comu¬ 
nităţilor supertribale. Este adevărat că, încă de 
când strămoşii noştri îndepărtaţi s-au apucat de 
vânătoare pentru a supravieţui, omul a adus 
durere şi moarte altor specii de animale, însă 
în timpurile preistorice motivele erau altele. 

în sensul strict, atunci nu era vorba de cruzime, 
dacă definim cruzimea ca fiind „plăcere obţi¬ 
nută din durerea altuia". 

De când există supertriburi, am ucis animale 
din patru motive: pentru a obţine mâncare, haine 
şi alte materiale; pentru a extermina dăunătorii 
şi paraziţii; pentru cercetarea ştiinţifică; pentru 
a experimenta plăcerea de a ucide. împărtăşim 
primul şi al doilea motiv cu strămoşii noştri vâ¬ 
nători, însă al treilea şi al patrulea sunt noutăţi 
ale condiţiei supertribale. In cazul nostru ne inte¬ 
resează al patrulea motiv. Bineînţeles că şi cele¬ 
lalte pot implica elemente de cruzime, însă nu 
aceasta este principala lor caracteristică. 

Istoria cruzimii intenţionate faţă de alte spe¬ 
cii a urmat un curs ciudat. Vânătorul preistoric 
se înrudea cu animalele. Le respecta. în mod 
firesc, aceeaşi a fost situaţia şi la primii agricul¬ 
tori. însă atunci când au început să se dezvolte 
populaţiile urbane, un mare număr de fiinţe 
umane au pierdut contactul direct cu animalele, 
iar respectul s-a pierdut. Odată cu expansiunea 
civilizaţiilor a crescut şi aroganţa omului. Acesta 
a închis ochii în fata adevărului că nu este decât 

r 

un animal, la fel ca celelalte specii. A apărut o 
mare prăpastie: acum numai el avea suflet, cele¬ 
lalte animale nu aveau. Nu erau decât nişte fiare 
sălbatice lăsate pe pământ pentru plăcerea lui. 



Odată cu creşterea influenţei religiei creştine, au 
urmat vremuri grele pentru animale. Nu e nevoie 
să intrăm în detalii, însă merită să menţionăm că 
la mijlocul secolului al XlX-lea, Papa Pius al IX-lea 
nu permis deschiderea unui birou de protecţie 
a animalelor în Roma, sub pretextul că omul are 
datorii doar faţă de semenii săi şi nici una faţă 
de animalele inferioare. Mai târziu, în acelaşi 
secol, un conferenţiar iezuit scria: „Animalele, 
neavând înţelegere şi în concluzie nefiind per¬ 
soane, nu pot avea drepturi... Astfel, nu avem 
nici o datorie de milă, nici altfel de îndatoriri 
faţă de animalele inferioare, tot aşa cum nu avem 
nici faţă de buşteni sau faţă de pietre". 

Mulţi creştini începeau să se îndoiască de 
această atitudine, însă a fost nevoie de teoria 
evoluţiei a lui Darwin, care a avut un impact 
imens asupra gândirii, pentru ca omul şi anima¬ 
lele să se apropie din nou. Reacceptarea afini¬ 
tăţii dintre om şi animale, atât de firească pentru 
vânătorii timpurii, a condus la o a doua epocă de 
respect. Ca rezultat, atitudinea noastră în raport 

cu cruzimea deliberată fată de animale s-a schim- 

/ 

bat rapid în ultima sută de ani; însă, în ciuda 
dezaprobării din ce în ce mai mari, fenomenul 
este încă alături de noi. Manifestările publice 
sunt rare, însă bestialitatea privată persistă. 
Poate că astăzi respectăm animalele, însă ele sunt 

în continuare subordonaţii noştri, şi drept ur¬ 
mare sunt nişte ţinte foarte vulnerabile pentru 
descărcările de agresivitate redirecţionată. 

După animale, copiii sunt cei mai vulnerabili 
subordonaţi, şi, în ciuda puternicelor inhibiţii 
legate de agresarea lor, devin adesea subiectul 

violentei redirectionate. Răutatea cu care sunt 
/ / 

persecutaţi animalele, copiii şi alţi subordonaţi 
neajutoraţi este o măsură a greutăţii presiuni¬ 
lor impuse persecutorului în lupta pentru do¬ 
minaţie. 

/ 

Chiar şi în război, unde uciderea e glorificată, 
acest mecanism poate fi văzut în acţiune. Ser¬ 
genţii şi alţi subofiţeri îşi domină de obicei oa¬ 
menii cu brutalitate extremă, nu doar pentru a 
impune disciplina, ci şi pentru a le sădi ura, cu 

intenţia voită de a vedea această ură redirectio- 
/ / 

nată împotriva duşmanului pe câmpul de luptă. 

Putem vedea acum, dacă ne uităm în urmă, 
felul în care greutatea nefiresc de mare a domi¬ 
naţiei ce apasă dinspre vârf, o caracteristică inevi¬ 
tabilă a condiţiei supertribale, şi-a luat tributul. 
Anormalitatea situaţiei în care se află animalul 
uman, care în urmă cu doar câteva mii de ani era 
un simplu vânător tribal, a produs modele com¬ 
portamentale care, după standardele animalelor, 
simt la rândul lor anormale: preocuparea exa¬ 
gerată pentru mimarea dominării, emoţia de a 



vedea acte de violentă, cruzimea intenţionată 
faţă de animale, copii şi alţi subordonaţi extremi, 
şi, dacă toate acestea dau greş, acte de cruzime 
faţă de sine şi autodistrugere. Nu este o imagine 
plăcută să-l vezi pe omul nostru supertribal ne- 
glijându-şi familia pentru a se căţăra pe încă o 
treaptă a scării sociale, desfătându-se cu brutali¬ 
tăţile din cărţile şi filmele sale, lovindu-şi câinii, 
bătându-şi copiii, persecutându-şi supuşii, tor- 
turându-şi victimele, ucigându-şi duşmanii, 
îmbolnăvindu-se din cauza stresului şi zburân- 
du-şi creierii. S-a mândrit adesea că ar fi unic 
în lumea animală şi, din acest punct de vedere, 
chiar este. 

Este adevărat că şi alte specii se dedau la lupte 
intense pentru statut şi atingerea dominaţiei 
este adesea un element cronofag în societăţile lor. 
însă, în habitatele lor naturale, animalele sălba¬ 
tice nu ajung la extremele pe care le observăm la 
omul modem. Cum am spus la început, numai 
în cuştile înghesuite ale grădinilor zoologice 
găsim ceva care se apropie de situaţia omului. 
Dacă în captivitate animalele formează un grup 
prea mare pentru preferinţele acelei specii, dacă 
stau prea îngrămădite, atunci, în mediul nepo¬ 
trivit din cuşcă, vor apărea cu siguranţă proble¬ 
me serioase. Vor avea loc persecuţii, mutilări 
şi crime. însă până şi cel mai neexperimentat 

director de zoo nu va ajunge să înghesuie un 
grup de animale în halul în care oamenii se în¬ 
ghesuie singuri în oraşele lor moderne. Directo¬ 
rul va prezice încrezător că acel nivel anormal 
de grupare va duce la fragmentarea completă 
şi la colapsul modelului social normal al speciei 
respective. Ar fi foarte uimit dacă i-am propune 
să grupeze în acest fel maimuţele, carnivorele 
2 sau rozătoarele, de exemplu. Şi totuşi, omenirea 
o se organizează voluntar în acest fel; se zbate să 
^ trăiască în aceste condiţii, şi cumva reuşeşte. 
§ După toate regulile, grădina zoologică umană 
$ ar fi trebuit să fie până acum o mare casă de 
nebuni, care să se dezintegreze într-o confuzie 
jjq socială totală. Cinicii pot argumenta că exact 
aşa e, însă e limpede că nu e adevărat. Tendinţa 
oamenilor spre aglomerare, departe de a scădea, 
câştigă tot mai mult teren. Diversele tipuri de 
aberaţii comportamentale pe care le-am descris 
în acest capitol sunt surprinzătoare, nu atât pen¬ 
tru că există, ci pentru raritatea lor, dacă le rapor¬ 
tăm la mărimea populaţiei implicate. Uimitor 
de puţini dintre oamenii care se luptă să răz¬ 
bească în supertrib cad pradă formelor extreme 
de acţiune pe care le-am discutat. Pentru fiecare 
individ în căutare disperată de statut, fiecare 
căsnicie destrămată, fiecare criminal, sinucigaş, 
persecutor, bolnav de ulcer, există sute de bărbaţi 



şi femei care nu doar că supravieţuiesc, ci 
prosperă în condiţiile extraordinare ale struc¬ 
turilor supertribale. Acest lucru, mai mult decât 
orice altceva, este o dovadă cu adevărat remar¬ 
cabilă a uimitoarei tenacităţi, maleabilităţi şi 
ingeniozităţi a speciei noastre. 

Sex şi supersex 


Atunci când bagi o bucată de mâncare în gură 
nu înseamnă neapărat că ţi-e foame. Dacă bei 
ceva, gestul nu semnifică faptul incontestabil că 
ţi-ar fi sete. în grădina zoologică umană mânca¬ 
tul şi băutul au ajuns să aibă mai multe funcţii. 
Poţi ronţăi alune ca să-ţi omori timpul sau poţi 
suge bomboane pentru a-ţi linişti nervii. Asemeni 
unui degustător de vin, poţi doar să savurezi 
gustul şi apoi să scuipi lichidul sau poţi să dai pe 
gât zece halbe de bere pentru a câştiga un pariu, 
în anumite circumstanţe, poţi fi gata să înghiţi un 
ochi de oaie numai ca să-ti menţii statutul social. 

Hrănirea corpului nu reprezintă adevăratul 
scop în nici unul dintre aceste cazuri. Utilizarea 
multifuncţională a comportamentelor de bază 
nu este necunoscută în lumea animalelor, însă, în 
grădina zoologică umană, oportunismul ingenios 
al omului extinde acest proces şi-l intensifică. 
Teoretic, acest lucru ar trebui să cadă în seama 
existenţei noastre supertribale. Pot apărea însă 


113 


H Zoomenirea 



St Desmond Morris 


114 


şi neajunsuri dacă procesul este manevrat cu 
stângăcie. Dacă mâncăm prea mult ca să ne cal¬ 
măm nervii, devenim supraponderali şi ne îm¬ 
bolnăvim; dacă bem în exces unele lichide, ne 
putem distruge ficatul sau putem dezvolta de¬ 
pendenţe; dacă experimentăm fără limite noi 
gusturi, putem ajunge la indigestii. Aceste pro¬ 
bleme apar deoarece nu ne reuşeşte separarea 
netă a funcţiei non-nutritive a mâncatului şi 
băutului de cea originară, de hrănire. Ne amu¬ 
zăm pe seama obiceiului vechilor romani de a-şi 
gâdila gâtul cu o pană pentru a-şi goli stomacul 
de mâncarea nedorită sau de evitarea de a înghiţi 
practicată de degustătorii de vin, şi care nu sunt 
decât excepţii izolate de la regula generală. Cu 
toate acestea, cu prudenţa necesară, ne putem 
deda pe îndelete la mâncatul şi băutul multifunc¬ 
ţional, fără să avem probleme serioase. 

In ceea ce priveşte comportamentul sexual, 
situaţia este asemănătoare, însă mult mai com¬ 
plicată şi merită o atenţie specială. In acest caz, 
oamenii au eşuat şi mai tare în a separa activită¬ 
ţile sexuale nonreproductive de funcţiile funda¬ 
mentale de reproducere. însă toate acestea n-au 
împiedicat grădina zoologică umană să trans¬ 
forme sexul în supersex multifuncţional, în ciuda 
faptului că rezultatele sunt uneori dezastruoase 
pentru animalele umane implicate. Oportunismul 



omului nu cunoaşte limite şi ar fi fost de necon¬ 
ceput ca o activitate fundamentală şi atât de re- 
compensatoare să fi scăpat diversificării. De fapt, 
dintre toate activităţile noastre, a devenit cea mai 
elaborată din punct de vedere funcţional, fără să 
se ţină cont de pericole, având nu mai puţin de 
zece categorii principale. 

Pentru a lămuri această problemă, ne va fi de 
ajutor să examinăm pe rând diferitele funcţii ale 
comportamentului sexual. Este important să 
înţelegem încă de la început că aceste funcţii, 
chiar dacă sunt separate şi diferite, iar uneori 
intră în contradicţie, nu se exclud întotdeauna 



poate îndeplini în acelaşi timp mai multe funcţii. 115 

Iată cele zece categorii: 

1. Sexul pentru Procreare 

Nimeni nu poate contesta faptul că aceasta 
este cea mai importantă funcţie a comportamen¬ 
tului sexual. S-a afirmat uneori în mod greşit că 
este singura funcţie naturală, deci potrivită. în 
mod paradoxal, unele grupuri religioase care 
susţin acest lucru nu aplică ceea ce propovădu¬ 
iesc, mulţi călugări, multe maici sau preoţi sus- 
trăgându-se de la activitatea pe care o declară atât 
de naturală. 

Un lucru important care trebuie adăugat aici 
este că atunci când o populaţie devine prea nu¬ 
meroasă, valoarea funcţiei reproductive a sexului 
este puternic redusă. în cele din urmă devine o 
bătaie de cap. în loc să fie un mecanism funda¬ 
mental de supravieţuire, devine un potenţial me¬ 
canism de distrugere. Acest fenomen se întâlneşte 
uneori la specii precum lemingii şi şoarecii de 
câmp, care, atunci când condiţiile sunt foarte 
prielnice, se înmulţesc atât de mult încât popu¬ 
laţiile explodează haotic, cu pierderi enorme de 
vieţi. Acelaşi lucru se întâmplă cu specia umană 
în acest moment, iar animalul uman s-ar putea 
să fie nevoit în curând să facă faţă interdicţiei 
de a procrea fără autorizaţie. 

Aceasta nu este o problemă peste care se poate 
trece cu uşurinţă, iar în ultimii ani a dus la dez¬ 
bateri aprinse. Merită studiate ambele aspecte 
ale disputei, exerciţiu devenit din ce în ce mai rar 
pe măsură ce protagoniştii s-au împins unii pe 
alţii în poziţii tot mai extreme. 

întrebarea fundamentală este aceasta: putem 
îndrăzni să ne atingem de procesul procreării? 
Sau, cum ar spune cealaltă tabără: îndrăznim să 
nu ne atingem de el? în general, argumentele se 
învârt în domeniul filozofiei, eticii şi religiei, însă 
cum ar arăta ele văzute din punct de vedere bio¬ 
logic? 



Dacă un grup de oameni se opune unor teh¬ 
nici eficiente de limitare a procreării, el benefi¬ 
ciază de două avantaje. în primul rând, se va 
înmulţi mai repede decât grupurile care utili¬ 
zează metodele moderne de contracepţie. Fiind 
mai numeros, poate spera în cele din urmă să-i 
elimine pe ceilalţi - lucru care nu poate scăpa 
atenţiei liderilor, fie ei militari sau religioşi. în al 
doilea rând, se va asigura că unitatea socială de 
bază - familia - este puternică. O pereche căsă¬ 
torită nu este doar o unitate sexuală, este de 
asemenea o unitate parentală şi, cu cât este mai 
preocupată de copii, cu atât devine mai stabilă. 

Acestea sunt argumente solide, însă la fel 
sunt şi cele din tabăra opusă. Cei care sprijină 
contracepţia eficientă pot sublinia faptul că nu se 
mai pune problema unui grup care se impune 
altuia. Suprapopularea a devenit o problemă 
mondială şi trebuie privită ca atare. în acest sens, 
suntem o uriaşă colonie mondială de lemingi, 
iar dacă populaţia explodează, ne va afecta pe 
toţi. Iar asta se întâmplă deja. 

In ceea ce priveşte familia, am putea spune 
că metodele contraceptive nu creează o situaţie 
nenaturală, ci pur şi simplu o recreează pe cea 
naturală. înainte de existenta sistemului medi- 

r 

cal, a normelor de igienă şi a altor sisteme de 
protecţie ale vieţii moderne, familia producea 
un număr mare de copii, însă în acelaşi timp. 

pierdea foarte mulţi dintre ei. Tot ce face contra- 
cepţia, utilizată moderat, este să împingă aceste 
pierderi înapoi în timp, înainte ca ovulul să fie 
fecundat. 

Dacă nu urmăm o politică globală de contra- 
cepţie, atunci va interveni inevitabil un alt factor 
limitator al populaţiei. Ca specie, ne îndreptăm 
rapid spre punctul de saturaţie şi, dacă nu reu¬ 
şim să ne reducem voluntar fecunditatea, popu¬ 
laţia din acel moment va suferi din acest motiv. 
Dacă prevenirea este mai bună decât tratarea, 
atunci contracepţia este alegerea cea mai bună. 
Este greu de imaginat cum ar putea cineva să 
spună că a preveni naşterea cuiva este mai rău 
decât să vindeci pe cineva de viaţă. Fiinţa uma¬ 
nă nu este un simplu organism pe care-1 poţi irosi 
cu nepăsare. Este un produs de înaltă calitate, 
care are nevoie de mulţi ani pentru a creşte şi a 
se dezvolta şi are nevoie de toată protecţia ce i se 
poate acorda. Cu toate acestea, oponenţii contra- 
cepţiei persistă în ideea lor. Dacă vor câştiga, 
atunci furnicarul de copii care a ajuns pe lume 
la încurajarea lor poate trăi să vadă colapsul 
total al întregii societăţi umane. 

2. Sexul pentru Formarea Perechii 

Animalul uman este fundamental şi biologic 
o specie care formează perechi. Pe măsură ce 



legătura emoţională se dezvoltă în cadrul unei 
perechi de posibili parteneri, ea este ajutată şi sti¬ 
mulată de activităţile sexuale desfăşurate în co¬ 
mun. Funcţia sexualităţii în formarea perechii 
este atât de importantă pentru specia noastră, 

încât niciodată în afara acestei faze activităţile 
• / 

sexuale nu ating regulat o intensitate aşa de mare. 

Această funcţie provoacă foarte multe proble¬ 
me atunci când intră în conflict cu diverse forme 
de sex nonreproductiv. Chiar dacă Sexul pentru 
Procreare este evitat cu succes şi fertilizarea nu 
are loc, există cazuri când se poate înfiripa o pe¬ 
reche chiar şi în situaţiile în care acest lucru nu 
este categoric dorit. Un motiv pentru care sexul 
ocazional poate duce la atât de multe probleme. 

Dacă unul dintre parteneri a suferit dereglări 
ale mecanismului de formare a perechii în tim¬ 
pul copilăriei şi nu se poate „îndrăgosti", sau 
dacă şi-a reprimat intenţionat şi temporar por¬ 
nirea de a forma un cuplu, atunci sexul ocazional 
poate avea succes şi se poate bucura de el fără 
repercusiuni. însă pentru a face sex e nevoie de 
doi, iar cel care are de-a face cu un asemenea par¬ 
tener se poate să nu fie prea norocos. Dacă ea sau 
el are un mecanism de formare a perechii mai 
activ, se poate naşte o legătură unilaterală, ca 
urmare a intensităţii emoţionale din timpul acti¬ 
vităţilor sexuale. Rezultatul inevitabil al acestui 

lucru este acela că societatea este presărată cu 
„inimi frânte", „încurcături", „iubiri abandona¬ 
te", cu oameni care ulterior au probleme extrem 
de mari în a forma o pereche cu un nou partener. 

Doar atunci când mecanismul de formare a 
cuplului a fost afectat în aceeaşi măsură sau este 
suprimat în mod egal de ambii parteneri, este 
posibil ca o relaţie sexuală ocazională să nu im¬ 
plice un mare risc. Chiar şi atunci, există mereu 
pericolul ca puterea răspunsului sexual din par¬ 
tea partenerului să fie atât de mare, încât proble¬ 
mele afective să reapară sau impulsul de a forma 
o pereche să fie dezinhibat. 

3. Sexul pentru Menţinerea Perechii 

Odată ce o pereche s-a format cu succes, acti¬ 
vităţile sexuale lucrează în continuare pentru a 
menţine şi a întări legătura. Cu toate că aceste 
activităţi pot deveni mai elaborate şi mai exten¬ 
sive, de obicei devin mai puţin intense decât în 
timpul formării cuplului, deoarece funcţia de 
formare a perechii nu mai acţionează. 

Această diferenţă dintre funcţiile activităţilor 

r r / 

sexuale de formare şi de menţinere a perechii este 
clar ilustrată de cazurile în care un cuplu cu ve¬ 
chime e separat o perioadă de timp din cauza 
războiului, a afacerilor sau a altui motiv extern. 
Atunci când se reîntâlnesc, de obicei activitatea 



sexuală este foarte intensă în primele nopţi, ca şi 
cum ar trece printr-un miniproces de refacere a 
perechii. 

Aici este o aparentă contradicţie ce trebuie 
clarificată. în unele culturi, în care procesul bio¬ 
logic de „îndrăgostire" este stânjenit de căsăto¬ 
rii aranjate sau de propagandă antisexuală, un 
tânăr cuplu se poate afla în situaţia de a fi proas¬ 
păt căsătorit fără ca măcar să fi trecut prin înce¬ 
puturile procesului de formare a perechii, sau cu 
inhibiţii adânci legate de activitatea sexuală. în 
astfel de situaţii, se poate întâmpla (dacă au no¬ 
roc) ca activitatea lor sexuală să devină mai in¬ 
tensă mai târziu. în cazul lor, se pare că Sexul 
pentru Menţinerea Perechii este la prima vedere 
mai intens decât cel din stadiul de formare a pe¬ 
rechii, ceea ce răstoarnă aparent ceea ce am spus 
până acum. Contradicţia nu este însă reală, ceea 
ce se întâmplă este doar amânarea artificială a 
adevăratului stadiu de formare a perechii. 

Cuplurile de acest fel nu sunt întotdeauna aşa 
de norocoase. Ceea ce se întâmplă frecvent în 
astfel de cazuri este faptul că unitatea familială 
trebuie să se bazeze pe presiuni sociale externe 
pentru a rezista, mai degrabă decât pe procesul 
de formare a legăturilor interne, mult mai fun¬ 
damental şi mai de încredere. Dacă, în consecinţă, 
unul dintre soţi rămâne „nelegat" din punct de 

vedere biologic, există riscul considerabil să se 
implice pe neaşteptate într-o puternică relaţie 
extramaritală. Capacitatea reală de formare a 
unui cuplu va sta în expectativă, dacă putem 
spune aşa, şi va fi mai mult decât pregătită să 
intre în acţiune, provocând daune majore în 
pseudoperechea recunoscută oficial. 

Mai este şi o altă primejdie pentru tânărul 
cuplu care reuşeşte să-şi întemeieze căsnicia pe 
formarea unei adevărate perechi. Pericolul nu 
vine din partea propagandei antisexuale, ci mai 
degrabă din partea unui exces de propagandă 
prosexuală, care îi poate face să creadă că inten¬ 
sitatea sexuală din timpul stadiului de formare 
* a cuplului trebuie să persiste chiar şi după ce pe- 

-2 rechea este pe deplin formată. Atunci când inevi¬ 

tabil nu se întâmplă aşa, ei îşi imaginează că ceva 
e în neregulă, deşi în realitate abia au ajuns la faza 
normală de sex pentru întreţinerea perechii. Pro¬ 
blema sexului pentru reproducere poate fi la fel 
de bine exagerată pe cât neglijată, ambele situaţii 
putându-se solda cu probleme. 

Aceste prime trei categorii - Sexul pentru 
Procreare, pentru Formarea Perechii şi pentru 
Menţinerea Perechii - reprezintă funcţiile repro- 
ductive fundamentale ale comportamentului 
sexual uman. înainte să continuăm cu examina¬ 
rea modelelor comportamentale nonreproduc- 
tive, este important să mai facem un comentariu 



final, general. Indivizii care au avut probleme cu 

mecanismul lor de formare de perechi au găsit 

comod uneori să afirme că pentru specia umană 

nu există tendinţă biologică de a forma perechi. 

„Iubirea romantică", după cum preferă ei s-o 

numească, este privită ca o invenţie recentă şi 

foarte artificială a vieţii moderne. Omul, spun 

ei, este fundamental promiscuu, precum multe 

dintre rudele Iui maimuţele. Dovezile însă con- 

/ 

trazic această observaţie. Este adevărat că, în 
multe culturi, consideraţiile economice au dus 
la o denaturare grosolană a modelului de formare 
a perechilor, însă chiar şi acolo unde interfera¬ 
rea acestui model cu pseudoperechile planifi¬ 
cate oficial a-fost dur reprimată, cu pedepse 
sălbatice, tendinţele fireşti au dat mereu semne 
de reafirmare. Din cele mai vechi timpuri, tineri 
îndrăgostiţi, conştienţi că îşi riscă viaţa dacă 
sunt descoperiţi, şi-au asumat riscul de a fi îm¬ 
preună. Intr-atât de puternic este acest meca¬ 
nism biologic fundamental. 

4. Sexul Fiziologic 

Omul adult sănătos, bărbat sau femeie, are o 
nevoie fiziologică fundamentală de a face sex în 
mod repetat. Dacă nu face acest lucru, se acumu¬ 
lează o tensiune fiziologică şi în cele din urmă 
corpul cere să se elibereze de ea. Orice act sexual 

care implică un orgasm îi oferă o uşurare indi¬ 
vidului care l-a avut. Chiar dacă actul sexual nu 
îndeplineşte nici una dintre celelalte nouă funcţii, 
poate măcar să satisfacă această necesitate fizio¬ 
logică fundamentală. Pentru un mascul fără par¬ 
teneră, o vizită la o prostituată poate rezolva 
problema. O altă soluţie, mult mai răspândită şi 
la care se dedau ambele sexe, este masturbarea. 

Un studiu american recent a arătat că, în 
această cultură, nu mai puţin de 58 % dintre fe¬ 
mei şi 92% dintre bărbaţi s-au masturbat până la 
orgasm într-un moment din viaţă. Deoarece acest 
act sexual nu implică un partener, deci nu poate 
duce la fecundare, spiritele puritane au încercat 
să-l suprime în diverse rânduri în trecut, culti- 
124 vând în jurul lui tot soiul de superstiţii. Lista 
dezastrelor care ar fi trebuit să se abată asupra 
celui ce se masturba cuprinde: uscare, sterilitate, 
epuizare, frigiditate, paroxism, paloare, crize de 
isterie, ameţeli, gălbinare, malformaţii, nebunie, 
insomnie, epuizare, băşici, durere, moarte, cancer, 
ulcer de stomac, cancer genital, probleme diges¬ 
tive, dureri de cap, apendicită, slăbirea inimii, boli 
de rinichi, lipsă de hormoni şi orbire. Incredibila 
colecţie de catastrofe ar fi amuzantă, dacă am ig¬ 
nora suferinţele şi temerile tăcute pe care aceste 
groaznice avertismente trebuie să le fi provocat, 
an după an şi veac după veac. Din fericire, aceste 
superstiţii absolut false încep să piardă teren. 



luând cu ele o mare parte din frica inutilă pe 
care o provocau. 

In lipsa unei descărcări sexuale active, corpul 
poate lua singur frâiele în mâini. Celibatarii, atât 
bărbaţi cât şi femei, sunt predispuşi să aibă or¬ 
gasme spontane în somn. Ambele sexe au vise 
erotice care pot fi însoţite de răspunsuri mus¬ 
culare orgasmice complete, de secreţii vaginale 
la femei şi de „poluţii nocturne" la bărbaţi. Se 
pare că orgasmele spontane apar chiar şi la indi¬ 
vizii cei mai abstinenţi şi mai evlavioşi, caz în 
care sunt descrise în termeni diferiţi şi sunt 
numite frenezii religioase, exaltări sau transe. 
De exemplu. Sfânta Tereza descrie cum a fost 
vizitată de.vedenia unui înger: „în mâinile sale 
am văzut o suliţă lungă de aur şi la vârful fieru¬ 
lui mi s-a părut că văd un grăunte de foc. Cu el, 
mi s-a părut că-mi străpunge inima de mai multe 
ori, pătrunzându-mi până în măruntaie. Când a 
scos-o, am crezut că mi le smulge odată cu ea şi 
m-a lăsat toată arzândă de o dragoste nesfârşită 
pentru Dumnezeu. Durerea a fost aşa de vie că 
m-a făcut să scot mai multe gemete ascuţite; şi 
aşa de plăcută a fost dulceaţa pe care mi-a lăsat-o 
această durere adâncă, încât aş fi vrut s-o păs¬ 
trez în veci". 

Din păcate ştim mult prea puţine lucruri des¬ 
pre eliberările sexuale spontane ale celibatarilor 
extremi pentru a putea să facem afirmaţii clare 


125 


ÎS Zoomenirea 



ii Desmond Morris 


cu privire la cât de răspândite sau cât de frec¬ 
vente sunt aceste orgasme. Ştim însă că unii 
indivizi, care au avut o viaţă sexuală activă şi 
sunt apoi izolaţi în închisoare, manifestă frec¬ 
vent o intensificare marcată a viselor orgasmice. 
Intr-un studiu care a implicat 208 femei prizo¬ 
niere, acest lucru s-a demonstrat a fi adevărat la 
peste 60% dintre ele. 

Cu toate acestea, ar fi greşit să dăm impresia 
că visele orgasmice funcţionează doar ca un 
sistem compensator ce ajută la menţinerea unui 
nivel de activitate sexuală în lipsa unor debu- 
şeuri mai active. Ele înseamnă mai mult decât 
atât, aşa cum este şi cazul prostituţiei şi al mas¬ 
turbării care servesc de asemenea şi alte funcţii 
126 sexuale. De exemplu, unii indivizi arată o creş¬ 
tere a frecvenţei viselor orgasmice în timpul 
perioadelor în care au contacte sexuale cu o 
frecvenţă neobişnuit de mare, pe principiul unei 
hipersensibilităţi de genul „cu cât ai mai mult, 
cu atât vrei mai mult". Oricum, aceasta nu in¬ 
firmă dovezile că orgasmul spontan poate apă¬ 
rea şi apare ca un răspuns la privarea de sex. 
înseamnă doar că fenomenul este mai complex, 
însă pe noi ne interesează aici doar simpla func¬ 
ţie de „eliberare de sub tensiunea fiziologică", şi 
este evident că ea trebuie inclusă între cele zece 
categorii funcţionale de bază ale comportamen¬ 
tului sexual uman. 



Sexul Fiziologic poate fi observat şi la alte spe¬ 
cii şi merită să aruncăm o privire asupra câtorva 
exemple. Cum ne putem aştepta, le găsim mai 
degrabă la grădina zoologică decât în sălbăticie. 
S-a constatat că multe animale de la zoo se mas¬ 
turbează atunci când simt ţinute în izolare. Feno¬ 
menul a fost cel mai adesea observat la maimuţele 

/ 

captive. Masculii îşi stimulează uneori penisul 
cu mâna sau piciorul, uneori cu gura şi alteori 
cu vârful cozii prehensile. Elefanţii masculi îşi 
stimulează penisul cu trompa iar femelele tinute 
într-un grup fără mascul îşi stimulează reciproc 
organele genitale cu trompele. Chiar şi un leu 
mascul, izolat într-o cuşcă, a fost văzut rezemat 
cu spatele k\ zid şi masturbându-se cu labele. 
Au fost văzuţi masculi de porc spinos mergând 
în trei picioare şi ţinând una din labele anterioare 
pe organele genitale. Un delfin mascul se obiş¬ 
nuise să-şi ţină penisul erect în dreptul puter¬ 
nicului jet de apă care-i aducea apă în bazin. Se 
pare că şi animalele au vise sexuale, iar în cazul 
pisicilor domestice, au fost observate erecţii în 
timpul somnului care au dus la ejaculare. 

5. Sexul Explorator 

Una dintre cele mai mari calităţi ale omului 

/ 

este inventivitatea. După toate probabilităţile, 
strămoşii noştri maimuţe erau deja înzestraţi cu 

un grad rezonabil de curiozitate; e o caracteris¬ 
tică a tuturor primatelor. In orice caz, atunci când 
strămoşii noştri umani s-au apucat de vânat, au 
fost fără îndoială nevoiţi să-şi dezvolte şi să-şi 
întărească această calitate, amplificându-şi im¬ 
pulsul de a explora toate detaliile din mediul lor. 
Este clar că explorarea a devenit un scop în sine, 
conducându-1 pe om spre noi plaiuri şi noi reali¬ 
zări, mereu în căutare, mereu punându-şi noi 
întrebări, niciodată mulţumit de vechile răspun¬ 
suri. Această nevoie a devenit atât de puternică, 
încât în curând a început să se extindă în toate 
celelalte arii comportamentale. Odată cu apariţia 
condiţiei supertribale, chiar şi subiecte simple, 
cum este locomoţia, au fost explorate pentru po¬ 
sibile variante. In loc să fim mulţumiţi să mergem 
şi să alergăm, am încercat să sărim, să ţopăim, să 
mărşăluim, să dansăm, să mergem în mâini, să 
sărim capra, să plonjăm şi să înotăm. Jumătate 
din răsplată a constat în experimentarea însăşi, 
în descoperirea propriu-zisă a unei noi varietăţi. 
(A se amuza apoi în mod repetat cu noua desco¬ 
perire reprezintă a doua jumătate a recompen¬ 
sei, însă pentru moment nu asta ne interesează.) 

In sfera sexuală, această tendinţă a dus la o 
gamă largă de variaţii pe tema sexului. Partenerii 
sexuali au început să experimenteze noi forme 
de stimulare reciprocă. Scrierile antice redau în 



detaliu marea diversitate de noi mişcări sexuale, 
apăsări, sunete, contacte, mirosuri şi poziţii care 
erau subiectul experimentării erotice. 

Cu toate că dezvoltarea în acest domeniu era 
inevitabilă, în paralel cu alte explorări senzoriale 
din alte categorii, cum ar fi comportamentul de 
hrănire, s-au făcut încercări repetate în diferite 
culturi pentru a o reprima. Motivul invocat ofi¬ 
cial a fost adesea cel discutat mai devreme, şi 
anume că reprezintă o elaborare a comportamen¬ 
tului sexual ce depăşeşte strictul necesar pentru 
procreare. A fost însă ignorată semnificaţia aces¬ 
tei rafinări a comportamentului sexual explora¬ 
tor în sensul de liant al cuplului cu consecinţe în 
întărirea unităţii familiei. Este regretabil dintr-un 
motiv foarte important. După cum am menţionat 
deja, intensitatea erotismului din timpul formă¬ 
rii cuplului scade uşor după ce perechea e deja 
formată. Teoretic, dacă unitatea familială este 
prosperă şi nu este deranjată de forţe externe, 
totul ar trebui să meargă bine. Este o strategie de 
adaptare, deoarece, dacă intensitatea istovitoare 
a relaţiilor sexuale ale unui cuplu tânăr în curs 
de formare s-ar prelungi pe termen nedefinit, 
acesta ar putea să-le scadă eficienţa în alte activi¬ 
tăţi. Insă tensiunile şi stresul condiţiei supertri- 
bale afectează negativ unitatea familiei. Presiunile 
exterioare simt mari. Soluţia ideală este ca, după 

ce perechea este deplin formată, activitatea in¬ 
tensă din timpul formării cuplului să fie înlo¬ 
cuită de tendinţele sexuale exploratorii, care, în 
ciuda reprimărilor repetate, încă fac parte din 
viaţa noastră. 

Există însă şi o problemă. Atunci când e re¬ 
simţită în cadrul unui cuplu format, încântarea 
de a explora noi forme de stimulare sexuală este 
binevenită pentru unitatea familiei. însă poate 
lua şi alte forme. Dorinţa de nou poate fi satisfă¬ 
cută nu doar prin explorarea de noi metode cu 
un partener familiar, ci şi prin explorarea de noi 
parteneri cu metode familiare sau prin explora¬ 
rea de noi parteneri cu noi metode. 

Dezvoltarea Sexului Explorator ne apare astfel 
ca o sabie cu două tăişuri. Deoarece culturile 
noastre supertribale au insistat tot mai mult pe 
beneficiile comportamentului explorator - siste¬ 
mul nostru educaţional, vasta noastră cunoaştere, 
artele, ştiinţele şi tehnologia depinzând de acest 
lucru tendinţele noastre exploratorii în toate 
celelalte arii comportamentale au fost în acelaşi 
timp stimulate. în sfera sexuală a dus foarte des 
la probleme. Ideea de a vedea o femeie ce face 
parte dintr-un cuplu cum urmează cursuri prac¬ 
tice de tehnici sexuale sau un bărbat necelibatar 
care se antrenează făcând sex ca pe un sport este 
de neacceptat pentru partenerii lor pe termen 



lung, deoarece intră în contradicţie cu tendin¬ 
ţele exclusiviste ale mecanismului de formare a 
perechii. Experimentele sexuale care nu implică 
perechea trebuie făcute în particular şi în secret, 
iar aici intră în scenă noul pericol al înşelării 
partenerului. Drept urmare, vechiul nucleu social 
fundamental pentru specia noastră - unitatea 
familială - a avut de suferit, însă a reuşit cumva 
să supravieţuiască. 

Aceste probleme nu ar fi apărut dacă am fi 
fost o altfel de specie, dacă am fi depus ouă în 
nisip ca ţestoasele şi le-am fi lăsat singure să eclo- ~ 

zeze. însă pentru noi, care avem datorii părinteşti | 
apăsătoare, experimentele sexuale în afara cuplu- n 
lui implică două riscuri. Ele nu doar că provoacă W 
o aprinsă gelozie, dar mai şi încurajează forma- 131 
rea accidentală de noi perechi, în detrimentul 
pe termen lung al copiilor din familiile implicate. 

Se prea poate ca diverse combinaţii şi comu¬ 
nităţi sexuale complexe să fi funcţionat din timp 
în timp, dar se pare că succesele absolute ale aces¬ 
tora sunt rarităţi izolate, limitate la unele perso¬ 
nalităţi excepţionale şi neobişnuite. Doar cel 
mai sever control intelectual, din partea tuturor 
celor implicaţi, ar permite funcţionarea rezo¬ 
nabilă a acestui fel de experimente sexuale. 

Chiar şi foarte răspânditul sistem de harem 
nu o duce prea bine, dacă este privit în contextul 
mai larg al succesului culturilor supertribale, iar 

unii cercetători îl acuză ca fiind un factor impor¬ 
tant în declinul social al culturilor care-1 practică. 

Ca şi în cazul celorlalte nouă categorii de com¬ 
portament sexual, funcţia exploratorie este înde¬ 
ajuns de importantă pentru a putea fi observată 
şi la alte specii. Deoarece necesită un grad înalt 
de inventivitate, nu este de mirare că o întâlnim 
în mare măsură la primatele superioare. în parti¬ 
cular, marile maimuţe practică o gamă conside¬ 
rabilă de experimente sexuale atunci când trăiesc 
în captivitate, inclusiv o serie de poziţii neîntâl¬ 
nite la semenii lor din sălbăticie. 

6. Sexul de Plăcere 

E imposibil să facem o listă completă a func¬ 
ţiilor sexuale fără să includem o categorie ce se 
bazează pe ideea că există „sex de dragul sexu¬ 
lui"; este vorba de comportamentul sexual care 
aduce cu sine propria recompensă, indiferent de 
alte consideraţii. Această funcţie este înrudită 

/ t 

îndeaproape cu cea anterioară, însă cele două 
sunt totuşi diferite. 

Relaţia dintre Sexul Explorator şi Sexul de 
Plăcere este mai degrabă ca relaţia dintre a 
încerca un joc şi a-1 juca propriu-zis sau dintre 
jocul haotic şi cel organizat la copii. De obicei, 
atunci când copiii descoperă un nou domeniu 
de joc, la început se avântă plini de nerăbdare şi 



încep să exploreze toate posibilităţile. Pe măsură 
ce timpul trece, acest comportament aproape 
haotic începe să se stabilizeze şi să se ordoneze. 
Apar reguli şi astfel se naşte un nou „joc". In 
funcţie de mediu, se poate ajunge la un joc de 
căţărare, de-a v-aţi ascunselea, de-a prinselea, 
iar odată ce un astfel de joc e pus la punct, poate 
fi jucat cu înflăcărare şi în alte ocazii, fără mari 
schimbări. Dacă jocul se dovedeşte a fi recom- 
pensant, copiii îl vor juca din nou şi din nou, 
chiar dacă nu mai aduce nimic nou. Comporta¬ 
mentul nestatornic de la început era atrăgător 
pentru că era un Joc de Explorare; comporta¬ 
mentul ulterior, cel repetat, este atrăgător pentru 
că este un Joc de Plăcere. 

Comparaţia cu Sexul Explorator şi Sexul de 
Plăcere este suficient de pertinentă. Multe con¬ 
tacte sexuale extrem de plăcute intervin între 
membrii unei perechi care nu urmăreşte în mod 
deosebit procrearea şi în acelaşi timp depăşesc 
cu mult cerinţele sexului pentru întreţinerea cu¬ 
plului şi nu implică nici introducerea de noutăţi. 
In consecinţă, acestea cad în categoria funcţio¬ 
nală despre care vorbim acum. Ele reprezintă 
Sex de Plăcere, sau, dacă vreţi, pur erotism. 
Pentru cel ce face sex, este ca gastronomia pentru 
cel ce se hrăneşte sau ca estetica pentru artist. 
Ar fi nepotrivit să ridicăm în slăvi experienţele 

gastronomice rafinate sau trăirile estetice sublime 
şi în acelaşi timp să condamnăm minunatele 
experienţe erotice. Totuşi, acest lucru a fost ade¬ 
seori făcut. Este adevărat că excesele pot aduce 
uneori probleme, însă la fel pot face excesele gas¬ 
tronomice sau estetice. Cazurile extreme de atle¬ 
tism sexual se pot dovedi atât de epuizante încât 
mai rămâne puţină energie pentru altceva, du¬ 
când la o viaţă dezechilibrată, aşa cum mâncatul 
în exces poate duce la obezitate şi alte probleme 
de sănătate, iar obsesia extremă pentru probleme 
de estetică poate duce la neglijarea dăunătoare 
a altor aspecte ale vieţii sociale. Aceleaşi reguli 
de bază se aplică pentru fiecare caz în parte. 

Preocuparea de a face ceva de dragul de a face 
implică existenţa unui anumit nivel de timp liber 
şi de energie în plus. Asta înseamnă că necesită¬ 
ţile fundamentale pentru supravieţuire sunt asi¬ 
gurate. Pentru oameni, acest lucru înseamnă o 
societate urbană. Pentru animale, înseamnă o 
grădină zoologică, în care hrana e asigurată, duş¬ 
manii sunt eliminaţi şi nu este de mirare că în 
acest mediu şi ele manifestă o hiperactivitate 
sexuală. 

7. Sexul Ocupaţional 

Acest gen de sex funcţionează ca terapie 
ocupaţională, sau, dacă vreţi, ca mecanism 



antiplictiseală. Este strâns înrudit cu tipul an¬ 
terior, însă, din nou, poate fi clar separat de 
acesta. Există o diferenţă între a avea timp liber 
şi a fi plictisit. Sexul de Plăcere poate fi practicat 
la fel de bine ca şi alte metode de a petrece în 
mod constructiv timpul liber, fără a se întrezări 
nici cel mai mic semn de plictiseală. Funcţia este 
aceea de căutare pozitivă a satisfacţiilor senzi¬ 
tive. In contrast. Sexul Ocupaţional funcţionează 
ca un remediu pentru situaţia negativă indusă 
de un mediu sterp şi monoton. Plictiseala mo¬ 
derată duce la apatie şi la o lipsă a orientării sau 
a motivaţiei. Plictiseala intensă, intr-un mediu 
cu adevărat deprimant, gol, are alt impact. 
Produce anxietate şi agitaţie, iritabilitate şi, în 
cele din urmă", furie. 

Experimente făcute cu studenţi care au fost 
izolaţi în camere goale, purtând ochelari întune¬ 
caţi şi mănuşi groase care împiedicau sensibi¬ 
litatea mâinilor, au condus la rezultate uimitoare. 
Odată cu trecerea orelor, au devenit din ce în ce 
mai incapabili să se relaxeze. S-au străduit din 
greu să inventeze orice fel de acţiuni banale pe 
care puteau să le desfăşoare în acele condiţii limi¬ 
tate. Au început să fluiere, să vorbească singuri, 
să bată ritmuri, orice numai să rupă monotonia, 
oricât de absurdă era acea activitate. După câteva 
zile aveau simptome de stres sever şi situaţia li 

se părea atât de insuportabilă încât nu mai pu¬ 
teau continua. 

Aşadar, plictiseala intensă nu înseamnă să 
stai lungit fără să faci nimic, ci exact opusul. Se 
atinge un punct în care orice activitate e suficientă, 
atâta timp cât se poate ajunge la o descărcare. 
Situaţia este prea ameninţătoare pentru a te putea 
bucura de plăcerile senzoriale tipice activităţilor 
autorecompensante; este mai mult o problemă 
de a face să înceteze chinul apăsător al inactivi¬ 
tăţii. O activitate prea scăzută este dăunătoare 
sistemului nervos şi creierul face tot ce poate pen¬ 
tru a se proteja. 

In condiţii de plictiseală normală - însem¬ 
nând un mediu pustiu, însă nu aşa de izolat pre¬ 
cum cel din experimentul cu studenţii -, cel mai 
la îndemână obiect ce poate fi folosit pentru spar¬ 
gerea monotoniei este propriul corp. Dacă nu 
ai altceva, poţi oricând să te foloseşti de el. Poţi 
să-ţi rozi unghiile, să te scobeşti în nas, să te scar¬ 
pini în cap; iar corpul poate fi oricând provocat să 
producă un răspuns sexual. Deoarece scopul este 
acela de a produce un nivel maxim de stimulare, 
activităţile sexuale pot deveni în această situaţie 
violente şi dureroase, iar uneori se poate ajunge 
la mutilări serioase sau leziuni fizice ale organe¬ 
lor genitale. Durerea provocată este, într-un fel, 
o ciudată parte a terapiei, mai degrabă decât un 



rezultat accidental. Masturbarea sălbatică şi pre¬ 
lungită este tipică pentru acest fenomen, putând 
fi însoţită de sfâşierea pielii sau de introducerea 
unor obiecte ascuţite în organele genitale. 

Forme extreme de Sex Ocupaţional pot fi ob¬ 
servate la puşcăriaşii care sunt rupţi total de 
mediul lor normal, stimulator. Nu este doar o 
problemă de Sex Fiziologic - o cantitate mult mai 
mică de plăcere ar putea satisface necesităţile 
fiziologice. 

Acest fenomen poate fi întâlnit şi în cazurile 
de introvertire patologică. In aceste situaţii, 
mediile care favorizează apariţia sunt la prima 
vedere suficient de stimulante. însă o privire 
mai atentă scoate la iveală faptul că, deşi aceşti 
indivizi sunt înconjuraţi de stimuli excitanţi, 
sunt decuplaţi de aceştia din cauza condiţiei lor 
psihice anormale. Din punct de vedere psiho¬ 
logic, ei sunt lihniţi de foame în mijlocul abun¬ 
dentei. Dacă din diverse motive s-au izolat 
/ 

puternic social şi mintal, devenind incapabili să 
mai ia contact cu lumea obişnuită din jurul lor, 
pot ajunge să sufere de substimulare la fel de mult 
ca prizonierii din celule. Pentru aceşti oameni 
extrem de izolaţi, experienţele dureroase ale 
Sexului Ocupaţional sunt un rău mai mic decât 
inactivitatea totală, morbidă. 

Animalele de la zoo, ţinute în cuşti anoste, 
se poartă în acelaşi fel. Atunci când sunt izolate 
de perechile lor pot da semne de manifestare a 
Sexului Fiziologic. Fără să mai fie stresate de 
căutarea hranei, evitarea duşmanilor şi având 
o grămadă de timp liber, pot ajunge să facă Sex 
de Plăcere. însă, dacă ajung la plictiseală in¬ 
tensă, pot să recurgă la Sex Ocupaţional într-o 

formă extremă. Unele maimuţe mascule au 

/ 

devenit obsedate de masturbare. Masculii din 
ordinul copitatelor, ţinuţi împreună cu femelele, 
însă fără a avea şi altceva de făcut, îşi pot duce 
partenerele în pragul morţii, hărţuindu-le şi 
alergându-le peste limitele normale. Se cunosc 
situaţii în care maimuţele superioare s-au com¬ 
portat la fel. Un urangutan mascul închis într-o 
cuşcă goală, atunci când a fost pus împreună cu 
o femelă, s-a împerecheat cu ea şi a îmbrăţişat-o 
aşa de insistent, încât o vreme femela n-a mai 
putut să-şi folosească mâinile şi a fost nevoie să 
fie separaţi. Maimuţele de orice fel, dacă sunt 
crescute separat de semenii lor, sunt adeseori în 
imposibilitatea de a se adapta la viaţa socială 
atunci când sunt introduse ca adulţi într-un 
grup din specia lor. Ca şi fiinţele umane cu pro¬ 
bleme psihice care „trăiesc în lumea lor", se pot 

izola într-un colt în care să se lase în voia Sexului 
/ 

Ocupaţional, la doar câţiva metri distanţă de un 



potenţial partener. Acest comportament este 
foarte des întâlnit la cimpanzeii din zoo, care 
adesea sunt crescuţi în izolare de mici, ca ani- 
male de casă, iar la maturitate ajung să fie puşi 
laolaltă. Doi cimpanzei, mascul şi femelă, amân¬ 
doi cu copilării anormale, care au fost ţinuţi 
într-o cuşcă drept „cuplu căsătorit", fără alţi 
tovarăşi, au manifestat frecvent o activitate 
sexuală intensă, însă niciodată unul cu altul. 
Deşi împărţeau acelaşi teritoriu restrâns, ambii 

erau izolaţi mintal. Stând la distantă unul de 
/ / 

altul, ambii se masturbau regulat, în diverse mo¬ 
duri. Femela se folosea de rămurele sau bucăţele 

/ 

de lemn pe care le smulgea cu dinţii de pe pereţi, 
iar apoi şi le introducea în vagin, în timp ce mas¬ 
culul îşi stimula penisul în alt colţ al cuştii. 

8. Sexul Calmant 

Aşa cum sistemul nervos nu poate tolera lipsa 
totală de activitate, la fel se revoltă şi împotriva 
hiperactivităţii. Sexul Ocupaţional şi Sexul Cal¬ 
mant sunt două feţe ale aceleiaşi monede. în loc 
să funcţioneze împotriva plictiselii, Sexul Cal¬ 
mant funcţionează împotriva agitaţiei. Atunci 
când are de-a face cu o supradoză de stimuli 
bizari, contradictorii, neobişnuiţi sau înfrico¬ 
şători, individul caută să scape prin evadarea 
în activităţi familiare, plăcute, care-1 ajută să-şi 

calmeze nervii zdruncinaţi. Când presiunile 
vieţii devin apăsătoare, victima stresată se poate 
linişti recurgând la unele activităţi cunoscute 
ce-i oferă o satisfacţie sigură. în starea lui stre¬ 
sată, hiperactivă, este incapabil să ducă ceva la 
bun sfârşit. Este mânat de colo-cola, niciodată 
în stare să rezolve probleme clare, din cauza bru¬ 
iajului continuu şi a confuziei induse de blocarea 
căilor de ieşire. Frustrările lui se pot acumula 
până în momentul în care orice gest familiar 
simplu, oricât ar fi de irelevant pentru preocu¬ 
pările majore, va oferi o binevenită uşurare, 
numai să fie dus la îndeplinire fără piedici. 

O persoană anxioasă se poate linişti prin ac¬ 
ţiuni obişnuite, cum ar fi să fumeze o ţigară, să 
mestece gumă sau să bea ceva. Sexul Calmant 
funcţionează în acelaşi fel. Un soldat la război 
în aşteptarea bătăliei sau un om de afaceri în 
toiul unei crize îşi pot găsi liniştea pe moment 
în braţele unei femei înţelegătoare. Implicarea 
emoţională poate fi minimă, iar gesturile pot fi 
stereotipe. într-un fel, cu cât acţiunea este mai 
automată, cu atât e mai bine, deoarece creierul 
său este deja mult prea solicitat şi caută doar 
simplitate. 

Acest lucru este asemănător cu ceea ce la ani¬ 
male se numeşte „acţiune de transfer". Atunci 
când două animale rivale se întâlnesc şi intră în 



conflict, fiecare vrea să-l atace pe celălalt şi fie¬ 
căruia îi e teamă să o facă. Comportamentul lor 
e blocat, iar în această stare contradictorie şi 
frustrantă se pot apuca să se purice sau să-şi 
facă de lucru cu mâncarea sau cu materialele 

din care e făcut cuibul. Bineînţeles că aceste ac- 

/ 

ţiuni de transfer nu rezolvă conflictul originar, 
însă oferă un scurt răgaz în aceste condiţii de 
stres. Dacă prin preajmă se află o femelă, com¬ 
batanţii se pot împerechea frugal cu ea, acţiunea 
fiind de obicei stereotipă şi simplificată, ca şi la 
oameni. 

9. Sexul Comercial 

Am menţionat deja prostituţia, însă doar din 
punctul de vedere al clientului. Funcţia copu- 
latorie este alta pentru prostituată. Mai pot inter¬ 
veni şi alţi factori, însă, în primul rând, este vorba 

doar de o tranzacţie comercială. Un fel de Sex 
/ 

Comercial apare de asemenea ca o importantă 
funcţie în unele căsnicii, în care relaţia este uni- 
laterală: imul dintre parteneri oferă pur şi sim¬ 
plu servicii sexuale, primind în schimb bani şi 
adăpost. Cel care îl întreţine pe celălalt şi care este 
legat realmente de acesta trebuie să accepte fal¬ 
sitatea situaţiei. Femeia sau bărbatul care se căsă- 
/ 

toreşte pentru bani funcţionează ca o prostituată. 
Singura diferenţă este că, dacă ea sau el primeşte 

plata indirect, prostituata obişnuită trebuie să 
lucreze pe principiul „plata înainte". Insă atunci 
când sistemul este organizat pe baza unor con¬ 
tracte pe termen lung sau scurt, funcţia acestui tip 
de comportament sexual este exact aceeaşi. 

O formă mai moderată de sex pentru bunuri 
materiale este practicată de către femeile şi băr¬ 
baţii care fac striptease, de animatoare, regine ale 
frumuseţii, fete de club, dansatoare, modele şi 
numeroase actriţe. Această categorie oferă contra 
cost o versiune ritualizată a stadiilor incipiente 
ale succesiunii secvenţelor sexuale, însă (cel puţin 
oficial) se opresc imediat înaintea stadiului de 
acuplare. Pentru a compensa lipsa de finalitate 
a comportamentului lor sexual, de obicei exage¬ 
rează şi diversifică preludiile pe care le oferă. 
Posturile şi mişcările cu trimiteri sexuale, perso¬ 
nalitatea şi anatomia lor sexuală, toate tind să 
fie exagerate în încercarea de a suplini limitele 
stricte ale serviciilor sexuale furnizate. 

La alte specii, se pare că Sexul Comercial apare 
foarte rar, chiar şi în grădinile zoologice, însă a 
fost observată o formă de „prostituţie" la unele 
primate. In captivitate, au fost văzute maimuţe 
femele care se ofereau sexual unui mascul pen¬ 
tru a obţine bucăţele de mâncare împrăştiate pe 
jos, favorurile lor sexuale distrăgându-1 pe acesta 
de la preocuparea de a concura pentru hrană. 



10. Sexul de Statut 

Cu această ultimă categorie funcţională a 
comportamentului sexual, pătrundem într-o 
lume ciudată, plină de evoluţii şi diversificări 
neprevăzute. Sexul de Statut se infiltrează în vie¬ 
ţile noastre şi ne invadează pe multe căi ascunse, 
greu de recunoscut. Datorită complexităţii sale, 
l-am omis din capitolul anterior pentru a -1 putea 
trata acum mai în detaliu. Ne va fi util dacă în¬ 
cepem prin a examina forma pe care o ia la alte 
specii, înainte de a vedea cum se manifestă la 
animalul uman. 

Sexul de Statut este în strânsă legătură cu 
dominarea, şi nu cu reproducerea. Pentru a înţe- w 
lege cum a apărut această relaţie trebuie să avem 143 
în vedere rolurile diferite pe care le au masculul 
şi femela pe plan sexual. Deşi expresia deplină a 
sexualităţii implică participarea activă a ambelor 
sexe, este totuşi corect dacă afirmăm că, în lumea 
mamiferelor, rolul sexual al femelei este unul 
fundamental submisiv, pe când al masculului 
este fundamental agresiv. (Nu este întâmplător 
că limbajul judecătoresc foloseşte termenul de 
„atac" atunci când un bărbat devine în mod for¬ 
ţat „intim" cu o femeie care nu este disponibilă). 

Acest lucru nu poate fi pus doar pe seama fap¬ 
tului că bărbatul este mai puternic din punct 
de vedere fizic decât femeia. Relaţia este parte 

integrantă a naturii actului copulator. Mami¬ 
ferul mascul este acela care trebuie să monteze 
femela. El este acela care trebuie să o penetreze 
şi să-i invadeze corpul. O femelă prea supusă 
sau un mascul prea agresiv doar îşi exagerează 
rolurile fireşti, însă o femelă agresivă şi un mas¬ 
cul supus le inversează complet. 

Comportamentul sexual al unei maimuţe fe¬ 
mele este de a se „prezenta" masculului întor- 
cându-se cu fundul spre el, ridicându-1 în mod 
vădit şi coborându-şi partea anterioară a corpu¬ 
lui. Reacţia masculului este să se urce pe spatele 
ei, să-şi introducă penisul şi să facă mişcări rit¬ 
mice din pelvis. Deoarece într-un context sexual 
444 femela se supune şi masculul se impune, aceste 
acţiuni au fost „împrumutate" pentru a fi folo¬ 
site în situaţii care înainte de toate n-au caracter 

i 

sexual şi care implică semnale mai generale de 
supunere şi agresivitate. Dacă „prezentarea" 
sexuală a femelei înseamnă supunere, atunci 
poate fi folosită în acest fel în tr-o situaţie total os¬ 
tilă. O maimuţă femelă care nu este activă sexual 
/ 

îşi poate prezenta fundul unui mascul pur şi sim¬ 
plu pentru a-i arăta că nu este agresivă. Acţio¬ 
nează ca un gest de liniştire şi funcţionează ca 
un indicator al statutului ei de subordonat. Drept 
răspuns, masculul o poate încăleca şi poate face 



câteva mişcări pelvice superficiale, acţionând 
astfel doar pentru a-şi manifesta statutul dominant. 

Sexul de Statut, folosit în acest mod, este un 
mecanism valoros în viata socială a maimuţelor 

/ f 

cu şi fără coadă. Ca ritual de subordonare şi do¬ 
minare, poate evita vărsarea de sânge. Un mascul 
se apropie agresiv de o femelă, pus pe harţă. în 
loc să ţipe şi să încerce să fugă, acţiuni care n-ar 
face decât să-i accentueze acestuia pornirile agre¬ 
sive, femela i se „prezintă" sexual, masculul răs¬ 
punde şi apoi se despart, poziţiile lor ierarhice 
fiind reafirmate. 

Acesta e doar începutul. Valoarea Sexului de 
Statut este aşa de mare, încât a ajuns să acopere 
realmente toate formele de contacte agresive în 
cadrul grupului. Dacă un mascul slab este ame¬ 
ninţat de unul puternic, se poate apăra compor- 
tându-se ca o pseudofemelă. îşi semnalează 
supunerea adoptând postura sexuală a femele¬ 
lor, oferindu-şi posteriorul masculului dominant. 
Acesta îşi afirmă statutul dominant urcându-se 
pe masculul supus, ca şi cum ar avea de-a face cu 
o femelă. 

Exact acelaşi comportament poate fi observat 
între două femele. O femelă inferioară, amenin¬ 
ţată de una superioară, i se va „prezenta" sexual 
acesteia şi va fi „posedată" de ea. Chiar şi mai¬ 
muţele tinere vor trece prin acelaşi ritual, cu 

toate că n-au atins încă maturitatea sexuală. 
Acest fapt arată cât de mult s-a îndepărtat Sexul 
de Statut de condiţia lui originară. Acţiunile exe¬ 
cutate sunt în continuare acţiuni sexuale, însă 
motivaţia nu mai este de natură sexuală. Domi¬ 
naţia a preluat rolul principal. 

Activităţile sexuale desfăşurate frecvent şi în 
mod repetat în acest nou context explică imagi¬ 
nea aparentă de orgie continuă din unele colonii 
de maimuţe. Vizitatorii grădinilor zoologice ră¬ 
mân adesea cu impresia că maimuţele sunt un fel 
de nimfomane nesătule, gata să se împerecheze 
cu orice, mascul sau femelă, adult sau tânăr, la 
cel mai mic stimul sexual. într-un fel este ade¬ 
vărat, observaţia este destul de corectă, interpre¬ 
tarea este însă greşită. Imaginea devine mai 
echilibrată doar atunci când înţelegem motivaţia 
nonsexuală a acestui comportament. 

Ne va ajuta un exemplu mai familiar. Aproa¬ 
pe toată lumea e obişnuită cu întâmpinarea prie¬ 
tenoasă şi supusă a pisicii, atunci când se freacă 
de picior, cu coada ţeapănă în sus şi posteriorul 
ridicat. Pisicile de ambele sexe se comportă astfel, 
iar dacă le mângâiem pe spate, simţim cum îşi 
împing posteriorul sub atingerea mâinii. Majori¬ 
tatea oamenilor privesc acest lucru pur şi simplu 
ca pe un gest de salut al felinelor şi nu se întreabă 
care-i este originea şi ce semnificaţie are. De fapt 



este încă un exemplu al Sexului de Statut. A deri¬ 
vat din ritualul de prezentare sexuală a pisicii 
femele în faţa masculului, cu funcţia originară 
de expunere precopulatorie a vulvei. însă, ca şi la 
maimuţe, în cazul acţiunii de prezentare în ca¬ 
drul Sexului pentru Statut, s-a îndepărtat de rolul 
pur sexual şi este practicată de ambele sexe 
într-un context prietenos, supus. Deoarece omul 
este mare şi puternic, el este inevitabil şi perma¬ 
nent dominant din punctul de vedere al pisicii. 

Dacă, după o absenţă temporară, contactul este 
reluat, pisica simte nevoia de a-şi restabili rolul 
de subordonat, de unde şi ceremonia de întâm¬ 
pinare ce foloseşte gesturi de supunere sexuală. 

Modelul comportamental felin este destul de 147 
simplu, însă dacă ne întoarcem la maimuţe, des¬ 
coperim unele manifestări anatomice uimitoare 
ale Sexului pentru Statut, pe care trebuie să le 
examinăm înainte de a investiga situaţia la oa¬ 
meni. Femelele din numeroase specii de mai¬ 
muţe au în regiunea şezutului o porţiune de piele 
fără păr, umflată şi de un roşu aprins. Aceste 
zone foarte evidente le sar în ochi masculilor în 
timpul ritualului de prezentare sexuală a feme¬ 
lelor. Bineînţeles, sunt expuse şi atunci când o 
femelă se oferă supusă în situaţii de Sex pentru 
Statut. Recent, a fost arătat că masculii din unele 
specii, imitând femelele, prezintă regiuni roşii 

în zonele lor genitale, ca o intensificare a ritua¬ 
lului de supunere sexuală în faţa indivizilor mai 
puternici. Pentru femele, zonele de piele roşie 
au dublu rol, însă pentru masculi, funcţia lor 

tine exclusiv de sexul de statut. 

/ 

Dacă trecem de la manifestările de supunere 
la cele de dominaţie în cadrul Sexului de Statut, 
putem vedea o evoluţie asemănătoare. Acţiunea 
de a domina implică erecţia penisului, iar acest 
aspect a fost de asemenea îmbogăţit prin adău¬ 
garea de culori aprinse. Masculii din unele specii 
au penisuri de un roşu strălucitor, înconjurate 
adesea de piele colorată în albastru intens în 
regiunea scrotului. Acest lucru face ca organele 
genitale ale masculilor să fie cât se poate de vizi¬ 
bile, iar aceştia pot fi văzuţi adeseori stând cu 
picioarele depărtate, etalându-şi la maximum 
aceste culori aprinse. Astfel, ei pot să-şi semna¬ 
lizeze statutul ridicat fără să mişte un deget. La 
unele specii de maimuţe, masculii care se afi¬ 
şează în acest fel stau la marginea grupului lor, 
iar dacă un alt grup se apropie, penisul roşu 
intră în erecţie completă şi poate lovi ritmic 
abdomenul posesorului. în Egiptul antic, babu¬ 
inul sacru era văzut ca întruparea sexualităţii 
masculine. Nu era doar reprezentat în picturi şi 
sculpturi în postura de dominare sexuală, ci era 
chiar îmbălsămat şi înmormântat în această 



postură, consacrându-i-se şaptezeci de zile pen¬ 
tru îmbălsămare şi două zile pentru înmormân¬ 
tare. Fără îndoială că etalarea sexuală a dominării 
la această specie s-a dovedit a fi mai mult decât 
evidentă, nu doar pentru ceilalţi babuini, ci şi 
pentru vechii egipteni. Iar după cum vom vedea, 
n-a fost deloc o întâmplare. 

Aşa cum la unele specii masculii au mimat 
manifestările de supunere ale femelelor, dez- 
voltându-şi propriile lor petice roşii de piele pe 
posterior, în unele cazuri, femelele imită mani¬ 
festările de dominare ale masculilor. Femelele 
unor maimuţe din America de Sud au dobândit 
de-a lungul evoluţiei un clitoris alungit, care a 
devenit realmente un pseudopenis. La unele 
specii seamănă atât de mult cu adevăratul penis, 
încât este greu să faci diferenţa între sexe. Acest 
lucru a dat naştere unor legende printre popu¬ 
laţiile umane din arealul acestor specii. Deoarece 
la prima vedere toate animalele par masculi, lo¬ 
calnicii cred că aceştia sunt exclusiv homosexuali. 
(Un fapt ciudat este că şi femelele hienelor au un 
pseudopenis, însă mitul care s-a născut în Africa 
este că specia ar fi hermafrodită, fiecare individ 
bucurându-se de activităţi sexuale atât mascu- 
line cât şi feminine.) 

La câteva specii de maimuţe, pe lângă pseudo¬ 
penis, la femele a apărut şi un pseudoscrot. 

Până acum, avem puţine informaţii despre felul 
în care aceste false organe genitale sunt utilizate 
la animalele în condiţii de sălbăticie. Ştim că mas¬ 
culii din unele specii sud-americane se folosesc 
de erecţia penisului pentru a-1 ameninţa direct 
pe un subordonat. In cazul micuţei maimuţe-ve¬ 
veriţă 1 , a devenit cel mai important semnal în 
repertoriul comportamentului de dominare. Nu 
este vorba doar de a sta pur şi simplu cu picioa¬ 
rele depărtate. Atunci când are o atitudine ame¬ 
ninţătoare, un mascul superior din această specie 
se apropie de unul inferior şi intră ostentativ în 
erecţie în faţa acestuia. Pseudopenisul maimu¬ 
ţelor femele nu pare în nici un caz să fie erectil; 
probabil este suficient să fie arătat indivizilor 
inferiori aşa cum e. 

Aceasta este aşadar situaţia Sexului de Statut 
la cele mai apropiate rude ale noastre, maimu¬ 
ţele cu coadă şi fără coadă. Am intrat în mai 
multe detalii pentru a avea un fundal util din 
punct de vedere evoluţionist, pe baza căruia să 
putem examina diversificarea Sexului de Statut 
la oameni. Astfel vom înţelege mai uşor cât de 
departe a ajuns animalul uman în această direc¬ 
ţie. Atunci când aţi citit detalii despre compor¬ 
tamentul maimuţelor aţi observat deja, ca şi vechii 

1 Genul Saimiri, care cuprinde mai multe specii: boli - 
viensis, oerstedti, sciureus, ustus, vanzolinii (n. tr.). 



egipteni, unele asemănări cu situaţia umană. La 
oameni, ca şi la maimuţe, comportamentul sexual 
submisiv femei şi cel dominant mascul au ajuns 
să fie utilizate în contexte nonsexuale de supu¬ 
nere sau dominare. 

Vechiul ritual al femelei de a-i prezenta mas¬ 
culului posteriorul încă supravieţuieşte ca gest 
de subordonare. Copiii sunt adesea forţaţi să se 
aplece pentru a fi pedepsiţi în această poziţie. 
De asemenea, fesele sunt privite în general drept 
cea mai „ridicolă" parte a corpului uman, despre 
care se fac glume şi de care se râde sau sub care 
se pun piuneze. Victimele neajutorate în por¬ 
nografia sado-masochistă - să nu mai vorbim 
de desenele animate şi benzile desenate cele mai 
populare - sunt surprinse frecvent cu fundul în 
aer. 

însă imaginaţia a ajuns la excese mai ales în 
spectrul comportamental al masculului domi¬ 
nant. încă de la începuturi, arta şi literatura au 
fost presărate cu tot felul de simboluri falice. în 
vremurile mai recente acestea au devenit adesea 
extrem de ascunse şi foarte îndepărtate de sursa 
originară, penisul uman erect, însă putem încă 
observa manifestări mai directe şi mai făţişe ale 
acestui simbol la culturile „primitive" care mai 
supravieţuiesc. De exemplu, bărbaţii din unele 
triburi din Noua Guinee se războiesc purtând 

tuburi lungi fixate pe penis. Aceste extensii, ade¬ 
sea mai lungi de 30 de centimetri, sunt ţinute 
într-o poziţie aproape verticală cu sfori ataşate 
de corpul purtătorului. De asemenea, în alte 
culturi, penisul este împodobit şi mărit artificial 
în diverse feluri. 

Bineînţeles, odată ce erecţia penisului este uti¬ 
lizată ca etalare a ameninţării, atunci cu cât este 
mai mare erecţia, cu atât creşte ameninţarea. 
Semnalele vizuale care transmit intensitatea ame¬ 
ninţării sunt de patru feluri: pe măsură ce penisul 
devine erect, îşi modifică unghiul, se întăreşte, 
îşi măreşte diametrul şi îi creşte lungimea. Dacă 
toate aceste calităţi pot fi exagerate artificial, 
*52 atunci impactul manifestării de ameninţare va fi 
sporit la maximum. Corpul uman are totuşi nişte 
limite (care sunt atinse mai mult sau mai puţin 
de bărbaţii din Noua Guinee), însă în ce priveşte 
reprezentările umane nu există limite. în dese¬ 
nele, picturile şi sculpturile în care este înfăţişat 
corpul uman, simbolul falie poate fi exagerat 
după dorinţă. Lungimea medie a penisului erect 
este în realitate de aproximativ 16 centimetri, 
ceea ce înseamnă mai puţin de o zecime din înăl¬ 
ţimea unui bărbat adult. în cazul statuilor falice, 
lungimea penisului depăşeşte adesea înălţimea 
personajului. 



Exagerând şi mai mult falusul, reprezentarea 
corpului este omisă totalmente, iar desenul sau 
sculptura arată pur şi simplu un penis uriaş, 
vertical, fără trup. Vechi sculpturi de acest fel, 
uneori înălţându-se la mai mulţi metri de la pă¬ 
mânt, au fost găsite în multe locuri din lume. 
Templul lui Venus din Hierapolis avea la intrare 
statui falice uriaşe de aproape 60 de metri, însă 
chiar şi acestea erau depăşite în înălţime de alte 
falusuri străvechi, care se pare că se ridicau la 
aproape 110 metri, adică de vreo şapte sute de ori 
mai mari decât organul fizic pe care-1 reprezen¬ 
tau. Se spune că erau acoperite cu aur curat. 

De la acest fel de reprezentări evidente, în lu¬ 
mea simbolismului falie mai este nevoie doar 
de un pas până la atribuirea unui rol falie orică¬ 
rui obiect lung, tare, erect. Din studiile psihana¬ 
liştilor asupra viselor, ştim cât de diverse pot fi 
aceste simboluri. însă acestea nu se limitează 
doar la vise. Ele sunt intenţionat utilizate în re- 

f 

clame sau de către artişti şi scriitori. Apar în 
filme, jocuri şi în aproape toate formele de diver¬ 
tisment. Chiar şi când nu sunt înţelese în mod 
conştient pot avea impact, datorită semnalului 
fundamental pe care-1 transmit. în această cate¬ 
gorie intră orice, de la lumânări, banane, cravate, 
cozi de mătură, ţipari, bastoane, şerpi, morcovi, 
săgeţi, furtunuri de apă şi focuri de artificii. 

până la obeliscuri, copaci, balene, stâlpi de feli¬ 
nare, zgârie-nori, catarguri de steag, tunuri, fur¬ 
nale industriale, rachete spaţiale, faruri şi turnuri. 

Toate acestea au semnificaţii simbolice din cauza 

/ 

formei lor generale, însă, în unele cazuri este 
implicată şi o proprietate mai specifică. Peştii 
au devenit simboluri falice din cauza texturii şi 
a formei lor şi pentru că-şi croiesc drum prin apă; 
elefanţii, pentru că au trompa erectilă; rinocerii, 
din cauza cornului; păsările, pentru că se ridică 
împotriva gravitaţiei; baghetele magice, deoa¬ 
rece conferă puteri speciale posesorului; săbiile, 
suliţele şi lăncile deoarece penetrează corpul; 
sticlele de şampanie, deoarece ejaculează atunci 
când sunt deschise; cheile, pentru că sunt băgate 
în gaura cheii; şi trabucurile, pentru că sunt ţiga¬ 
rete umflate. Lista este aproape nesfârşită, ori¬ 
zontul paralelelor simbolice este vast. 

Toate aceste imagini au fost folosite, iar majo¬ 
ritatea utilizate frecvent, ca obiecte ce reprezintă 
masculinitatea. Masculul viguros, dominant (sau 
care aspiră la acest statut), care-şi molfăie trabu¬ 
cul dolofan şi-l vântură în faţa interlocutorului, 
aplică absolut aceeaşi gamă de manifestări ale 
Sexului de Statut ca şi mica maimuţă-veveriţă 
care-şi depărtează picioarele şi îşi vântură peni¬ 
sul erect în fata unui subordonat. Tabuurile so- 
/ 

ciale ne-au obligat să înlocuim etalarea sexuală 



agresivă evidentă cu substitute ascunse, însă 
omul având o imaginaţie bogată, acest lucru nu 
a redus fenomenul, ci doar l-a diversificat şi l-a 
complicat. Aşa cum am explicat în capitolul 
despre statut şi superstatut, în lumea noastră 
supertribală, avem motive întemeiate să ma¬ 
nipulăm cât de mult putem mecanismele ce re¬ 
glează statutul, iar în ce priveşte Sexul de Statut 
facem exact acelaşi lucru. 

Putem găsi exemple de diverse căi de perfec¬ 
ţionare a simbolisticii falice care se petrec sub 
privirile noastre. Aspectul maşinilor sport ilus¬ 
trează foarte bine această idee. întotdeauna au 
degajat o masculinitate îndrăzneaţă, agresivă, 
fiind ajutate considerabil în acest sens de calită¬ 
ţile lor falice. Ca şi penisul unui babuin, ies în 
faţă, sunt lungi, netede şi strălucitoare, se avântă 
cu putere şi de obicei simt vopsite în roşu aprins. 
Un bărbat care stă în maşina lui sport decapo¬ 
tabilă arată ca o sculptură falică foarte stilizată. 
Corpul lui a dispărut şi tot ce se poate vedea este 
un cap mic şi nişte mânuţe care ies dintr-un 
penis lung, strălucitor. (Un argument împotriva 
acestei idei ar putea fi acela că forma maşinilor 
sport este dictată de necesitatea de a fi aerodi¬ 
namice, însă în condiţiile actuale de trafic aglo¬ 
merat şi limitări de viteză din ce în ce mai stricte, 
explicaţia nu are sens). Chiar şi autovehiculele 

obişnuite au calităţile lor falice, ceea ce ar putea 
explica într-o anumită măsură de ce şoferii băr¬ 
baţi devin atât de agresivi şi de înverşunaţi să se 
depăşească unul pe altul, în ciuda riscului consi¬ 
derabil şi a faptului că se întâlnesc din nou la ur¬ 
mătorul semafor sau, în cel mai bun caz, câştigă 
doar câteva secunde. 

Un alt exemplu vine din lumea muzicii pop, 
în care chitara a suferit recent o schimbare de sex. 
Chitara de modă veche, cu un corp bogat în curbe 
şi îngustată la mijloc, simboliza evident femeia. 
Era ţinută aproape de piept, iar corzile îi erau 
mângâiate drăgăstos. însă vremurile s-au schim¬ 
bat şi feminitatea ei a dispărut. Odată ce grupu¬ 
rile de „idoli sexuali" masculi au început să cânte 
la chitări electrice, creatorii acestor instrumente 
şi-au dat osteneala să le accentueze calităţile 
masculine, falice. Corpul chitarei (simbolizând 
acum testiculele) a devenit mai mic, fără talie şi 
colorat mai aprins, făcând posibil ca gâtul chitarei 
(noul penis simbolic) să se lungească. Chitariştii 
înşişi au ajutat la acest lucru prin purtarea chita¬ 
relor din ce în ce mai jos, până au ajuns să fie cen¬ 
trate în zona genitală. Unghiul în care erau ţinute 
s-a schimbat de asemenea, ajungându-se ca gâ¬ 
tul să fie ridicat într-o poziţie din ce în ce mai 
erectă. Cu toate aceste modificări combinate, 
grupurile pop moderne pot ieşi pe scenă unde 



să-şi masturbeze giganticele penisuri electrice, 
dominându-şi astfel „sclavii" devotaţi din public. 
(Solistul trebuie să se descurce dezmierdând un 
microfon falie.) 

Spre deosebire de aceste „îmbunătăţiri" fa- 
lice, într-un număr de cazuri simbolurile falice 
au intrat în declin sau au fost eclipsate. Pe mă¬ 
sură ce vechile civilizaţii (care, după cum am 
spus, erau mult mai deschise în utilizarea sim¬ 
bolurilor falice) au fost înlocuite, imaginile evi¬ 
dente ale acestor simboluri au fost adesea ascunse 
sau denaturate. Probabil că cel mai spectaculos 
exemplu în acest sens este crucea creştină. La 
începuturi, aceasta era fără ascunzişuri un sim¬ 
bol falie, partea verticală reprezentând penisul, 
iar părţile mai mici, orizontale, testiculele. Uneori 
apare într-o formă mai explicită în vechile ima¬ 
gini precreştine, având un cap de om în vârf, al 
cărui corp era înlocuit complet de reprezentarea 
simbolică a organelor sexuale în formă de cruce. 
Un autor a sugerat că acceptarea acestui simbol 
de către creştini, într-un nou rol, a fost facilitată 
de semnificaţia sa anterioară ca simbol al „forţei 
vitale". 

O altă cruce care şi-a pierdut de mult semni¬ 
ficaţia originară este faimoasa cruce malteză. 
Ruinele antice ale Maltei erau pline de falusuri, 
dintre care multe au fost pierdute, furate sau 

distruse. Printre acestea era o cruce alcătuită 
din patru falusuri imense de piatră, care, după 
spusele unui scriitor, „a fost metamorfozată mai 
târziu de către virtuoşii cavaleri ai Sfântului 
Ioan" şi folosită ca blazon. 

Sărbătorile de Paşte au arătat, de asemenea, 

o reducere a deschiderii fată de simbolul falie. 

/ 

In culturile antice, acesta era adesea un prilej de 
a face turte în formă de falus. Turtele erau mode¬ 
late atât în forma organelor genitale masculine 
cât şi feminine, însă astăzi s-au transformat, în 
unele ţări putând fi văzute ca dulciuri în formă 
de peşte (turta masculină) şi de păpuşă (turta 
feminină). De asemenea, caracterul falie al peş¬ 
telui îşi are originea în ritualul de a mânca peşte 
vinerea, însă acest fapt şi-a pierdut de mult sem¬ 
nificaţia sexuală. 

/ 

Simt multe alte exemple pe care le putem da. 
De pildă, focul de tabără: cu toate în anumite oca¬ 
zii încă are un caracter aproape magic, ritual, 
şi-a pierdut proprietăţile sexuale. Iniţial, era 
aprins într-un fel anume, prin frecarea unui băţ 
„bărbat" de un băţ „femeie", simbolizând copu- 
larea, până când apărea o scânteie şi izbucneau 
flăcări sexuale. 

Multe clădiri aveau pe pereţii exteriori falu¬ 
suri cioplite, pentru a le feri de „deochi" şi de 
alte pericole închipuite. Aceste simboluri, fiind 



agresive, dominând ameninţător lumea din 
afară, păzeau clădirile şi pe ocupanţii lor. In 
unele ţări mediteraneene putem vedea şi astăzi 
simboluri de acest fel, însă de o sexualitate mai 
puţin evidentă. Acum, ele constau de obicei 
într-o pereche de coarne de taur, bine fixate sus 
pe acoperiş. Totuşi, în ciuda acestor „purificări" 
şi cenzuri, care au transformat pomul cunoaş¬ 
terii carnale în simplul pom al cunoaşterii şi 
care au înlocuit evidentul suspensor medieval cu 
mai puţin evidenta cravată, încă sunt zone în 
care simbolurile falice agresive şi-au menţinut 
caracterul iniţial, evident. Le vedem foarte clar 
în domeniul insultelor. 

Insultele verbale iau frecvent o formă falică. 
Aproape toate înjurăturile cu adevărat vicioase 
pe care le putem folosi pentru a jigni pe cineva 
sunt cuvinte sexuale. Sensul lor se leagă de 
copulaţie sau de diferite părţi anatomice ale or¬ 
ganelor genitale, însă sunt folosite predominant 
în momente de agresivitate extremă. Acest lucru 
este tipic pentru Sexul de Statut şi demonstrează 
foarte clar felul în care sexul este împrumutat 
pentru a fi folosit în contexte de dominare. 

Insultele vizuale au urmat aceeaşi linie, fiind 
utilizate mai multe tipuri de acţiuni falice ca ges¬ 
turi ostile. Scoaterea limbii a apărut în acest fel, 
limba proiectată în afară simbolizând penisul 

erect. Gesturile falice ostile făcute cu mâna sunt 
cunoscute sub diverse forme de cel puţin două 
mii de ani. Unul dintre cele mai vechi constă în 
ridicarea degetului mijlociu, care este ţinut drept 
în sus şi arătat persoanei vrednice de dispreţ. 
Restul pumnului este strâns. Simbolic, degetul 
mijlociu reprezintă penisul, degetul mare şi ară¬ 
tătorul, îndoite, reprezintă un testicul, iar ine¬ 
larul şi degetul mic celălalt testicul. Acest gest 
era popular în vremea Imperiului Roman, când 
degetul mijlociu era cunoscut sub numele de 
digitus impudicus sau digitus infamis. A fost modi¬ 
ficat odată cu trecerea timpului, însă poate fi 
încă văzut în multe locuri din lume. Uneori este 
folosit degetul arătător în loc de cel mijlociu, 
probabil pentru că gestul este mai uşor de făcut 
astfel. Uneori, arătătorul şi degetul mijlociu 
sunt ridicate împreună, pentru a accentua gro¬ 
simea penisului simbolic. Astăzi, se obişnuieşte 
adesea ca mâna falică să fie mişcată înainte şi 
înapoi în aer, în direcţia persoanei insultate, o 
dată sau de mai multe ori, simbolizând mişcările 
pelviene. Cele două degete întinse pot fi ţinute 
lipite sau despărţite în V. 

O denaturare interesantă a acestei ultime 
forme a apărut în timpuri recente în forma sem¬ 
nului V de la victorie, care a făcut mult mai 
mult decât să copieze prima literă din cuvântul 



victorie. A fost ajutat şi de proprietăţile sale falice. 
Diferă de V-ul insultător prin poziţia mâinii. în 
cazul acestuia, palma este îndreptată spre cel ce 
face gestul; în cazul V-ului victorios, palma este 
îndreptată spre mulţimea de spectatori plini de 
admiraţie. Aceasta înseamnă, de fapt, că indivi¬ 
dul dominant care face semnul V al victoriei, 
face de faptul V-ul insultător, însă din partea 
lor, pentru ei, nu împotriva lor. Ceea ce văd ei 
atunci când se uită la liderul care face semnul, 
este aceeaşi poziţie a mâinii pe care ar vedea-o 
dacă ei ar face V-ul insultător. Prin simpla rotire 
a mâinii, insulta falică devine protecţie falică. 
După cum am observat deja, ameninţarea şi pro¬ 
tecţia sunt două dintre cele mai importante as¬ 
pecte ale dominării. Dacă un individ dominant 

se manifestă ameninţător fată de un membru al 
/ / 

grupului, îl insultă pe acesta, însă dacă ame¬ 
ninţarea este îndreptată în afara grupului, spre 
un inamic real sau închipuit, atunci supuşii lui 
îl vor aclama pentru rolul protector pe care îl are. 
Este uimitor cum un lider se poate metamor¬ 
foza în întregime doar rotindu-şi mâna cu 180 de 
grade, însă la un asemenea rafinament au ajuns 
semnalele Sexului de Statut în vremurile mo¬ 
derne. 

O altă formă străveche de „mână falică", ce 
datează, de asemenea, de cel puţin două mii de 

ard, este aşa numitul „ciuciu" 2 . în acest caz, în¬ 
tregul pumn este strâns, însă căutându-se insul¬ 
tarea unei persoane, degetul mare este împins 
în afară printre degetul arătător şi cel mijlociu. 
Astfel, vârful degetului mare iese puţin din 
pumn, ca un cap de penis, îndreptat spre un su¬ 
bordonat sau un duşman. Acest gest s-a răspân¬ 
dit într-o mare parte a lumii şi aproape peste tot 
este cunoscut ca „a arăta ciuciu". în engleză, 
expresia „I don't give a fig for him" înseamnă 
că acel om nu e demn nici măcar de o insultă. 

Multe exemple ale acestor mâini falice au fost 
găsite pe vechi amulete sau alte ornamente. Erau 
purtate ca protecţie împotriva „deochiului". Unii 
oameni de azi pot privi aceste embleme ca nepo¬ 
trivite sau obscene, însă nu acesta era scopul 
pentru care erau purtate. Ele erau purtate atunci, 
în mod decent, ca simboluri sexuale protec¬ 
toare. în anumite contexte, falusul simbolic era 
văzut ca ceva ce trebuia aclamat şi venerat ca 
un păzitor magic gata să distrugă ameninţările 
ce veneau din afara grupului. în timpul sărbă¬ 
torii romane Liberalia, un falus imens era purtat 
într-o procesiune pe un car triumfal până în 
mijlocul pieţei centrale a oraşului, unde femeile, 
inclusiv cele mai respectabile matroane, agăţau 


2 Mano fico în latină, the fig în limba engleză (n. tr.). 



ghirlande de el, într-o mare ceremonie, pentru 
„a alunga farmecele de pe ogoare". în Evul 
Mediu, multe biserici aveau falusuri pe zidurile 
exterioare, pentru a le apăra de forţele răului, 
însă aproape peste tot au fost distruse ca fiind 
„depravate". 

Chiar şi plantele au fost invocate în slujba 
falusului. Mătrăguna, o plantă cu rădăcini în 
formă de falus, era folosită la scară mare ca 
amuletă protectoare. Rolul său simbolic era 
întărit prin încastrarea în rădăcină de grăunţe 
de mei sau de orz, în zonele potrivite, îngropa¬ 
rea ei pentru douăzeci de zile, până când boabele 
încolţeau, apoi dezgroparea ei; firele de cereale 
erau tunse şi aranjate pentru a arăta precum 
părul pubian. In această formă, se spune că era 
atât de eficientă în dominarea forţelor exteri- 

r 

oare, încât proprietarului ei i se dubla în fiecare 
an suma de bani. 

Am putea continua şi cu siguranţă am umple 
o carte întreagă cu exemple de simboluri falice, 
însă cele câteva pe care le-am ales cred că sunt 
suficiente pentru a vedea cât este de răspândit 
şi de variat acest fenomen. Am ajuns la acest su¬ 
biect exemplificând doar unul dintre elementele 
manifestării sexuale agresive masculine, şi anu¬ 
me erecţia penisului. Insă şi alte progrese impor¬ 
tante au avut loc, pe care nu trebuie să le trecem 

cu vederea. Modelul originar, nealterat, de copu- 
lare, reprezintă pentru mascul, după cum am mai 
spus, o acţiune agresivă şi hotărâtă de pene¬ 
trare. Astfel în anumite condiţii, poate funcţiona 
ca un mecanism al Sexului de Statut. Un mascul 
poate să copuleze cu o femelă în primul rând 
pentru a-şi cultiva ego-ul masculin, mai degrabă 
decât pentru a atinge vreunul din celelalte nouă 
obiective sexuale pe care le-am enumerat în 
acest capitol. în astfel de cazuri, el poate vorbi 
despre o „cucerire", ca şi cum n-ar fi făcut dra¬ 
goste ci ar fi purtat o bătălie. Şi când spun că 
vorbeşte despre acest lucru, înseamnă că o face la 
propriu, pentru că lauda faţă de alţi masculi 
164 este o parte importantă a victoriei în Sexul de 
Statut. Dacă păstrează tăcerea, poate oricând 
să-şi hrănească ego-ul în particular, însă sta¬ 
tutul său va creşte semnificativ dacă le poves¬ 
teşte prietenilor. Orice femeie care află aşa ceva 
poate să fie aproape sigură în ce fel de sex a fost 
implicată. Prin contrast, detaliile sexului pentru 
formarea perechii rămân strict intime. 

Masculul care se foloseşte de femele în sco¬ 
puri ce ţin de Sexul de Statut este mai preocu¬ 
pat, de fapt, mai mult decât de orice altceva, să se 
dea mare cu ele. El poate fi mulţumit pur şi sim¬ 
plu să se etaleze în faţa grupului cu femelele lui, 
fără să se mai deranjeze să copuleze cu ele. 



Dacă se asigură că ele sunt văzute ca subordo¬ 
nate ale lui este adesea suficient. 

Uriaşele haremuri strânse de conducătorii 
din unele culturi funcţionau în mare măsură ca 

r 

dispozitive ale Sexului de Statut. Ele nu indică 
existenţa unor perechi multiple. De obicei, exista 
o soţie favorită, cu care bărbatul lega un fel de 
relaţie, însă scena era dominată de caracteristi- 
cile Sexului de Statut. Ecuaţia era simplă: pute¬ 
re = numărul de femei din harem. Uneori erau 
atât de multe, încât conducătorul nu avea nici 
timpul, nici energia necesare pentru a copula cu 
toate, însă, ca simbol al virilităţii, el încerca să 
facă cât mai mulţi copii cu putinţă. Actualul aspi¬ 
rant la statutul de stăpân de harem trebuie să 
se descurce de obicei cu o lungă serie de femei, 
dominându-le una câte una, în loc să le adune 
în jurul lui pe toate odată. Trebuie să se bazeze 
pe reputaţia lui oratorică, mai degrabă decât pe 
manifestările vizuale ale puterii sexuale. 

Aici este important să menţionăm atitudinea 
specială a heterosexualilor implicaţi în Sexul de 
Statut faţă de bărbaţii homosexuali. Aceştia au 
o atitudine de ostilitate crescândă şi de dispreţ 
pentru homosexuali, deoarece îşi dau inconştient 
seama că „dacă nu intră în joc, nu pot fi învinşi". 
Cu alte cuvinte, lipsa de interes a homosexualu¬ 
lui faţă de femei îi dă acestuia un avantaj incorect 

în lupta pentru Statut, deoarece indiferent cât de 
multe femei poate să cucerească expertul hete- 
rosexual, homosexualul nu va fi impresionat. 
Astfel, este nevoit să-l învingă ridiculizându-1. 
Bineînţeles că în lumea homosexualilor compe¬ 
tiţia este la fel de acerbă în cadrul Sexului de 
/ 

Statut, însă acest lucru nu îndulceşte relaţia din¬ 
tre cele două grupuri, obiectul competiţiei fiind 
atât de diferit. 

Dacă un bărbat actual implicat în jocul Sexu¬ 
lui de Statut nu este capabil de cuceriri reale, el 
are totuşi câteva alternative. Un mascul uşor ne¬ 
sigur se poate exprima spunând glume deo¬ 
cheate. Acest lucru aduce după sine ideea că este 
166 agresiv sexual, însă cineva care este prea insis¬ 
tent şi obsesiv cu aceste glume ajunge să nască 
suspiciuni în rândul tovarăşilor săi. Aceştia 
detectează la el un mecanism de compensare. 

Masculii cu complexe mai mari de inferiori¬ 
tate pot frecventa prostituate. Am menţionat 
deja alte funcţii ale acestei activităţi sexuale, 
însă creşterea în statut este probabil cea mai im¬ 
portantă. Proprietatea esenţială a acestei forme 
de Sex de Statut este aceea că femeia este degra¬ 
dată. După ce i-a dat o sumă modică de bani, 
masculul îi poate cere supunere sexuală. Faptul 
că el ştie că fata nu-i acceptă de bunăvoie avan¬ 
surile, însă se supune oricum, poate chiar să-i 



sporească acestuia impresia de putere asupra 
ei. O alternativă este spectacolul de strip-tease. 
Femeia, din nou pentru o mică sumă de bani, 
trebuie să se dezbrace complet în faţa lui, înjosin- 
du-se şi astfel crescând statutul relativ al mas¬ 
culilor care o privesc. 

Există un desen satiric crud pe tema strip- 
tease-ului, numit pur şi simplu „tripes-tease" 3 . 
înfăţişează o fată dezbrăcată, care după ce şi-a 
scos toate hainele, la insistenţele publicului care 
strigă „mai mult", îşi face o incizie în abdomen, 
şi, cu un zâmbet seducător, începe să-şi scoată 
intestinele în ritmul muzicii. Acest comentariu 
brutal ne face să ne dăm seama că, odată cu su¬ 
biectul strip-tease, intrăm pe tărâmul expresiei 
în forme extreme a Sexului de Statut, cel al sa¬ 
dismului. 

Este o realitate tristă dar evidentă faptul că, 
cu cât este mai drastică nevoia masculilor de a-şi 
hrăni ego-ul, cu atât măsurile sunt mai dispe¬ 
rate; cu cât acţiunea este mai degradantă şi mai 
violentă, cu atât ego-ul creşte. Pentru majoritatea 
covârşitoare a masculilor, aceste măsuri extreme 
nu sunt necesare. Nivelul de autoafirmare do¬ 
bândit în viaţa socială obişnuită este suficient 
de satisfăcător. Insă, sub presiunile impuse de 
lupta pentru statut în condiţiile supertribale, 

3 Tripes = intestine, măruntaie, în limba engleză (n. tr.) 

unde pot fi atât de puţini indivizi dominanţi şi 
atât de mulţi subordonaţi reprimaţi, gândurile 
sadice ajung fără îndoială să prolifereze. Pentru 
majoritatea bărbaţilor, rămân doar gânduri, fan¬ 
tezii sadice care nu ajung să vadă lumina zilei. 
Unii indivizi merg mai departe, studiind cu avi¬ 
ditate detaliile biciurii, bătăii şi torturii din cărţi, 
poze şi filme sadice. Câţiva ajung la exhibiţii 
pseudosadice şi foarte, foarte puţini devin ade¬ 
văraţi sadici practicanţi. Este adevărat că mulţi 
oameni au o doză uşoară de brutalitate în jocu¬ 
rile lor erotice şi că unii practică imitaţii de ritua¬ 
luri sadice împreună cu perechile lor, însă sadicul 
autentic, sângeros, este din fericire o fiară rar 
întâlnită. 

Una dintre cele mai întâlnite forme de sadism 
este violul. Probabil motivul pentru acest lucru 
este acela că e exclusiv un act al masculului şi 
exprimă masculinitatea agresivă mai bine decât 
toate celelalte activităţi sadice. (Bărbaţii pot 
tortura femei şi femeile pot tortura bărbaţi. 
Bărbaţii pot viola femei, dar femeile nu-i pot 
viola pe bărbaţi). Pe lângă dominarea totală şi 
degradarea femeii, o satisfacţie bizară pe care 
sadicul o obţine printr-un viol vine şi din cris¬ 
pările şi expresiile faciale pe care durerea i le 
induce femeii, şi care seamănă întrucâtva cu mi¬ 
mica unei femei care trăieşte un orgasm intens. 



Mai mult, dacă acesta îşi ucide apoi victima, liniş¬ 
tirea ei imediată şi starea de pasivitate aduc în 
mod grotesc cu relaxarea de după orgasm. 

Un comportament alternativ, adoptat de mas¬ 
culii mai umili, este ceea ce poate fi numit „viol 
vizual". Numit de obicei exhibiţionism, acesta 
constă în expunerea neaşteptată a organelor 
genitale în faţa unei femei sau a unui grup de 
femei necunoscute. Nu încearcă deloc să aibă 
contact fizic. Scopul este acela de a provoca ru¬ 
şine şi confuzie din partea femeilor uimite, 
punându-le faţă în faţă cu o formă primară de 
ameninţare sexuală. In acest caz, suntem exact 
în situaţia în care mica maimută-veverită îşi 
ameninţă supuşii sau rivalii arătându-le penisul. 

Probabil cele mai extreme tipuri de sadism 
sunt tortura, violul şi uciderea unui copil de către 
un mascul adult. Sadicii de acest fel suferă în mod 
sigur de cel mai intens complex de inferioritate 
cunoscut de oameni. Pentru a-şi hrăni ego-ul, 
sunt obligaţi să-i aleagă pe cei mai slabi şi mai 
neajutoraţi indivizi ai societăţii lor şi să aplice 
pe ei cele mai violente forme de dominare de care 
sunt capabili. Din fericire, foarte rar se ajunge 
la astfel de măsuri extreme. Acestea par mai 
frecvente decât sunt de fapt, din cauza enormei 
publicităţi ce se face în astfel de cazuri, însă în 
realitate reprezintă doar o proporţie infimă din 

numărul total de „crime violente". în acelaşi 

timp, orice supertrib care găzduieşte chiar şi 

câţiva indivizi ce sunt mânaţi spre excese de 

dominare de acest fel reprezintă fără îndoială o 

societate ce funcţionează sub un stres imens al 
/ 

statutului. 

Un ultim cuvânt despre Sexul de Statut: este 
uimitor când descoperim că unii indivizi cu o 
poftă cunoscută pentru putere au suferit de anor¬ 
malităţi sexuale fizice. De exemplu, autopsia lui 
Hitler a scos la iveală că avea doar un testicul. 
Autopsia lui Napoleon a arătat că organele lui 
genitale aveau „proporţii atrofiate". Ambii au 
avut o viaţă sexuală neobişnuită şi nu putem să 
nu ne întrebăm cât ar fi fost de diferit cursul isto¬ 
riei dacă ei ar fi fost normali din punct de vedere 
sexual. Fiind inferiori fizic, au fost mânaţi pro¬ 
babil spre forme mai directe de expresie a agre¬ 
sivităţii. Insă, indiferent cât de extremă a devenit 
dominarea lor, pofta lor de superstatut n-a putut 
fi niciodată potolită, deoarece oricât de mult ar fi 
realizat, n-ar fi putut în nici un caz să dobân¬ 
dească organele genitale perfecte ale masculului 
dominant tipic. în aceste cazuri vedem ciclul 
complet al Sexului de Statut. în primul rând, 

condiţia sexuală a masculului dominant este 
/ 

împrumutată pentru a exprima agresivitatea 
dominantă. Apoi devine aşa de importantă în 



acest rol, încât dacă ceva e în neregulă cu echi¬ 
pamentul sexual, este necesară o compensare 
prin exagerarea agresivităţii pure. 

Poate că până la urmă este ceva bun în legă¬ 
tură cu Sexul de Statut (în formele sale cele mai 
moderate). în variantele lui cele mai ritualizate 
şi simbolice, oferă cel puţin debuşeuri inofensive 
pentru acţiuni agresive care altfel ar putea deveni 

dăunătoare. Atunci când o maimuţă dominantă 

/ 

se urcă sexual pe una subordonată, ea reuşeşte 
să se impună în faţa acesteia fără a fi nevoită 
să-şi înfigă dinţii în ea. Schimburile de glume 
deocheate intr-un bar provoacă mai puţine pa¬ 
gube decât pumnii împărţiţi într-o încăierare. 
Dacă-i arăţi cuiva un gest obscen, nu-i învineţeşti 
ochii. De fapt. Sexul de Statut a evoluat ca un 
substitut paşnic al violenţei sângeroase caracte¬ 
ristice dominării directe şi agresiunii. Doar în 
supertriburile noastre hipertrofiate, în care scara 
socială urcă la nesfârşit, iar presiunea de a-ţi men¬ 
ţine poziţia sau de a creşte în ierarhie a devenit 
imensă. Sexul de Statut a scăpat de sub control 
şi a ajuns la forme la fel de sângeroase ca însăşi 
agresiunea pură. Este încă un preţ pe care locui¬ 
torul supertribului trebuie să-l plătească pentru 
marile realizări ale lumii supertribale şi pentru 
exaltarea de a trăi în ea. 

Trecând în revistă aceste zece funcţii de bază 

/ 

ale comportamentului sexual am văzut foarte 
clar modul în care, pentru animalul uman urban 
modern, sexul a devenit supersex. Deşi împăr¬ 
tăşeşte aceste zece funcţii cu alte animale, le-a 
împins pe majoritatea mult mai departe decât a 
făcut-o vreodată o altă specie. Chiar şi în cele 
mai puritane culturi, sexul a jucat un rol major, 
fie chiar şi din cauză că era tot timpul prezent în 
mintea oamenilor ca un lucru ce trebuia supri¬ 
mat. Probabil că nu greşim dacă spunem că ni¬ 
meni nu este aşa de obsedat de sex cum este un 
puritan fanatic. 

Influenţele ce au acţionat în tendinţa spre 

supersex s-au întreţesut. Principalul factor a 

fost evoluţia unui creier uriaş. Pe de altă parte, 

acesta a condus la o copilărie prelungită, ceea 

ce în schimb a însemnat formarea unei unităti 

/ 

familiale pe termen lung. A fost nevoie de for¬ 
marea şi menţinerea unei perechi. La Sexul de 
Procreare iniţial, s-au adăugat Sexul pentru For¬ 
marea Perechii şi cel pentru Menţinerea ei. Dacă 
nu avea la îndemână debuşeuri sexuale active, 
ingeniozitatea creierului gigantic a făcut posi¬ 
bilă utilizarea unor diverse tehnici de eliberare 
de sub tensiunea sexuală fiziologică. Nevoia cres¬ 
cândă pentru nou a omului, enorma lui curio¬ 
zitate şi inventivitate, au dus la o intensificare 



uriaşă a Sexului Explorator. Datorită eficienţei 
sale, creierul uriaş i-a organizat viaţa în aşa fel 
încât omul a avut din ce în ce mai mult timp liber, 
pe care putea să şi-l umple cu mai multă sensi¬ 
bilitate. Putea astfel să înflorească Sexul de Plă¬ 
cere, sexul de dragul sexului. Atunci când a avut 
mult prea mult timp liber, şi-a făcut intrarea 
Sexul Ocupaţional. Dacă, dimpotrivă, tensiunea 
crescută şi stresul vieţii supertribale au devenit 
prea apăsătoare, a putut oricând să recurgă la 
Sexul de Liniştire. Complexitatea ce a însoţit 
progresele supertriburilor a adus după sine o 
mai mare diversificare a muncii şi a schimbu¬ 
rilor, implicând şi activitatea sexuală, în forma 
Sexului Comercial. în fine, odată cu intensifi¬ 
carea problemelor de statut şi de dominare, sexul 
a fost din ce în ce mai mult împrumutat pentru 
a fi utilizat în contexte nonsexuale, acesta fiind 
omniprezentul Sex de Statut. 

Cea mai mare complicaţie sexuală ce a apărut 
a fost conflictul dintre categoriile iniţial reproduc- 
tive (Sexul pentru Procreare, pentru Formarea 
şi Menţinerea Perechii) şi cele iniţial nerepro- 
ductive. înainte de apariţia pilulei, când contra- 
cepţia era interzisă, rară sau ineficientă. Sexul 
pentru Procreare reprezenta un risc major pen¬ 
tru Sexul Explorator, Sexul de Plăcere şi celelalte 
categorii. Chiar şi în perioada aşa numită „para¬ 
disul post-pilulă", despre care unii credeau că 

anunţă o epocă de promiscuitate sălbatică, pro¬ 
blema este departe de a fi rezolvată, din cauza 
persistenţei tendinţelor fundamentale ale con¬ 
tactelor sexuale de a stimula formarea de perechi. 
Promiscuitatea pe scară largă, fără probleme, 
este doar un mit şi aşa va rămâne. Este un mit 
născut din dorinţele Sexului de Statut, însă 
mereu va rămâne doar o dorinţă. Tendinţa omu- 

/ f 

lui de a forma perechi, ce vine în termeni evolu- 
ţionişti din îndatoririle parentale crescute, va 
persista indiferent de progresele tehnice ce vor 
perfecţiona contracepţia în anii ce vin. Acest fapt 
nu înseamnă că aceste progrese nu vor avea nici 
un impact asupra activităţilor noastre sexuale. 
Dimpotrivă, ne vor modifica profund compor- 
174 tamentul. Presiunea triplă impusă de îmbună¬ 
tăţirea contracepţiei, reducerea incidenţei bolilor 
venerice şi creşterea continuă a populaţiei vor 
duce la o intensificare dramatică a formelor de 
sex nereproductiv. Nu există nici o îndoială în 
această privinţă. In acelaşi timp, nu poate exista 
nici o îndoială că acest lucru va mări conflictul 
dintre aceste forme de sex şi cerinţele formării de 
perechi. Din nefericire, drept consecinţă, copiii 
vor suferi alături de părinţii lor confuzi din 
punct de vedere sexual. 

Ar fi fost mult mai uşor dacă, precum rudele 

noastre din lumea maimuţelor, am fi avut înda- 

/ 

toriri parentale mai uşoare şi dacă promiscuitatea 



noastră ar fi fost mai înrădăcinată din punct de 
vedere biologic. Atunci am fi putut să ne diversi¬ 
ficăm şi să ne intensificăm activităţile sexuale cu 
aceeaşi lejeritate cu care ne-am exagerat compor¬ 
tamentul de curăţire. Aşa cum petrecem inofen¬ 
siv o grămadă de timp în baie, mergem la masaj, 
saloane de înfrumuseţare, coafor, băi turceşti, 
piscine, saune sau băi orientale, am putea de 
asemenea să ne delectăm cu escapade erotice 
prelungite, cu oricine, oricând, fără cea mai mică 
repercusiune. Aşa cum stau lucrurile acum, se 
pare că natura noastră animală fundamentală 

va sta întotdeauna în calea acestei direcţii sau 

/ 

cel puţin o va descuraja, cel puţin până când vom 
suferi nişte modificări genetice fundamentale. 

Singura speranţă este aceea că, pe măsură ce 
pretenţiile contradictorii ale supersexului devin 
tot mai mari, vom învăţa să jucăm acest joc din ce 
în ce mai bine. Până la urmă, este posibil să ne 
dedăm la plăceri gastronomice fără a ne îngrăşa 
şi fără să ne îmbolnăvim. în ceea ce priveşte 
sexul, acest lucru este mai greu de făcut, dovadă 
fiind mulţimea de oameni roşi de gelozie, cu 
inimile frânte, familiile distruse şi copiii nedoriţi 
de care societatea este plină. 

Nu e de mirare că supersexul a devenit o pro¬ 
blemă atât de mare pentru supermaimuţa ur¬ 
bană. Nu e de mirare că a abuzat de el aşa de des. 

îi poate aduce omului cele mai intense satisfacţii 
fizice şi emoţionale. Atunci când nu merge bine, 
este de asemenea capabil să-i provoace şi cele 
mai mari suferinţe. Pe măsură ce l-a diversificat, 
l-a elaborat şi l-a manipulat, i-a mărit potenţia¬ 
lul atât ca recompensă cât şi ca pedeapsă. Trist 
este însă faptul că nu-i nimic neobişnuit în acest 
lucru. în multe sfere ale comportamentului uman 
găsim aceeaşi evoluţie. Chiar şi în îngrijirea me¬ 
dicală de exemplu, domeniu în care recompen¬ 
sele sunt atât de evidente, pedepsele sunt şi ele 
prezente: îngrijirea medicală poate contribui cu 
uşurinţă la supraaglomerare, care în schimb, 
conduce la proliferarea unor noi boli provocate 
de stres. Poate duce de asemenea la o hipersen¬ 
sibilitate faţă de durere. Un băştinaş din Noua 
Guinee poate să-şi scoată o suliţă din coapsă cu 
mai mult aplomb decât un confrate al lui dintr-un 
supertrib care îşi scoate o aşchie din deget. însă 
acesta nu este un motiv pentru a dori să ne în¬ 
toarcem din drum. Dacă sensibilitatea noastră 
crescută poate acţiona în ambele sensuri, trebuie 
să ne asigurăm că va funcţiona în sensul bun. 
Marea diferenţă este că acum frâiele sunt în 

r 

mâinile noastre sau mai bine zis în creierele 
noastre. Frânghia supravieţuirii, care a fost în¬ 
tinsă şi pe care specia noastră face acrobaţii 
îndrăzneţe, a fost ridicată din ce în ce mai sus. 



Pericolele sunt mai mari, însă şi încântarea e 
mai mare. Singura problemă este aceea că atunci 
când triburile au devenit supertriburi, cineva 
ne-a luat plasa de siguranţă biologică. Acum 
ţine de noi să ne asigurăm că nu cădem mortal. 
Am luat evoluţia în mâinile noastre şi n-avem 
pe cine da vina în afară de noi înşine. încă purtăm 
cu noi, în siguranţă, punctele forte ale moş¬ 
tenirii noastre animale, însă, de asemenea, pur¬ 
tăm şi slăbiciunile. Cu cât le înţelegem mai bine 
şi cu cât înţelegem imensele provocări cărora 
trebuie să le facă faţă în lumea artificială a gră¬ 
dinii zoologice umane, cu atât avem mai multe 
şanse de reuşită. 

întrebare: Care este diferenţa dintre un grup de 
negri indigeni care ciopârţesc un misionar alb 
şi o bandă de indivizi albi care linşează un negru 
neajutorat? Răspuns: diferenţa e foarte mică - iar 
pentru victime, nici una. Oricare ar fi conside¬ 
rentele, oricare ar fi scuzele şi motivele, mecanis¬ 
mul comportamental de bază este acelaşi. în 
ambele situaţii este vorba de membrii unui grup 
care atacă membrii altui grup. 

Intrând în acest subiect, pătrundem pe un 
tărâm în care ne e greu să ne păstrăm obiectivi¬ 
tatea. Motivul este destul de clar: fiecare dintre 
noi este membru al unui grup anume şi ne este 
greu să judecăm problemele conflictelor dintre 
grupuri fără ca inconştient să ţinem partea unuia 
dintre ele. Trebuie ca într-un fel, până când eu 
voi termina de scris, iar voi veţi termina de citit 
acest capitol, să încercăm să păşim afară din 
grupurile noastre şi să ne uităm la câmpurile de 
luptă ale animalului uman cu ochiul detaşat al 

unui marţian ce planează deasupra lor. Nu va fi 
deloc uşor, şi trebuie să spun limpede, încă de 
la început, că nimic din ceea ce afirm nu trebuie 
interpretat ca şi cum aş favoriza un grup faţă de 
altul sau ca şi cum aş sugera că un grup îi este 
inevitabil superior altuia. 

Folosind un argument evoluţionist dur, poate 
fi sugerat că atunci când două grupuri umane 
se ciocnesc şi unul îl extermină pe celălalt, gru¬ 
pul învingător are mai mult succes din punct de 
vedere biologic decât cel învins. Insă dacă privim 
specia noastră ca pe un întreg, acest argument 
nu se mai aplică. Este o viziune simplistă. Ima¬ 
ginea de ansamblu ar fi aceea că, dacă aceste gru¬ 
puri reuşesc să trăiască într-o competiţie paşnică 
unul alături de celălalt, specia în ansamblul ei 
are mai mult succes. 

Trebuie să încercăm o abordare a acestei vi¬ 
ziuni de ansamblu. Dacă imaginea pare a fi 
evidentă, atunci avem de dat câteva explicaţii 
oarecum dificile. Nu suntem o specie foarte pro¬ 
lifică, aşa cum sunt unii peşti care produc mii de 
pui odată, dintre care majoritatea sunt sortiţi 
pieirii şi doar câţiva supravieţuiesc. Noi nu ne 
reproducem cantitativ, ci calitativ, dând naştere 
la puţini urmaşi, cărora le acordăm cu genero¬ 
zitate mai multă afecţiune şi atenţie şi de care 
avem grijă mai mult timp decât orice alt animal. 



După ce le consacram în jur de două decenii de 
grijă părintească, ar fi ridicol de ineficient, lăsând 
orice alte considerente la o parte, să-i trimitem 
să fie tăiaţi, împuşcaţi, arşi sau bombardaţi de 
progeniturile altor oameni. Totuşi, în ceva mai 
mult de un secol (din 1820 până în 1945), nu mai 
puţin de 59 de milioane de oameni au fost ucişi 
în tot felul de conflicte dintre grupuri. Cam 
greu de explicat, dacă este aşa de evident pen¬ 
tru raţiunea umană că ar fi mai bine să trăim în 
/ 

pace. Când vedem astfel de crime, spunem că 
oamenii se poartă „ca animalele", însă dacă am 
putea găsi un animal sălbatic care se manifestă 
aşa, ar fi mai exact să spunem că el se comportă 
ca oamenii. Adevărul este că nu putem găsi o 
asemenea fiinţă. Avem aici de-a face cu o altă 
proprietate dubioasă care-1 face pe omul modem 
o specie unică. 

Din punct de vedere biologic, omul are înda¬ 
torirea înnăscută de a apăra trei lucruri: pe el, fa¬ 
milia şi tribul lui. Fiind o primată ce formează 
perechi, este teritorială şi trăieşte în grupuri, este 
mânat puternic spre un astfel de comportament. 
Dacă el, familia sau tribul său sunt ameninţate cu 
violenţă, va fi foarte firesc să răspundă cu con- 
traviolenţă. Atâta timp cât are o şansă să respingă 
atacul, este de datoria lui biologică să încerce 
acest lucru prin orice mijloace are la dispoziţie. 

Pentru multe alte animale, situaţia este aceeaşi, 
însă, în condiţii naturale, incidenţa violentei 
propriu-zise este redusă. De obicei este vorba 
doar de puţin mai mult decât o ameninţare vio¬ 
lentă căreia i se răspunde cu o contraameninţare 
de contraviolenţă. Se pare că speciile cu ade¬ 
vărat violente s-au exterminat reciproc - o lecţie 
pe care nu trebuie s-o ignorăm. 

Aceste lucruri par îndeajuns de bine stabilite, 
însă ultimele câteva milenii ale istoriei omenirii 
ne-au supraîncărcat moştenirea biologică. Un 
om este încă un om, iar o familie este încă o fami¬ 
lie, însă un trib nu mai este un trib. Este un su- 
pertrib. Dacă vrem să înţelegem cruzimea rară 
jg 2 a conflictelor noastre naţionale, ideologice sau 
rasiale, trebuie să examinăm din nou natura 
condiţiei supertribale. Am trecut în revistă unele 
situaţii în care apar tensiunile interne - agre¬ 
siunea luptelor pentru statut; acum trebuie să 
aruncăm o privire şi la felul în care au apărut ten¬ 
siunile externe şi la cum acestea s-au amplificat 
între grupuri. 

Este o poveste a suferinţei. Primul pas impor¬ 
tant a fost făcut atunci când ne-am stabilit în 
aşezări permanente. Astfel, am avut ceva clar de 
apărat. Rudele noastre cele mai apropiate, mai¬ 
muţele superioare, trăiesc de obicei în grupuri 
nomade. Fiecare grup exploatează un anumit 



teritoriu, în interiorul căruia se mişcă permanent. 
Dacă două grupuri se întâlnesc şi se ameninţă 
reciproc, incidentul nu escaladează prea mult. 
Pur şi simplu pleacă şi-şi văd de treburile lor. 
Odată ce primii oameni au devenit mult mai teri¬ 
toriali, sistemul de apărare a trebuit întărit. însă, 
în acea perioadă, era aşa de mult teren liber şi 
atât de puţini oameni, încât era loc din belşug 
pentru toţi. Chiar şi atunci când triburile s-au 
mărit, armele erau tot rudimentare şi primitive. 
Liderii erau implicaţi ei înşişi mult mai activ în 
conflicte (oare dacă liderii actuali ar fi obligaţi 
să lupte în linia întâi, n-ar deveni mai atenţi şi 
„umani" atunci când iau deciziile? Poate n-ar fi 
deloc cinic dacă am sugera că acesta este moti¬ 
vul pentru care încă sunt pregătiţi să poarte răz¬ 
boaie „mici", dar sunt înspăimântaţi de războaiele 

nucleare. Raza de acţiune a armelor nucleare i-a 
/ 

aşezat din nou în prima linie. Poate că ar fi mai 
bine dacă, în loc să cerem dezarmarea nucleară, 
am cere dărâmarea buncărelor de beton pe care 
deja le-au construit pentru propria lor pro¬ 
tecţie). 

Odată ce fermierul devine orăşean, se face 
încă un pas important înspre conflicte şi mai săl¬ 
batice. Diviziunea şi specializarea muncii deter¬ 
mină apariţia unei categorii de populaţie liberă 
pentru a ucide - aşa apare armata. Odată cu 

mărirea supertriburilor urbane, lucrurile încep 
să se mişte mai repede. Creşterea socială a devenit 
atât de vertiginoasă încât dezvoltarea într-o anu¬ 
mită direcţie era depăşită uşor de progresul în 
altă direcţie. Echilibrul mai stabil al puterii în 
trib a fost înlocuit cu o serioasă instabilitate a ine¬ 
galităţilor din supertrib. Pe măsură ce civilizaţiile 
au înflorit şi şi-au permis să se extindă, s-au găsit 
adesea faţă în faţă, nu cu rivali egali, ce le-ar fi 
făcut să se gândească de două ori şi să recurgă 
la ameninţări ritualizate de genul negocierilor şi 
schimburilor, ci cu grupuri mai slabe şi mai îna¬ 
poiate, care puteau fi atacate şi invadate cu uşu¬ 
rinţă. Dacă răsfoim paginile unei cărţi de istorie, 
putem vedea dintr-o privire întreaga poveste 
tristă a risipei şi a ineficienţei, a creaţiei urmate 
de distrugere, doar pentru a fi urmată din nou 
de mai multă creaţie şi mai multă distrugere. 
Bineînţeles că au fost şi avantaje ocazionale, care 
s-au îmbinat pentru a duce la acumularea cu¬ 
noaşterii, răspândirea de noi idei. Este adevărat 
că plugurile s-au transformat în săbii, însă cău¬ 
tarea continuă de arme mai bune a dus în cele 
din urmă şi la progresul tehnologiei. însă preţul 
a fost mare. 

Pe măsură ce supertriburile au crescut, sar¬ 
cina conducerii populaţiilor întinse şi supraaglo¬ 
merate a devenit mai grea, tensiunile în cadrul 



acestora mai mari, iar frustrările cursei pentru 
superstatut mai intense. S-a acumulat din ce în 
ce mai multă agresivitate mocnită, ce căuta o 
eliberare. Aceasta a fost oferită la scară largă de 
conflictele dintre grupuri. 

Astfel, pentru liderul modern, a purta răz¬ 
boaie aduce multe avantaje de care liderul din 
Epoca de gheaţă nu se bucura. Pentru început, 
el n-are nevoie să se umple de sânge. De aseme¬ 
nea, oamenii pe care-i trimite la moarte nu îi 
simt cunoştinţe personale: ei simt specialişti, iar 
reşful societăţii îşi poate vedea de treburile zil¬ 
nice. Indivizii problematici, care caută conflic¬ 
tul, din cauza presiunilor supertribale la care au 
fost supuşi, îşi pot găsi conflictele fără să le direc- 
ţioneze înspre grupul lor. Astfel, existenţa unui 
inamic extern îl transformă pe lider într-un erou 
care-şi uneşte poporul şi face ca certurile interne, 
care-i dădeau atâta bătaie de cap, să dispară. 

Ar fi o naivitate să credem că liderii sunt 
nişte supraoameni pe care aceşti factori nu-i in¬ 
fluenţează. Fără îndoială, factorul major rămâne 
dorinţa de a-şi menţine sau de a-şi îmbunătăţi 
statutul de lider. Progresul defazat al diferitelor 
supertriburi, pe care l-am menţionat mai devre¬ 
me, rămâne cu siguranţă principala problemă. 
Dacă, datorită resurselor sau ingeniozităţii sale, 
un supertrib este cu un pas înaintea altuia, atunci 

s-ar putea să apară probleme. Grupul mai avan¬ 
sat i se va impune într-un fel sau altul celui ră¬ 
mas în urmă, iar acesta va fi nemulţumit într-un 
fel sau altul. Un grup avansat este, prin natura 
lui, expansiv, şi pur şi simplu nu poate să lase 
lucrurile în pace şi să-şi vadă de treabă; încearcă 
să influenţeze alte grupuri, fie dominându-le, 
fie „ ajutându-le". In cazul în care nu-şi domină 
rivalii, până în punctul în care aceştia îşi pierd 
identitatea şi sunt absorbiţi în structura super- 
tribului mai avansat (ceea ce adesea este impo¬ 
sibil din punct de vedere geografic), situaţia sa 
devine instabilă. Dacă un supertrib avansat ajută 
alte grupuri şi le face mai puternice, însă după 
propria lui imagine, atunci va veni o zi în care 
acestea vor fi suficient de puternice pentru a se 
revolta şi a respinge supertribul cu propriile lui 
arme şi metode. 

în timp ce toate acestea se întâmplă, condu¬ 
cătorii altor supertriburi puternice, avansate, 
vor privi aceste expansiuni cu nelinişte şi se vor 
asigura să nu aibă mare succes. Dacă vor avea, 
atunci statutul lor între grupuri va începe să aibă 
de suferit. 

Toate acestea au loc sub o mantie ideologică 
transparentă şi în acelaşi timp persistentă. Dacă 
citim documentele oficiale, nu ne vom da seama 
niciodată că de fapt în joc erau mândria şi puterea 



liderilor. Aparent, întotdeauna este o chestiune 
de idealuri, principii morale, filozofii sociale sau 
convingeri religioase. însă pentru un soldat care 
se uită la picioarele lui retezate sau care-şi ţine 
intestinele în mână, înseamnă un singur lucru: 
o viaţă irosită. Motivul pentru care a fost aşa de 
uşor de adus în această situaţie e acela că el nu 
este doar un animal potenţial agresiv, ci şi unul 
foarte cooperant. Toată vorbăria despre apăra¬ 
rea principiilor supertribului său l-a atins deoa¬ 
rece s-a pus problema să-şi ajute prietenii. Sub 
streşpl războiului, sub ameninţarea continuă şi 
vizibilă a celuilalt grup, legăturile dintre el şi 
camarazii lui au devenit extrem de strânse. El a 
ucis mai mult pentru a nu-i lăsa pe aceştia baltă, 
decât din alte motive. Vechea loialitate tribală a 
fost atât de puternică încât, atunci când a venit 
momentul, n-a avut de ales. 

Având în vedere presiunile supertribale, 
supraaglomerarea globală a speciei noastre şi 
inegalităţile permanente dintre diferitele super- 
triburi, slabă speranţă ca atunci când vor creşte, 
copiii noştri să se întrebe despre ce era vorba în 
toată povestea cu războiul. Animalul uman a 
devenit prea mare pentru haina lui de primată. 
Echipamentul lui biologic nu este suficient de 
puternic pentru a se descurca în mediul artifi¬ 
cial pe care l-a creat. Doar un efort imens de 

constrângere raţională va salva situaţia. Vedem 
semne ale acestui lucru ici-colo, când şi când, 
însă, îndată ce se dezvoltă într-o parte, se ofileşte 
în alta. Mai mult, dăm dovadă de atâta rezilientă 
ca specie, încât se pare că suntem capabili să ab- 
sorbim şocurile, să compensăm pierderile, astfel 
încât nici măcar nu suntem obligaţi să învăţăm 
din oribilele greşeli ale trecutului. Cele mai mari 
şi mai sângeroase războaie pe care le-am cunos¬ 
cut vreodată n-au făcut nimic mai mult, pe ter¬ 
men lung, decât o mică depresiune insignifiantă 
în curba permanent ascendentă a populaţiei glo¬ 
bale. întotdeauna a existat o „creştere postbelică" 
a natalităţii, iar golurile au fost rapid umplute. 
Uriaşul uman se regenerează ca un vierme mu¬ 
tilat şi apoi se târăşte iute mai departe. 

Ce face oare ca un individ uman să fie consi¬ 
derat unul dintre „ei", eliminat ca un şobolan, 
mai degrabă decât unul dintre „noi", apărat ca 
un frate drag? Ce-1 pune pe el într-un alt grup 
şi ne menţine pe noi în grupul nostru? Cum îi 
recunoaştem pe „ei"? Bineînţeles, cel mai uşor 
este atunci când ei aparţin unui supertrib com¬ 
plet separat, cu obiceiuri ciudate, un aspect 
bizar şi o limbă străină. Tot ce e legat de ei este 
aşa de diferit de „noi", încât nu-i greu să ajun¬ 
gem la o simplificare grosolană şi să conside¬ 
răm că ei simt cu toţii nişte ticăloşi răufăcători. 



Forţele coezive care au ajutat ca grupul lor să 
devină o societate clar definită şi eficient orga¬ 
nizată servesc de asemenea pentru a-i deosebi 
de noi şi pentru a ne inspira teamă, pentru că nu 
ne sunt familiari. Ca şi balaurul lui Shakespeare, 
sunt „mai adesea temuti decât văzuţi". 

/ f 

Astfel de grupuri sunt cele mai evidente 
ţinte ale ostilităţii grupului nostru. însă, presu¬ 
punând că i-am atacat şi i-am învins, ce facem 
apoi? Să presupunem că, nu îndrăznim să-i ata¬ 
căm. Să presupunem că, dintr-un motiv anume, 
suntem într-o perioadă de pace cu alte super- 
friburi: ce se întâmplă acum cu agresivitatea din 
interiorul grupului? Dacă suntem foarte noro¬ 
coşi, am putea să rămânem în pace şi să con¬ 
tinuăm să funcţionăm eficient şi constructiv în 
grupul nostru. Forţele coezive interne, chiar şi 
fără aportul ameninţărilor din afară, pot fi sufi¬ 
cient de puternice pentru a ne ţine uniţi. însă 
presiunile şi stresurile din supertrib vor conti¬ 
nua să acţioneze asupra noastră, iar dacă lupta 
internă pentru dominare va fi prea dură, cu su¬ 
bordonaţi extremi prea oprimaţi sau prea săraci, 
atunci crăpăturile vor începe în curând să se 
vadă. Dacă există inegalităţi prea mari între 
subgrupurile ce se formează inevitabil în inte¬ 
riorul supertribului, competiţia dintre ele, de 
obicei paşnică, va erupe cu violenţă. Agresivi¬ 
tatea latentă a unui subgrup, dacă nu se alătură 

agresivităţii latente a altor subgrupuri, pentru 
a ataca un inamic comun străin, va izbucni sub 
formă de răzmeriţe, persecuţii şi răscoale. 

Exemple de acest fel împânzesc istoria. 
Atunci când Imperiul Roman cucerise lumea 
(cum o cunoşteau ei), pacea sa internă a fost 
zguduită de o serie de războaie civile şi destră¬ 
mări. Când Spania a încetat să mai fie o putere 
cuceritoare ce trimitea expediţii colonizatoare, 
s-a întâmplat acelaşi lucru. Din nefericire, există 
o relaţie inversă între războaiele externe şi con¬ 
flictele interne. Ce reiese de aici este destul de 
clar: în ambele cazuri este vorba de aceeaşi ener¬ 
gie agresivă frustrată care-şi găseşte un debuşeu. 
Doar un supertrib cu o structură genial proiec¬ 
tată ar putea evita ambele probleme în acelaşi 
timp. 

A fost uşor să-i recunoaştem pe „ei" atunci 
când aparţineau unei culturi total diferite, însă 
ce facem când „ei" aparţin propriei noastre cul¬ 
turi? Limba, obiceiurile, aspectul „lor" nu ne sunt 
străine sau nefamiliare, aşa că etichetarea lor 
grosolană este mult mai dificilă. Insă poate fi 
totuşi făcută. Poate că un subgrup nu este prea 
bizar sau nefamiliar pentru un alt subgrup, însă 
este altfel, şi acest lucru este de multe ori suficient. 

Diferitele clase, diferitele ocupaţii, diferitele 
categorii de vârstă, toate au propriul lor fel de a 



vorbi, de a se îmbrăca şi de a se comporta. Fie¬ 
care subgrup îşi dezvoltă propriul accent sau 
propriul jargon. Stilul de îmbrăcăminte diferă, 
de asemenea, izbitor, iar atunci când ostilităţile 
apar între subgrupuri sau sunt pe cale să apară 
(un indiciu important) comportamentele vesti¬ 
mentare devin mai agresive şi mai distincte. într-o 
anumită măsură, încep să semene cu uniformele. 
Bineînţeles, în contextul unui război civil, chiar 
devin uniforme, însă, chiar şi în situaţii minore, 
aspectul pseudomilitar al hainelor, cum ar fi 
banderolele, insignele, chiar şi blazoanele şi ste¬ 
mele, devine o trăsătură comună. In societăţile 
secrete agresive acestea proliferează. 

Aceste mijloace, ca şi altele asemănătoare, 191 
ajută la întărirea rapidă a identităţii subgrupu- 
lui şi în acelaşi timp ajută alte grupuri din 
supertrib să-i recunoască şi să-i încadreze mai 
uşor pe cei din categoria „celorlalţi". Insă toate 
acestea sunt mijloace temporare. Insignele se 
dau uşor jos după ce conflictul s-a terminat. Pur¬ 
tătorii de insigne se pot amesteca apoi rapid în 
masa populaţiei. Chiar şi cele mai violente 
animozităţi se pot domoli şi pot fi date uitării. 

Insă cu totul alta e situaţia atunci când un sub- 

/ 

grup are caracteristici fizice distincte. Dacă se 
întâmplă să aibă, să spunem, piele închisă la 

culoare sau galbenă, păr cârlionţat, umflat sau 
ochi oblici, atunci aceste însemne nu pot fi înlă¬ 
turate, indiferent cât de paşnici ar fi posesorii 
lor. Dacă se află în minoritate într-un supertrib, 
sunt priviţi automat ca un subgrup ce se com¬ 
portă activ ca nişte „ei". Chiar dacă sunt nişte 
„ei" pasivi, se pare că nu contează. Nenumăra¬ 
tele şedinţe de întindere a părului şi nenumăra¬ 
tele operaţii de modificare a ochilor nu reuşesc 
să transmită mesajul „Noi nu ne separăm de voi 
deliberat, agresiv". Sunt prea multe indicii fizice 
evidente care rămân. 

Raţional, ceilalţi membri ai supertribului ştiu 

foarte bine că aceste „însemne" fizice nu sunt 

intenţionate, însă răspunsul lor nu este unul 

raţional. Există o reacţie adânc înrădăcinată a 
/ / 

grupului, iar atunci când agresivitatea latentă 
caută o ţintă, purtătorii de însemne fizice sunt 
cei mai la îndemână pentru a prelua rolul de ţap 
ispăşitor. 

Curând ia naştere un cerc vicios. Dacă purtă¬ 
torii de însemne fizice sunt trataţi ca un subgrup 
ostil, cu toate că n-au nici o vină, vor ajunge în 
curând să se comporte ca atare. Sociologii au 
numit acest fenomen „profeţie autoîmplinită". 
Daţi-mi voie să ilustrez ce se întâmplă, folosind 
un exemplu imaginar. Acestea sunt etapele: 



1. Ia uite, omul cu părul verde loveşte un 
copil. 

2. Omul acela cu părul verde e rău. 

3. Toţi oamenii cu părul verde sunt răi. 

4. Oamenii cu părul verde atacă pe ori¬ 
cine. 

5. Iată alt om cu părul verde - loveşte-1 
înainte să te lovească el. 

(Omul cu părul verde, care n-a făcut ni¬ 
mic pentru a provoca atacul, va riposta 
ca să se apere). 

^ 6. Păi vezi, dovada: oamenii cu părul verde 
chiar sunt răi. 

7. Atacă-i pe toţi oamenii cu părul verde. 

Această escaladare a violenţei pare ridicolă 
atunci când este expusă într-o astfel de formă 
elementară. Este, bineînţeles, ridicolă, însă repre¬ 
zintă, fără îndoială, un mod foarte real de a 
gândi. Chiar şi cineva mai sărac cu duhul poate 
sesiza aberaţiile din cele şapte etape fatale ale 
escaladării prejudecăţilor de grup pe care le-am 
prezentat, însă asta nu le împiedică să devină 
realitate. 

După ce oamenii cu părul verde au fost loviţi 

fără motiv pentru mult timp, ei chiar devin în 

mod firesc răi. Profeţia care iniţial era falsă s-a 
/ / 

împlinit şi a devenit o profeţie adevărată. 

Aceasta este o simplă poveste despre cum un 
subgrup devine o entitate detestată. Are două 
morale: nu trebuie să ai părul verde; însă, dacă îl 
ai, asigură-te că eşti cunoscut personal de alţi 
oameni care nu au părul verde, astfel încât ei 
să-şi dea seama că de fapt nu eşti rău. Ideea este 
că, dacă omul ce a fost văzut iniţial lovind un 
copil n-ar fi avut trăsături speciale care să-l 
deosebească de ceilalţi, ar fi fost judecat ca un 
simplu individ şi nu s-ar fi ajuns la o genera¬ 
lizare dăunătoare. însă, odată ce răul a fost făcut, 
singura speranţă de a preveni răspândirea ostili¬ 
tăţii în grup se bazează pe interacţiunile perso¬ 
nale şi cunoaşterea celorlalţi oameni cu păr 
194 verde ca indivizi. Dacă acest lucru nu se întâmplă, 
atunci ostilitatea din interiorul grupului va spori, 
iar indivizii cu păr verde - chiar şi cei extrem de 
blânzi - vor simţi nevoia să se adune laolaltă, 
chiar să trăiască împreună şi să se apere unul 
pe altul. Odată ce s-a întâmplat acest lucru, mai 
este doar un pas până la violenţa propriu-zisă. 
între membrii celor două grupuri contactele vor 
fi din ce în ce mai rare şi în curând vor ajunge să 
se poarte ca şi cum ar aparţine unor triburi dife¬ 
rite. Populaţia cu părul verde va ajunge fără în¬ 
târziere să se declare mândră de părul ei verde, 
cu toate că acest lucru nu avea nici cea mai mică 



semnificaţie pentru ei înainte de a fi fost scos în 

evidentă ca o caracteristică distinctă. 

/ 

Calitatea ce a făcut ca părul verde să ajungă 
un semnal atât de puternic a fost vizibilitatea sa. 
N-a avut nimic de-a face cu adevărata persona¬ 
litate a oamenilor. Aproape că a fost o etichetare 
întâmplătoare. De exemplu, niciodată nu s-a for¬ 
mat un grup din oameni ce aparţin grupei de 
sânge 0, în ciuda faptului că, precum culoarea 
pielii sau tipul de păr, este un factor distinct, 
controlat genetic. Motivul este destul de simplu - 
nu pgţi spune că o persoană are grupa de sân¬ 
ge 0 doar uitându-te la ea. Astfel, dacă un om 
cu grupa sangvină 0 loveşte un copil, este dificil 
să extinzi duşmănia asupra celorlalţi oameni cu 
grupa 0. 

Pare de la sine înţeles şi, cu toate acestea, re¬ 
prezintă baza urii iraţionale intra şi extragrup, 
pe care o numim de obicei „intoleranţă rasială". 
Multora le e greu să priceapă că în realitate, acest 

fenomen n-are absolut nimic de a face cu diferente 

/ 

rasiale semnificative de personalitate, inteligenţă 
sau structură emoţională (a căror existenţă n-a 
fost niciodată demonstrată), ci doar cu diferenţe 
nesemnificative ale „însemnelor" superficiale 
rasiale, care astăzi nu mai au sens. Un copil alb 
sau galben, crescut într-un supertrib negru, 
având şanse egale, fără îndoială că se va descurca 

la fel de bine şi se va comporta în acelaşi fel ca 
şi un copil negru. Situaţia inversă este la fel de 
adevărată. Dacă uneori se pare că nu este aşa, 
atunci motivul este probabil acela că nu li s-au 
acordat şanse egale. Pentru a înţelege acest lucru, 
trebuie să aruncăm o scurtă privire asupra felu¬ 
lui în care diferitele rase s-au format încă de la 
început. 

Pentru început, cuvântul „rasă" este o alegere 
nefericită. S-a abuzat prea mult de el. Vorbim 
despre rasa umană, rasa albă şi rasa britanică, 
ceea ce înseamnă specia umană, subspecia albă 
şi supertribul britanic. în zoologie, o specie în¬ 
seamnă o populaţie de animale ce se reproduc 
liber între ele, însă nu pot sau nu se reproduc 
cu alte populaţii. O specie tinde să se separe în 
mai multe subspecii distincte şi să se răspân¬ 
dească pe o suprafaţă din ce în ce mai mare. 
Dacă aceste subspecii sunt amestecate artificial, 
ele pot în continuare să se reproducă între ele, 
rezultând în final o populaţie omogenă, însă, în 
mod normal, aşa ceva nu se întâmplă. Diferenţele 
climatice şi de altă natură influenţează culoarea, 
forma şi dimensiunile diferitelor subspecii, în 
diversele lor habitate. De exemplu, indivizii unui 
grup care trăieşte într-o regiune rece pot deveni 
mai grei şi mai îndesaţi; un alt grup, ce trăieşte 
într-un mediu forestier, poate să dezvolte o blană 



pătată, pentru a se camufla. Diferenţele fizice 
ajută subspeciile să fie în armonie cu mediul lor, 
în aşa fel încât fiecăreia îi este cel mai bine într-o 
zonă anume. Acolo unde aceste zone se întâl¬ 
nesc, nu există o separare clară între subspecii; 
trec din una în alta gradual. Dacă odată cu tre¬ 
cerea timpului devin din ce în ce mai diferite, 
în cele din urmă vor înceta să se mai reproducă 
între ele, iar separarea va fi clară. Dacă mai târziu 
arealele lor se vor suprapune, nu se vor mai ames¬ 
teca. Vor fi devenit cu adevărat specii separate. 

Specia umană, odată ce a început să se răs¬ 
pândească pe tot globul, a început să formeze 
şi subspecii distincte, ca orice alt animal. Trei 
dintre acestea, grupul Caucazoid (alb). Negroid 
(negru) şi Mongoloid (galben), au avut cel mai 
mare succes. Alte două subspecii n-au avut 
succes, iar astăzi trăiesc doar ca grupuri izolate, 
umbre ale trecutului. Acestea sunt grupul Aus- 
traloid - aborigenii australieni şi rudele lor - şi 
grupul Capoid - boşimanii din Africa de sud. 
Aceste două subspecii au ocupat cândva un 
teritoriu mult mai mare (boşimanii au ocupat 
la un moment dat aproape întreaga Africă), 
însă de atunci au fost exterminaţi de peste tot, 
cu excepţia unor mici regiuni. Un studiu recent 
al mărimii relative a acestor cinci subspecii a 
estimat astfel populaţiile lor actuale: 

Caucazoid: 1 757 milioane 
Mongoloid: 1171 milioane 
Negroid: 216 milioane 

Australoid: 13 milioane 
Capoid: 126 de mii 

Din populaţia totală de peste 3 miliarde de 
animale umane, subspecia albă conduce cu peste 
55%, subspecia galbenă îi calcă pe urme cu 37%, 
iar cea neagră are aproape 7%. Celelalte două 
grupuri cumulează mai puţin de jumătate de 
procent din suma totală 4 . 

Inevitabil, aceste cifre sunt aproximări, însă 
ne dau o idee despre imaginea generală. Ele nu 
pot fi exacte, deoarece, aşa cum am explicat mai 
devreme, caracteristica unei subspecii este aceea 
că se amestecă cu subspeciile vecine în zonele 
de contact. în cazul speciei umane a mai apărut 
o complicaţie, ca rezultat al creşterii eficienţei 
transportului. Au avut loc migraţii şi deplasări 
masive ale populaţiilor subspecifice, astfel că în 
unele regiuni au apărut mixturi complexe, ur¬ 
mate de un proces de amestecare. Acest fenomen 
a intervenit în ciuda antagonismelor şi vărsărilor 


4 Aceste cifre au fost calculate la sfârşitul anilor '60. în 
anii '90, populaţia totală a lumii a crescut la peste 5 miliarde. 
Procentajul grupurilor majore s-a schimbat doar puţin, de 
la 55, 37 şi 7 la 55,34 şi 10. 



de sânge inerente conflictelor dintre grupuri, 
deoarece diferitele subspecii pot în continuare 
să se reproducă firesc şi eficient. 

Dacă diversele subspecii umane ar fi rămas 
separate geografic pentru o perioadă mai lungă 
de timp, se prea poate să se fi separat în specii 
distincte, fiecare dintre ele adaptată fizic la con¬ 
diţiile specifice de mediu şi climă. Acesta era 
mersul lucrurilor. însă controlul din ce în ce mai 
eficient asupra mediului fizic, împreună cu 
marea mobilitate a oamenilor, au făcut ca această 
tendinţă a evoluţiei să devină un nonsens. Cli- 

i / 

matui rece a fost subjugat pe diverse căi, de la 
haine şi foc la încălzire centrală; mediile canicu¬ 
lare au fost îmblânzite prin instalaţiile frigori¬ 
fice şi aer condiţionat. Faptul că un negru, de 
exemplu, are mai multe glande sudoripare decât 
un caucazian încetează rapid să mai aibă vreo 
semnificaţie adaptativă. 

în timp, este inevitabil ca diferenţele dintre 
subspecii, „caracterele rasiale", să se amestece 
complet şi să dispară. Urmaşii noştri îndepărtaţi 
nu vor înceta să se minuneze uitându-se la poze 
vechi cu extraordinarii lor strămoşi. Din neferi¬ 
cire, acest lucru necesită foarte mult timp, din 

cauza etichetării iraţionale a acestor caracteris- 
/ 

tici ca însemne de ostilitate reciprocă. Singura 
speranţă de a grăbi acest proces valoros şi inevi¬ 
tabil de reamestecare ar fi o lege internaţională 

ce interzice reproducerea cu un membru din pro¬ 
pria subspecie. Cum acest lucru este pură fante¬ 
zie, soluţia pe care trebuie să ne bazăm este 
abordarea din ce în ce mai raţională a acestui 

t 

subiect, care până acum a fost tratat extrem de 
pasional. Aceasta nu se va întâmpla cu uşurinţă 
şi este de ajuns să facem un scurt studiu al com¬ 
portamentului iraţional extrem ce a prevalat în 
unele situaţii pentru a o demonstra. Va fi sufi¬ 
cient să alegem doar un exemplu: consecinţele 
comerţului cu sclavi negri în America. 

Intre secolele al XVI-lea şi al XlX-lea, un nu¬ 
măr total de aproape 15 milioane de negri au fost 
capturaţi în Africa şi duşi ca sclavi în Americi. 
Sclavia nu era ceva nou, însă scara la care s-a des¬ 
făşurat şi faptul că a fost aplicată de supertriburi 
ce practicau religia creştină au făcut să fie ceva 
excepţional. A fost nevoie de o anumită atitudine 
în gândire - o atitudine ce trebuia să vină din 

reacţia la diferentele fizice dintre cele două sub- 
/ / 

specii implicate. Acest lucru putea fi făcut doar 
dacă negrii africani erau priviţi pur şi simplu ca 
o nouă formă de animale domestice. 

Insă nu aşa a început totul. Primii călători 
care au pătruns în Africa neagră au fost uimiţi 
de grandoarea şi organizarea Imperiului Negru. 
Aveau oraşe mari, şcoli, administraţie complexă 
şi bogăţii considerabile. Chiar şi astăzi, acest 



lucru este greu de crezut pentru mulţi. Au 
rămas foarte puţine dovezi iar imaginea propa¬ 
gandistică a sălbaticului gol, leneş şi ucigaş încă 
persistă. Splendoarea bronzurilor din Benin este 
trecută cu vederea cu uşurinţă. Primele scrieri 
despre civilizaţia neagră au fost comod ascunse 
şi uitate. 

Haideţi să aruncăm doar o privire asupra 
unui oraş negru din Africa de vest, aşa cum a 
fost văzut acum trei secole şi jumătate de un 
călător olandez. Acesta scria: 

Oraşul pare să fie foarte mare; când intri în el, 
păşeşti pe o stradă măreaţă şi lată... de şapte sau 
de opt ori mai lată decât strada Warmoes din 
Amsterdam... vezi multe străzi carese desprind din 
aceasta, care de asemenea se întind până departe... 
Casele din oraş sunt bine ordonate, aproape una de 
alta şi la distanţe egale, cum sunt aşezate casele 
din Olanda... Curtea regelui este impunătoare, în 
interior având multe pieţe pătrate frumoase, care 
de jur-împrejur au balcoane... Am mers aşa de mult 
prin curte, încât am trecut pe lângă patru aseme¬ 
nea pieţe minunate şi oriunde mă uitam, încă ve¬ 
deam porţi după porţi ce duceau spre alte locuri... 

Nu prea seamănă cu un sat alcătuit din colibe 
grosolane de pământ. Nici locuitorii acestor vechi 
civilizaţii vest-africane nu puteau fi descrişi ca 

nişte sălbatici feroce ce-şi vânturau suliţele. La 
mijlocul secolului al XlV-lea, un vizitator rafinat 
remarca uşurinţa cu care se călătoreşte, disponi¬ 
bilitatea alimentelor şi locurile bune pentru a 
petrece noaptea. El comenta: „Eşti în siguranţă 
deplină în ţara lor. Nici călătorii, nici locuitorii 
ei nu au motive să se teamă de tâlhari sau de 

oameni violenţi". 

/ 

După aceşti primi călători, contactele ulteri¬ 
oare s-au transformat rapid în exploatare comer¬ 
cială. Pe măsură ce „sălbaticii" au fost atacaţi, 
jefuiţi, subjugaţi şi exportaţi, civilizaţia lor s-a 
năruit. Ruinele lumii lor distruse au început să se 
suprapună cu imaginea unei rase barbare, dezor- 
* ganizate. Raporturile ulterioare au început să fie 
202 mai dese şi nu mai lăsau nici o îndoială asupra 
naturii inferioare a culturii negroide. Faptul că 
această inferioritate culturală a fost provocată de 
brutalitatea şi lăcomia albilor a fost convenabil 
ignorat. în schimb, conştiinţa creştină a găsit mai 
uşor de acceptat ideea că pielea neagră (şi cele¬ 
lalte diferenţe fizice) reprezentau semne exteri¬ 
oare ale inferiorităţii mintale. Astfel a devenit 
/ 

uşor de argumentat că negrii aveau o cultură 
inferioară pentru că erau inferiori mintal şi nu 
din alt motiv. Dacă aşa stăteau lucrurile, atunci 
exploatarea lor nu mai părea degradantă, deoa¬ 
rece „soiul" era deja din fire degradat. Odată ce 
„dovada" era clară că negrii sunt un pic mai 



buni decât animalele, conştiinţa creştină putea 
să se relaxeze. 

Teoria darwiniană a evoluţiei nu intrase încă 

/ 

în scenă. Erau două atitudini creştine în pri¬ 
vinţa existenţei oamenilor negri: monogenistă 
şi poligenistă. Monogeniştii credeau că toate 
tipurile de oameni provin din aceeaşi sursă 
originară, însă negrii au suferit cu mult timp în 
urmă un mare declin fizic şi moral, astfel că scla¬ 
via era un rol potrivit pentru ei. La mijlocul seco¬ 
lului al XlX-lea, un preot american şi-a exprimat 
foarte clar poziţia: 

Negrul este o varietate frapantă şi mereu va fi aşa, 
ca şi numeroasele varietăţi de animale domestice. 
Negrul va rămâne ceea ce este, daca forma lui nu 
este alterată de metisare, simpla idee fiind revoltă¬ 
toare; inteligenţa lui este cu mult inferioară celei 
a caucazienilor, fiind în consecinţă, din câte ştim 
despre el, incapabil de autoguvernare. El a fost pus 
sub protecţia noastră. Justificarea sclaviei este con¬ 
ţinută în scripturi... stabileşte îndatoririle stăpâ¬ 
nilor şi ale sclavilor... putem să ne apărăm efectiv 
instituţiile cu ajutorul cuvântului lui Dumnezeu. 

Cu aceste cuvinte, el i-a luat în derâdere pe 
primii reformatori creştini. Cum îndrăznesc ei să 
se ridice împotriva Bibliei? 

Această declaraţie, care a venit la câteva secole 
de la începutul exploatării, arată clar cât de 
complet a fost suprimată cunoaşterea vechilor 
civilizaţii ale negrilor africani. Dacă n-ar fi fost 
suprimată, atunci minciuna „incapabil de auto¬ 
guvernare" ar fi fost sesizată şi întreaga argu¬ 
mentaţie, întreaga justificare s-ar fi prăbuşit. 

In opoziţie cu monogeniştii erau poligeniştii. 
Ei credeau că fiecare „rasă" a fost creată separat, 
fiecare cu proprietăţile ei speciale, cu puterile şi 
slăbiciunile ei. Unii poligenişti credeau că există 
cincisprezece specii diferite de oameni pe pă¬ 
mânt. Ei au pus o vorbă bună pentru negru: 

Doctrina poligenistă atribuie raselor inferioare de 
oameni un loc mai onorabil decât o face doctrina 
opusă. A fi inferior altui om în ceea ce priveşte inte¬ 
ligenţa, puterea sau frumuseţea nu este o condiţie 
umilitoare. Dimpotrivă, un om poate să se ruşineze 
pentru făptui de a fi trecut printr-o degradare fizică 
sau morală, de a fi coborât pe scara fiinţelor şi de 
a-şi fi pierdut locul în creaţie. 

Şi acest pasaj a fost scris la jumătatea seco¬ 
lului al XlX-lea. In ciuda diferentelor de atitu- 

/ 

dine, abordarea poligenistă acceptă în continuare 
automat ideea de rase inferioare. In ambele ca¬ 
zuri, negrii au avut de pierdut. 



Chiar şi după ce sclavii din America au fost 
eliberaţi oficial, vechile atitudini au persistat 
într-o formă sau în alta. Dacă negrii n-ar fi avut 
„însemnele" fizice de apartenenţă la un grup 
distinct, ar fi fost repede asimilaţi în noul lor 
supertrib. Insă aspectul lor i-a marginalizat, iar 
vechile prejudecăţi au rezistat. Minciuna origi¬ 
nară - aceea că au avut dintotdeauna o cultură 
inferioară, deci ei sunt inferiori - era încă fixată 
în minţile albilor. Le-a deformat acestora compor¬ 
tamentul, iar relaţiile au continuat să se înrăută¬ 
ţească. I-a influenţat chiar şi pe cei mai inteligenţi 
şi mai luminaţi oameni. A continuat să dea naş¬ 
tere la resentimente faţă de negri, resentimente 
ce erau sprijinite acum de libertatea socială. 
Urmările erau inevitabile. Deoarece inferioritatea 
lui nu era decât un mit inventat prin deformarea 
istoriei, negrul american, în mod firesc, nu s-a 
mai comportat ca şi când ar fi fost inferior, 
odată ce lanţurile fuseseră sfărâmate. A început 
să se revolte. A cerut să aibă egalitate reală, nu 
doar oficială. 

Eforturile sale au fost întâmpinate cu răs¬ 
punsuri uimitor de iraţionale şi violente. Lanţu¬ 
rile adevărate au fost înlocuite cu unele invizibile. 
Segregarea, discriminarea şi degradarea socială 
s-au abătut asupra lui. Acest lucru a fost anti¬ 
cipat de primii reformatori, iar la un moment 

dat, în secolul al XlX-lea, au fost sugestii serioase 
ca întreaga populaţie de negri americani să fie 
„răsplătită generos" pentru toate problemele şi 
să fie trimisă înapoi în Africa. Insă repatrierea 
cu greu i-ar mai fi întors la condiţia lor civilizată 

iniţială. Aceasta fusese de mult distrusă. Nu mai 

/ 

exista cale de întoarcere. Răul fusese făcut. Ei 
au rămas şi au încercat să câştige ceea ce li se 
cuvenea. După frustrări continue, au început 
să-şi piardă răbdarea, iar în prima jumătate a 
secolului al XX-lea, revoltele nu numai că au 
continuat, ci s-au intensificat. Numărul lor cres¬ 
cuse la aproximativ douăzeci de milioane. Deve¬ 
niseră o forţă considerabilă, iar extremiştii negri 
duceau acum o politică nu doar pentru egali¬ 
tate, ci pentru dominaţie. Un al doilea Război 
Civil american părea iminent. 

Americanii albi mai chibzuiţi încearcă cu dis- 

/ 

perare să-şi depăşească prejudecăţile, însă îndoc¬ 
trinările crude din copilărie sunt greu de uitat, 
în ei începe să apară o nouă prejudecată, subtilă, 
ce încearcă din greu să compenseze. Sentimentul 
de vină duce la o prietenie exagerată, o ajutorare 
forţată ce creează o relaţie la fel de falsă precum 
cea pe care o înlocuieşte. încă nu reuşeşte să-i 
trateze pe negri ca pe nişte indivizi. Persistă să-i 
considere membrii unui alt grup. Fisura a fost 
evidenţiată clar de un artist negru american. 



care, fiind aplaudat cu un entuziasm exagerat 
de o audienţă albă, i-a mustrat spunându-le că 
s-ar simţi mai degrabă ridicoli dacă s-ar dovedi 
că el nu este decât un alb cu faţa vopsită 5 . 

Până când subspeciile umane nu vor înceta 

să trateze alte subspecii ca şi când diferenţele 

fizice ar denota vreo diferenţă mintală şi până 

când nu vor înceta să reacţioneze fată de culoa- 

/ / 

rea pielii ca şi cum ar fi un însemn de ostilitate 
afişat voluntar, vor fi în continuare vărsări inutile 
de sânge. Nu spun că ar putea să existe o lume 
în ca£.e toţi oamenii să fie ca fraţii. Acesta este 
un vis utopic: omul este un animal tribal, iar 
marile supertriburi vor fi mereu în competiţie. 
In societăţile bine organizate, aceste lupte vor 
lua forma competiţiei sănătoase, stimulative şi 
a ritualurilor agresive comerciale şi sportive, 
împiedicând comunităţile să devină stagnante 
şi repetitive. Agresivitatea naturală a oamenilor 
nu va deveni excesivă. Va lua forma acceptabilă 

5 De când a fost scrisă această carte, cuvântul negro a 
fost folosit din ce în ce mai puţin. în anii '60, a fost înlocuit 
cu coloured = colorat, care a fost la rândul lui eliminat de 
black = negru în anii '70. Acum, în Statele Unite, a devenit 
mai „corectă" politic expresia „african american", însă 
aceasta este uşor dispreţuitoare, deoarece „americanii eu¬ 
ropeni" se autonumesc în continuare pur şi simplu „ame¬ 
ricani". De asemenea, trece cu vederea faptul că populaţia 
Africii cuprinde peste 120 de milioane de caucazieni. 

a luptei pentru autoafirmare. Doar atunci când 
presiunile vor fi prea mari va izbucni în mani¬ 
festări violente. 

La oricare nivel de agresiune - ambiţie sau 
violenţă grupurile obişnuite (nonrasiale) se 
vor confrunta în propriii lor termeni. Indivizii 
implicaţi nu se vor afla întâmplător în această 
poziţie. Insă situaţia este complet diferită pentru 
individul care, din cauza culorii pielii, se află 
prins accidental, permanent şi inevitabil într-un 
grup anume. El nu poate să decidă dacă să intre 
sau să iasă dintr-un grup subspecific. Cu toate 
acestea, este tratat ca şi cum ar fi devenit un 
membru al unui club sau s-ar fi înrolat într-o 
208 armată. Singura speranţă pentru viitor, cum am 
mai spus, este ca metisarea globală a subspe¬ 
ciilor ce iniţial erau distincte geografic, care se 
desfăşoară tot mai rapid, să ducă la o amestecare 
din ce în ce mai mare a trăsăturilor, până când 
diferenţele evidente vor fi dispărut. Până atunci, 
nevoia continuă a grupurilor de a avea alte gru¬ 
puri asupra cărora să-şi verse agresivitatea va 
continua să tulbure cursul firesc al lucrurilor şi 
să aşeze subspecii străine lor în roluri nejustifi¬ 
cate. Sentimentele noastre iraţionale nu reuşesc 
să facă diferenţa potrivită; doar impunerea gân¬ 
dirii raţionale, logice ne va fi de ajutor. 



Am ales exemplul dilemei negrilor americani 

deoarece în momentul de fată este în mod deo- 

/ 

sebit relevantă. Din nefericire, nu este unică. 
Acelaşi model a fost aplicat peste tot, în mod 
repetat, de când animalul uman a devenit cu 
adevărat mobil. Chiar şi acolo unde nu existau 
diferenţe subspecifice care să aprindă focul şi 
să-l ţină arzând au existat pe scară largă com¬ 
portamente iraţionale de nedescris. Greşeala 
esenţială de a presupune că un membru al unui 
alt grup trebuie să posede anumite caracteristici 
moştenite care sunt tipice pentru grupul lui este 
făcută tot timpul. Dacă poartă o uniformă dife¬ 
rită, vorbeşte o altă limbă sau urmează o altă 
religie, se presupune ilogic că are de asemenea 
şi o personalitate biologic diferită. Se spune des¬ 
pre nemţi că sunt laborioşi şi meticuloşi, despre 
italieni că sunt foarte pasionali şi emoţionali, 
despre americani că simt expansivi şi extraver¬ 
tiţi, despre britanici că sunt rigizi şi rezervaţi, 
despre chinezi că sunt prefăcuţi şi enigmatici, 
despre spanioli că sunt trufaşi şi mândri, despre 
suedezi că simt afabili şi liniştiţi, despre francezi 
că sunt cârcotaşi şi certăreţi şi aşa mai departe. 

Chiar şi ca aprecieri superficiale, aşa-zise ca¬ 
racteristici naţionale dobândite, aceste generali¬ 
zări sunt simplificări grosolane, însă simt duse 
mai departe: mulţi oameni le consideră trăsături 

înnăscute ale grupului respectiv. Ei chiar cred 
că într-un fel anume, „neamurile" au devenit 
diferite, că ar fi vreo modificare genetică; însă 
nu este nimic altceva decât o dorinţă, o năzuinţă 
a grupului. Confucius a explicat acest fenomen 
foarte limpede, acum două mii de ani: „Natura 
umană este aceeaşi; obiceiurile oamenilor îi fac 
atât de diferiţi". Insă obiceiurile, nefiind altceva 
decât tradiţii culturale, pot fi schimbate foarte 
uşor, iar nevoia de a aparţine unui grup speră 
să aibă ceva mai trainic, mai fundamental pen¬ 
tru a-i separa pe „ei" de „noi". Fiind o specie 
ingenioasă, dacă nu găsim astfel de diferenţe, 
^ nu ezităm să le inventăm. Cu un aplomb uimi- 
2jQ tor, nici nu ne mai sinchisim să vedem că, de 
fapt, aproape toate naţiunile pe care le-am men¬ 
ţionat mai sus sunt amestecuri complexe ale 
unei întregi colecţii de grupuri mai vechi, care 
s-au încrucişat şi s-au contopit în mod repetat. 
Insă logica n-are ce să caute aici. 

întreaga specie umană are în comun o gamă 
largă de tipare comportamentale de bază. Ase¬ 
mănările fundamentale dintre un om şi oricare 
altul sunt imense. în mod paradoxal, una dintre 
acestea este tendinţa de a forma grupuri dis¬ 
tincte pentru a simţi că sunt cumva diferiţi, chiar 
profund diferiţi faţă de membrii altor grupuri. 
Acest simţământ este aşa de puternic, încât 



foarte puţină lume împărtăşeşte punctul de ve¬ 
dere pe care l-am exprimat în acest capitol. în 
orice caz, dovezile biologice sunt copleşitoare şi 
cu cât le recunoaştem mai curând, cu atât mai 
mult putem spera că relaţiile dintre grupuri vor 
deveni mai tolerante. 

O altă caracteristică biologică, pe care am 
scos-o în evidenţă mai devreme, este inventivi¬ 
tatea noastră. Este normal să căutăm tot timpul 
noi modalităţi de a ne exprima, iar acestea diferă 
de la un grup Ia altul şi de la o epocă la alta. Insă 
ele sunt proprietăţi superficiale, câştigate uşor, 
şi pot fi pierdute la fel de uşor. Pot apărea şi dis¬ 
părea în cursul unei singure generaţii, pe câtă 
vreme este nevoie de sute de mii de ani pentru 
ca o specie ca a noastră să-şi dezvolte trăsăturile 
biologice fundamentale. Civilizaţia nu are mai 
mult de zece mii de ani. La bază, suntem aceleaşi 
animale ca şi strămoşii noştri vânători. Cu toţii 
ne tragem din aceeaşi rădăcină, indiferent de 
naţionalitate. Cu toţii avem acelaşi fond genetic. 
Pe sub diversele costumaţii pe care le-am adop¬ 
tat, suntem cu toţii aceleaşi maimuţe goale. Este 
bine să ne amintim acest lucru arunci când ne 
aventurăm în jocurile noastre din cadrul grupu¬ 
rilor şi atunci când, sub presiunile enorme ale 
vieţii în supertrib, acestea ne scapă de sub con¬ 
trol şi ne aflăm la un pas de a vărsa sângele unor 

oameni care, deşi aparent diferiţi, sunt exact ca 
noi. 

Acestea fiind spuse, rămân totuşi cu un sen¬ 
timent de regret şi nu este greu de intuit de ce. 
Pe de o parte, am arătat că dorinţa de a forma 
grupuri de „noi" este ilogică şi iraţională; pe de 
altă parte, am evidenţiat faptul că împrejurările 
sunt foarte favorabile conflictelor dintre grupuri, 
astfel încât singura noastră speranţă este aceea 
de a ne impune un control raţional, inteligent. 
Sugerând controlul raţional pentru această lipsă 
profundă de raţiune, s-ar putea spune că sunt 
optimist fără să am motiv. Poate n-ar fi prea mult 
dacă am cere ca procesele logice să vină în aju¬ 
torul problemei, însă, din ce ştim până acum, se 
pare nu este nici o speranţă ca ele singure să o 
rezolve. Nu trebuie decât să ne uităm la cel mai 
intelectual protestatar cum îi bate pe poliţişti în 
cap cu o pancartă pe care scrie „Opriţi violenţa!" 
sau să-l ascultăm pe cel mai strălucit politician 
cum susţine războiul „pentru a asigura pacea", 
pentru a ne da seama că în astfel de cazuri, reţi¬ 
nerile raţionale sunt nişte calităţi evazive. Este 
nevoie de altceva. Trebuie să atacăm cumva din 
rădăcini acele condiţii despre care am spus că ne 
instigă aşa de eficient la violenţă între grupuri. 

Am discutat deja aceste condiţii, însă n-ar 
strica să le rezumăm. Acestea sunt: 



1. Apariţia teritoriilor umane fixe. 

2. Creşterea triburilor în supertriburi aglo¬ 
merate. 

3. Inventarea armelor ce ucid la distantă. 

f 

4. Ieşirea liderilor din linia întâi a războa¬ 
ielor. 

5. Crearea unei clase specializate de uci¬ 
gaşi profesionişti. 

6. Accentuarea diferenţelor tehnologice 
dintre grupuri. 

7. Intensificarea agresivităţii induse de frus¬ 
trările de statut în cadrul grupurilor. 

8. Nevoia liderilor de a avea rivalităţi între 

r 

grupuri la nivel de statut. 

9. Pierderea identităţii sociale în interiorul 

/ 

supertriburilor. 

10. Exploatarea tendinţei de cooperare, de 
ajutorare a prietenilor în caz de atac. 

Singura condiţie pe care am omis-o intenţio¬ 
nat din această listă este dezvoltarea diferitelor 
ideologii. Ca zoolog, interpretez omul ca pe un 
animal, iar în acest context îmi e greu să iau în 
serios astfel de diferente. Dacă am evalua situaţia 

r / 

relaţiilor dintre grupuri în termenii comporta¬ 
mentului real, mai degrabă decât prin prisma 
teoretizărilor, diferenţele ideologice ar deveni 
insignifiante faţă de alte condiţii, mai banale. 

Ele sunt mai degrabă scuze căutate cu disperare 
pentru a oferi motive suficient de solide ca să 
justifice distrugerea a mii de vieţi omeneşti. 

Examinând lista acestor zece factori mai rea¬ 
lişti, este greu de văzut unde ar trebui să începem 
căutarea pentru o îmbunătăţire a situaţiei. Luate 
laolaltă, ele par să garanteze că oamenii se vor 
război tot timpul. 

Amintindu-ne că am descris starea prezentă 
ca fiind o grădină zoologică umană, poate că 
am găsi ceva interesant dacă am arunca o privire 
într-o grădină zoologică reală. Am arătat deja 
că animalele sălbatice, în mediul lor natural, nu 
obişnuiesc să-şi omoare semenii pe scară largă; 
2 14 însă ce se întâmplă cu cele captive? Se întâmplă 
oare masacre în cuşca maimuţelor, au loc linşări 
în cuşca leilor sau lupte de diviziune în voliera 
păsărilor? Răspunsul este, evident, afirmativ. 
Luptele pentru statut dintre membrii stabiliţi ai 
grupurilor supraaglomerate din grădinile zoolo¬ 
gice sunt suficient de intense, însă, după cum 
ştim din proprie experienţă, situaţia se înrău¬ 
tăţeşte dacă în astfel de grupuri apar nou-veniţi. 
Există un mare pericol ca toată lumea să fie îm¬ 
potriva acestor străini şi să-i persecute fără milă. 

Ei sunt tratati ca membrii invadatori ai unui 
/ 

grup ostil. Nu pot face mare lucru pentru a stă¬ 
vili atacurile violente. Chiar dacă se înghesuie 



timizi într-un colţ al cuştii, mai degrabă decât să 
se etaleze ţanţoşi în mijlocul ei, vor fi în conti¬ 
nuare hăituiţi şi atacaţi. 

Acest lucru nu se întâmplă însă întotdeauna; 
apare mai des când speciile implicate sunt 
acelea care suferă de cel mai nenatural grad de 
înghesuire într-un spaţiu mic. Dacă vechii pro¬ 
prietari ai cuştii au suficient de mult spaţiu, îi 
vor ataca la început pe nou-veniţi pentru a-i 
alunga din locurile lor preferate, însă nu vor 
continua să-i supună la violenţe fără rost. în cele 
din urmă, le vor permite străinilor să se stabileas¬ 
că într-o altă parte a ţarcului. Dacă spaţiul este 
prea mic, această stabilizare a relaţiilor nu poate 
apărea şi urmează inevitabil vărsări de sânge. 

Putem demostra acest lucru experimental. 
Ghidrinul este un peşte mic ce devine teritorial 
în sezonul de împerechere. Masculul constru¬ 
ieşte un cuib în plantele acvatice şi apără împre¬ 
jurimile de alţi masculi. în acest caz, fiind solitar, 
masculul reprezintă „grupul lui", iar fiecare 
dintre rivalii săi reprezintă un „grup străin". în - 
condiţii naturale, într-un râu, fiecare mascul are 
destul spaţiu, astfel că întâlnirile ostile între ri¬ 
vali se reduc la ameninţări şi contraameninţări, 
luptele prelungite fiind rare. Dacă doi masculi 
simt stimulaţi să-şi construiască cuiburi într-un 


215 


S Zoomenirea 



B Desmond Morris 


216 


acvariu, unul la un capăt şi altul la celălalt, ei se 
vor întâlni şi se vor ameninţa cam pe la jumă¬ 
tatea vasului. Nu se întâmplă nimic prea vio¬ 
lent, însă dacă plantele în care şi-au construit 
cuiburile au fost plantate în mici vase mobile, 
experimentatorul le poate apropia, înghesuin- 
du-le astfel artificial teritoriile. Pe măsură ce 
cuiburile sunt apropiate, stăpânii lor îşi inten¬ 
sifică manifestările de ameninţare. în cele din 

/ 

urmă, ameninţarea şi contraameninţarea ritua- 
lizată va ceda locul unor lupte serioase. în final, 
masculii se muşcă şi îşi sfâşie înotătoarele, îşi 
uită îndatoririle de îngrijire a cuibului, iar lumea 
lor devine dintr-odată o arenă a violenţei şi săl¬ 
băticiei. Din momentul în care vasele în care îşi 
au cuiburile sunt din nou separate, revine pacea, 
iar câmpul de bătălie este din nou un teren al 
ameninţărilor inofensive, ritualizate. Exemplul 
este destul de evident: odată ce micile triburi ale 
oamenilor preistorici s-au mărit la proporţii 
supertribale, am efectuat de fapt experimentul 
cu ghidrinii pe noi înşine, rezultatul fiind cam 
acelaşi. Dacă pentru a înţelege grădina zoolo¬ 
gică umană trebuie să învăţăm din mediul gră¬ 
dinilor zoologice propriu-zise, atunci trebuie să 
acordăm o atentie deosebită acestei ultime 

f 

condiţii. 

/ 



Văzut prin ochii unui ecolog, cu o obiectivi¬ 
tate rece, comportamentul violent al speciilor 
supraaglomerate reprezintă un mecanism 
adaptativ de autolimitare. Poate fi descris ca un 
fenomen crud pentru individ, însă în interesul 
speciei. Fiecare tip de animal îşi are propriul 
„prag" populaţional. Dacă numărul de indivizi 
depăşeşte acest nivel, intervine un factor letal 
care reduce populaţia. Pentru moment, ne va 
ajuta să considerăm violenţa umană ca pe un 
astfel de factor. 

Poate părea o abordare prea rece, însă este ca 
şi cum, de când am început să fim prea aglome¬ 
raţi ca specie, am fi căutat cu frenezie o metodă 
prin care să corectăm acest lucru şi să ne redu¬ 
cem numărul la un nivel mai potrivit din punct 
de vedere biologic. Acest lucru nu s-a redus 
doar la măceluri în masă, sub forma războaie¬ 
lor, răscoalelor şi revoluţiilor. Resursele noastre 
n-au cunoscut limite. In trecut, am introdus o 
întreagă gamă de factori autolimitatori. Atunci 
când s-au confruntat pentru prima dată cu 
suprapopularea, societăţile primitive au recurs 
la practici ca infanticidul, sacrificiul uman, muti¬ 
larea, vânătoarea de capete, canibalismul şi tot 
soiul de tabuuri sexuale. Bineînţeles, acestea nu 
erau sisteme intenţionat planificate pentru a 

reduce populaţia, însă au ajutat oricum la con¬ 
trolul acesteia. N-au reuşit totuşi să oprească 
total creşterea continuă a numărului de oameni. 

Odată cu avansarea tehnologiei, viaţa indivi¬ 
dului a devenit din ce în ce mai protejată, iar 
aceste practici timpurii au dispărut treptat. In 
acelaşi timp, bolile, sărăcia şi foametea au început 
să piardă teren. Pe măsură ce populaţia a cres¬ 
cut, au intrat în scenă noi mecanisme de autoli- 
mitare. După ce vechile tabuuri legate de sex au 
dispărut, au început să apară noi filozofii sexuale 
ciudate, care au avut ca efect reducerea fertili¬ 
tăţii grupului; nevrozele şi psihozele au proli¬ 
ferat, interferând cu succesul reproducerii; unele 
practici sexuale s-au înmulţit, cum ar fi contra- 
cepţia, masturbarea, sexul oral şi anal, homo¬ 
sexualitatea, fetişismul şi bestialitatea, şi au 
oferit descărcare sexuală fără posibilitatea ferti¬ 
lizării. Un rol de jucat au avut de asemenea scla¬ 
via, închisoarea, castrarea şi celibatul voluntar. 

Pe lângă acestea, am întrerupt vieţi indivi¬ 
duale prin avorturi pe scară largă, crime, exe¬ 
cuţia criminalilor, asasinări, sinucideri, dueluri 
şi prin practicarea unor sporturi şi hobby-uri 
periculoase şi potenţial mortale. 

Toate aceste măsuri au servit la eliminarea unui 
mare număr de fiinţe omeneşti din populaţiile 
noastre supraaglomerate, fie prin prevenirea 



fertilizării, fie prin exterminare. Adunate în acest 
fel, rezultă o listă impresionantă. Cu toate aces¬ 
tea, s-au dovedit a fi, chiar şi împreună cu răz¬ 
boaiele şi revoluţiile, dezolant de ineficiente. 
Specia umană le-a supravieţuit tuturor şi a 
continuat să se supraînmulţească încă şi mai 
repede. 

Mult timp, am evitat cu încăpăţânare să inter¬ 
pretăm aceste tendinţe ca pe un indicator că 
ceva este greşit din punct de vedere biologic cu 
specia noastră. Am refuzat în mod repetat să le 
citim ca pe nişte semnale de pericol, care ne aver¬ 
tizează că ne îndreptăm către un dezastru major 
al evoluţiei. Am făcut tot ce era posibil pentru a 
scoate aceste practici în afara legii şi pentru a 219 
proteja reproducerea şi dreptul la viaţă al indi¬ 
vidului. Apoi, pe măsură ce animalele umane 
s-au înmulţit în proporţii de neimaginat, ne-am 
folosit ingeniozitatea pentru a reuşi, împreună cu 
tehnologia noastră avansată, să facem aceste con¬ 
diţii sociale nenaturale cât mai uşor de suportat. 

Cu fiecare zi care trece (şi care adaugă încă 
150 000 de oameni la populaţia totală a lumii), 
lupta devine şi mai grea. Dacă atitudinile din 
prezent vor persista, în curând va deveni impo¬ 
sibilă. In cele din urmă, va interveni ceva pentru 
a reduce nivelul populaţiei, indiferent ce am face. 

Poate o să fie creşterea instabilităţii mintale. 

care va duce la utilizarea nesăbuită a armelor 
de distrugere în masă. Poate va fi intensificarea 
poluării chimice sau explozia epidemiilor. Avem 
de ales: fie lăsăm lucrurile în voia lor, fie încer¬ 
căm să le influenţăm. Dacă facem prima alegere, 
există un pericol real ca atunci când factorul 
major de limitare va intra în acţiune, să se mani¬ 
feste ca o viitură care va mătura întreaga civili¬ 
zaţie. Dacă alegem a doua variantă, am putea să 
evităm dezastrul; însă cum să alegem metoda 
de control? 

Ideea de a impune orice fel de măsuri de in¬ 
terzicere a reproducerii sau a vieţii este inac¬ 
ceptabilă pentru natura noastră fundamental 
cooperatoare. Singura alternativă este de a încu- 
220 raja controlul voluntar. Am putea, bineînţeles, 
să promovăm sporturile periculoase. Am putea 
promova sinuciderea („De ce să aştepţi boala? - 
Mori acum, fără durere!") sau poate să creăm un 
nou cult, sofisticat, de celibat („puritate din plă¬ 
cere"). S-ar putea folosi agenţii de publicitate 
din lumea întreagă pentru a susţine o propa¬ 
gandă convingătoare care să glorifice moartea 
imediată. 

Chiar dacă am lua astfel de măsuri extraor¬ 
dinare (o risipă din punct de vedere biologic), este 
puţin probabil că vor duce la un nivel semnifi¬ 
cativ de control al populaţiei. Metoda mult mai 
generalizată astăzi este contracepţia, împreună 



cu măsura adiţională de legalizare a avortului 
în cazul sarcinilor nedorite. Argumentul ce vine 
în sprijinul contracepţiei, după cum am subli¬ 
niat în capitolul anterior, este acela că prevenirea 
vieţii este mai bună decât „vindecarea" ei. Dacă 
tot trebuie să moară ceva, e mai bine să fie ovule 
sau spermatozoizi, decât fiinţe umane ce gân¬ 
desc şi simt, care sunt iubite şi care iubesc, care 
sunt deja o parte integrantă şi interdependentă 
a societăţii. Dacă argumentul contracepţiei pare 
respingător, în sensul risipei de ovule şi sperma¬ 
tozoizi, să nu uităm că natura este oricum remar¬ 
cabil de risipitoare cu aceste produse, o femeie 
putând să producă în timpul vieţii în jur de patru 
sute de ovule, iar un bărbat matur milioane de 
spermatozoizi în fiecare zi. 

Fără îndoială, sunt şi neajunsuri. Aşa cum 
sporturile periculoase pot elimina selectiv spiri¬ 
tele cele mai aventuroase din societate, iar suici¬ 
dul pe cei mai tensionaţi şi imaginativi, tot aşa 
contracepţia îi poate elimina pe cei mai inteli¬ 
genţi. In stadiul lor actual, metodele de contra- 
cepţie necesită un anumit nivel de inteligenţă, 
chibzuială şi autocontrol, dacă vrem să fie efici¬ 
ente. Cine nu se ridică la acest nivel, are mari şanse 
să se reproducă fără să vrea. Dacă nivelul lor de 
inteligenţă este cumva dictat de factori genetici, 
aceştia vor fi transmişi urmaşilor. încet dar sigur. 

aceste trăsături genetice se vor răspândi şi vor 
prevala în ansamblul populaţiei. 

Ca să funcţioneze eficient şi fără greşeli, este 
esenţial deci să facem contracepţia din ce în ce 
mai uşor de aplicat, prin tehnici ce necesită mi¬ 
nimum de grijă şi atenţie. Aceste progrese trebuie 
susţinute de o campanie majoră de promovare 
a atitudinii pro-contracepţie. Creşterea continuă 
a populaţiei umane va putea fi potolită doar 
atunci când vor fi cu 150 000 de fertilizări mai 
puţin pe zi, cifră care indică ritmul actual de 

înmulţire. 

/ 

Ca şi cum n-ar fi deja greu de realizat un 
asemenea proiect, trebuie să adăugăm încă o 
problemă, aceea de a ne asigura că acest control 
este răspândit în mod echilibrat în lume şi nu 
concentrat într-una sau două zone mai luminate. 
Dacă progresele contracepţiei vor fi distribuite 
inegal din punct de vedere geografic, se va ajun¬ 
ge inevitabil la destabilizarea relaţiilor interre¬ 
gionale, care oricum sunt tensionate. 

E greu să fim optimişti în privinţa acestor 
probleme, dar să presupunem că ele sunt rezol¬ 
vate miraculos şi populaţia de animale umane 
este ţinută în frâu la nivelul actual de aproxima¬ 
tiv 3 miliarde 6 . Asta înseamnă că dacă luăm toată 
suprafaţa de uscat şi ne-o imaginăm populată 

6 Cifra era valabilă atunci când a fost scrisă cartea (n. tr.). 



uniform, suntem deja la o densitate de peste cinci 
sute de ori mai mare decât a oamenilor din pre¬ 
istorie. Dacă vrem să oprim creşterea populaţiei 
şi să ne răspândim uniform pe suprafaţa globu¬ 
lui, nu trebuie să ne amăgim că o să avem o 
societate ce ar putea să semene în vreun fel cu 
cea în care au evoluat strămoşii noştri. încă vom 
avea nevoie de mari eforturi pentru a ne auto- 
disciplina întru evitarea conflictelor sociale vio¬ 
lente. Cel puţin, însă, vom avea o şansă. Dacă, 
din contră, vom lăsa populaţia să crească, vom 
pierde şi această şansă. 

Ca şi cum n-ar fi fost deajuns, trebuie să ne 

amintim că populaţia noastră mărită de cinci 

sute de ori fată nivelul iniţial constituie una din 
/ / 

cele zece condiţii ce contribuie la atitudinea beli- 
/ 

coasă actuală. Este o perspectivă înfricoşătoare, 
iar pericolul de a distruge civilizaţia, aşa cum o 
cunoaştem, este pe zi ce trece mai mare. 

Ar fi interesant să ne imaginăm ce s-ar în¬ 
tâmpla dacă am ajunge în această situaţie. Dez¬ 
voltarea armelor chimice şi biologice din ce în 
ce mai eficiente este atât de rapidă, încât armele 
nucleare ar putea deveni în curând „de modă 
veche". Când acest lucru se va fi întâmplat, dis¬ 
pozitivele nucleare vor ajunge să fie considerate 
arme convenţionale şi marile supertriburi se 
vor ataca cu nesăbuinţă folosindu-se de acestea. 

r 

(Cu noi şi noi membri ce se alătură clubului 
nuclear, „linia fierbinte" va fi devenit până atunci 
o încâlcită „reţea fierbinte".) Norul radioactiv 
care va înconjura Pământul va aduce moartea 
tuturor formelor de viaţă, din regiunile în care 
plouă sau ninge. Vor avea o şansă de supravie¬ 
ţuire doar boşimanii din Africa şi alte câteva 
grupuri izolate de oameni care trăiesc în cele 
mai aride deşerturi. în mod ironic, boşimanii 
s-au dovedit a fi unul dintre grupurile umane cu 
cel mai scăzut succes şi încă trăiesc în stilul 
preistoric, din vânătoare. E ca şi cum am lua-o de 
la capăt sau, cum a prezis cineva mai demult, 
cei blânzi vor moşteni pământul. 

întipărire şi întipărire eronată 


Trăind în grădina zoologică umană, avem multe 
lucruri de învăţat şi de ţinut minte: însă, în ceea 
ce priveşte maşinile biologice de învăţat, creie¬ 
rul nostru este de departe cea mai bună dintre 
toate. Având 14 miliarde de celule interconectate 
care freamătă întruna, suntem capabili să asimi¬ 
lăm şi să stocăm o cantitate imensă de impresii. 

In viaţa de zi cu zi, maşinăria funcţionează 
foarte liniştit, însă atunci când în lumea externă 
să întâmplă ceva excepţional, trecem pe un sis¬ 
tem special de urgenţă. In aceste momente, în 
condiţia noastră supertribală, lucrurile o pot lua 
pe căi greşite. Se poate întâmpla aşa din două 
motive. Pe de o parte, grădina zoologică în care 
trăim ne fereşte de unele experienţe. Nu ucidem 
animale în mod regulat - cumpărăm carnea. Nu 
vedem tot timpul cadavre de oameni - sunt 
acoperite cu o pătură sau ascunse în sicrie. 
Acest lucru înseamnă că atunci când violenţa 
trece de barierele protectoare, impactul asupra 

creierelor noastre este mai mare decât de obicei. 
Pe de altă parte, violenţele supertribale care reu¬ 
şesc să ajungă la noi au deseori o magnitudine 
aşa de nefirească, încât sunt dureros de impresio¬ 
nante, iar creierele noastre nu sunt întotdeauna 
echipate pentru a le face faţă. Tocmai acest tip de 
învăţare de urgenţă merită o privire mai atentă. 

Cine a fost implicat într-un accident rutier 
grav înţelege ce vreau să spun. Fiecare detaliu 
neplăcut, oricât de mic, se întipăreşte instantaneu 
în memorie şi rămâne acolo pentru tot restul 
vieţii. Cu toţii avem experienţe personale de acest 
fel. De exemplu, la vârsta de şapte ani, era cât pe 
ce să mă înec şi până în ziua de azi îmi amintesc 
accidentul atât de clar de parcă s-ar fi întâmplat 
ieri. Ca rezultat al acestei experienţe din copilă¬ 
rie, am avut nevoie de treizeci de ani până să-mi 
înving teama iraţională de a înota. Ca toţi copiii, 
am avut multe alte experienţe neplăcute, însă 
majoritatea nu mi-au lăsat urme de durată. 

Se pare, deci, că în vieţile noastre ne întâlnim 
cu două tipuri de experienţe. Intr-unui dintre 
tipuri, scurta expunere la o situaţie lasă un im¬ 
pact de neuitat; în celălalt, produce doar o impre¬ 
sie vagă şi uşor de uitat. Folosind nişte termeni 
mai degrabă liberi, putem spune că primul caz 
implică învăţare traumatică, iar al doilea învă¬ 
ţare liberă. In procesul de învăţare traumatică, 



efectul produs este puternic exagerat de expe¬ 
rienţa care l-a provocat. In cel de învăţare nor¬ 
mală, experienţa iniţială trebuie repetată de mai 
multe ori pentru a-şi menţine influenţa. Dacă 
nu mai este ajutată, răspunsul slăbeşte. în cazul 
învăţării traumatice, aşa ceva nu se întâmplă. 

încercările de a modifica învăţarea traumatică 

/ 

s-au lovit de mari dificultăţi şi chiar ar putea să 
înrăutăţescă lucrurile cu uşurinţă. în ceea ce pri¬ 
veşte învăţarea normală, nu este aşa. Incidentul 
meu cu înecul ilustrează bine această idee. Cu cât 
mi se expuneau mai mult plăcerile înotului, cu 
atât creştea ura mea faţă de apă. Dacă acciden¬ 
tul din copilărie n-ar fi avut un efect aşa de trau¬ 
matizant, răspunsul meu ar fi trebuit să devină 
din ce în ce mai pozitiv în loc de negativ. 

Nu traumele sunt subiectul principal al aces¬ 
tui capitol, însă ne ajută să facem o introducere 
utilă. Ele arată clar că animalul uman este capa¬ 
bil de un tip special de învăţare, incredibil de 
rapidă, greu de modificat, extrem de durabilă 
şi care n-are nevoie de repetiţie pentru a fi păs¬ 
trată intactă. Ar fi tentant să putem citi cărţi în 
acest fel, pe care să ni le putem aminti în între¬ 
gime doar după o scanare rapidă. Totuşi, dacă 
toată învăţarea ar funcţiona în acest fel, ne-am 
pierde tot simţul valorii. Totul ar avea o impor¬ 
tanţă egală şi am suferi de o serioasă lipsă de 

selectivitate. învăţarea rapidă, permanentă, este 
rezervată doar momentelor vitale. Experienţele 
traumatice sunt doar o faţă a monedei. Acum 
vreau să o întorc şi să-i examinez cealaltă faţă, 
cea care a fost numită „întipărire". 

Pe câtă vreme traumele înseamnă experienţe 
dureroase, negative, întipărirea este un proces 
pozitiv. Atunci când un animal experimentează 
întipărirea, îşi dezvoltă o ataşare pozitivă faţă 
de ceva. Ca şi experienţele traumatice, procesul 
este rapid, aproape ireversibil şi nu trebuie să 
fie reîntărit ulterior. La fiinţele omeneşti are loc 
între mamă şi copil. Se poate întâmpla din nou 
când copilul creşte şi se îndrăgosteşte. Ataşarea 
de mamă, copil sau pereche sunt trei dintre cele 
mai importante momente de învăţare din în¬ 
treaga noastră viaţă şi acestea au fost selectate 
pentru a fi analizate prin intermediul fenome¬ 
nului de întipărire. Cuvântul „iubire" repre¬ 
zintă de fapt felul în care descriem emoţiile ce 
însoţesc procesul de întipărire. înainte, însă, dea 
aprofunda situaţia la oameni, ne va fi de ajutor 
să aruncăm o privire asupra altor specii. 

Puii multor păsări, atunci când ies din ou, tre¬ 
buie să formeze imediat o legătură cu mama lor 
şi trebuie să înveţe să o recunoască. După aceea 
pot s-o urmeze peste tot şi să stea aproape de ea, 
în siguranţă. Dacă puii de găină sau bobocii, de 



exemplu, nu fac acest lucru, se pot pierde şi pot 
muri uşor. Sunt prea activi şi prea mobili pentru 
ca mamele lor să-i poată ţine împreună şi să-i 
apere fără ajutorul întipăririi. Procesul poate 
avea loc în doar câteva minute. Primul obiect mai 
mare care se mişcă şi pe care-1 văd puii când eclo- 
zează devine automat „mama" lor. în condiţii 
normale, bineînţeles, chiar este mama lor, însă, 
în situaţii experimentale, poate fi aproape orice. 
Dacă primul lucru mare şi mobil pe care-1 văd 
puii ieşiţi din incubator se întâmplă să fie un 
balon portocaliu tras de o sfoară, atunci pe acesta 
îl vor urma. Balonul devine rapid „mama". Acest 
proces de întipărire este atât de puternic, încât, 
dacă după câteva zile puii au de ales între balo¬ 
nul portocaliu adoptiv şi adevărata mamă (pe 
care n-au văzut-o niciodată), ei vor alege balonul. 
Nu există o dovadă mai evidentă în sprijinul 
procesului de întipărire decât imaginea unui 
grup de pui experimentali care aleargă voioşi în 
urma unui balon portocaliu, ignorându-şi mama 
adevărată care se află în apropiere. 

în lipsa unor astfel de experimente, s-ar fi 
putut argumenta că puii de păsări devin ataşaţi 
de mamele lor naturale deoarece sunt recom¬ 
pensaţi dacă stau lângă ele. Dacă stau aproape 
sunt încălziţi, găsesc mâncare, apă şi altele. însă 
baloanele portocalii nu oferă astfel de avantaje 

şi totuşi devin cu uşurinţă imagini materne 
puternice. In concluzie, întipărirea nu este e ches¬ 
tiune de recompensare, ca în cazul învăţării 
obişnuite. Ţine pur şi simplu de expunere. Am 
putea-o numi „învăţare prin expunere". In plus, 
spre deosebire de cele mai multe experienţe de 
învăţare obişnuită, are loc într-o perioadă critică. 
Puii de păsări sunt sensibili la procesul de înti- 
părire doar pentru câteva zile după ce ies din 
ou. Pe măsură ce timpul trece, ei se vor speria de 
obiectele mari şi mobile, iar dacă nu sunt deja 
întipăriţi, le e greu să mai sufere acest proces. 

Pe măsură ce cresc, tinerele păsări devin inde¬ 
pendente şi încetează să-şi urmeze mama. însă 
impactul primei întipăriri nu s-a pierdut. Nu 
le-a spus doar cine era mama lor, ci de asemenea 
le-a arătat cărei specii aparţin. Ca adulţi, îi ajută 
să-şi găsescă un partener sexual din propria 
specie, mai degrabă decât din alta. 

Din nou, acest lucru trebuie dovedit prin ex¬ 
perimente. Dacă puii de animale dintr-o specie 
sunt crescuţi de părinţi adoptivi din altă specie, 
când se vor maturiza, pot încerca să se împe- 
recheze cu membri din specia adoptivă, mai 
degrabă decât din a lor. Nu se întâmplă întot¬ 
deauna, însă avem multe exemple (încă nu 
ştim de ce în unele cazuri se întâmplă, iar în 
altele nu). 



în rândul animalelor captive, susceptibili¬ 
tatea de a dezvolta fixaţii asupra speciei nepo¬ 
trivite poate duce la situaţii bizare. Atunci când 
guguştiucii crescuţi de porumbei devin maturi 
sexual, ignoră alţi guguştiuci şi încearcă să se 
împerecheze cu porumbeii. Porumbeii crescuţi 
de guguştiuci vor încerca să se împerecheze cu 
guguştiucii. Un păun care a crescut singur în 
acelaşi spaţiu cu o ţestoasă uriaşă se etala cu 
insistenţă în faţa reptilei confuze, refuzând să 
aibă ceva de a face cu proaspăt venitele păuniţe. 

Am numit acest fenomen „întipărire eronată". 
Apare foarte des în relaţiile dintre oameni şi ani¬ 
male. Atunci când anumite animale, separate de 
la naştere de semenii lor, sunt crescute de oa¬ 
meni, pot să reacţioneze mai târziu, nu muşcând 
mâna care le-a hrănit, ci încercând să copuleze 
cu ea. Guguştiucii au fost adesea văzuţi compor- 
tându-se astfel. Nu este o descoperire recentă. 
Se ştia de acest lucru încă din antichitate, când 
doamnele romane creşteau păsărele pentru a se 
amuza în acest fel (separe că cea mai ambiţioasă 
a fost Leda). Animalele de casă încearcă uneori 
să se împerecheze cu picioarele oamenilor, după 
cum ştiu pe pielea lor unii posesori de câini, 
îngrijitorii de la zoo trebuie să fie cu ochii în 
patru în timpul sezonului de reproducere. Tre¬ 
buie să fie pregătiţi să reziste avansurilor făcute 

de orice, de la un emu înamorat, la un cerb în 
rut, atunci când aceste animale au fost izolate şi 
îngrijite de oameni. Eu însumi am fost odată 
destinatarul stânjenit al avansurilor sexuale din 
partea unei femele de panda uriaş. S-a întâmplat 
în Moscova, în timp ce făceam aranjamentele 
pentru ca ea să fie transportată pentru a se împe- 
rechea cu singurul panda uriaş mascul din afara 
Chinei. Ursoaica i-a ignorat acestuia atenţiile 
sexuale insistente, însă atunci când am băgat 
mâna printre gratii şi am mângâiat-o pe spate, 
mi-a răspuns ridicându-şi coada şi arătându-mi 
o postură de invitaţie sexuală, în timp ce mascu¬ 
lul panda era doar la câţiva metri de ea. Diferenţa 
dintre cele două animale era aceea că femela 
fusese izolată de alţi panda la o vârstă mult mai 
fragedă decât masculul. El a crescut ca un panda 
al urşilor panda, pe când ea era acum o panda a 
oamenilor. 

Uneori, se pare că un animal „umanizat" poa¬ 
te să facă diferenţa între bărbaţi şi femei atunci 
când le face avansuri, însă acesta este un lucru 
înşelător. De exemplu, un curcan întipărit greşit 
încerca să se împerecheze cu bărbaţii, dar ataca 
femeile. Motivul este interesant. Femeile poartă 
fuste şi au poşete. Curcanii agresivi se etalează 
prin coborârea aripilor şi prin mărgele şi moţ. 
In ochii acestui curcan greşit întipărit, fustele au 



devenit aripi coborâte, iar poşetele s-au trans¬ 
format în mărgele şi moţ. Astfel, le vedea pe fe¬ 
mei ca pe curcani rivali şi le ataca, rezervându-şi 
avansurile sexuale pentru bărbaţi. 

Grădinile zoologice sunt pline de animale 
care, dintr-o bunătate umană prost îndrumată, 
au fost îngrijite şi hrănite cu dragoste, iar apoi 
puse în compania semenilor lor. Insă, în ceea ce 
le priveşte pe aceste animale îmblânzite şi izolate, 
cei din neamul lor sunt acum străini, membri ai 
unei „alte" specii, înspăimântătoare, ciudate. La 
o grădină zoologică, există un cimpanzeu mas¬ 
cul care timp de peste zece ani a împărţit cuşca 
cu o femelă. Testele medicale arată că este sănă¬ 
tos din punct de vedere sexual, iar femela s-a 
mai reprodus înainte să fie aşezată cu el. însă, 
deoarece el a fost izolat şi îngrijit de oameni, o 
ignoră complet. Niciodată nu stă lângă ea, nu o 
purică, nu încearcă să copuleze. Din punctul lui 
de vedere, ea aparţine unei alte specii. Toţi anii 
în care a stat lângă ea nu l-au schimbat. 

Astfel de animale pot deveni extrem de agre¬ 
sive faţă de propria lor specie, nu pentru că-i 
tratează pe ceilalţi drept rivali, ci pentru că-i 
văd ca pe nişte inamici străini. Ritualurile obiş¬ 
nuite, care în condiţii normale evită vărsarea de 
sânge, dispar. Unei manguste femele, hrănită 
cu mâna şi îmblânzită, i-a fost adus un mascul 

din sălbăticie, în speranţa că se vor reproduce, 
însă ea l-a atacat din clipa în care acesta a intrat în 
cuşcă. In cele din urmă, se pare că au ajuns într-o 
situaţie relativ stabilă de antipatie reciprocă, însă 
probabil că masculul a fost extrem de stresat, 
pentru că în curând a făcut ulcer şi a murit. Ime¬ 
diat după aceasta, femela a devenit din nou prie¬ 
tenoasă. 

O tigroaică crescută de oameni a fost plasată 
într-o cuşcă vecină cu a unui mascul sălbatic, 
pentru prima dată în viaţa ei. Putea să-l vadă şi 
să-l miroasă, dar nu se puteau întâlni. Mai bine. 
Ea era atât de „umanizată", încât odată ce i-a 
simţit prezenţa, a fugit în cel mai îndepărtat loc 
al cuştii şi a rămas nemişcată. A fost o reacţie 
anormală pentru o tigroaică, însă foarte normală 
pentru un membru din specia ei adoptivă (uma¬ 
nă) la întâlnirea cu un tigru. A mers mai departe: 
n-a mai vrut să mănânce şi a refuzat mâncarea 
timp de mai multe zile, până când masculul a 
fost luat de lângă ea. In cazul ei, a fost nevoie 
de mai multe săptămâni pentru a-şi reveni la 
starea iniţială prietenoasă, activă, frecându-se 
de bare pentru a fi mângâiată de îngrijitori. 

Uneori, condiţiile de creştere sunt de aşa na¬ 
tură, încât animalele dezvoltă o personalitate 
sexuală duală. Dacă sunt crescute de oameni în 
prezenţa altor membri ai speciei lor, atunci, la 



maturitate, vor încerca să se împerecheze atât 
cu oameni cât şi cu semenii lor. întipărirea este 
doar parţial eronată, existând şi un anumit grad 
de întipărire normală. Acest lucru este greu de 
realizat în cazul speciilor cu o perioadă scurtă şi 
rapidă de întipărire, cum sunt bobocii sau puii 
de găină, însă mamiferele au tendinţa de a socia¬ 
liza mai lent. Există suficient timp pentru a inter¬ 
veni o întipărire duală. Unele studii americane 
aprofundate asupra câinilor au demonstrat foarte 
clar acest lucru. Faza de socializare durează la 
câinii domestici de la vârsta de douăzeci de zile 
până la cea de şaizeci de zile. Dacă puii sunt 



control de la distanţă) în această perioadă, 235 
ajung să se comporte efectiv ca animale sălba¬ 
tice. Dacă sunt crescuţi atât în prezenţa câinilor, 
cât şi a oamenilor, vor fi prietenoşi şi cu unii şi 

cu alţii. 

/ 

Maimuţelor crescute în izolare totală, atât 
faţă de alte maimuţe, cât şi faţă de alte specii, 
inclusiv oameni, le va fi aproape imposibil să se 
adapteze ulterior la orice fel de viaţă socială. 

Dacă sunt plasate împreună cu membri activi 
sexual din specia lor, nu vor şti cum să răs¬ 
pundă. In cea mai mare parte a timpului sunt 
îngrozite de orice contact social şi stau nervoase 
într-un colţ. Sunt într-atât de neîntipărite, încât 

practic sunt animale nesociale, chiar dacă apar¬ 
ţin unor specii foarte sociale. Dacă sunt crescute 
împreună cu alţi pui din specia lor, însă fără 
mame, nu suferă în acest fel, deci se pare că 
există şi o întipărire între companioni, pe lângă 
cea parentală. Ambele procese pot avea un rol 
în ataşarea unui animal de specia lui. 

Lumea animalului întipărit greşit este străină 
şi înspăimântătoare. întipărirea eronată creează 
un hibrid psihologic, ce manifestă tipare com¬ 
portamentale tipice speciei lui, însă direcţionate 
către specia adoptivă. Se poate readapta doar 
cu dificultăţi enorme şi uneori nici atunci. In ca¬ 
zul unor specii, semnalele sexuale ale semenilor 
sunt suficient de puternice, iar răspunsurile la 
236 acestea suficient de instinctive, ca individul să 
poată supravieţui creşterii anormale, însă pentru 
multe altele, puterea întipărim este atât de mare, 
încât depăşeşte orice. 

Iubitorii de animale ar face bine să-şi amin¬ 
tească aceste lucruri atunci când se apucă să 
„îmblânzească" pui de animale sălbatice. Lucră¬ 
torii de la grădinile zoologice încă mai sunt 
uimiţi de enormele dificultăţi întâmpinate atunci 

când încearcă să înmulţească unele animale. Une- 

/ 

ori, acest lucru a fost provocat de adăposturile 
nepotrivite sau de hrana prost aleasă, însă, 
foarte des, cauza a fost întipărirea eronată, inter¬ 
venită anterior ajungerii lor la zoo. 



Dacă revenim la animalul uman, ne dăm 
seama clar de importanţa întipăririi. De-a lun¬ 
gul primelor luni de viaţă, copilul trece printr-o 
fază de socializare senzorială, în care îşi dez¬ 
voltă un ataşament profund şi de durată faţă de 
specia lui şi mai ales faţă de mamă. Ca şi în 
cazul întipăririi la animale, ataşamentul nu este 
în întregime dependent de recompensele fizice 
primite de la mamă, cum sunt hrana şi curăţi¬ 
rea. Are loc de asemenea învăţarea prin expu¬ 
nere, tipică procesului de întipărire. Bebeluşul 
nu se poate ţine după mama sa ca un boboc de 
raţă, însă poate ajunge la aceeaşi finalitate folo- 
sindu-se de zâmbet. Acesta este atractiv pentru 
mamă şi o stimulează să stea aproape şi să se 
joace cu el. Aceste interludii de joacă şi zâmbet 
ajută la cimentarea legăturii dintre copil şi 
mama sa. Fiecare devine întipărit cu celălalt şi 
se formează un ataşament reciproc, puternic, o 
legătură persistentă ce va fi extrem de impor¬ 
tantă pentru viaţa ulterioară a copilului. Copiii 
care sunt bine hrăniţi şi îngrijiţi, dar care nu 
beneficiază de „dragostea" întipăririi timpurii, 
pot suferi de anxietăţi tot restul vieţii. Orfanii şi 
copiii crescuţi în instituţii, unde atenţia şi legă¬ 
turile personale sunt inevitabil limitate, ajung 
foarte frecvent să fie nişte adulţi anxioşi. O legă¬ 
tură puternic cimentată în primul an de viaţă 

înseamnă capacitatea de a forma legături strânse 
în timpul vieţii adulte. 

Buna întipărire din copilărie deschide un 
mare cont bancar emoţional pentru acel copil. 
Dacă mai târziu cheltuielile vor fi mari, va avea 
din belşug de unde să extragă. Dacă, pe măsură 
ce creşte, lucrurile vor merge prost în ceea ce 
priveşte grija părintească (cum ar fi separarea 
părinţilor, divorţul sau moartea), rezilienţa lui 
va depinde de calitatea de a se ataşa, căpătată în 
acel prim an vital. Bineînţeles că problemele 
ulterioare îşi vor lua partea lor de impozit, însă 
aceasta va fi minoră comparativ cu problemele 
din primele luni de viaţă. Un copil de cinci ani, 
evacuat din Londra în timpul celui de-Al Doilea 
Război Mondial şi despărţit de părinţi, atunci 
când a fost întrebat cine este, a răspuns: „Sunt 
nimicul nimănui". Este clar că şocul a fost devas¬ 
tator, însă efectul lui pe termen lung depinde în 
mare măsură de confirmarea sau contrazicerea 
experienţelor anterioare. Contradicţia va pro¬ 
voca tulburări ce pot fi reparate, însă confir¬ 
marea va tinde să întărească anxietătile mai 

/ 

vechi. 

Trecând la următoarea fază de ataşare, ajun¬ 
gem la fenomenul sexual de formare a perechilor. 
Poate nu toţi avem parte de „dragoste la prima 
vedere", însă aceasta este departe de a fi un mit. 



Acţiunea de a te îndrăgosti are toate proprie¬ 
tăţile procesului de întipărire. Există o perioadă 
mai sensibilă (aceea de adult tânăr) în care are 
cele mai mari şanse să intervină; este un proces 
relativ rapid; efectele sunt de durată (comparativ 
cu timpul necesar apariţiei); este capabilă să 
reziste şi în absenţa recompenselor. 

împotriva acestor afirmaţii poate fi adus ar¬ 
gumentul că, pentru mulţi dintre noi, primele 
perechi formate sunt instabile şi efemere. Răs¬ 
punsul este că în timpul pubertăţii şi imediat 
după, este nevoie de ceva timp pentru maturi¬ 
zarea capacităţii de a forma un cuplu adevărat. 
Această maturizare lentă ne oferă o fază de 
tranziţie, în care noi putem încerca apa înainte 
de a sări în ea. Dacă n-ar fi aşa, am rămâne cu 
toţii total fixaţi pe primele noastre iubiri. în 
societatea modernă, faza naturală de tranziţie 
s-a mărit artificial, din cauza legăturii prea 
strânse şi prea lungi cu părinţii. Aceştia tind să 
se agaţe de copiii lor într-un moment în care, din 
punct de vedere biologic, ar trebui să le dea dru¬ 
mul. Motivul este destul de evident: pretenţiile 
complexe pe care le are grădina zoologică umană 
fac în aşa fel încât unui individ de paisprezece 
sau cincisprezece ani îi este imposibil să supra¬ 
vieţuiască pe cont propriu. Această incapacitate 
îi conferă calitatea de copil, care îi stimulează 

pe mamă şi pe tată să se comporte în continuare 
părinteşte, în ciuda faptului că puiul lor este 
acum matur sexual. In schimb, acest lucru îi pre¬ 
lungeşte adolescentului multe dintre trăsăturile 
infantile, astfel încât ele se suprapun nenatural 
cu cele noi, de adult. Ca rezultat, apar tensiuni 
considerabile şi deseori se creează un conflict 
între legătura părinte/copil şi tendinţa proaspăt 
dezvoltată de a forma o nouă legătură, sexuală. 

Nu este vina părinţilor că progeniturile lor 
nu se pot încă descurca în lumea supertribului; 
de asemenea, nici copiii n-au vreo vină pentru că 
nu pot înceta să le transmită părinţilor semnale 
infantile de neajutorare. Este vina mediului arti¬ 
ficial urban, care cere mai mulţi ani de învăţare 
din partea tânărului animal uman decât poate 
oferi ritmul natural de creştere. 

în ciuda acestor interferenţe cu initerea noii 

/ t 

relaţii de cuplu, întipărirea sexuală tot răzbate 
până la urmă. Poate că dragostea tinerească este 
de obicei efemeră, însă poate fi extrem de inten¬ 
să - aşa de intensă, încât în unele cazuri chiar 
apar fixaţii permanente pe „iubirea din copilă¬ 
rie", indiferent de nepotrivirea socio-economică 
a relaţiilor. Chiar dacă aceste perechi timpurii 
cedează tensiunii, tot îşi lasă urmele. In mod frec¬ 
vent, e ca şi cum în alegerea ulterioară, în faza 
adultă, a unui nou partener sexual, este implicată 



o căutare inconştientă a unora dintre trăsătu- 
rile-cheie ale primei întipăriri sexuale. Eşecul 
acestei căutări poate fi unul din factorii neiden¬ 
tificaţi ce duc la slăbirea unei căsătorii, ce pare, 
de altfel, reuşită. 

Acest fenomen de confuzie a legăturilor nu este 
tipic doar pentru „iubirea din copilărie". Poate 
apărea în orice stadiu şi este foarte probabil să 
afecteze cea de-a doua căsnicie, atunci când sunt 
făcute comparaţii mai mult sau mai puţin tăcute 
cu partenerii anteriori. Poate avea şi un alt rol, 
dăunător, atunci când legătura părinte/ copil se 
amestecă cu o legătură sexuală. Pentru a înţe¬ 
lege acest lucru, trebuie să ne amintim care este s 
impactul legăturii cu părinţii asupra copilului. 241 
îi transmite acestuia trei lucruri: 1. Acesta este 
părintele meu. 2. Aceasta e specia căreia îi aparţin. 

3. Aceasta este specia cu care trebuie să mă repro¬ 
duc mai târziu. 

Primele două instrucţiuni sunt foarte clare; 
a treia poate să fie interpretată greşit. Dacă legă¬ 
tura timpurie cu părintele de sex opus a fost 
foarte intensă, unele din caracteristicile personale 
ale acestuia pot ajunge să influenţeze legăturile 
sexuale ulterioare ale copilului. în loc să preia 
mesajul sub forma „Aceasta este specia cu care 
trebuie să mă reproduc mai târziu", copilul îl 

preia ca „Acesta este tipul de persoană cu care 
trebuie să mă reproduc mai târziu". 

O influenţă limitatoare de acest fel poate 
deveni o problemă serioasă. Interferenţa dintre 
imaginea persistentă a părintelui şi procesul de 
formare a perechii poate duce la alegerea unui 
anume partener sexual, care, din alte puncte de 
vedere, este total nepotrivit. Invers, un tovarăş 
de viaţă foarte potrivit, dar căruia îi lipsesc unele 
trăsături neînsemnate însă considerente esen¬ 
ţiale din imaginea părintelui partenerului, poate 
să nu reuşească să formeze o relaţie total împli¬ 
nită. („Tatăl meu n-ar fi făcut niciodată aşa." - 
„Dar eu nu sunt tatăl tău.") 

Se pare că acest fenomen stânjenitor al confu¬ 
ziei legăturilor este provocat de un grad nefiresc 
de izolare a familiei, fenomen des întâlnit în lu¬ 
mea înghesuită din grădina zoologică umană. 
Fenomenul de „străini în mijlocul mulţimii" 
tinde să elimine atmosfera de coeziune şi soli¬ 
daritate tribală tipică micilor comunităţi. Pentru 
a se proteja, familiile se închid în ele, separân- 
du-se una de alta prin etajarea cuştilor sau prin 
pereţi. Din nefericire, nu există semne de îmbu¬ 
nătăţire a situaţiei, dimpotrivă. 

Lăsând în urmă problema confuziei legături¬ 
lor, trecem acum la un alt proces aberant de înti- 
părire, mai ciudat: versiunea umană a întipăriră 



eronate. Intrăm în lumea neobişnuită a fenome¬ 
nului numit fetişism sexual. 

Pentru o mică parte din oameni, natura primei 
experienţe sexuale poate avea efecte de schilo¬ 
dire psihologică. în loc să devină întipărit cu ima¬ 
ginea unui partener anume, acest tip de indivizi 
devin fixaţi sexual pe un obiect ce era în preaj¬ 
ma lor în acel moment. Nu este deloc clar de ce 
majoritatea scăpăm de aceste fixaţii reproduc- 
tive anormale. Probabil depinde de însufleţirea 
şi violenţa unor aspecte legate de prima desco¬ 
perire sexuală importantă. Oricare ar fi motivul, 
acesta este un fenomen uimitor. 

Dacă judecăm după informaţiile documentate 
pe care le avem, se pare că ataşamentul faţă de 
un fetiş sexual apare cel mai frecvent atunci când 
actul sexual are loc spontan sau atunci când indi¬ 
vidul este singur. în multe situaţii, poate fi pus 
pe seama primei ejaculări a unui tânăr, care are 
loc adesea în absenţa unei femei şi fără prelu¬ 
diile tipice formării unui cuplu. Unul dintre 
obiectele prezente în momentul ejaculării capătă 
instant o puternică şi durabilă semnificaţie sexu¬ 
ală. Este ca şi cum întreaga forţă a întipăririi 
tipice formării unui cuplu e canalizată acciden¬ 
tal spre un obiect inert, conferindu-i într-o clipită 
un rol major pentru tot restul vieţii sexuale a res¬ 
pectivei persoane. 

Probabil că această formă frapantă de întipă- 
rire eronată nu este aşa de rară precum pare. 

Cei mai mulţi dintre noi dezvoltăm o relaţie de 

/ / 

cuplu cu o persoană de sex opus, mai degrabă 
decât cu mănuşi de blană sau cizme de piele şi 
suntem fericiţi să ne declarăm deschis relaţia, 
încrezători că ceilalţi ne vor înţelege şi împărtăşi 
sentimentele; însă fetişistul, puternic întipărit 
cu obiectul său sexual neobişnuit, tinde să păs¬ 
treze tăcerea asupra acestui ataşament ciudat. 
Obiectul neînsufleţit de care este legat şi care 
înseamnă enorm pentru el nu semnifică nimic 
pentru ceilalţi, aşadar, de teama de a fi ridiculizat, 
păstrează secretul. Nu numai că nu înseamnă 
nimic pentru majoritatea oamenilor, nefetişişti, 
244 însă nu înseamnă mare lucru nici pentru ceilalţi 
fetişişti, fiecare fiind specializat pe altceva. 
Mănuşile de blană înseamnă la fel de puţin pen¬ 
tru un fetişist pasionat de cizme de piele ca şi 
pentru un nefetişist. Astfel, fetişistul devine izolat 
din cauza acestei forme foarte specializate de 
întipărire sexuală. 

Contraargumentul la cele spuse mai înainte 
poate fi existenţa unei serii de obiecte care apar 
cu o frecvenţă izbitoare în lumea fetişurilor. 
Obiectele de cauciuc, de exemplu, sunt foarte 
comune. Semnificaţia acestui lucru va deveni 

f 

mai evidentă dacă vom examina câteva cazuri 
specifice de evoluţie a fetişurilor. Un băiat de 



doisprezece ard se juca cu o haină din blană de 
vulpe atunci când a experimentat prima ejacu¬ 
lare. Ca adult, putea să ajungă la satisfacţii sexu¬ 
ale doar în prezenţa blănurilor. Era incapabil să 
copuleze cu o femeie în felul obişnuit. O fată a 
avut primul orgasm în timp ce se masturba, 
strângând în mână o bucată de catifea neagră. 
Când s-a maturizat, catifeaua a devenit esenţială 
pentru sexualitatea ei. întreaga casă era decorată 
cu acest material şi s-a măritat doar pentru a 
obţine mai mulţi bani, pentru a cumpăra mai 
multă catifea. Un băiat de paisprezece ani a 
avut prima experienţă sexuală cu o fată care 
purta o rochie de mătase. Mai târziu, a fost inca¬ 
pabil să facă sex cu o femeie dezbrăcată. Nu se 
excita decât dacă ea purta rochii de mătase. Un 
alt tânăr se uita pe fereastră atunci când a avut 
prima ejaculare. în acel moment, a văzut o silu¬ 
etă deplasându-se în cârje pe stradă. Atunci când 
s-a căsătorit, putea să facă dragoste cu soţia lui 
numai dacă aceasta purta cârje în pat. Un băiat 
de nouă ani a avut prima ejaculare în timp ce se 
juca cu o mănuşă catifelată cu care-şi mângâia 
penisul. Ca adult, a devenit fetişist, având o co¬ 
lecţie de câteva sute de mănuşi. Toate activi¬ 
tăţile lui sexuale erau directionate către acele 
/ / 

mănuşi. 

Sunt multe exemple de acest fel, ce leagă clar 
fetişul adultului de prima experienţă sexuală. 

Printre alte fetişuri comune se numără: pantofii, 
cizmele de călărie, gulerele rigide, corsetele, dre¬ 
surile, lenjeria intimă, pielea, cauciucul, şorţurile, 
batistele, părul, picioarele şi costumele speciale, 
cum ar fi uniforma de asistentă medicală. Uneori 
acestea devin elementele esenţiale pentru o copu- 
lare reuşită (şi de altfel normală). în unele cazuri 
pot înlocui complet partenerul sexual. Pentru 
cele mai multe dintre ele, se pare că textura este 
cea mai importantă trăsătură, adesea deoarece 
anumite frecări şi presiuni au avut o implicaţie 
semnificativă în provocarea excitaţiei sexuale, 

într-un anumit moment al vieţii. Dacă este 

/ 

implicat un material cu o calitate tactilă foarte 
caracteristică, acesta are mari şanse să devină 
un fetiş sexual. Acest lucru ar putea să explice 
frecvenţa ridicată a fetişurilor legate de cauciuc, 
piele şi mătase, de exemplu. 

Fetişurile ce implică pantofi, cizme şi picioare 
sunt de asemenea comune şi este foarte posibil 
ca şi în aceste cazuri să fie implicată o anume 
atingere a corpului. Există un caz clasic, al unui 
băiat de paisprezece ani, ce se juca cu o fată de 
douăzeci de ani, care purta pantofi cu tocuri 
înalte. El stătea întins pe jos, în timp ce ea se urca 
în joacă pe el şi-l presa cu picioarele. Atunci 
când piciorul ei a întârziat pe penisul lui, băia¬ 
tul a avut prima ejaculare. La maturitate, aceasta 



a devenit singura lui formă de activitate sexuală. 
De-a lungul vieţii, a reuşit să convingă mai mult 
de o sută de femei să calce pe el purtând pantofi 
cu toc înalt. Ideal, partenera trebuia să aibă o 
anumită greutate iar pantofii o anumită culoare, 
întâmplarea originară trebuie recreată cât mai 
fidel pentru a avea efectul maxim. 

Acest ultim caz arată foarte clar cât de uşor 
poate apărea masochismul. De exemplu, un alt 
tânăr a avut prima experienţă sexuală spontan, 
în timp ce se lupta cu o fată mult mai mare ca 
fizic. Mai târziu a făcut o fixaţie pe femeile ma¬ 
sive, agresive, care erau gata să-l rănească în 
timpul actului sexual. Nu este greu să ne ima¬ 
ginăm cum, în acelaşi fel, pot apărea unele for¬ 
me de sadism. 

Ataşarea de un fetiş sexual diferă în mai multe 
feluri de procesul de condiţionare obişnuită. Ca 
şi întipărirea (sau experienţele traumatice pe 
care le-am menţionat la începutul capitolului), 
este foarte rapidă, are efect de durată şi este greu 
de inversat. De asemenea, intervine într-o peri¬ 
oadă critică de sensibilitate. La fel ca întipărirea 
eronată, îl fixează pe individ de un obiect anor¬ 
mal, canalizându-i comportamentul sexual în 
altă direcţie decât cea biologic normală, adică o 
persoană de sex opus. Nu atribuirea de semni¬ 
ficaţie sexuală unui obiect cum este o mănuşă 

de cauciuc reprezintă problema, ci eliminarea 
tuturor celorlalte obiecte sexuale. în cazurile 
menţionate, întipărirea eronată este atât de pu¬ 
ternică, încât „epuizează" tot interesul sexual dis¬ 
ponibil. Aşa cum puii din experiment urmează 
doar balonul portocaliu şi o ignoră total pe mama 
lor, la fel fetişistul fixat pe mănuşi se va împe- 
rechea doar cu mănuşi, ignorând complet poten¬ 
ţialii parteneri. Atunci când mecanismul nu 
merge bine, dificultăţile ţin de exclusivitatea 
procesului de întipărire. Cu toţii găsim diverse 
tipuri de texturi şi atingeri ce stimulează supli¬ 
mentar actul sexual. Nu este nimic ciudat să-ti 

/ 

placă atingerea mătăsurilor fine şi a catifelei, 
însă, dacă devenim fixaţi exclusiv pe acestea, ast¬ 
fel încât le ridicăm la acelaşi nivel cu o relaţie de 
cuplu (ca fetişistul atras de pantofi, care atunci 
când se găsea singur cu pantofii de damă, „roşea 
în prezenţa lor ca şi cum ar fi fost vorba chiar 
de femei"), atunci ceva n-a mers bine deloc în 
privinţa mecanismului de întipărire. 

De ce oare un număr mic, însă în acelaşi timp 
considerabil, de animale umane suferă de acest 
gen de întipărire eronată? Alte animale, în con¬ 
diţiile naturale din sălbăticie, nu se manifestă 
astfel. Acest lucru li se întâmplă doar atunci când 
sunt capturate şi crescute în condiţii artificiale 
sau când sunt ţinute în preajma altor specii sau 



în situaţia unor experimente. Poate că aceste 
situaţii ne pot oferi un indiciu. După cum am ară¬ 
tat deja, într-o grădină zoologică umană, con¬ 
diţiile sociale sunt extrem de artificiale pentru 
specia nostră simplă, tribală. în multe dintre 
supertriburile noastre, comportamentul sexual 
este limitat sever la vârsta critică a pubertăţii. 
Deşi devine ascuns prin tot felul de inhibiţii 
nefireşti, nimic nu-1 poate însă opri complet. Va 
izbucni fără întârziere, iar dacă, atunci când se 
întâmplă, sunt prezente anumite obiecte foarte 
caracteristice, acestea pot fi extrem de impresio¬ 
nante. Dacă în ceea ce priveşte chestiunile sexuale, 
adolescentul în dezvoltare ar începe să acumu¬ 
leze experienţă treptat, de la o vârstă mai frage¬ 
dă şi dacă aceste explorări sexuale ar fi mai 
bogate şi mai puţin limitate de lumea artificială 
a supertribului, poate că întipărirea eronată de 
mai târziu ar putea fi evitată. Ar fi interesant 
dacă am şti câţi dintre fetişiştii extremi au fost 
copii singuri, fără fraţi şi surori sau dacă în 
timpul adolescenţei au fost timizi şi retraşi în a 
iniţia contacte personale sau dacă provin din 
familii foarte stricte. Pentru a afla acesHucru 
este nevoie de cercetări suplimentare, însă bănu¬ 
iala mea e că procentul este foarte mare. 

O formă importantă de întipărire eronată, pe 
care nu am menţionat-o, este homosexualitatea. Am 
lăsat-o pentru acum deoarece este un fenomen 

mai complex şi pentru că întipărirea eronată 
este doar o parte a poveştii. Comportamentul 
homosexual poate apărea în patru moduri. In 
primul rând, poate interveni ca un caz de înti- 
părire eronată, cam în acelaşi fel ca fetişismul. 
Dacă cea mai timpurie experienţă sexuală din 
viaţa unui individ este foarte puternică şi apare 
ca rezultat al contactului intim cu o persoană de 
acelaşi sex, atunci se poate dezvolta rapid o 
fixaţie pe acel sex. Dacă, în timp ce doi băieţi 
adolescenţi se luptă sau se dedau la vreun fel 
de joc sexual, intervine ejacularea, acest lucru 
poate duce la întipărire eronată. Ceea ce este ciu¬ 
dat este că băieţii împărtăşesc adesea experienţe 
sexuale de diverse feluri, dar totuşi majoritatea 
devin adulţi heterosexuali. Din nou, trebuie să 
ştim mult mai multe lucruri despre ce anume îi 
fixează pe unii, însă nu pe majoritatea. Ca şi în 
cazul fetişiştilor, probabil are întrucâtva de-a 
face cu gradul de experienţă socială a băiatului. 
Cu cât a fost mai mărginit din punct de vedere 
social, cu cât a fost mai limitat în relaţiile perso¬ 
nale, cu atât va fi mai pustiu tabloul lui sexual. 
Majoritatea băieţilor au, să zicem aşa, o tablă 
sexuală pe care lucrurile sunt schiţate vag, şterse 
şi redesenate. Insă băiatul izolat sau retras îşi 
păstrează tabloul lui sexual de un alb virgin. 
Atunci când, până la urmă, se desenează ceva 



pe el, va avea un impact mult mai dramatic 
asupra lui şi va păstra imaginea pentru tot res¬ 
tul vieţii. Băieţii zvăpăiaţi şi extravertiţi pot fi de 
asemenea implicaţi în activităţi homosexuale, 
însă ei le vor adăuga ca experienţe doar şi vor 
trece mai departe, trăind noi şi noi experienţe 
pe măsură ce avansează cu explorările lor de 
socializare. 

Aceasta mă duce cu gândul la celelalte cauze 
ale comportamentului homosexual persistent. 
Spun „persistent", deoarece activităţile homo¬ 
sexuale scurte şi trecătoare apar în cazul vastei 
majorităţi, într-un moment al vieţii, la ambele 
sexe, ca parte a explorărilor sexuale în general. 
Pentru majoritatea oamenilor, cum sunt băieţii 
zvăpăiaţi, acestea sunt experienţe superficiale 
şi aparţin de regulă copilăriei. Pentru alţii însă, 
comportamentul homosexual persistă de-a lun¬ 
gul vieţii, frecvent, cu excluderea aproape totală 

sau chiar totală a activităţilor heterosexuale. 

/ 

Tipul de întipărire eronată despre care am dis¬ 
cutat nu explică toate aceste cazuri. O a doua 
cauză, foarte simplă, este aceea că sexul opus se 
comportă într-un mod deosebit de neplăcut cu 
un individ anume. Un băiat terorizat de fete poate 
ajunge să privească alţi masculi ca pe nişte parte¬ 
neri sexuali mai atrăgători, cu toate că aceştia nu 
sunt obiecte sexuale adecvate. O fată terorizată 

excesiv de băieţi poate reacţiona în acelaşi fel, 
alegându-şi alte fete ca partenere sexuale. Bine¬ 
înţeles, terorizarea nu este singurul mecanism: 
trădarea şi alte forme de pedeapsă socială sau 
fizică din partea sexului opus pot fi la fel de 
eficiente. (Chiar dacă sexul opus nu este direct 
ostil, presiunile culturale ce impun restricţii pu¬ 
ternice asupra activităţilor heterosexuale pot 
duce la acelaşi rezultat.) 

A treia influenţă majoră în crearea unui homo¬ 
sexual persistent este aprecierea rolului părinţi¬ 
lor în copilărie. Dacă un copil are un tată slab, 
dominat de mamă, este posibil să confunde şi să 
inverseze rolul feminin cu cel masculin. Acest 
lucru poate duce mai târziu la alegerea unui par¬ 
tener de sex greşit pentru a forma o pereche. 

Al patrulea caz este mai evident. Dacă per¬ 
soanele de sex opus sunt total absente, pentru o 
lungă perioadă de timp, atunci membrii acelu¬ 
iaşi sex devin cel mai apropiat înlocuitor pen¬ 
tru contacte sexuale. Un mascul astfel izolat de 
femele sau o femelă izolată de masculi poate să 
practice persistent homosexualitatea, în lipsa 
vreunei influenţe din partea celorlalţi trei factori 
pe care i-am menţionat. De exemplu, un bărbat 
prizonier, chiar dacă n-a fost întipărit eronat, 
este legat de sexul opus şi a avut un tată care o 
domina pe mamă într-un fel foarte masculin. 



poate să se implice în activităţi homosexuale pe 
termen lung, dacă se află intr-o închisoare exclu¬ 
siv masculină, unde cel mai apropiat lucru de 
corpul unei femei este corpul unui alt bărbat. 

Dacă, în închisori, internate, vapoare sau ca¬ 
zărmi, condiţiile unisexuale durează câţiva ani, 
homosexualul de ocazie poate deveni condiţio¬ 
nat în cele din urmă de recompensele acestui 
comportament sexual constrâns şi poate persis¬ 
ta în practicarea lui şi după ce s-a întors într-un 
mediu heterosexual. 

Dintre aceste patru influenţe ce conduc la 
comportamentul homosexual persistent, doar 
prima este relevantă pentru acest capitol, însă 
a fost nevoie să le discutăm pe toate în ideea de a 253 
explica rolul parţial pe care-1 joacă întipărirea ero¬ 
nată în cadrul acestui fenomen sexual deosebit. 

La alte animale, comportamentul homosexual 
face parte mai degrabă din varietatea „cel mai 
apropiat înlocuitor" şi dispare în prezenţa mem¬ 
brilor de sex opus, activi sexual. Există însă şi 
cazuri de animale persistent homosexuale, în 
situaţii de experimente sociale speciale? De 
exemplu, dacă bobocii de raţă sălbatică sunt 
crescuţi doar în grupuri de masculi de cinci 
până la zece indivizi pentru primele şaptezeci şi 
cinci de zile din viaţă şi nu întâlnesc în acest 
timp nici o femelă din specia lor, aceştia devin 

permanent homosexuali. Atunci când sunt eli¬ 
beraţi pe un lac pe care sunt atât masculi cât şi 
femele, le ignoră complet pe acestea şi stabilesc 
perechi homosexuale între ei. Această situaţie va 
continua mulţi ani, probabil toată viaţa răţoilor 
homosexuali, iar femelele nu pot face nimic 
pentru a o schimba. Se ştie foarte bine că porum¬ 
beii crescuţi în perechi homosexuale copulează 
între ei şi pot forma perechi propriu-zise. Doi 
masculi care au devenit întipăriţi unul cu altul în 
acest fel au trecut împreună prin întregul ciclu 
de împerechere, cooperând pentru construirea 
cuibului, clocind ouăle şi crescând puiul. Bineîn¬ 
ţeles, ouăle fertile au trebuit luate de la o pereche 
reală, însă au fost repede acceptate, fiecare com- 
254 portându-se ca şi cum celălalt le-ar fi ouat. Dacă 
o femelă reală ar fi fost introdusă după ce pere¬ 
chea homosexuală se lansase în ciclul pseudore- 
productiv, este puţin probabil ca vreunul dintre 

masculi să-i fi acordat vreo atentie. In acel sta- 

/ 

diu, homosexualitatea devenise deja persistentă, 
cel puţin pentru durata ciclului complet de re¬ 
producere. 

întipărirea eronată la oameni nu este limitată 
doar la relaţiile sexuale. Poate interveni şi în 
relaţia dintre părinte şi copil. Nu avem dovezi 
clare în ceea ce priveşte copiii umani întipăriţi 
cu părinţi din altă specie. Cazurile faimoase ale 
aşa-numiţilor „copii-lupi" (copii abandonaţi 



sau rătăciţi, care au fost alăptaţi şi crescuţi de 
lupoaice) n-au fost niciodată dovedite în întregi¬ 
me şi pentru moment trebuie să rămână pe tărâ¬ 
mul fanteziei. Dacă aşa ceva ar fi însă posibil, 
fără îndoială că aceşti copii-lupi ar suferi o 
întipărire eronată cu părinţii adoptivi. 

Procesul invers, dimpotrivă, este întâlnit 
aproape în fiecare zi. Atunci când un pui de ani¬ 
mal este crescut îndeaproape de un părinte 
adoptiv uman, nu doar animalul devine greşit 
întipărit. Părintele adoptiv uman devine şi el 
adesea întipărit intens şi eronat, răspunzând 
faţă de animal ca şi cum ar fi un copil uman. 
Acelaşi devotament emoţional împărtăşit cu 
dragoste, aceleaşi inimi frânte apar când ceva 
nu merge bine. 

Exact cum un pseudopărinte trebuie să aibă 
anumite calităţi pentru ca întipărirea greşită a 
puiului să funcţioneze, cum este balonul porto¬ 
caliu al bobocilor (un obiect mare şi mobil), şi 
pseudocopilul este mai potrivit dacă posedă 
unele caracteristici tipice ale unui copil uman. 
Copiii umani sunt neajutoraţi, catifelaţi,-calzi, 
rotunjori, au faţa plată, ochii mari şi plâng. Cu 
cât un animal tânăr are mai multe din aceste 
calităţi, cu atât este mai probabil să stimuleze 
declanşarea legăturii părinte-copil cu un părinte 
adoptiv uman întipărit greşit. Mulţi pui de 

animale au aproape toate aceste proprietăţi şi 
este extrem de uşor ca un om să devină întipărit 
cu ei în câteva minute. Un pui de căprioară cati¬ 
felat, cald, cu ochii mari, ce-şi cheamă mama 
sau un căţeluş grăsuţ ce plânge după căţeaua 
care lipseşte proiectează o puternică imagine in¬ 
fantilă, căreia puţine femele umane îi pot rezista. 
Cum unele dintre aceste trăsături copilăreşti 
sunt chiar mai puternice la astfel de animale 
decât la copiii umani, stimulii exageraţi ce vin 
din partea pseudocopilului pot fi deseori mai 
puternici decât cei naturali, iar întipărirea ero¬ 
nată se intensifică. 

Pseudocopiii animale au un mare dezavan¬ 
taj: cresc prea repede. Chiar şi speciile care se 
256 dezvoltă mai lent ajung la maturitate într-un 
interval mult mai mic decât un copil uman. Când 
acest lucru se întâmplă, adeseori devin de necon¬ 
trolat şi îşi pierd farmecul infantil. însă anima¬ 
lul uman este o specie ingenioasă şi a încercat să 
controleze această evoluţie nefericită a lucrurilor. 

r 

Prin încrucişări selective, timp de secole, a reuşit 
să transforme animalele de casă, făcându-le mai 
infantile, astfel că pisicile şi câinii adulţi, de exem¬ 
plu, sunt mai degrabă versiuni juvenile ale cores¬ 
pondenţilor lor sălbatici. Aceste animale rămân 
jucăuşe şi dependente de oameni, astfel că-şi 
îndeplinesc în continuare rolul de substitute de 
copii. 



în cazul unor rase de câini (căţeii de salon sau 
căţeii de „jucărie"), acest proces a fost dus la 
extreme. Aceştia nu doar că se poartă într-un fel 
mai juvenil, însă şi arată şi sună mai copilăroşi. 
întreaga lor anatomie a fost modificată pentru a 
fi mai apropiaţi de imaginea unui copil uman, 
chiar şi ca adulţi. Astfel, ei pot funcţiona ca un 
pseudocopil satisfăcător nu doar pentru câteva 
luni, când sunt pui, ci timp de zece ani sau mai 
mult, o perioadă de timp care începe să se potri¬ 
vească cu cea a copilăriei umane. Mai mult, ei 
se descurcă mai bine decât un copil uman, deoa¬ 
rece rămân copilăroşi de-a lungul acestei întregi 
perioade. 

Un bun exemplu în acest sens este pechine¬ 
zul. Strămoşul sălbatic al pechinezului (ca şi al 
tuturor câinilor domestici) este lupul, o făptură 
care poate cântări până la 68 de kilograme sau 
mai mult. Greutatea medie a unui european 
adult este cam aceeaşi, în jur de 70 de kilogra¬ 
me. Greutatea unui copil uman nou-născut este 
aproximativ între 2 şi 4,5 kilograme, media fiind 
undeva puţin peste 3 kilograme. Astfel, pentru 
a transforma un lup într-un pseudocopil, a fost 
nevoie să i se reducă greutatea de cincispreze¬ 
ce ori comparativ cu cea naturală. Pechinezul este 
un triumf al acestui proces, cântărind astăzi între 
3,2 şi 5,5 kilograme, cu o medie de aproximativ 

4,5 kilograme. Până acum, toate bune. Se potri¬ 
veşte cu greutatea copilului uman şi chiar ca 
adult păstrează prima dintre calităţile vitale ale 
unui pseudocopil: este mic. Insă mai are nevoie 
şi de alte îmbunătăţiri. Picioarele unui câine 
sunt prea lungi în raport cu corpul. Aceste pro¬ 
porţii duc mai degrabă cu gândul la un om 
adult, decât la un bebeluş cu mâinile şi picioa¬ 
rele scurte. Aşa că... să-i scurtăm picioarele! Prin 
încrucişări selective atente, se pot produce varie¬ 
tăţi de câini cu picioare din ce în ce mai scurte, 
până ajung să meargă ca o raţă. Acest lucru nu 
doar că îmbunătăţeşte proporţiile, însă, ca bonus, 
le face pe animale să pară mai neîndemânatice şi 
mai neajutorate. Din nou, acestea sunt caracte¬ 
ristici infantile valoroase. Insă tot lipseşte ceva. 
Câinele este suficient de cald pentru a fi mângâ¬ 
iat, însă nu este îndeajuns de catifelat. Părul său 
natural, adaptat la viaţa în sălbăticie, este scurt, 
aspru şi tare. Aşa că... să-i punem păr! Salvarea 
vine din nou din încrucişările selective, ducând 
la un păr lung, moale, mătăsos, ce dă impresia 
esenţială a superfineţii unui bebeluş. 

Mai sunt necesare şi alte modificări ale for¬ 
mei ancestrale a câinelui. Trebuie să devină mai 
rotofei, cu ochii mai mari şi coada mai scurtă. 
Trebuie doar să ne uităm la un pechinez şi vom 
observa că aceste schimbări au fost, de asemenea. 



impuse cu succes. în mod normal, urechile îi 
stăteau drepte şi erau ascuţite. Făcându-le mai 
mari, mai moi şi acoperindu-le cu păr lung şi fin, 
am reuşit să obţinem o asemănare rezonabilă cu 
imaginea unui copil căruia îi creşte părul. Vocea 
unui lup sălbatic este prea joasă, însă reducerea 
corpului a avut grijă de acest lucru, ajungându-se 
la un ton mai înalt, infantil. In sfârşit, mai rămâne 
faţa. Figura unui câine sălbatic este prea ascuţită, 
fiind nevoie şi aici de puţină chirurgie genetică. 
Nu contează că-i deformăm maxilarele şi se va 
hrăni mai greu, este ceva ce trebuie făcut. Astfel, 
pechinezul s-a ales cu o faţă turtită, ca a unui 
copil. Din nou, acest lucru a adus şi un bonus, 
deoarece îl face şi mai neajutorat şi mai depen¬ 
dent de pseudopărintele lui, care~i asigură ali¬ 
mentele potrivite, o altă caracteristică esenţială a 
activităţilor părinteşti. Iată-1 deci pe pseudoco- 
pilul nostru pechinez, mai moale, mai rotofei, 
mai neajutorat, cu ochii mai mari şi cu faţa mai 
plată, gata să stabilească o legătură puternică, 
eronat întipărită, cu orice adult uman care se află 
prin preajmă. Iar acest lucru funcţionează. Func¬ 
ţionează aşa de bine, încât aceste animale nu 
doar că sunt crescute de oameni, ci de asemenea 
trăiesc alături de ei, călătoresc împreună, au me¬ 
dicii lor (veterinari), în multe cazuri sunt în¬ 
gropate în cimitire, la fel ca oamenii, iar uneori 

chiar moştenesc bani prin testament, precum un 
urmaş uman. 

Cum am spus şi înainte, în legătură cu alte 
subiecte, aceasta este o descriere, nu o critică. E 
greu de înţeles de ce foarte mulţi oameni critică 
astfel de activităţi, când ele îndeplinesc în mod 
evident o necesitate fundamentală ce nu poate 
fi satisfăcută pe căi fireşti. Este şi mai greu de 
înţeles de ce unii oameni pot accepta acest tip 
de întipărire, iar alte tipuri nu. Spre exemplu, 
mulţi oameni resping ideea întipăririi sexuale 
eronate şi sunt revoltaţi la gândul că un om 
poate să facă dragoste cu un obiect fetiş sau cu 
un individ de acelaşi sex, dar acceptă fericiţi 
întipărirea parentală eronată, în care un adult 
uman este legat puternic de un căţel de salon 
sau hrăneşte cu biberonul un pui de maimuţă. 
De ce oare fac această distincţie? Din punct de 
vedere biologic, nu este nici o diferenţă între 
aceste două activităţi. Ambele implică întipări¬ 
rea eronată şi ambele sunt exemple de aberaţii 
de la tipurile normale de relaţii umane. Insă, cu 
toate că în sens biologic amândouă trebuie cla¬ 
sate ca anormalităţi, nici una nu-i afectează în 
vreun fel pe spectatori, pe indivizii din afara 

acestor relaţii. Poate noi credem că ar fi fost mai 
/ 

bine dacă fetişistul sau iubitorul de animale ce nu 
are copii s-ar fi bucurat de plăcerile unei familii 



împlinite, însă pierderea este a lor, nu a noastră, 
şi nu avem nici un motiv să fim ostili faţă de nici 
unul dintre ei. 

Trebuie să acceptăm adevărul că, trăind într-o 
grădină zoologică umană, vom suferi inevitabil 
de pe urma multor relaţii anormale. Vrând-ne- 
vrând, suntem expuşi la stimuli nefireşti pe căi 
neobişnuite. Sistemul nostru nervos nu este 
echipat pentru a face faţă acestei situaţii, iar 
răspunsul nostru poate fi uneori eronat. Ca şi în 
cazul animalelor supuse experimentelor sau în¬ 
chise la zoo, ne putem găsi în postura de a forma 
diverse legături ciudate şi uneori dăunătoare 
sau putem suferi de pe urma unor confuzii seri¬ 
oase ale acestor legături. I se poate întâmpla ori¬ 
căruia dintre noi, oricând. Nu e decât un alt risc 
pe care-1 implică naşterea şi traiul într-o grădină 
zoologică umană. Cu toţii suntem posibile victi¬ 
me şi reacţia cea mai potrivită, atunci când ve¬ 
dem la alţii aceste probleme, este mai degrabă 
compătimirea decât intoleranţa crudă. 

Goana după stimulare 


Atunci când un om se apropie de vârsta de pen¬ 
sie, se visează adeseori stând liniştit la soare. 
Relaxându-se şi „luând lucrurile mai uşor", el 
speră să ducă o viaţă plăcută şi îndelungată. 
Dacă reuşeşte să-şi îndeplinească visul de a sta la 
soare, un lucru e sigur: nu-şi va prelungi viaţa, ci 
şi-o va scurta. Motivul e simplu - a renunţat la 
goana după stimulare. în grădina zoologică uma¬ 
nă, suntem cu toţii implicaţi în aceasta şi, dacă o 
abandonăm sau o abordăm greşit, avem proble¬ 
me serioase. 

Scopul acestei lupte este acela de a obţine 
volumul optim de stimulare din mediul nostru. 
Nu volumul maxim. Putem fi la fel de bine su- 
prastimulaţi, ca şi substimulaţi. Punctul optim 
(sau o medie fericită) se află undeva între aceste 
două extreme. Este ca şi cum am regla volumul 
muzicii la radio: dacă e prea slab nu are impact, 
dacă e prea tare devine deranjant. Undeva între 
acestea două se găseşte nivelul ideal, iar ţinta 

luptei pentru stimuli, raportat la întreaga noastră 
existenţă, este atingerea acestui nivel. 

Pentru cineva care trăieşte într-un supertrib, 
acest lucru nu este uşor. E ca şi cum ar fi încon¬ 
jurat de sute de „radiouri" comportamentale, 
dintre care unele abia şoptesc, pe când altele urlă 
de ne asurzesc. Dacă, în situaţii extreme, toate 
şoptesc sau repetă monoton acelaşi lucru încon¬ 
tinuu, omul nostru va suferi de plictiseală acută. 
Dacă toate urlă, va ajunge la un stres sever. 

Strămoşul nostru tribal nu găsea o mare pro¬ 
blemă în acest lucru. Cererile supravieţuirii îl 
ţineau ocupat. Avea nevoie de tot timpul şi de 
toată energia pentru a rămâne în viaţă, pentru a 
264 găsi mâncare şi apă, a-şi apăra teritoriul, a evita 
duşmanii, pentru a se înmulţi şi a-şi creşte co¬ 
piii şi pentru a-şi construi şi întreţine adăpostul. 
Chiar şi când vremurile erau extrem de grele, 
provocările erau cel puţin comparabile. El n-ar 
fi putut niciodată să fie supus frustrărilor şi 
conflictelor complexe care au devenit atât de 
tipice pentru existenţa supertribală. In acelaşi 
timp, n-avea şanse să sufere fără motiv nici de 
plictiseala substimulării apăsătoare, pe care, în 
mod paradoxal, viaţa supertribală o impune de 
asemenea. In concluzie, formele avansate ale 
luptei pentru stimuli reprezintă o specialitate a 



animalului urban. Nu le putem identifica prin¬ 
tre animalele sălbatice sau printre oamenii „săl¬ 
batici" aflaţi în mediul lor natural. Le găsim 
însă atât la omul urban, cât şi la un anumit tip 
de animal urban - cel de la zoo. 

Ca şi grădina zoologică umană, cea de ani¬ 
male le oferă ocupanţilor siguranţa de a avea 
regulat mâncare şi apă, protecţie faţă de vicisitu¬ 
dinile naturii şi faţă de prădătorii lor naturali. 
Are grijă de igiena şi de sănătatea lor. Insă, în 
unele situaţii, îi poate supune unor mari presiu¬ 
ni. In aceste condiţii extrem de artificiale, ani- 
malele de la zoo pot de asemenea să treacă de la 
lupta pentru supravieţuire la lupta pentru sti- 
muli. Atunci când influxul de stimuli din lumea 
înconjurătoare este prea scăzut, sunt nevoite să 
caute căi pentru a-1 spori. In alte situaţii, când 
acest influx este prea mare (cum este panica unui 
animal ce tocmai a fost capturat), trebuie să în¬ 
cerce să-l reducă. 

Problema este mai serioasă pentru unele 
specii decât pentru altele. Din acest punct de 
vedere, animalele se încadrează în două cate¬ 
gorii fundamentale: specializate şi oportuniste. 
Cele specializate simt acelea care şi-au dezvoltat 
un sistem unic de supravieţuire, de care depind 
total şi care le domină viaţa. Astfel de fiinţe simt 

furnicarii, koala, panda uriaş, şerpii şi vulturii. 
Atâta timp cât furnicarii au furnici, koala au 
frunze de eucalipt, panda au rămurele de bam¬ 
bus, iar şerpii şi vulturii îşi au prăzile lor, aceştia 
se pot relaxa. Specializările lor alimentare simt 
aşa de restrânse, încât, dacă cerinţele lor parti¬ 
culare sunt întrunite, pot accepta un mod de viaţă 
leneş şi altminteri fără mulţi stimuli. De pildă, 
vulturii vor prospera într-o mică volieră goală 
timp de peste patruzeci de ani fără să-şi ciugu¬ 
lească ghearele, atâta timp cât au zilnic ocazia 
să şi le înfigă într-un iepure proaspăt ucis. 
Animalele oportuniste nu sunt aşa de noro- 
gg coase. Acestea sunt speciile care n-au evoluat 
266 către im mecanism de supravieţuire unic şi spe¬ 
cializat. In această categorie intră câinii şi lupii, 
ratonii şi coati 7 , maimuţele cu şi fără coadă. Ele 
sunt genul „priceput la toate", mereu în căutarea 
oricărui avantaj, oricât de mic, pe care mediul li-1 
poate oferi. în sălbăticie nu se opresc niciodată 
din explorare şi căutare. Examinează totul şi 
orice, pentru a adăuga încă un avantaj pentru 
supravieţuirea lor. Aceste animale nu-şi pot per¬ 
mite să se relaxeze prea mult timp, iar evoluţia 
s-a asigurat de acest lucru. Sistemele lor nervoase 

7 O rudă a ratonului ce trăieşte în America de Sud şi 
Centrală (n. tr.). 



au evoluat în aşa fel încât nu suportă lipsa de 
activitate şi trebuie să fie mereu în mişcare. 
Dintre toate speciile, omul este oportunistul su¬ 
prem. Ca şi celelalte, are o acută nevoie de explo¬ 
rare. Ca şi ele, are o nevoie biologică înnăscută 
de a primi un influx mare de stimuli din partea 
mediului. 

într-o grădină zoologică (sau într-un oraş), 
aceste specii oportuniste sunt acelea care vor 
suferi cel mai mult din cauza mediului artificial. 
Chiar dacă primesc o dietă bine echilibrată, au 
un adăpost excelent şi sunt perfect apărate, se 
vor plictisi şi vor deveni apatice, iar în cele din 
urmă nevrotice. Cu cât am ajuns să înţelegem 
mai bine comportamentul natural al acestor ani¬ 
male, cu atât a devenit mai evident că, de exem¬ 
plu, maimuţele de la zoo nu sunt altceva decât 
nişte caricaturi deformate ale semenilor lor săl¬ 
batici. 

însă animalele oportuniste nu se dau uşor 
bătute. Reacţionează în faţa acestei situaţii neplă¬ 
cute cu o ingeniozitate remarcabilă. La fel răs¬ 
pund şi locuitorii grădinii zoologice umane. Dacă 
vom compara reacţiile unui animal de la zoo cu 
cele ale unui om urban, vom înţelege mai bine 
asemănările izbitoare dintre aceste două medii 
extrem de artificiale. 

Lupta pentru stimuli acţionează pe baza a 
şase principii fundamentale, pe care le vom exa¬ 
mina pe rând, uitându-ne mai întâi la grădina 
zoologică animală şi apoi la cea umană. Iată care 
sunt aceste principii: 

1. Dacă stimularea este prea slabă, îţi poţi 
creşte răspunsul comportamental creând 
probleme inutile pe care apoi să le rezolvi. 

Am auzit cu totii de metodele de economisire 

r 

a efortului, însă acest principiu se referă la meto¬ 
dele de risipă a efortului. Cel ce este implicat în 
lupta pentru stimuli îşi face intenţionat de lucru, 
elaborând metode care ar fi putut fi simplificate, 
de altfel, sau de care chiar nu mai este nevoie. 

într-o cuşcă de la zoo, putem vedea o pisică 
sălbatică ce aruncă în sus o pasăre moartă sau 
un şobolan mort, pentru ca apoi să sară asupra 
lui într-un atac brusc. Aruncând prada, pisica îi 
imprimă mişcare şi astfel îi redă „viaţa", oferin- 
du-şi şansa de a o „ucide" apoi. în acelaşi fel, o 
mangustă captivă poate fi văzută „scuturând 
până la moarte" o bucată de carne. 

Astfel de manifestări apar şi la animalele do¬ 
mestice. Un câine de casă bine hrănit va aduce 
o minge sau un băţ la picioarele stăpânului şi 
va aştepta răbdător ca acesta să arunce obiectul. 



Odată ce se mişcă, prin aer sau pe pământ, 
devine o „pradă" pe care poate să o urmărească, 
să o „ucidă" şi apoi să o aducă înapoi pentru a 
repeta acţiunea. Câinele domestic nu face acest 
lucru pentru că-i este foame de mâncare, ci 
pentru că-i este foame de stimulare. 

în felul Iui, un raton aflat în cuşcă este la fel de 
ingenios. Dacă nu există mâncare pe care să o 
caute într-un râu din apropiere, el o va căuta ori¬ 
cum, chiar dacă nu există nici un râu. îşi duce 
mâncarea la vasul cu apă, o scapă în el, o pierde 
şi apoi o caută. Când o găseşte, o clăteşte în apă 
înainte s-o mănânce. Uneori chiar o distruge prin 
acest proces, bucăţile de pâine devenind un terci 
inutil. însă nu contează, nevoia frustrată de a 
căuta hrană a fost satisfăcută. Fiindcă veni vorba, 
aceasta este originea vechiului mit cum că ratonii 
îşi spală mâncarea. 

Există un rozător mare ce seamănă cu un por¬ 
cuşor de Guineea pe picioroange şi se numeşte 
aguti. In sălbăticie acesta decojeşte anumite fructe 
înainte să le mănânce. Tine fructul cu membrele 

f 

anterioare şi îl jupoaie cu dinţii, aşa cum noi am 
putea decoji o portocală. începe să mănânce doar 
atunci când fructul este complet curăţat de coajă. 
In captivitate, această nevoie de a decoji este im¬ 
perioasă. Dacă un aguti primeşte un măr sau un 
cartof perfect curat, el tot îl decojeşte meticulos. 

iar după ce-1 mănâncă, devorează şi coaja - 
încearcă să decojească chiar şi o bucată de pâine. 

Dacă ne întoarcem la grădina zoologică uma¬ 
nă, imaginea este de o asemănare uimitoare. 
Atunci când ne naştem într-un supertrib modem, 
suntem aruncaţi într-o lume în care inteligenţa 
umană a rezolvat deja majoritatea problemelor 
de bază ale supravieţuirii. Ca şi animalele de la 
zoo, descoperim că lumea noastră emană sigu¬ 
ranţă. Cei mai mulţi dintre noi trebuie să depună 
un oarecare volum de muncă, însă, graţie dez¬ 
voltării tehnicii, ne rămâne o grămadă de timp 
liber pentru a intra în lupta pentru stimuli. Nu 
mai suntem totalmente absorbiţi de problemele 
găsirii hranei şi a adăpostului, creşterii copiilor, 
apărării teritoriului sau evitării duşmanilor. 
Dacă aduci contraargumentul că munceşti fără 
încetare, trebuie să-ţi pui o întrebare-cheie: ai 
putea să munceşti mai puţin şi totuşi să supra¬ 
vieţuieşti? In multe cazuri, răspunsul este cu 
siguranţă „da". Munca este echivalentul pentru 
vânătoare al omului din supertriburile moder¬ 
ne şi, precum animalele de la zoo, el o desfăşoa¬ 
ră frecvent într-un mod mult mai elaborat decât 
este cu adevărat nevoie. îşi creează singur pro¬ 
bleme. 

Doar acele sectoare ale supertribului care sunt 
mai vitregite de soartă chiar trebuie să mun¬ 
cească pentru a supravieţui. Insă chiar şi aceşti 



oameni sunt nevoiţi să intre în goana după stimuli 
atunci când au un moment liber, din următorul 
motiv special: poate că vânătorul tribal preistoric 
era un „muncitor pentru supravieţuire", însă sar¬ 
cinile lui erau variate şi solicitante. Nefericitul 
subordonat din supertrib care „munceşte pen¬ 
tru a supravieţui" nu este la fel de norocos. Mul¬ 
ţumită diviziunii muncii şi industrializării, el 
este obligat să desfăşoare o muncă plictisitoare 
şi repetitivă - aceeaşi rutină, zi după zi, an după 
an -, bătându-şi joc de creierul uriaş pe care-1 
are în cap. Atunci când are câteva clipe pentru 
el însuşi, este nevoit să intre în lupta pentru 
stimuli, la fel ca oricine altcineva din lumea mo¬ 
dernă, deoarece problema stimulării priveşte 
atât diversitatea cât şi volumul, atât calitatea cât 
şi cantitatea. 

Pentru ceilalţi, după cum am spus, cea mai 
mare parte a activităţii este muncă de dragul 
muncii, iar dacă este suficient de interesantă, 
atunci cel ce caută stimuli - un afacerist, să spu¬ 
nem - se poate găsi seara în situaţia de a fi avut 
aşa de multe împliniri în acea zi, încât în timpul 
liber îşi permite să se relaxeze prin cea mai liniş¬ 
tită dintre activităţi. Poate să moţăie lângă şemi- 
neu cu o băutură calmantă sau să ia cina într-un 
restaurant liniştit. Dacă dansează atunci când 
iese la cină, merită să observăm în ce fel o face. 

Ideea este că şi muncitorul pentru supravieţuire 
poate ieşi seara la dans. La prima vedere poate 
părea că aici se naşte o contradicţie, însă, la o exa¬ 
minare mai atentă, descoperim că este o dife¬ 
renţă imensă între cele două feluri de a dansa. 
/ 

Marii oameni de afaceri nu frecventează clubu¬ 
rile de dans zgomotoase şi competitive, nici nu 
se abandonează în dansurile populare. Mişcările 
lor neîndemânatice pe ringurile din cluburile de 
noapte (a căror suprafaţă mică este croită după 
nevoia lor de stimuli slabi) sunt departe de a fi 
competitive sau sălbatice. Muncitorul care n-are 
talent la afaceri poate fi un dansator foarte bun: 
afaceristul de succes are şanse să fie un dansator 
slab. în ambele cazuri, individul ajunge la un 
echilibru, acesta fiind, bineînţeles, scopul luptei 
pentru stimuli. 

Pentru a sublinia această idee, am simplificat 
exagerat lucrurile, astfel încât diferenţa dintre 
cele două tipuri sună ca o diferenţă între clase. 
Nu este aşa. Sunt o mulţime de afacerişti plicti¬ 
siţi, care suferă de activităţi de birou repetitive, 
aproape la fel de monotone ca împachetatul de 
cutii pe bandă. Aceştia vor căuta la rândul lor 
forme de recreere mai stimulante atunci când 
au timp liber. La fel, sunt o mulţime de meserii 
simple ce implică o activitate bogată şi diversă. 



Muncitorul mai norocos se comportă seara mai 
degrabă precum afaceristul de succes, relaxân- 
du-se la un pahar şi la o discuţie liniştită. 

Un alt fenomen interesant se petrece cu gos¬ 
podina substimulată. înconjurată de toate apara¬ 
tele moderne ce-i uşurează munca, ea trebuie să 
inventeze mecanisme de risipă a muncii, pentru 
a-şi ocupa timpul. Acest lucru nu este aşa de 
superficial precum pare. Cel puţin, ea poate să-şi 
aleagă activităţile: acest aspect reprezintă avanta¬ 
jul vieţii în supertrib. în contextul vieţii tribale, 
primitive, nu aveai de ales. Supravieţuirea cerea 
anumite lucruri. Trebuia să faci asta şi asta şi 
asta sau să mori. Acum poţi să faci asta sau cea¬ 
laltă sau altceva - orice vrei, atâta timp cât ai ceva 
de făcut, altfel vei încălca regulile de bază ale 
luptei pentru stimuli. Este şi cazul gospodinei: 
având toate aparatele automate care spală şi fac 
totul singure, trebuie să-şi facă de lucru cu alt¬ 
ceva. Posibilităţile sunt nesfârşite, iar jocul poate 
fi dintre cele mai captivante. Insă la fel de bine 
poate să o ia pe căi greşite. Uneori i se poate părea 
dintr-odată jucătorului substimulat că activi¬ 
tatea compensatoare pe care o practică necon¬ 
tenit este mai degrabă lipsită de sens. Pentru ce 
să rearanjezi mobila, să colecţionezi timbre sau 
să înscrii câinele la un alt concurs canin? Ce 

dovedesc aceste activităţi? Care este finalitatea? 

/ 

Acesta este unul dintre pericolele luptei pentru 
stimuli. Substitutele activităţilor reale pentru 
supravieţuire rămân nişte substitute, oricum 
le-ai privi. Dezamăgirea poate apărea uşor şi 
atunci trebuie să facem faţă acestei probleme. 

Există mai multe soluţii. Una dintre ele este 
/ 

mai drastică. Este o varietate a luptei pentru sti¬ 
muli numită căutarea luptei pentru supravie¬ 
ţuire. Adolescentul decepţionat, în loc să arunce 
o minge pe terenul de joc, o poate arunca într-o 
fereastră. Gospodina dezamăgită, în loc să mân¬ 
gâie câinele, îl poate mângâia pe lăptar. Aface¬ 
ristul deziluzionat, în loc să demonteze motorul 
maşinii, o poate dezbrăca pe secretară. Compli¬ 
caţiile acestor manevre simt dramatice. Pe neaş¬ 
teptate, individul se găseşte implicat în adevărata 
luptă pentru supravieţuire, în sens social. în 
timpul acestor faze, se manifestă o lipsă carac¬ 
teristică de interes pentru rearanjarea mobilei 
sau colecţionarea de timbre. După ce haosul s-a 
liniştit, vechile activităţi de substituţie devin 
dintr-odată atrăgătoare din nou. 

O variantă mai puţin drastică este căutarea 

luptei pentru supravieţuire prin intermediul 

unui delegat. Una dintre formele pe care le poate 

lua constă în amestecarea în viata emoţională a 

/ / 

altor oameni, cărora să le creezi genul de proble¬ 
me prin care altfel ar fi trebuit să treci tu însuţi. 



Acesta este principiul maliţios al bârfei: este 
extrem de populară, deoarece este mult mai 
sigură decât acţiunea directă. Cel mai rău lucru 
care se poate întâmpla este să-ţi pierzi câţiva 
prieteni. Dacă este practicată cu suficientă înde¬ 
mânare, se poate întâmpla reversul: aceştia pot 
deveni sensibil mai prietenoşi. Dacă intrigile tale 
au reuşit să le distrugă vieţile, ei pot să aibă mai 
multă nevoie decât oricând de prietenia ta. Astfel, 
cu condiţia să nu fii prins, această schimbare 
poate avea două avantaje: emoţia de a fi specta¬ 
tor al dramei lor şi intensificarea ulterioară a 
prieteniei lor. 

Există şi o a doua formă, mai puţin dăună¬ 
toare, de căutare a luptei pentru supravieţuire 275 
prin intermediul unui delegat 8 . Constă în a te 
identifica tu însuţi cu personajele fictive din cărţi, 
filme, piese de teatru sau televiziune ce trăiesc o 
dramă. Această formă este încă şi mai populară 
şi s-a dezvoltat o întreagă industrie pentru a face 
faţă cererii enorme. Nu doar că este inofensivă şi 
sigură, însă are şi calitatea de a fi extrem de ief¬ 
tină. Căutarea reală a luptei pentru supravie¬ 
ţuire poate fi foarte costisitoare, însă această 
variantă îi permite celui ce caută stimuli, pentru 

8 Am putea s-o numim de asemenea „trăire prin pro¬ 
cură" (n. tr.). 

doar câţiva bănuţi, să se desfete în seducţie, viol, 
adulter, foamete, crimă şi jaf, fără ca măcar să 
părăsească confortul fotoliului său. 

2. Dacă stimularea este prea slabă, îţi poţi 
creşte răspunsul comportamental reacţio¬ 
nând exagerat la stimuli normali. 

în cadrul luptei pentru stimuli, acesta este 
principiul exagerării. In loc să creezi o problemă 
pe care apoi să încerci s-o rezolvi, ca în cazul an¬ 
terior, continui să tot răspunzi la un stimul cu 
care deja te-ai obişnuit, cu toate că nu te mai 
afectează ca la început. A devenit un simplu 
mecanism ocupaţional. 

în grădinile zoologice în care publicul are 
voie să hrănească animalele, unele specii plicti¬ 
site, care n-au nimic de făcut, vor mânca încon¬ 
tinuu, până când vor deveni obeze. Ele au mâncat 
deja raţia zilnică şi nu le mai este foame, însă 

ronţăitul fără rost e mai bun decât să nu faci 
/ 

nimic. Prin urmare, se îngraşă din ce în ce mai 
mult sau se îmbolnăvesc (sau ambele). Caprele 
mănâncă tone de cartoane de îngheţată, hârtie, 
aproape orice li se oferă. Struţii consumă până 
şi obiecte ascuţite din metal. Un caz clasic este 
legat de o femelă elefant. Ea a fost observată cu 
atenţie într-o zi obişnuită la zoo, iar în acest 



timp a mâncat (în afară de masa zinică, echili¬ 
brată şi nutritivă) următoarele lucruri oferite de 
public: 1 706 alune, 1 330 de dulciuri, 1 089 bu¬ 
căţi de pâine, 811 biscuiţi, 198 de felii de porto¬ 
cală, 17 mere, 16 bucăţi de hârtie, 7 îngheţate, 
un hamburger, un şiret de pantof şi o mănuşă 
de damă, din piele albă. Sunt cazuri înregistrate 
de urşi de la zoo care au murit sufocaţi de pre¬ 
siunea enormă a mâncării din stomac. Atât de 
mari pot fi sacrificiile făcute în goana după sti¬ 
mulare. 

Unul dintre cele mai ciudate exemple de acest 
fel priveşte un uriaş mascul de gorilă, care în 
mod frecvent mânca, regurgita şi apoi mânca 
din nou, executând propria sa variantă de ban¬ 
chet roman. Acest procedeu a fost dus şi mai de¬ 
parte de către un urs furnicar, care a fost deseori 
observat regurgitându-şi mâncarea de mai mult 
de o sută de ori, după care o mânca din nou, 
scoţând sunete de plescăit şi supt, tipice speciei 
sale. 

Dacă posibilităţile de a se răsfăţa exagerat 
prin comportamentul alimentar sunt limitate şi 
nu există nimic altceva de făcut, un animal se 
poate curăţa excesiv, prelungind această activi¬ 
tate mult timp după ce penajul sau blana lui 
este perfect curăţită şi aranjată. Acest comporta¬ 
ment poate duce, de asemenea, la probleme. 

îmi amintesc de un papagal galben crestat, căruia 
îi mai rămăsese o singură pană lungă şi galbenă 
din creastă, restul corpului fiind la fel de gol ca al 
unei găini la cuptor. Acesta este un caz extrem, 
însă nu este unic. Mamiferele pot să-şi cureţe cu 
dinţii şi să-şi lingă zone dezgolite de păr, până 
când apar răni, creând astfel un cerc vicios al 
rritaţiilor şi al scărpinării. 

Pentru omul implicat în goana după stimuli, 
sunt binecunoscute formele neplăcute pe care le 
poate lua acest principiu. In copilărie avem, de 
exemplu, suptul degetului mare pe perioade 
îndelungate, ca urmare a contactului şi interac¬ 
ţiunii reduse cu mama. Pe măsură ce creştem, 
putem să ajungem la mâncatul ocupaţional, 
ronţăind fără sens ciocolată şi biscuiţi ca să 
treacă timpul, rezultatul fiind că devenim din 
ce în ce mai graşi, ca urşii de la zoo. Sau putem 
să ne curăţăm excesiv, ca şi papagalul, numai că 
la noi acest lucru se manifestă prin roaderea un¬ 
ghiilor, scărpinatul obsesiv sau ruperea cojilor 
de la răni. Băutul ocupaţional poate duce de 
asemenea la îngrăşare, dacă băuturile sunt dulci 
sau la dependenţă şi posibile boli de ficat, dacă 
sunt alcoolice. O altă metodă de a pierde vremea 
este fumatul, care şi el implică riscuri. 

Putem cădea într-o mulţime de capcane dacă ne 
aruncăm cu capul înainte în goana după stimuli. 



Problema acestor metode de irosire a timpului 
este aceea că sunt aşa de limitate, încât nu pot fi 
dezvoltate. Tot ce putem să facem este să le re¬ 
petăm întruna, pentru a le prelungi acţiunea. 
Pentru a fi cu adevărat eficiente, trebuie prac¬ 
ticate pe perioade lungi, ceea ce înseamnă 
probleme. în cursul obişnuit al vieţii, pot fi ino¬ 
fensive, ca metode mărunte de omorât timpul, 
însă, dacă sunt repetate excesiv, pot fi dăună¬ 
toare. 

3. Dacă stimularea este prea slabă, îţi poţi 
creşte răspunsul comportamental inventând 
activităţi noi. 

Acesta este principiul creativităţii. Dacă acti¬ 
vităţile obişnuite sunt prea anoste, animalul in¬ 
teligent de la zoo trebuie să născocească altele 
noi. De exemplu, cimpanzeii captivi reuşesc să 
introducă noutate în viaţa lor explorând noi căi 
de locomoţie, rostogolindu-se întruna, târşâin- 
du-şi picioarele şi executând o gamă largă de 
mişcări de gimnastică. Dacă găsesc o bucăţică 
de sfoară, o strecoară printre gratiile acoperişului 
şi se agaţă de capetele ei cu dinţii sau cu mâinile 
şi apoi se învârt în aer ca acrobaţii de la circ. 

Multe animale de la zoo se folosesc de vizita¬ 
tori pentru a scăpa de plictiseală. Dacă îi ignoră 


279 


8® Zoomenirea 



Desmond Morris 


pe oamenii ce trec pe lângă cuştile lor, riscă să 
fie la rândul lor ignorate, însă dacă-i stimulează 
pe aceştia în vreun fel, atunci vor fi şi ele stimu¬ 
late. Te minunezi ce-i poţi determina pe oameni 
să facă, dacă eşti un animal ingenios de la zoo. 
Dacă eşti un cimpanzeu sau un urangutan şi 
scuipi pe ei, încep să ţipe şi fug speriaţi. Şi ui- 
te-aşa mai trece o zi. Dacă eşti elefant, poţi să-i 
stropeşti cu salivă cu vârful trompei. Dacă eşti o 
morsă, poţi să-i împroşti cu apă cu coada. Dacă 
eşti o coţofană sau un papagal, poţi să-i ademe¬ 
neşti să te mângâie zburlindu-ţi penele de pe cap, 
iar apoi să-i ciupeşti de degete cu ciocul. 

Un leu mascul şi-a perfecţionat manipularea 
28Q publicului într-un mod remarcabil. Metoda lui 
obişnuită de urinare (ca şi a motanilor) era elibe¬ 
rarea unui jet de urină, orizontal, spre un reper 
vertical, marcându-1 astfel cu mirosul lui perso¬ 
nal. Atunci când a făcut acest lucru pe o bară 
verticală din faţa cuştii, a observat că jetul îi stro¬ 
peşte pe vizitatori şi creează o reacţie intere¬ 
santă. Aceştia săreau înapoi, ţipând. Pe măsură 
ce timpul a trecut, nu numai că şi-a îmbunătăţit 
ţinta, însă a mai adăugat o şmecherie. După pri¬ 
mul jet, când primul rând al audienţei se retră¬ 
sese deja, al doilea rând îi lua repede locul pentru 
a vedea mai bine. în loc să-şi consume încărcă¬ 
tura dintr-un singur jet, leul păstra ceva şi 



pentru a doua tură, reuşind astfel să-i sperie şi 
pe cei din noul rând. 

Cerşirea de hrană (ca acţiune diferită de şter- 
pelirea mâncării) este o măsură care sare mai 
puţin în ochi, însă este la fel de recompensantă 
şi este practicată de o mare varietate de specii. 
Tot ce trebuie să faci este să inventezi un stil sau 
o postură personală, care să le placă trecătorilor 
şi să-i facă să creadă că ti-e foame. Maimuţele 
au aflat că o palmă întinsă este suficientă, însă 
urşii s-au dovedit mai inventivi. Fiecare îşi are 
propria specializare: unul va sta pe picioarele 
posterioare şi va flutura o labă anterioară; altul 
va sta în fund într-o postură chircită, îmbrăţişân- 
du-şi picioarele posterioare; altul va sta în pi¬ 
cioare şi-şi va agăţa o labă anterioară de falca 
gurii deschise; altul va sta în picioare şi-şi va 
clătina capul dintr-o parte în alta sau de sus în 
jos. Dacă eşti un urs inteligent de la zoo, este 
uimitor cât de uşor poţi să-i dresezi pe vizitatori 

să reacţioneze la aceste manifestări. Problema 
/ 

este că, dacă vrei să-ţi menţii publicul interesat, 
trebuie să-l răsplăteşti din când în când şi să mă¬ 
nânci unele dintre obiectele pe care ţi le aruncă. 
Dacă dai greş, în curând vizitatorii pleacă şi 
stimularea oferită de interacţiunea socială pe care 
ai inventat-o este pierdută. Urmarea acestui lucru 

am văzut-o deja: trebuie să te întorci la „princi¬ 
piul exagerării", care este mai puţin satisfăcător 
şi te poate îngrăşa sau îmbolnăvi. 

Caracteristica esenţială a acestor abilităţi gim¬ 
nastice şi cerşetoreşti este aceea că mecanismele 
de bază implicate nu se găsesc în natură. Acestea 
sunt invenţii limitate la condiţiile speciale ale cap¬ 
tivităţii. 

/ 

în grădina zoologică umană, acest principiu 
al creativităţii este dus la extreme impresionante. 
Am arătat deja cum poate să apară dezamăgirea 
atunci când activităţile de substituire a luptei 
pentru supravieţuire încep să pară fără sens, de 
multe ori pentru că activităţile alese sunt oare¬ 
cum limitate în a-şi atinge scopul. Pentru a evita 
aceste limitări, omul a căutat forme din ce în ce 
mai complexe de exprimare, care-1 absorb atât de 
mult, încât îl pot ridica la nişte niveluri ale expe¬ 
rienţelor ce-i oferă satisfacţii nesfârşite. Astfel, 
ieşim din domeniul fleacurilor ocupaţionale şi 
intrăm în lumea captivantă a artelor frumoase, 
a filozofiei şi a ştiinţei. Acestea au marele merit 
că nu sunt doar o metodă eficientă de combatere 
a substimulării, ci, în acelaşi timp, exploatează la 
maximum cea mai spectaculoasă proprietate 
fizică a omului - creierul său uriaş. 

Din cauza importanţei imense pe care au do- 
bândit-o aceste activităţi în cadrul civilizaţiilor 



noastre, avem tendinţa să uităm că, într-un fel, 
ele nu sunt altceva decât mecanisme ale goanei 
după stimuli. Ca şi jocul de-a v-aţi ascunselea 
sau şahul, îi ajută să-şi petreacă timpul dintre 
leagăn şi mormânt pe aceia care sunt destul de 
norocoşi să nu fie prinşi total în lupta brută 
pentru existenţă. Spun norocoşi deoarece, după 
cum am menţionat mai devreme, marele avantaj 
al condiţiei supertribale este acela că suntem 
relativ liberi să ne alegem activităţile, iar atunci 
când mintea umană creează astfel de ţeluri minu¬ 
nate, trebuie să ne considerăm fericiţi că suntem 
în goana după stimuli şi nu prizonierii luptei 
pentru supravieţuire propriu-zisă. Acesta este 
omul inventator, exploatându-şi potenţialul la 
maximum. Atunci când facem cercetare ştiinţi¬ 
fică, ascultăm o simfonie, citim poezii, privim 
balet sau admirăm tablouri, nu putem decât să 
ne minunăm de cât de departe a ajuns omenirea 
în goana după stimuli şi de incredibila sensibi¬ 
litate cu care a făcut acest lucru. 

4. Dacă stimularea este prea slabă, îţi poţi 
creşte răspunsul comportamental prirt răs¬ 
punsuri normale la stimuli subnormali. 

Acesta este principiul revărsării. Dacă nevoia 
internă de a efectua o activitate creşte prea mult, 
atunci se poate „revărsa" în absenţa obiectelor 

externe care o provoacă în mod normal. Obiecte 
care în condiţii naturale nu provoacă nici o 
reacţie, primesc un tratament complet în 
mediul anost al grădinii zoologice. La maimuţe, 
acest lucru poate lua forma coprofagiei: dacă nu 
au mâncare la îndemână, sunt bune şi fecalele. 
Dacă nu există un teritoriu pe care să patruleze, 
e suficient şi pasul pe loc în cuşcă. Animalul se 
tot plimbă înainte şi înapoi, ritmic, până face 
cărare prin cuşcă. Cum am mai spus, este mai 
bine decât nimic. 

în absenţa unui partener potrivit, un animal 
de la zoo poate încerca să se împerecheze cu orice 
găseşte în preajmă. De exemplu, o hienă singură 
284 a reuşit să se împerecheze cu vasul circular în 
care primea mâncare, ridicându-1 pe o parte şi 
mişcându-se înainte şi înapoi, în aşa fel încât îi 
presa ritmic penisul. Un raton mascul care trăia 
singur îşi folosea culcuşul ca parteneră sexuală. 
Putea fi observat cum strânge un snop de paie pe 
care apoi îl lua în braţe, executând mişcări pel- 
viene. Uneori, atunci când un animal este închis 
împreună cu un altul din altă specie, acesta poate 
deveni un substitut sexual. Un porc spinos cu 
coada perie, mascul ce trăia împreună cu un porc 
spinos cu coada prehensilă, încerca în mod repe¬ 
tat să se împerecheze cu acesta. Cele două specii 



nu sunt înrudite îndeaproape şi aranjamentul 
spinilor este foarte diferit, rezultatul fiind extrem 
de dureros pentru masculul frustrat. Intr-o altă 
cuşcă, o maimuţă-veveriţă era plasată împreună 
cu un rozător ce seamănă cu un cangur, numit 
iepure săritor sau springhaas, cam de zece ori 
mai mare decât maimuţa. Neînfricată, maimuţa 
miniaturală obişnuia să se urce pe spinarea 
rozătorului în timp ce acesta dormea şi încerca 
să copuleze cu el. Acest gest disperat de frustrare 
a apărut în presa locală într-o formă absolut neîn¬ 
ţeleasă, fiind interpretat ca şi cum maimuţa prac¬ 
tica un joc încântător „călărind animalul mai 
mare ca un mic jocheu îmblănit". 

Aceste exemple sexuale ne amintesc de feti¬ 
şism, însă nu trebuie să le confundăm. în cazul 
activităţilor legate de principiul „revărsării", 
imediat ce stimulul natural este introdus în me¬ 
diu, animalul revine la normalitate. în cazurile 
pe care le-am menţionat, masculii implicaţi şi-au 
îndreptat brusc atenţia către femelele din pro¬ 
pria specie atunci când au fost disponibile. Aceştia 
n-au rămas „obsedaţi" de substitutele lor de fe¬ 
mele, aşa cum se întâmplă cu adevăraţii fetişişti, 
despre care am vorbit în capitolul anterior. 

Un caz neobişnuit de o astfel de activitate, 
de data aceasta reciprocă, a apărut atunci când 
au fost găzduite împreună o femelă de leneş 

şi o mică maimuţă de noapte sud-americană, 
numită „douroucouli". în natură, maimuţa îşi 
face o vizuină confortabilă într-o scorbură de 
copac, în care doarme pe timpul zilei. Femela de 
leneş, dacă ar fi născut în sălbăticie, şi-ar fi cărat 
puiul agăţat de ea pentru o perioadă considera¬ 
bilă. In grădina zoologică, maimuţei îi lipsea un 
culcuş cald şi confortabil, iar femela de leneş 
ducea lipsa unui pui. Problema a fost abil rezol¬ 
vată pentru amândouă prin gestul maimuţei de 
a dormi agăţată strâns de corpul leneşului. 

Acest al patrulea principiu al goanei după 

stimuli nu acţionează atât de mult în ideea că 
/ 

orice adăpost e bun în caz de furtună, cât în aceea 
că orice adăpost e bun atunci când nu e furtună 
şi, în ciuda vijeliilor care lovesc grădina zoologică 
umană, locuitorii acesteia se găsesc adeseori în 
acest gen de situaţie. Tiparele emoţionale ale 
oamenilor din supertrib sunt blocate în mod 
constant dintr-un motiv sau altul. în mijlocul 
bogăţiei materiale se manifestă o mare sărăcie 
comportamentală. Atunci, ca şi animalele de la 
zoo, simt obligaţi să răspundă la stimuli subnor- 
mali, indiferent cât de slabi. 

în sfera sexuală, omul este mai bine echipat 
decât orice alt animal pentru a-şi rezolva pro¬ 
blema lipsei unui partener prin masturbare. 



care este cea mai comună soluţie la care recurge. 

In ciuda acestui lucru, din când în când apare şi 
zoofilia, acţiunea de copulare dintre un om şi un 
individ din altă specie. Este ceva rar, însă nu atât 
de rar pe cât îşi imaginează majoritatea. Un stu¬ 
diu american recent a arătat că, în Statele Unite, 

17% dintre băieţii crescuţi la ferme au experimen¬ 
tat cel puţin o dată în viaţă un orgasm în urma 
„contactului cu un animal". Sunt însă mult mai 
mulţi oameni care practică forme mai uşoare de 
interacţiune sexuală cu animalele de fermă, în 
unele districte ajungându-se la procentul de 65%. 

Animalele preferate sunt de obicei viţeii, măgarii 

' in 

şi oile, iar câteodată unele păsări mari, cum sunt 287 
gâştele, raţele şi găinile. 

Practicile zoofile sunt mult mai rare în rândul 
femeilor. Din aproape şase mii de femei ameri¬ 
cane, doar douăzeci şi cinci au resimţit un or¬ 
gasm ca urmare a stimulării de către un animal, 
de obicei un câine. 

Pentru cei mai mulţi oameni, asemenea acti¬ 
vităţi sunt bizare şi revoltătoare. însă simplul 
fapt că ele există arată cât de departe pot ajunge 
unii oameni în căutare de stimuli pentru a evita 
inactivitatea. Asemănarea cu situaţiile din gră¬ 
dinile zoologice este evidentă. 

în această categorie intră şi alte forme de 
comportament sexual, cum este homosexuali¬ 
tatea „mai bună decât nimic". în absenţa stimu¬ 
lului normal, un obiect ce stimulează subnormal 
devine potrivit. Decât să nu mestece nimic, oa¬ 
menii înfometaţi vor mesteca lemn şi alte lucruri 
fără nici o calitate nutritivă. Indivizii agresivi 
care n-au un oponent lovesc violent diverse obi¬ 
ecte inerte sau se automutilează. 

5. Dacă stimularea este prea slabă, îţi poţi 
creşte răspunsul comportamental intensi¬ 
ficând artificial anumiţi stimuli. 

Acest principiu priveşte crearea de „stimuli 
supernormali". Merge pe premisa simplă că, 
dacă stimulii normali produc răspunsuri nor¬ 
male, atunci stimulii supernormali ar trebui să 
producă răspunsuri supemormale. Această idee 
a fost intens exploatată în grădina zoologică uma¬ 
nă, însă este rară în cea animală. Cercetătorii com¬ 
portamentului animal au inventat o serie de 
stimuli supernormali pentru animale experi¬ 
mentale, însă incidenţa fenomenului este acei- 
dentală şi limitată la doar câteva exemple, dintre 
care voi descrie unul în detaliu. 

Exemplul provine din propriile mele cercetări. 
Pentru o vreme, am tinut o colecţie mixtă de 



păsări într-un aviariu mare, pe acoperişul unui 
centru ştiinţific. La un moment dat, au început 
să fie tulburate de vizitele nocturne ale unei buf¬ 
niţe, care încerca să le atace printre gratii. Pentru 
a investiga problema, am stat de pază timp de 
mai multe seri. Bufnita n-a venit niciodată cât 
timp eram acolo, de fapt a dispărut complet şi, 
cu toate că nu s-a mai întâmplat nimic în 
această privinţă, am observat un comportament 
extrem de ciudat în interiorul aviariului. 

Printre păsări, se aflau câţiva porumbei şi 
câteva cinteze micuţe, numite vrăbii de Java sau 
orezari. Aceste cinteze dormeau de obicei lao¬ 
laltă, îngrămădite una într-alta pe o ramură. Spre 
surpriza mea, cintezele din aviariu se ignorau 
reciproc, preferând în schimb porumbeii ca 
tovarăşi de somn. Fiecare porumbel avea o mică 
cinteză care se înghesuia în corpul lui dolofan. 
Păsărelele se cuibăreau mulţumite pentru a pe¬ 
trece noaptea, iar porumbeii, deşi au fost luaţi 
prin surprindere la început de către neobişnuiţii 
parteneri de somn, erau prea adormiţi pentru a 
mai reacţiona în vreun fel şi, în cele din urmă, 
s-au culcat şi ei. 

Nu aveam nici o explicaţie pentru acest com¬ 
portament deosebit. Cele două specii nu fuseseră 
crescute împreună, deci nu se putea pune pro¬ 
blema întipăririi eronate. Cintezele nici măcar nu 

crescuseră în captivitate. După toate regulile, ele 
ar fi trebuit să doarmă împreună cu alţi membri 
din specia lor. Mai era încă o problemă. De ce, 
dintre toate speciile prezente în aviariu, au ales 
porumbeii? 

Revenind şi în alte seri pentru a supraveghea 
felul în care se culcă, am observat un comporta¬ 
ment şi mai curios. înainte de a adormi, micile 
cinteze le curăţau penele porumbeilor cu ciocul, 
un alt comportament pe care în mod obişnuit ar 
fi trebuit să-l direcţioneze spre propria lor specie, 
încă şi mai ciudat, acestea au început să se joace 
capra pe spinările uriaşilor lor tovarăşi. O cinteză 
sărea pe spatele porumbelului ei, apoi sărea jos 
pe partea cealaltă; după aceea se urca din nou 
pe el şi tot aşa. Cea mai mare ciudăţenie a fost 
când am văzut una dintre păsărele strecurân- 
du-se pe sub corpul porumbelului ei şi îndesân- 
du-se între picioarele lui. Porumbelul somnoros 
se ridica pe picioare şi se uita în jos la forma ce 
se agita sub pieptul lui rotofei. Stătea în această 
poziţie, cu ciocul roz al cintezei ieşind printre 
penele din partea inferioară a pieptului. 

Trebuia cumva să găsesc o explicaţie pentru 

această relaţie extraordinară. Nu era nimic în 
/ 

neregulă cu porumbeii, afară poate de toleranţa 
lor remarcabilă. Cintezele erau acelea care aveau 



nevoie de un studiu mai aprofundat. Am obser¬ 
vat că aveau un semnal special când venea ora 
de culcare, ce le indica altor membri din specia 
lor când erau gata să se culce. Atunci când erau 
active, păstrau distanţa dintre ele, însă când ve¬ 
nea vremea să se adune împreună pentru noap¬ 
te, o cinteză, probabil cea mai somnoroasă, îşi 
înfoia penele şi se aşeza ca pe cuib. Astfel, le 
semnaliza celorlalte cinteze din grupul ei că pot 
să i se alăture fără a fi izgonite. Următoarea cin¬ 
teză venea şi se cuibărea lângă prima, umflân- 
du-şi de asemenea penele; apoi a treia, a patra 
şi aşa mai departe, până când se forma un rând 
de păsărele înghesuite una în alta. Ultimii veniţi 
ţopăiau adesea pe spatele rândului, strecurân- 
du-se către mijloc, în căutarea unei poziţii mai 
călduroase şi mai favorabile. Acestea erau toate 
indiciile de care aveam nevoie. 

Acţiunea combinată de a se umfla în pene şi 
de a se aşeza le făcea pe cinteze să pară mai 
mari şi mai sferice decât atunci când erau active. 
Acesta era semnalul-cheie, care spunea „vino şi 
cuibăreşte-te lângă mine". Un porumbel cuibărit 
era încă şi mai mare şi mai sferic şi astfel nu pu¬ 
tea să nu trimită o versiune mult mai puternică 
a aceluiaşi semnal. Mai mult, spre deosebire de 
alte specii din aviariu, porumbeii aveau aceeaşi 

culoare cenuşie ca şi cintezele. Astfel, fiind atât 
de mari, dolofani şi cenuşii, ei le trimiteau cinte¬ 
zelor un semnal supemormal, căruia pur şi simplu 
nu-i puteau rezista. Fiind programate genetic la 
această combinaţie de mărime, formă şi culoare, 
le răspundeau automat porumbeilor ca unor su- 
perstimuli pentru culcare, preferându-i pe aceştia 
membrilor propriei specii. Problema era că 
porumbeii nu se adună în rânduri. O cinteză 
care se înghesuia într-un porumbel se găsea la 
capătul „rândului", sărea pe spatele acestuia, 
nu reuşea să pătrundă în mijlocul „rândului", 
şi sărea jos în partea cealaltă. Porumbelul era 
atât de mare, încât părea probabil un întreg rând 
de cinteze, aşa că mica pasăre încerca din nou, 
însă tot nu reuşea. Tot insistând, până la urmă 
cinteza a încercat să împingă porumbelul de 
dedesubt şi a găsit în sfârşit o poziţie confortabilă 
în „mijlocul rândului", între picioarele păsării 
mai mari. 

Cum am spus mai devreme, acesta este unul 
dintre puţinele cazuri cunoscute de stimuli 
supemormali, într-un context nonuman, care a 
intervenit fără a fi parte dintr-un experiment 
planificat. Alte exemple, mai bine cunoscute, au 
implicat întotdeauna utilizarea unei imitaţii 
experimentale. De exemplu, scoicarii sunt păsări 



care clocesc ouăle intr-un cuib construit pe pă¬ 
mânt. Dacă unul dintre ouă se rostogoleşte afară 
din cuib, este adus înapoi cu o mişcare specială a 
ciocului. Dacă lângă cuib sunt plasate imitaţii 
de ouă, păsările le vor trage şi pe acestea în inte¬ 
rior. Dacă li se oferă ouă de dimensiuni diferite, 
le vor prefera întotdeauna pe cele mai mari. De 
fapt, vor încerca să tragă în cuib ouă cu mult mai 
mari decât ale lor. Din nou, păsările nu se pot 
abţine să răspundă unui stimul supernormal. 

Puii de pescăruş argintiu, atunci când cer mân¬ 
care de la părinţi, încep să ciugulească o pată de 
un roşu aprins, situată aproape de vârful ciocu¬ 
lui păsării adulte. Părinţii răspund la acest ciu¬ 
gulit regurgitând peşte pentru pui. Semnalul 
vital este pata roşie. S-a descoperit că puii ciu¬ 
gulesc chiar şi modele de carton ale capului pă¬ 
rinţilor. Prin experimente repetate, s-a ajuns la 
concluzia că celelalte detalii ale capului părin¬ 
telui nu erau importante. Puii ciuguleau şi o 
pată roşie izolată. Mai mult, dacă li se oferea un 
băţ pe care erau desenate trei pete roşii, îl ciugu¬ 
leau mai intens decât un model complet şi realist 
al părinţilor lor. Iarăşi, băţul cu cele trei pete era 
un stimul supernormal. 

Mai sunt şi alte exemple, însă acestea sunt 
suficiente. E limpede, natura poate fi îmbună¬ 
tăţită, fapt pe care unii îl găsesc dezagreabil. 

Motivul este însă simplu: fiecare animal este un 
sistem complex de compromisuri. Pretenţiile 
contradictorii ale supravieţuirii trag de el în 
direcţii diferite. De exemplu, dacă un animal 
este colorat prea intens, atrage atenţia prădă¬ 
torilor. Dacă este prea tern, nu poate să atragă 
un partener; şi aşa mai departe. Sistemul de com¬ 
promisuri se poate relaxa doar atunci când pre¬ 
siunile supravieţuirii sunt reduse artificial. De 
pildă, animalele domestice sunt protejate de om 
şi nu mai au nevoie să se teamă de prădători. 
Fără nici un risc, culorile lor monotone pot fi 
înlocuite de un alb curat, pete ţipătoare sau alte 
modele viu colorate. Dacă vor fi însă eliberate 
294 ^ habitatul lor natural, vor cădea repede pradă 

duşmanilor lor naturali. 

Ca şi animalele lui domestice, omul super- 
tribal îşi poate permite să ignore restricţiile de 
supravieţuire ale stimulilor naturali. El poate 
manipula stimulii, îi poate exagera şi deforma 
după bunul plac al inimii. Intensificându-i arti¬ 
ficial - prin crearea de stimuli supemormali -, îşi 
poate amplifica răspunsurile. în lumea lui su- 
pertribală, este ca un scoicar înconjurat de ouă 
uriaşe. 

Oriunde te uiţi vei găsi dovezi ale unui fel de 
stimulare supemormală. N e plac florile colorate. 



aşa că le încrucişăm pentru a obţine unele mai 
mari şi mai ţipătoare. Ne place ritmul locomo- 
ţiei umane, aşa că dezvoltăm gimnastica. Ne 
place gustul mâncării, aşa că o facem mai con¬ 
dimentată şi mai gustoasă. Ne plac anumite mi¬ 
rosuri, aşa că producem parfumuri puternice. 
Ne place să dormim pe o suprafaţă confortabilă, 
deci construim paturi supernormale cu arcuri 
şi saltele. 

Putem să începem prin examinarea felului în 

care arătăm - hainele şi cosmeticele noastre. 

Multe costume masculine au pernuţe la umeri. 

La pubertate, există o diferenţă sensibilă a ratei 

de creştere a umerilor la masculi şi la femele, 

cei ai băieţilor devenind mai laţi decât cei ai 
/ / 

fetelor. Acesta este un semnal natural, biologic 

al masculinităţii adulte. Ridicarea artificială a 
/ 

umerilor adaugă o calitate supernormală acestei 
masculinităţi şi nu e de mirare că tendinţa cea 
mai exagerată apare la cea mai masculină dintre 
sfere, armata, unde sunt adăugaţi epoleţi tari, 
pentru a mări şi mai mult efectul. De asemenea, 
o altă trăsătură a maturităţii, mai ales la bărbaţi, 
este creşterea în înălţime, astfel că multe costu¬ 
me agresive sunt încoronate de tot felul de 
pălării înalte, care dau impresia unei staturi 

supernormale. Dacă n-ar fi prea incomode, am 
purta fără îndoială şi catalige. 

Dacă masculii vor să pară supernormal de 
tineri, pot purta peruci care să le acopere cape¬ 
tele chele, dinţi falşi cu care să-şi umple gurile 
ştirbe şi corsete care să le strângă burţile flasce. 
Se cunosc cazuri de directori tineri, care, din do¬ 
rinţa de a părea supernormal de bătrâni, şi-au 
încărunţit artificial părul. 

Femela adolescentă din specia noastră suferă 
o mărire a sânilor şi o lăţire a şoldurilor ce indică 
maturizarea ei sexuală. Ea îşi poate intensifica 
semnalele sexuale prin exagerarea acestor trăsă¬ 
turi. îşi poate ridica, ascuţi sau mări sânii în di- 
296 verse feluri. Prin subţierea taliei, poate să scoată 
în evidenţă lăţimea şoldurilor. De asemenea, îşi 
poate pune adaosuri pentru fese şi şolduri, o 
modă ce s-a dezvoltat supernormal în epoca 
turnurilor şi a crinolinelor. 

O altă modificare ce însoţeşte maturizarea 
sexuală a femeii este lungirea picioarelor în 
raport cu restul corpului. Astfel, picioarele lungi 
devin echivalentul sexualităţii, iar picioarele 
excepţional de lungi devin foarte atrăgătoare. 
Fiind elemente naturale, nu pot deveni stimuli 
supemormali prin ele însele (cu toate că tocurile 
înalte ajută puţin), însă lungirea lor artificială 



apare în unele desene şi picturi erotice ale feme¬ 
ilor. Măsurarea proporţiilor din aceste desene a 
arătat că, în general, fetele sunt reprezentate ca 
având picioare nefiresc de lungi, uneori o dată 
şi jumătate mai lungi decât acelea ale modelelor 
originale. Moda recentă a fustelor foarte scurte 
are o încărcătură sexuală, nu atât pentru că ex¬ 
pune masiv corpul, ci şi pentru că dă impresia 
unor picioare mai lungi, spre deosebire de fus¬ 
tele mai lungi de dinainte. 

O gamă fastuoasă de stimuli supernormali 
poate fi găsită în lumea produselor cosmetice 
feminine. O piele curată, imaculată este un factor 
de atracţie sexuală universal. Fineţea ei poate fi 
exagerată prin pudre şi creme. în vremurile când 
era important ca o femeie să arate că ea nu tre¬ 
buie să trudească în bătaia soarelui, cosmeticele 
au ajutat-o oferindu-i o albeaţă super normală a 
pielii expuse vederii. Atunci când s-au schimbat 
condiţiile şi era important pentru ea să arate 
că-şi poate permite luxul de a sta la soare, au 
apărut produsele ce închideau culoarea pielii. 

A. + 

încă o dată, produsele cosmetice i-au fost alături 
pentru a-i oferi un bronz supernormal. în alte 
perioade era la modă să arate cât este de sănă¬ 
toasă şi astfel se îmbujora supernormal cu far¬ 
duri. O altă caracteristică a pielii feminine este 

aceea că are mai puţin păr decât cea a bărbatu¬ 
lui adult. Şi în acest caz poate fi obţinut un efect 
supernormal prin diverse forme de epilare, pă¬ 
rul fiind ras sau smuls dureros de pe picioare şi 
de pe faţă. Sprâncenele masculilor tind să fie 
mai stufoase decât ale femelelor, aşa că femini¬ 
tatea supernormală poate fi atinsă şi în acest caz 
prin smulgerea lor. Dacă adăugăm la toate aces¬ 
tea machiajul supernormal al ochilor, rujarea 
buzelor, oja de pe unghii, parfumul şi uneori 
chiar rujul aplicat pe mameloane, ne dăm sea¬ 
ma clar cât de mult exploatăm, de fapt, princi¬ 
piul supernormalităţii în goana după stimuli. 

Am văzut deja într-un capitol anterior la ce 
forme simbolice supernormale a ajuns penisul 
uman. în vestimentaţia obişnuită nu este aşa de 
evident, cu excepţia, poate, a unui scurt moment 
de glorie în epoca suspensorului medieval. 
Astăzi n-a mai rămas decât ciucurele pubian 
supernormal al traistei scoţiene. 

Lumea bizară a afrodiziacelor este dedicată 
în întregime stimulilor sexuali supernormali. 
Timp de multe secole, în multe culturi, bărbaţii 
care îmbătrâneau au încercat să-şi stimuleze 
răspunsurile sexuale în declin prin diverse me¬ 
tode artificiale. Un dicţionar de afrodiziace enu- 

r 

meră peste nouă sute de reţete, printre care unele 



poţiuni încântătoare cum sunt angelica, cocoaşa 
de cămilă, excrementele de crocodil, sperma de 
cerb, limba de gâscă, supa de iepure de câmp, 
grăsimea de leu, gâtul de melc şi organele geni¬ 
tale de lebădă. Fără îndoială, unele dintre aceste 
produse aveau efect, nu datorită proprietăţilor 
lor chimice, ci a preţului exagerat. în lumea ori¬ 
entală, pulberea de corn de rinocer era atât de 
preţuită ca stimul sexual supernormal, încât 
unele specii de rinocer aproape au dispărut. Nu 
toate afrodiziacele erau administrate pe cale 
orală. Unele erau frecate pe unele zone, altele 
fumate, trase pe nas sau purtate aproape de corp. 
Se pare că orice, de la băi aromatice la prafuri 
de prizat, a venit în sprijinul căutării frenetice a 
unei stimulări mai puternice şi mai violente. 

Farmacia modernă este mai puţin orientată 
către sex, însă este plină de diverşi stimuli su- 
pemormali. Există somnifere, pentru a induce 
somnul supernormal, pilule energizante, ce oferă 
o vioiciune supernormală, laxative, ce produc 
defecaţie supernormală, produse de toaletă, 
ce oferă o curăţire corporală supernormală şi 
pastă de dinţi, pentru un zâmbet supernormal. 
Mulţumită ingeniozităţii omului, cu greu mai 
găsim vreo activitate naturală care să nu poată fi 
stimulată artificial. 

Lumea publicităţii este o masă clocotindă de 
stimuli supernormali, fiecare încercând să-l de¬ 
păşească pe altul. Linele firme concurente vând 
produse aproape identice, aşadar, căutarea de 
stimuli supernormali a devenit o mare afacere. 
Fiecare produs trebuie să fie prezentat într-o 
formă mai stimulantă decât al rivalilor. Pentru 

acest lucru este nevoie de o atentie continuă 

/ 

pentru detalii ce ţin de formă, textură, model şi 
culoare. 

O trăsătură esenţială a unui stimul supemor- 
mal este aceea că nu are nevoie să exagereze toate 
elementele stimulului natural originar. Scoicarul 
răspundea la ouăle false pentru că erau su- 
300 pemormale într-un singur sens - al mărimii. Ca 
formă, culoare şi textură, erau la fel ca un ou 
normal. Experimentul cu puii de pescăruş a 
mers însă mai departe. în acest caz, petele roşii 
au fost exagerate şi, în plus, celelalte caracte¬ 
ristici neimportante ale figurii parentale au fost 
eliminate. Aşadar, a avut loc un dublu proces: 
exagerarea stimulilor esenţiali şi eliminarea celor 
care nu erau vitali. în cadrul experimentului, 
acest lucru a fost făcut doar pentru a demonstra 
că petele roşii erau suficiente pentru a declanşa 
reacţia. Totuşi, concentrarea pe petele roşii a fost 
probabil ajutată de eliminarea caracteristicilor 



irelevante. Acest proces dual a fost utilizat pen¬ 
tru mulţi stimuli umani supernormali, având 
un efect remarcabil. Acest lucru poate fi expri¬ 
mat ca un principiu adiţional al goanei după 
stimuli după cum urmează. 

Atunci când anumiţi stimuli sunt exageraţi 
artificial până devin stimuli supernormali, efec¬ 
tul poate fi sporit şi mai mult prin reducerea 
altor stimuli (irelevanţi sau omişi intenţionat). 
Creând simultan stimuli subnormali în acest fel, 
stimulii supernormali vor părea mai puternici. 
Acesta este principiul extremismului stimulilor. 

Atunci când vrem să ne bucurăm de lectură, 
piese de teatru, filme sau muzică, ne supunem 
automat acestei proceduri. Este însăşi esenţa a 
ceea ce numim dramatizare. Activităţile zilnice, 
executate aşa cum se petrec în viaţa reală, nu au 
destul suspans. Ele au nevoie să fie exagerate. 
Principiul extremismului stimulilor acţionează 
pentru a ne asigura că detaliile irelevante sunt 
eliminate, iar cele importante sunt intensifi¬ 
cate şi făcute mai extravagante. Chiar şi în cele 
mai realiste şcoli de teatru sau în literatura de 
non-ficţiune şi în filmele documentare, acest pro¬ 
ces negativ tot funcţionează. Detaliile irelevante 
sunt eliminate, producând astfel o exagerare in¬ 
directă. în spectacolele mai stilizate, cum sunt 

opera sau melodrama, formele directe de exa¬ 
gerare sunt mult mai importante şi este uimitor 
cât de îndepărtate de realitate pot fi vocile, cos¬ 
tumele, gesturile, acţiunile şi intrigile şi, cu toate 
acestea, cât de puternic rămâne impactul asupra 
creierului uman. Dacă acest lucru pare ciudat, 
atunci să ne amintim cazul păsărilor experi¬ 
mentale. Puii de pescăruş erau pregătiţi să răs¬ 
pundă unui înlocuitor al părinţilor lor, cum este 
un băţ cu trei pete roşii, ceva foarte îndepărtat 
de imaginea unui pescăruş adult. Reacţiile noas¬ 
tre la ritualurile înalt stilizate ale operei nu sunt 
mai neobişnuite. 

Jucăriile, marionetele şi păpuşile copiilor 
ilustrează foarte clar acelaşi principiu. De exem¬ 
plu, o păpuşă din cârpe are anumite trăsături 
esenţiale scoase în evidentă, iar altele omise. 
Ochii devin nişte pete negre mari, în timp ce sprân¬ 
cenele dispar. Gura este reprezentată printr-un 
zâmbet larg, iar nasul este redus la două puncte 
mici. Intraţi într-un magazin de jucării şi veţi 
pătrunde într-o lume a contrastelor dintre sti- 
mulii supemormali şi cei subnormali. Doar jucă¬ 
riile pentru copiii mai mari devin mai puţin 
contrastante şi mai realiste. 

Acelaşi lucru este valabil pentru desenele co¬ 
piilor. în reprezentările corpului uman, trăsătu¬ 
rile importante pentru ei sunt mărite; cele care 



nu sunt importante sunt reduse sau omise. De 
obicei, elementele care beneficiază de interesul 
lor sunt capul, ochii şi gura, care devin dispro¬ 
porţionat de mari. Acestea sunt părţile corpului 
omenesc care au cea mai mare însemnătate pen¬ 
tru un copil mic, deoarece ele reprezintă aria de 
expresie şi comunicare vizuale. Urechile externe 
ale speciei noastre sunt inexpresive şi neimpor¬ 
tante, fiind astfel ignorate adeseori. 

Extremismul vizual de acest fel predomină 
de asemenea în arta comunităţilor „primitive". 
Dimensiunile capului, ochilor şi gurii sunt de 
obicei supernormale în raport cu dimensiunile 
corpului, iar alte trăsături sunt reduse, ca şi în 
desenele copiilor. Stimulii selectaţi pentru a fi 
măriţi diferă însă, de la caz la caz. Dacă un perso¬ 
naj este ilustrat alergând, atunci picioarele vor 
fi super normal de mari. Dacă un personaj stă 
pur şi simplu şi nu face nimic cu mâinile sau 
picioarele, acestea pot deveni nişte simple cioturi 
sau pot dispărea de tot. în cazul figurinelor pre¬ 
istorice ce reprezintă fertilitatea, trăsăturile 
reproducătoare pot fi exagerate până la exclu¬ 
derea celorlalte. O astfel de reprezentare poate 
etala un pântec însărcinat uriaş, fese enorme, 
şolduri late şi sâni voluminoşi, însă nu are mâini, 
picioare, gât şi cap. 

Manipulările grafice ale subiectelor de acest 
fel au fost etichetate adesea drept deformări 
hidoase, ca şi cum frumuseţea corpului uman 
ar fi fost supusă cumva unor stricăciuni şi insulte 
maliţioase. Ironia este că, dacă aceşti critici s-ar 
uita la propriile lor înfrumuseţări corporale, ar 
vedea că aspectul lor nu este exact „aşa cum a 
vrut natura". Ca şi copiii şi artiştii primitivi, 
sunt şi ei încărcaţi de elemente „deformatoare", 
atât supemormale cât şi subnormale. 

Fascinaţia pentru extremismul stimulilor în 
arte stă în felul în care aceste exagerări diferă de 
la caz la caz şi de la un loc la altul şi în modul în 
care aceste schimbări duc la apariţia de noi for- 
304 m e ale armoniei şi echilibrului. în lumea mo¬ 
dernă, desenele animate au devenit un furnizor 
major al acestui tip de exagerări vizuale, iar o 
formă specializată o găsim în arta caricaturii. 
Caricaturistul expert alege trăsăturile exagerate 
natural ale victimei sale şi supernormalizează 
cu abilitate aceste exagerări deja existente. în 
acelaşi timp, le reduce pe cele care nu sunt prea 
evidente. De exemplu, amplificarea nasului poate 
fi atât de extremă încât acesta să ajungă de două 
sau de trei ori mai mare, fără ca figura să devină 
de nerecunoscut. De fapt, o face şi mai uşor de 
recunoscut. Ideea este că noi identificăm figurile 



individuale comparându-le în mintea noastră 
cu un model „tipic", idealizat de figură umană. 
Dacă un anumit chip are unele trăsături mai 
accentuate sau mai şterse, mai mari sau mai 
mici, mai lungi sau mai scurte, mai crispate sau 
mai senine decât faţa „tipică" din mintea noas¬ 
tră, atunci acestea sunt caracteristicile pe care 
ni le vom aminti. Ca să deseneze o caricatură 
bună, artistul trebuie să intuiască trăsăturile pe 
care noi le-am selectat în acest fel, iar apoi tre¬ 
buie să le supemormalizeze pe cele puternice şi 
să le subnormalizeze pe cele slabe. Fundamen¬ 
tal, procesul este acelaşi cu cel utilizat de copii 
şi de populaţiile primitive, cu excepţia faptului 
că artistul caricaturist este interesat în primul 
rând de diferentele individuale. 

Vreme îndelungată, artele vizuale au fost 

influenţate de acest extremism al stimulilor. 
/ 

Modificările supranormale şi subnormale sunt 
abundente în aproape toate formele timpurii de 
artă. însă, pe măsură ce secolele au trecut, arta 
europeană a început să fie din ce în ce mai domi¬ 
nată de realism. Pictorul şi sculptorul au fost 
împovăraţi cu sarcina de a înregistra realitatea cât 
mai fidel cu putinţă. Abia în secolul al XlX-lea, 
când ştiinţa a preluat această grea sarcină (odată 
cu apariţia fotografiei), artiştii au putut să revină 

la o manipulare mai liberă a temelor lor. La în¬ 
ceput au reacţionat mai lent şi, cu toate că lanţu¬ 
rile erau sfărâmate în acea vreme, s-au scuturat 
complet de ele abia în secolul XX. De-a lungul 
primelor şase decade ale acestui veac, revolu¬ 
ţiile artistice s-au succedat în mai multe valuri, 
pe măsură ce extremismul stimulilor s-a reafir¬ 
mat din ce în ce mai puternic. Regula a devenit 
aceeaşi: amplificarea unor elemente şi elimina¬ 
rea altora. 

Atunci când reprezentările chipului uman 
au început să fie manipulate în acest fel de către 
artiştii moderni, au apărut proteste. Tablourile 
au fost batjocorite ca fiind sminteli decadente, ca 
şi cum ar fi reflectat vreo nouă boală a proaspă¬ 
tului secol, şi nu o întoarcere la preocuparea 
fundamentală a artei, implicarea în goana pentru 
stimuli. Exagerările melodramatice ale compor¬ 
tamentului uman în piesele de teatru, în balet 
şi operă, ca şi exagerările extreme ale emoţiilor 
exprimate în muzică şi poezie, au fost primite 
cu bucurie, însă a durat ceva timp până când oa¬ 
menii s-au obişnuit cu extremismul stimulilor 
din artele vizuale. Atunci când au început să 
apară picturi total abstracte, acestea au fost ata¬ 
cate şi considerate fără sens de către oameni care 
în acelaşi timp se desfătau ascultând o muzică la 



fel de abstractă. însă muzica nu fusese niciodată 

fortată să redea numai sunete naturale. 

/ 

Am definit un stimul supernormal ca pe o 
exagerare artificială a unui stimul natural, însă 
conceptul poate fi de asemenea aplicat într-un 
mod special unui stimul inventat. Daţi-mi voie 
să vă prezint două cazuri clare. Buzele rozalii ale 
unei fete frumoase sunt, fără îndoială, un stimul 
biologic perfect natural. Dacă ea şi le exagerează, 
vopsindu-le într-un roz mai aprins, le transformă 
în mod evident într-un stimul super-normal. în 
acest caz, problema e simplă şi până acum ne-am 
concentrat pe acest gen de exemple. Ce spuneţi 
însă de vederea unei maşini noi-nouţe? Aceasta 
poate fi de asemenea foarte stimulantă, însă este 
un stimul absolut artificial, inventat. Nu avem 
nici un model natural, biologic cu care să o pu¬ 
tem compara pentru a vedea dacă este supemor- 
malizată. Cu toate acestea, dacă ne uităm la 
diverse maşini, putem alege cu uşurinţă unele 
care par a fi supernormale. Ele sunt mai mari şi 
mai spectaculoase decât majoritatea celorlalte. 
De fapt, producătorii de maşini sunt la fel de 
preocupaţi să creeze stimuli supernormali ca şi 
producătorii de rujuri. Lucrurile merg mai uşor, 
pentru că nu există nici o limită biologică, natu¬ 
rală pe care să o ia ca reper; esenţial, procesul 
este însă acelaşi. în orice moment al istoriei 

maşinilor putem face o schemă a unei maşini 
tipice, comune, deci „normale" pentru o perioa¬ 
dă anume. De asemenea, putem face o schemă 
a unei maşini remarcabil de luxoase din aceeaşi 
perioadă, acesta fiind un vehicul supernormal. 
Singura diferenţă dintre acest exemplu şi cel cu 
rujul este că „limita normală" a maşinilor se mo¬ 
difică odată cu progresul tehnic, pe când buzele 
rozalii naturale rămân aceleaşi. 

Prin urmare, aplicaţiile principiului super- 
normalităţii sunt larg răspândite şi ne influen¬ 
ţează, într-un fel sau altul, toate preocupările. 
Eliberaţi de problemele supravieţuirii, stoarcem 
şi ultima picătură de stimulare din orice lucru 
308 pe care punem mâna sau ochii. Rezultatul este 
că uneori putem să facem indigestie de la atâta 
stimulare. Neajunsul cu creşterea continuă a sti- 
mulilor este riscul ca intensitatea răspunsurilor 
să ne epuizeze. Putem să ajungem istoviţi. înce¬ 
pem să fim de acord cu Shakespeare atunci 
când comenta: 

Să poleieşti aurul pur, să colorezi un crin, 

Să pui parfum pe-o micşunea... 

E o risipă şi-un exces ridicol. 

în acelaşi timp însă, trebuie să admitem, ca şi 
Wilde, că „Nimic nu are mai mult succes decât 



excesul". Deci ce e de făcut? Răspunsul este acela 
că punem în acţiune un alt principiu auxiliar al 
goanei după stimuli. 

Acesta spune că, deoarece stimulii supernor- 
mali sunt atât de puternici şi răspunsul nostru 
ne poate epuiza, e nevoie ca, din când în când, 
să diversificăm elementele pe care alegem să le 
amplificăm. Cu alte cuvinte, introducem schim¬ 
barea. Atunci când intervine o modificare de 
acest fel, de obicei este dramatică, deoarece se 
răstoarnă o întreagă tendinţă. Cu toate acestea, 
nu împiedică urmarea unei anumite variante a 
goanei după stimuli, ci doar schimbă punctele 
esenţiale. Acest principiu este cel mai bine ilus¬ 
trat în lumea modei. 

In cazul costumelor feminine, în care etalarea 
sexuală este primordială, acest lucru a dat naş¬ 
tere la ceea ce experţii în modă numesc legea mi¬ 
grării zonelor erogene. Propriu-zis, o zonă erogenă 
este o porţiune a corpului bogată în terminaţii 
nervoase sensibile la atingere, a cărei stimulare 
directă duce la excitaţie sexuală. Principalele 
zone sunt organele genitale, sânii, gura, lobii 
urechilor, fesele şi coapsele. Uneori, se -mai 
adaugă la această listă gâtul, axilele şi buricul. 
Moda feminină nu este, bineînţeles, preocupată 
de stimularea tactilă a acestor zone senzitive, ci 
de etalarea (sau ascunderea) lor vizuală. în cazuri 

extreme, toate aceste zone pot fi afişate în acelaşi 
timp sau, în cazul costumelor femeilor arabe, 
ascunse complet. Insă, în majoritatea comunită¬ 
ţilor supertribale, unele sunt arătate, în timp ce 
altele sunt ascunse. Totodată, unele zone pot fi 
evidenţiate, chiar dacă sunt ascunse, în timp ce 
altele sunt complet acoperite. 

Legea migrării zonelor erogene este preocu¬ 
pată de modul în care accentul se schimbă de 
pe o zonă pe alta, odată cu trecerea timpului şi 
cu schimbarea modei. Dacă femeia modernă 
insistă pe o zonă prea mult timp, atracţia se ero¬ 
dează şi este nevoie de un nou şoc supemormal 
pentru a trezi iarăşi interesul. 

In ultima vreme, cele două zone principale, 
sânii şi bazinul, au fost în general ascunse, însă 
în acelaşi timp scoase în evidenţă în diverse ma¬ 
niere. O cale este de a umfla sau de a strâmta hai¬ 
nele în aşa fel încât forma acestor regiuni să fie 
exagerată. O altă metodă este dezgolirea pielii cât 
mai aproape de ele. Atunci când dezgolirea se 
strecoară în zona sânilor, prin intermediul decol- 
teurilor adânci, de obicei evită regiunea pelviană, 
rochiile devenind mai lungi. Dacă aria de inte¬ 
res migrează şi fustele devin mai scurte, de¬ 
colteul se ridică. In situaţiile în care se purta 
abdomenul dezgolit, expunând buricul, celelalte 



zone erau în general acoperite, adesea fiind aco¬ 
perite şi picioarele cu diverse tipuri de pantaloni. 

Marea problemă a creatorilor de modă e aceea 
că stimulii supernormali de care se folosesc 
sunt dependenţi de caracteristici biologice fun¬ 
damentale. Deoarece există doar câteva zone 
vitale, limitele sunt stricte, iar ei simt forţaţi să 
practice o serie periculoasă de cicluri repetitive. 
Pot ieşi din acest impas doar printr-o mare inge¬ 
niozitate. Insă rămâne întotdeauna regiunea ca¬ 
pului, cu care se pot juca. Lobii urechilor pot fi 
scoşi în evidenţă cu ajutorul cerceilor, gâtul prin 
coliere, iar faţa prin intermediul machiajului. 
Legea migrării zonelor erogene se aplică şi în 
acest caz şi este demn de observat faptul că, 
atunci când machiajul ochilor este strident şi 
greu, de obicei buzele devin mai palide şi mai 
puţin conturate. 

Ciclurile modei masculine urmează un traseu 
diferit. Masculul modern a fost interesat să-şi 
arate mai degrabă statutul decât trăsăturile 
sexuale. Statutul înalt înseamnă timp liber, iar 
hainele tipice pentru timpul liber sunt echipa¬ 
mentele sportive. Cercetătorii modei masculine 
au scos la iveală faptul că practic toate hainele 
pe care le poartă astăzi bărbaţii pot fi clasificate 

ca „foste echipamente sportive". Chiar şi celor 
mai formale ţinute li se poate găsi această origine. 

Iată cum funcţionează sistemul. în orice mo¬ 
ment din istoria nostră recentă, a existat un cos¬ 
tum destinat clar sportului care era atunci la 
modă. Faptul că porţi un astfel de costum în¬ 
seamnă că îţi permiţi financiar şi ca timp să te 
bucuri de acel sport. Această etalare a statutului 
poate fi supemormalizată prin purtarea acelui 
costum ca şi cum ar fi haine obişnuite, chiar şi 
atunci când nu practici sportul, amplificând astfel 
etalarea prin extinderea în timp. Costumul spor¬ 
tiv trimite semnalul „îmi permit foarte mult timp 
liber" şi poate spune acest lucru aproape la fel 
de bine despre un bărbat care nu practică acel 
sport pentru că nu şi-l permite. După un timp, 
când costumul a fost acceptat ca ţinută de zi cu 
zi, îşi pierde impactul. Atunci trebuie găsit un 
nou sport ce implică un echipament neobişnuit. 

în secolul al XVIII-lea, domnii englezi din pro¬ 
vincie îşi afişau statutul mergând la vânătoare. 
Au adoptat un mod aparte de a se îmbrăca în 
aceste ocazii, purtând o haină care era despărţită 
în faţă, dând impresia că au nişte cozi de rându¬ 
nică la spate. Au abandonat pălăriile mari şi moi 
şi au început să poarte nişte pălării tari şi înalte, 
un fel de prototip al căştilor de protecţie. Odată ce 



acest costum s-a împământenit ca ţinută a unui 
sport de rang înalt, a început să se răspândească. 
La început, tinerii teribilişti au început să poarte 
o variantă modificată a costumului de vână¬ 
toare, ca haine de zi cu zi. Acest lucru a fost con¬ 
siderat culmea îndrăznelii, dacă nu de-a dreptul 
scandalos. însă, încet-încet, moda a început să 
se răspândească (tinerii teribilişti s-au matu¬ 
rizat) şi, până la mijlocul secolului al XlX-lea, 
costumul cu pălărie înaltă şi coadă de rându¬ 
nică a devenit ţinuta zilnică obişnuită. 

Membrii mai îndrăzneţi ai societăţii, care 
vroiau să-şi etaleze însemnele supemormale de 
oameni cu timp liber, au început să înlocuiască 
însă pălăria înaltă şi cozile cu ceva nou, odată ce 
acestea au ajuns atât de acceptate şi de tradi¬ 
ţionale. Alte sporturi de statut înalt ce puteau fi 
atacate erau tirul, pescuitul şi golful. Gambetele 
au devenit meloane, iar hainele de tir au devenit 
costume în carouri. Pălăriile sportive, mai moi, 
s-au transformat în pălării de fetru. Pe măsură 
ce secolul XX a avansat, costumul a fost accep¬ 
tat tot mai mult ca ţinută formală de zi şi, în 
timp, a devenit mai sobru. „Costumul de dimi¬ 
neaţă", cu pălărie înaltă şi coadă de rândunică, 
a mai făcut un pas către formalitate, fiind acum 
rezervat ocaziilor speciale, cum sunt nunţile. 

Supravieţuieşte de asemenea ca ţinută de seară, 
însă aici costumul l-a prins din urmă şi i-a rete¬ 
zat cozile, transformându-1 în smoching. 

Odată ce costumul şi-a pierdut îndrăzneala, 
a trebuit la rândul lui înlocuit cu ceva şi mai 
sportiv. Vânătoarea nu prea mai era la modă, 
însă călăria încă indica un statut înalt, deci iată 
soluţia. De această dată a fost vorba despre 
haina de călărie, care a ajuns repede cunoscută 
ca „jachetă sport". în mod ironic, a căpătat acest 
nume doar atunci când şi-a pierdut funcţia spor¬ 
tivă. A devenit noua ţinută obişnuită, de zi cu zi, 
şi încă îşi păstrează locul. însă deja se strecoară 
® în lumea mai formală a oamenilor de afaceri. 

314 Cu ajutorul celor mai îndrăzneţi, a pătruns şi pe 
teritoriul interzis al ţinutei de seară, sub forma 
smochingului cu model. 

Pe măsură ce jacheta sport s-a răspândit în 
viaţa cotidiană, împreună cu ea a devenit obiş¬ 
nuit şi puloverul de polo. Şi acesta era un sport 
de statut înalt, iar puloverul tipic cu guler ro¬ 
tund îi dădea prestanţă celui ce-1 purta. însă acest 
stil caracteristic de vestimentaţie şi-a pierdut 
deja farmecul oferit de îndrăzneală. A apărut o 
variantă de mătase a acestui pulover, ce a fost 
purtată împreună cu un smoching. Imediat, ma¬ 
gazinele au fost invadate de tineri care susţineau 



acest ultim atac adus formalităţii. Poate că-şi 
pierduse impactul ca ţinută de zi, însă ca vesti¬ 
mentaţie de seară era încă în poziţia de a şoca, 
astfel că moda s-a răspândit rapid. 

Au apărut şi alte tendinţe similare în prima 
jumătate a secolului XX. Bărbaţi care nu fuse¬ 
seră niciodată pe mare au început să poarte 
sacouri de iaht cu nasturi de alamă. Costumele 
de schi au fost purtate de oameni care n-au văzut 
în viaţa lor un munte acoperit cu zăpadă. Atâta 
timp cât un sport este exclusivist şi scump, 
acesta va fi jefuit de însemnele costumului său. 
în timpul acestui secol, sporturile de agrement 
au fost înlocuite parţial de obiceiul de a petrece 
vremea pe plajele zonelor mai calde. Acesta a 
început cu moda Rivierei franceze. Turiştii au 
început să copieze puloverele şi cămăşile pesca¬ 
rilor locali. Ei vroiau să arate şi acasă că-şi per¬ 
mit să meargă în aceste vacanţe costisitoare, 
astfel că purtau versiuni modificate ale acestor 
haine. Brusc, piaţa a fost invadată de o întreagă 
varietate de noi haine informale. în Statele Unite, 
a ajuns la modă ca bărbaţii înstăriţi, cu statut 
înalt, să deţină o fermă la ţară, unde să poarte 
haine de cowboy modificate. în scurt timp, mulţi 
tineri orăşeni fără ferme se plimbau în aceste 
costume de cowboy, modificate şi mai mult. 

Unii ar putea spune că au luat moda direct din 
filmele western, însă este puţin probabil. N-ar fi 
fost nimic mai mult decât costume de bal mas¬ 
cat. Cu toate acestea, odată ce sunt purtate în 
timpul liber de masculi cu statut înalt veritabili, 
contemporani, atunci totul e în regulă şi o nouă 
preluare a modei apare la orizont. 

Aţi putea crede că nimic din toate acestea 
•g nu explică vestimentaţia bizară a adolescen¬ 
ţi ţilor excentrici masculi, care poartă cravate, 
'g părul lung, coliere, eşarfe colorate, brăţări, pan- 
E tofi cu catarame, pantaloni evazaţi şi cămăşi 
O dantelate. 

@ Ce fel de sport modifică el? în legătură cu 
316 microfusta fetei adolescente nu este nimic mis¬ 
terios. Tot ce a făcut, în afară de a-şi deplasa zona 
erogenă în regiunea coapselor, a fost să răsfo¬ 
iască o revistă de modă şi, asemeni bărbaţilor, 
să fure o ţinută sportivă de zi cu zi. Fusta de 
tenis a anilor '30 şi fusta de patinaj a anilor '40 
erau deja fuste mini propriu-zise. Nu mai rămâ¬ 
nea decât ca unii creatori de modă mai îndrăz¬ 
neţi să le modifice pentru a fi purtate zilnic. Ce se 
întâmplă însă cu tânărul înzorzonat? Răspun¬ 
sul pare a fi acela că, odată cu apariţia „subcul- 
turii tinerilor", a devenit necesară inventarea unui 
costum complet nou, imul care să nu datoreze 



aproape nimic detestatei „subculturi a adulţi¬ 
lor". în „subcultura tinerilor", statutul nu prea 
are legătură cu banii, ci cu sex appeal -ul şi virili¬ 
tatea. Acest lucru înseamnă că tinerii masculi 
au început să se îmbrace mai mult ca femeile, nu 
pentru că sunt efeminaţi (cum îi acuză adulţii), d 
pentru că sunt mai preocupaţi de manifestările 
de atracţie sexuală. Până nu demult, acest lucru 
era mai mult grija femeilor, însă acum ambele 
sexe sunt implicate. De fapt, este o întoarcere la 
o vestimentaţie masculină mai veche (dinainte 
de secolul al XVIII-lea) şi n-ar trebui să ne mirăm 
dacă suspensorul îşi face din nou apariţia. Am 
asista şi la revenirea machiajului masculin ela¬ 
borat. E greu de spus cât va rezista această fază, 
deoarece va fi copiată treptat de unii masculi 
mai în vârstă, care deja sunt nemulţumiţi de 
manifestările sexuale deschise ale tinerilor. 
Practicând o etalare ca a păunilor, tinerii masculi 
au lovit exact acolo unde doare mai tare. 
Masculul uman este în cea mai bună formă a 
potenţei sexuale la vârsta de şaisprezece-şapte r 
sprezece ani. Abandonând ţinuta tipică pentru 
statutul de timp liber şi adoptând ţinuta de eta¬ 
lare sexuală, au ales arma ideală. în orice caz, 
cum am spus şi mai devreme, tinerii teribilişti 
cresc şi devin adulţi. Ar fi interesant de văzut ce 

se va întâmpla peste douăzeci de ani, când bea- 
tleşii, acum chelioşi, vor fi în sala de şedinţă şi 
o nouă subcultură a tinerilor se va naşte 9 . 

Astfel, aproape tot ce purtăm astăzi este re¬ 
zultatul acestui principiu al goanei după stimu¬ 
lare, acela al schimbării pentru a produce un 
şoc prin noutatea neaşteptată. Ceea ce astăzi 
pare îndrăzneţ, mâine va fi normal, iar mai târ¬ 
ziu plictisitor şi în curând uităm de unde a 
plecat. Câţi bărbaţi care-şi pun smochingul şi 
pălăria înaltă îşi dau seama că de fapt se îmbracă 
într-un costum de vânătoare de la sfârşitul 
secolului al XVIII-lea? Câţi afacerişti îmbrăcaţi 
în costumele lor sobre ştiu că de fapt poartă hai- 
nele unui sportiv provincial de la începutul 
secolului al XlX-lea? Câţi tineri cu jachete sport 
se cred călăreţi? Câţi tineri cu cămăşile des¬ 
cheiate la gât sau îmbrăcaţi cu pulovere largi, 
croşetate se văd ca pescari mediteraneeni? Şi câte 
fete cu fuste scurte se cred jucătoare de tenis sau 
patinatoare? 

Şocul trece însă repede. Noul stil este absorbit 
rapid şi apoi este nevoie de altul care să-i ia locul 
şi să ofere un nou stimul. De un lucru putem fi 

9 Moda împestriţată de la sfârşitul anilor '60 a dispărut 
repede. în contrast cu aceasta, printre stilurile ulterioare 
s-a numărat şi o perioadă de „neîngrijire" intenţionată, ca 
revoltă împotriva grijii exagerate a adulţilor faţă de ei înşişi. 



mereu siguri: în lumea modei, ceea ce azi este o 
inovaţie îndrăzneaţă va deveni haina respecta¬ 
bilă de mâine, iar apoi se va fosiliza rapid în for¬ 
malitatea pompoasă, în timp ce noi revoluţii 
vestimentare se înghesuie să o înlocuiască. Doar 
prin acest proces de înlocuire constantă pot să-şi 
păstreze impactul puternic extremele din modă. 
Poate că nevoia e mama inovaţiei, însă în cazul 
stimulilor supemormali din modă, este la fel de 
adevărat dacă spunem că noutatea este mama 
nevoii. 

Până în acest moment, ne-am ocupat de cele 
cinci principii ale goanei după stimulare ce ţin de 
creşterea răspunsului comportamental al indi¬ 
vidului. Uneori intervine şi cazul opus. Când 
acest lucru se întâmplă, intră în acţiune princi¬ 
piul al şaselea şi ultimul: 

6. Dacă stimularea este prea puternică, îţi poţi 
reduce răspunsul comportamental prin scă¬ 
derea reacţiilor faţă de stimulii primiţi. 

Acesta este principiul detaşării. Unele animale 
de la zoo văd acest mediu ca fiind înspăimân¬ 
tător şi stresant, mai ales dacă sunt nou-venite, 
mutate într-o altă cuşcă sau plasate împreună 
cu un companion ostil sau nepotrivit. In sta¬ 
rea lor agitată, pot suferi de o suprastimulare 

anormală. Când se întâmplă acest lucru şi nu 
pot să fugă sau să se ascundă, ele trebuie cumva 
să blocheze influxul de stimuli. Pot face acest 
lucru pur şi simplu ghemuindu-se într-un colţ 
şi închizând ochii. Măcar în acest fel opresc 
stimulii vizuali. O formă mai extremă de deta¬ 
şare ce poate interveni (practicată de asemenea 
de invalizi, atât animale cât şi oameni) este som¬ 
nul excesiv, prelungit. însă nu se pot ghemui sau 
dormi pentru totdeauna. 

Când sunt active, îşi pot reduce într-o oare¬ 
care măsură tensiunea executând „stereotipuri". 
Acestea sunt mici ticuri, mişcări repetitive de 
tresărire, legănare, săltare, balansare sau rotaţie, 
32 q care, deoarece au devenit foarte familiare, fiind 
executate constant, au devenit de asemenea li¬ 
niştitoare. Ideea este că, pentru animalul supra- 
stimulat, mediul în care se află este aşa de străin 
şi de înfricoşător, încât orice acţiune, oricât de 
nesemnificativă, va avea un efect de calmare, atâta 
timp cât este un gest familiar. Este ca şi cum ai 
întâlni un prieten vechi la o petrecere, într-o mare 
de străini. Putem vedea aceste stereotipuri peste 
tot în grădina zoologică. Uriaşii elefanţi se lea¬ 
gănă ritmic înainte şi înapoi; tinerii cimpanzei 
se balansează dintr-o parte într-alta; veveriţa 
aleargă întruna într-un cerc strâns; tigrul îşi freacă 
nasul de gratii până îi dă sângele. 



Nu este un accident faptul că unele dintre 
aceste comportamente născute din suprastimu- 
lare se manifestă şi la animale extrem de plic¬ 
tisite, deoarece stresul provocat de substimulare 
este, sub multe aspecte, acelaşi ca stresul produs 
de superstimulare. Ambele extreme sunt neplă¬ 
cute şi acest lucru duce la un răspuns stereoti- 
pal, deoarece animalul încearcă cu disperare să 
revină la un nivel mediu de stimulare, acesta 
fiind de fapt scopul goanei după stimulare. 

Dacă locuitorul unei grădini zoologice umane 
ajunge să fie suprastimulat, se aplică şi la el prin¬ 
cipiul detaşării. Atunci când mai mulţi stimuli 
diferiţi se amestecă zgomotos şi se bat cap în cap, 
situaţia devine de nesuportat. Ar fi bine dacă am 
putea fugi şi ne-am ascunde, însă, de obicei, 
suntem împiedicaţi de angajamentele noastre 
complexe faţă de viaţa în supertrib. Putem să 
închidem ochii şi să ne acoperim urechile, însă 
e nevoie de mai mult decât atât. 

In extremis, apelăm la ajutoare artificiale. 
Luăm tranchilizante, somnifere (uneori aşa de 
multe încât ajungem să ne detaşăm definitiv), 
supradoze de alcool şi o mare varietate de dro¬ 
guri. Aceasta este o variantă a goanei după stimu¬ 
lare pe care putem s-o numim visare chimică. 

Pentru a înţelege de ce, să aruncăm o privire 
asupra visării naturale. 

Valoarea imensă a procesului normal de vi¬ 
sare din timpul nopţii este aceea că ne permite 
să sortăm şi să arhivăm haosul de peste zi. Ima- 
ginaţi-vă un birou în care se munceşte prea mult, 
cu munţi de documente, acte şi notiţe care se în¬ 
grămădesc în el toată ziua. Birourile sunt pline 
până în tavan. Lucrătorii din birou nu pot ţine 
pasul cu informaţiile şi materialele care continuă 
să vină. Nu e timp suficient pentru a le arhiva 
cum trebuie pe toate până seara. Aceştia pleacă 
acasă lăsând biroul în haos. A doua zi, vine alt 
flux uriaş şi până la urmă situaţia scapă de sub 
322 control. 

Dacă suntem suprastimulaţi de-a lungul zilei, 
creierele noastre primind o cantitate mare de 
informaţii noi, dintre care unele contradictorii 
şi greu de clasificat, vom merge la culcare cam 
în aceeaşi stare haotică în care a fost lăsat biroul 
la sfârşitul zilei de lucru. Insă noi suntem mai 
norocoşi decât personalul suprasolicitat al 
biroului. Pe timpul nopţii, cineva vine în biroul 
din capul nostru şi sortează toate informaţiile, 
le arhivează frumos şi face curat, lăsându-1 pre¬ 
gătit pentru asaltul din ziua următoare. In cre¬ 
ierul animalului uman, acest proces este numit 



visare. Bineînţeles, ne odihnim şi fizic în timpul 
somnului, dar nu cu mult mai mult decât dacă 
am sta lungiţi toată noaptea fără să dormim, 
însă în stare de veghe nu putem să visăm cum 
trebuie. Se pare deci că funcţia primară a som¬ 
nului este mai degrabă aceea de a visa decât de 
a ne odihni ciolanele ostenite. Dormim pentru a 
visa şi visăm cea mai mare parte din noapte. 
Noile informaţii sunt sortate şi arhivate şi ne 
trezim cu un creier proaspăt, gata pentru ziua 
următoare. 

Dacă ritmul din timpul zilei devine prea fre¬ 
netic, dacă suntem superstimulaţi prea intens, 
mecanismul obişnuit al visării va fi serios pus 
la încercare. Acest lucru duce la interesul pentru 
narcotice şi căutarea periculoasă a visării chimice. 
Prin amorţeala şi transa induse chimic, sperăm 
deznădăjduiţi că drogurile vor crea o imitaţie a 
stării normale de visare. însă, cu toate că pot fi 
eficiente în blocarea influxului de stimuli haotici 
ce vin din afară, se pare că nu pot îndeplini func¬ 
ţia pozitivă a visului, aceea de sortare şi arhivare. 
Când acţiunea lor încetează, uşurarea negativă 
temporară dispare, şi problema pozitivă rămâne 
aceeaşi ca înainte. Aşadar, acest mecanism este 
sortit să dezamăgească, în plus putând duce şi 
la dependenţă chimică. 

O altă varietate este ceea ce putem numi visa¬ 
rea meditativă, în care o stare apropiată de visare 
este dobândită printr-o anumită disciplinare a 
gândurilor, prin yoga sau prin alte tehnici. Stările 
de detaşare şi transă induse de yoga, voodoo, 
hipnoză şi de unele practici magice şi religioase 
au unele caracteristici comune. Ele implică de 
obicei o repetiţie ritmică prelungită, verbală sau 
fizică şi simt urmate de o stare de detaşare faţă 
de stimulii externi normali. în acest fel, pot ajuta 
la blocarea influxului masiv şi conflictual ce-1 
afectează pe individul suprastimulat. Prin ur¬ 
mare, sunt similare unor forme de visare chimică, 
însă până acum avem puţine informaţii despre 
324 felul în care pot aduce binefaceri de genul ace¬ 
lora de care ne bucurăm prin visarea normală. 

Dacă animalul uman nu reuşeşte să scape de 
starea prelungită de suprastimulare, riscă să se 
îmbolnăvească, mintal sau fizic. Bolile de stres 
sau căderile nervoase le pot oferi celor mai noro¬ 
coşi propria vindecare. Invalidul este obligat de 
către handicapul lui să blocheze influxul masiv. 

Patul de boală devine coltul în care se ascunde 

/ 

animalul stresat. 

La indivizii care ştiu că au o anumită încli¬ 
naţie spre a fi suprastimulaţi, se dezvoltă adesea 
un semnal timpuriu de avertizare. O rană veche 



poate începe să-i deranjeze, li se pot umfla amig- 
dalele, poate începe să-i doară un dinte, le poate 
apărea o iritaţie pe piele, un tic nervos poate să 
reapară sau pot să revină migrenele. Mulţi oa¬ 
meni au o slăbiciune minoră de acest fel, care 
este mai mult un vechi prieten decât un vechi 
duşman, pentru că le spune că întrec măsura şi 
mai bine o iau mai încetişor dacă nu vor să 
ajungă la ceva mai grav. Dacă, aşa cum se în¬ 
tâmplă adesea, sunt convinşi de ceilalţi să-şi 
„vindece" această slăbiciune minoră, nu au mari 
motive de îngrijorare că şi-au pierdut avantajul 
de a fi avertizaţi din timp; foarte probabil, un 
alt simptom va apărea pentru a-i lua locul. în lu¬ 
mea medicală, acest fenomen este numit uneori 
„sindromul dinamic". 

E destul de uşor de înţeles cum a ajuns omul 
din supertriburile moderne să sufere de această 
stare de superîmpovărare. Ca specie, am devenit 
foarte activi şi exploratori ca urmare a presiu¬ 
nilor speciale impuse de supravieţuire. Rolul 
dificil pe care-1 aveau de jucat strămoşii noştri 
vânători a intensificat aceste trăsături. Astăzi, 
când mediul în care trăim este controlat în cea 
mai mare parte, noi suntem încă înhămaţi la ve¬ 
chiul sistem, fiind extrem de activi şi extrem de 
curioşi. Cu toate că am ajuns la un nivel la care 
ne-am putea permite să stăm tolăniţi şi să ne 


325 


S Zoomenirea 



5® Desmond Morris 


326 


odihnim mai des şi mai mult, pur şi simplu nu 
putem. Suntem forţaţi, în schimb, să ne aventu¬ 
răm în goana după stimulare. Deoarece acesta 
este un ţel recent pentru noi, nu suntem încă 
experţi şi facem deseori prea mult sau prea 
puţin. Atunci, îndată ce ne simţim suprastimu- 
laţi şi supraactivi sau substimulaţi şi subactivi, 
virăm de la acea extremă dureroasă şi căutăm să 
revenim la un nivel mediu de stimulare şi acti¬ 
vitate optimă. Cei mai fericiţi se menţin pe un 
curs constant şi echilibrat; ceilalţi pendulează 
dintr-o parte în cealaltă a extremelor. 

într-o anumită măsură, suntem ajutaţi de un 
proces lent de ajustare. Omul de la ţară, care duce 
o viaţă liniştită şi paşnică, îşi dezvoltă o tole¬ 
rantă la acest nivel de activitate redusă. Dacă 
/ 

un orăşean ocupat este aruncat brusc în această 
lume paşnică şi liniştită, în curând o va consi¬ 
dera insuportabil de plictisitoare. Dacă un om 
de la ţară este aruncat în talmeş-balmeşul vieţii 
din oraş, o va găsi fără întârziere dureros de stre- 
santă. Dacă eşti orăşean, e bine să-ţi petreci un 
sfârşit de săptămână liniştit la ţară, ca destimu- 
lator, iar dacă eşti de la ţară, e grozav să petreci 
o zi stimulantă în oraş. Acest lucru se supune 
principiilor de echilibrare a goanei după stimu¬ 
lare; însă, dacă durează prea mult, echilibrul se 
pierde. 



Este interesant faptul că suntem mult mai 
puţin toleranţi faţă de un om care nu reuşeşte 
să se adapteze la un nivel scăzut de stimulare, 
decât faţă de unul care nu reuşeşte să se adap¬ 
teze la un nivel ridicat. Un om plictisit şi apatic 
ne enervează mai mult decât unul hărţuit şi 
încărcat de griji. De fapt, nici unul nu reuşeşte 
să se descurce eficient în goana după stimulare. 
Amândoi sunt predispuşi să devină irascibili şi 
supărăcioşi, însă am fi mai iertători faţă de cel 
extenuat. Motivul este acela că motorul care 
menţine culturile noastre pe o linie ascendentă 
este tocmai forţarea limitelor puţin mai sus. 
Indivizii cu tendinţe exploratoare mult peste 
medie sunt aceia care devin marii inventatori şi 

care schimbă fata lumii în care trăim. Bineînţeles 

/ / 

că şi aceia care sunt mai echilibraţi sunt explo¬ 
ratori, însă ei mai degrabă aduc noi variaţii pe 
aceeaşi temă, decât teme cu adevărat noi. In 
acelaşi timp, sunt mai fericiţi, mai bine adaptaţi. 

Vă amintiţi că, încă de la început, am spus că 
mizele jocului sunt mari. Avem mult de pierdut 
sau de câştigat: fericirea noastră şi, în cel mai rău 
caz, sănătatea mintală. Conform ultimelor afir¬ 
maţii, s-ar putea înţelege că inventatorii supraex- 
ploratori ar trebui să fie prin comparaţie nefericiţi 
sau cu tendinţe de boli psihice. Ţinând cont de 
scopul goanei după stimulare, putem aprecia că. 

în ciuda marilor lor realizări, astfel de oameni 
duc adesea o viaţă plină de greutăţi şi de nemul¬ 
ţumiri. Istoria ne confirmă în general acest 
lucru. Ne plătim uneori datoria faţă de ei prin 
toleranţă faţă de comportamentul lor plin de 
toane şi capricii. Ne dăm seama, intuitiv, că este 
rezultatul inevitabil al modului neechilibrat în 
care se angajează în goana pentru stimulare. 
Insă, după cum vom vedea în capitolul urmă¬ 
tor, nu suntem întotdeauna chiar atât de înţele¬ 
gători faţă de ei. 

Adultul copilăros 


Jocul copiilor este, în multe privinţe, similar cu 
goana după stimulare a adulţilor. Părinţii copilu¬ 
lui rezolvă toate problemele legate de supravie¬ 
ţuire, iar acesta rămâne cu un surplus de energie. 

Joaca îl ajută să-şi consume această energie. Este 
însă şi o diferenţă. Am văzut că sunt mai multe @ 
feluri în care goana după stimulare a adulţilor 329 
poate fi satisfăcută, unul dintre acestea fiind in¬ 
ventarea unor noi tipare comportamentale. în joc, 
acest element este mult mai puternic. Pentru 
copilul în creştere, practic orice acţiune pe care 
o întreprinde este o nouă invenţie. Naivitatea 
lui faţă de mediul în care trăieşte îl forţează mai 
mult sau mai puţin să fie într-un proces continuu 
de inovare. Totul e nou pentru el. Fiecare joc este 
o călătorie de explorare: se descoperă pe el însuşi, 
descoperă abilităţile şi capacităţile lui şi ale lumii 
din jur. Poate că dezvoltarea inventivităţii nu este 
scopul specific al jocului, însă este, fără îndoială. 

caracteristica predominantă şi cel mai valoros 
bonus. 

Explorările şi invenţiile din copilărie sunt în 
general obişnuite şi efemere. înseamnă puţin 
prin ele însele, însă dacă procesele pe care le im¬ 
plică - uimirea şi curiozitatea, nevoia de a căuta, 
de a găsi şi a încerca - pot fi împiedicate să pă¬ 
lească odată cu vârsta şi rămân caracteristici ale 
adultului în goana după stimulare, dominând 
alternativele mai puţin recompensatoare, atunci 
acesta a câştigat o bătălie importantă: bătălia 
pentru creativitate. 

Mulţi oameni şi-au frământat creierii pentru 

a găsi secretul creativităţii. Eu susţin că, la bază, 

nu este altceva decât extinderea în viata de adult 

/ 

a acestor caracteristici copilăreşti vitale. Copilul 
pune întrebări noi; adultul răspunde la unele 
vechi; adultul copilăros găseşte răspunsuri la 
întrebări noi. Copilul este inventiv; adultul este 
productiv; adultul copilăros este productiv în 
mod inventiv. Copilul îşi explorează mediul; 
adultul îl organizează; adultul copilăros îşi orga¬ 
nizează explorările şi le eficientizează. El creează. 

Merită să examinăm mai îndeaproape acest 
fenomen. Dacă un pui de cimpanzeu sau un copil 
este plasat într-o cameră cu o singură jucărie 
familiară, se va juca o vreme cu ea, iar apoi îşi 
va pierde interesul. Dacă i se oferă, să spunem. 



cinci jucării familiare, se va juca mai întâi cu una, 
apoi cu alta şi tot aşa, luându-le la rând pe toate. 
Până se întoarce la prima, aceasta va părea din 
nou „proaspătă" şi demnă de atenţie. Dacă însă 
i se oferă o jucărie nouă, aceasta îi va capta ime¬ 
diat interesul şi va produce o reacţie puternică. 

Răspunsul la noua jucărie reprezintă esenţa 
primară a creativităţii, însă este doar o fază a 
procesului. Puternica tendinţă exploratorie a 
speciei noastre ne mână să investigăm noua jucă¬ 
rie şi să o testăm în toate felurile pe care ni le 
putem imagina. După ce vom fi terminat cu 
explorările, jucăria nefamiliară va fi devenit fami¬ 
liară. în acest moment, intră în acţiune inventi- 
vitatea noastră, care va utiliza noua jucărie sau 
ce am învăţat de la ea, pentru a crea şi rezolva noi 
probleme. Dacă, recombinând experienţele pe 
care le avem de la diferitele noastre jucării, reu¬ 
şim să obţinem mai mult de la ele decât făceam 
înainte, atunci am devenit creativi. 

Dacă un pui de cimpanzeu se află într-o came¬ 
ră în care se mai află doar un scaun obişnuit, el 
începe să investigheze obiectul, lovindu-1 mai 
uşor sau mai tare, muşcându-1, mirosindu-1 şi 
urcându-se pe el. După un timp, aceste activităţi 
mai degrabă aleatorii vor face loc unei activităţi 
mai structurate. De exemplu, se poate apuca să 
sară peste scaun, folosindu-1 ca pe un aparat de 

gimnastică. Astfel, a „inventat" o capră pentru 
sărit şi a „creat" o nouă activitate sportivă. El 
învăţase dinainte să sară peste diverse obiecte, 
însă nu în acest fel. Prin combinarea vechilor 
experienţe cu investigarea acestei noi jucării, a 
creat noua acţiune a saltului ritmic peste capră. 
Dacă, mai târziu, va primi un aparat şi mai com¬ 
plex, va continua să construiască pe baza vechilor 
experienţe, încorporând noi elemente. 

Acest proces de dezvoltare pare destul de sim¬ 
plu şi de evident, însă nu întotdeauna funcţio¬ 
nează la fel de bine. Copii fiind, cu toţii trecem 
prin aceste procese de explorare, invenţie şi crea¬ 
ţie, însă ultimul nivel de creativitate pe care-1 
332 avem ca adulţi diferă dramatic de la un individ la 

altul. în cel mai rău caz, dacă solicitările mediului 
în care trăim sunt prea mari, ne agăţăm de activi¬ 
tăţi limitate pe care le cunoaştem bine. Nu riscăm 
să ne aventurăm în noi experimente. Nu avem 
timp şi energie de risipit. Dacă mediul pare prea 
ameninţător, preferăm siguranţa, ca să nu ne 
pară rău după aceea: ne întoarcem la siguranţa 
rutinelor familiare, pe care le-am mai încercat şi 

în care avem încredere. Situaţia mediului trebuie 

/ 

să se schimbe într-un fel sau altul, înainte să 
riscăm să devenim mai exploratori. Explorarea 
implică nesiguranţă, iar aceasta este înspăimân¬ 
tătoare. Două lucruri contrare ne vor ajuta să ne 



depăşim aceste temeri: unul dintre ele este dezas¬ 
trul, iar celălalt este siguranţa deplină. De exem¬ 
plu, o femelă de şobolan care are o grămadă de 
pui de crescut se află sub o mare presiune. Mun¬ 
ceşte tot timpul pentru a-şi menţine progenitu¬ 
rile bine hrănite, curate şi protejate. Nu prea are 
timp de explorări. Dacă loveşte un dezastru - vi¬ 
zuina ei este inundată sau distrusă -, panica o 
împinge către explorare. Dacă, pe de altă parte, 
puii ei au crescut foarte bine şi are şi rezerve bo¬ 
gate de hrană, presiunile scad şi, fiind intr-o po¬ 
ziţie de siguranţă crescută, îşi permite să acorde 
mai mult timp şi mai multă energie explorării 
mediului ei. 

Există, aşadar, două tipuri fundamentale de 
explorare: explorare indusă de panică şi explo¬ 
rare indusă de siguranţă. în cazul animalului 
uman, situaţia este aceeaşi. în timpul haosului 
şi al transformărilor aduse de război, o comu¬ 
nitate umană poate fi mânată către o mare inven¬ 
tivitate, pentru a depăşi dezastrul. Alternativ, o 
comunitate prosperă, de succes, poate fi intens 
exploratoare, tendinţă ce vine din poziţia de sigu¬ 
ranţă deplină. Comunităţile care abia reuşesc să 
se descurce vor avea porniri slabe sau inexistente 
către explorare. 

Dacă facem o retrospectivă a istoriei spe¬ 
ciei noastre, observăm cu uşurinţă cum aceste 
două tipuri de explorare au susţinut progresul 

omenirii. Atunci când strămoşii noştri îndepăr¬ 
taţi au părăsit confortul unei vieţi în pădure, ca 
mâncători de fructe, şi s-au aventurat în spaţiul 
deschis, au avut mari dificultăţi. Solicitările ex- 
treme ale noului mediu i-au obligat să fie explo¬ 
ratori sau să piară. Presiunile au început să scadă 
doar după ce au ajuns să evolueze în vânători 
eficienţi, cooperanţi. In acel moment ajunseseră 

din nou la un nivel de subzistentă. Rezultatul a 

/ 

fost că această situaţie a durat foarte mult timp, 
mii şi mii de ani, cu progrese tehnologice ce 
apăreau cu o rată extrem de scăzută. Inovaţii 
simple, ca de exemplu îmbunătăţirea uneltelor 
şi a armelor, aveau nevoie de sute de ani pentru 
a face un mic pas înainte. 

334 în cele din urmă, când agricultura primitivă 
a început să se dezvolte, iar mediul a început să 
fie controlat din ce în ce mai mult de către stră¬ 
moşii noştri, această situaţie s-a ameliorat. în 
zonele în care sistemele agricole au avut un mare 
succes, a apărut urbanizarea şi s-a trecut pragul 
unui tărâm, cel al unei noi şi sporite securităţi 
sociale. Odată cu ea a apărut un altfel de explo¬ 
rare - explorarea conferită de siguranţă. La rân¬ 
dul său, aceasta a dus la accelerarea dezvoltării, 
la mai multă siguranţă şi la o explorare şi mai 
intensă. 

Din nefericire, povestea nu s-a oprit aici. 
Dacă ar fi fost aşa, naşterea civilizaţiei ar fi fost 



o poveste mult mai fericită. Insă lucrurile s-au 
mişcat prea repede şi, după cum am văzut în 
această carte, pendulul succesului şi al dezas¬ 
trului a început să balanseze nebuneşte dintr-o 
parte în cealaltă. Pentru că am dezlănţuit forţe 
pentru care nu eram echipaţi biologic, am făcut 
atât uz, cât şi abuz de noile şi minunatele noas¬ 
tre progrese şi complexităţi sociale. Incapaci¬ 
tatea noastră de a trata raţional superstatutul şi 
superputerea pe care ni le-a pus în faţă condiţia 
supertribală, ne-a condus la noi dezastre, mai 
neaşteptate şi mai provocatoare decât cunoscu¬ 
serăm vreodată. Imediat ce un supertrib ajungea 
într-o perioadă de prosperitate, în care explo¬ 
rarea conferită de siguranţă acţiona la capacitate 
maximă şi în care înfloreau minunate forme de 
creativitate, atunci trebuia să se întâmple ceva 
rău. Invadatorii, tiranii şi diverşi agresori zdro¬ 
beau fragilul şi complicatul mecanism al noilor 
structuri sociale şi explorarea impusă de panică 
ajungea iarăşi dominantă. După fiecare fază de 
inovaţie şi construcţie a venit una de distrugere 
şi tot aşa, timp de zece mii de ani, procesul con¬ 
tinuând şi azi. Oroarea armelor atomice ne-a 
dat gloria energiei atomice, iar gloria cercetării 
ştiinţifice în biologie ne poate duce la oroarea 
armelor biologice. 

între aceste două extreme se află milioane de 
oameni care îşi trăiesc vieţile liniştite de agricul¬ 
tori simpli, lucrând pământul aproape la fel ca 
strămoşii noştri. în câteva zone au supravieţuit 
inclusiv comunităţi de vânători primitivi. Deoa¬ 
rece au rămas la nivelul de „subzistenţă", ei nu 
sunt exploratori. Ca şi celelalte mari primate - 
cimpanzeii, gorilele şi urangutanii -, ei au poten¬ 
ţial pentru inventivitate şi explorare, însă acesta 
nu este provocat decât într-o mică măsură. Expe¬ 
rimentele făcute pe cimpanzei captivi au arătat 
cât de repede pot fi stimulaţi să-şi dezvolte po¬ 
tenţialul explorator: pot manipula maşinării, 
pot desena, pot rezolva tot felul de probleme 
experimentale; în sălbăticie însă, nu învaţă nici 
măcar să-şi construiască un adăpost rudimentar 
pentru a se feri de ploaie. Pentru ei, ca şi pentru 
comunităţile umane mai simple, traiul prin sub¬ 
zistenţă - nici prea greu, nici prea uşor - le-a tocit 
pornirile exploratorii. Noi, ceilalţi, mergem din- 
tr-o extremă într-alta şi explorăm continuu, fie 
dintr-un exces de panică, fie dintr-un exces de 
siguranţă. 

Din când în când, unii dintre noi aruncă câte 
o privire invidioasă la „viaţa simplă" a comuni¬ 
tăţilor tradiţionale şi îşi doresc ca omenirea să 
nu fi abandonat niciodată pădurea primordială 
a Raiului. în unele cazuri, s-au făcut încercări 



serioase de a transforma asemenea gânduri în 
fapte. Oricât de mult am simpatiza cu astfel de 
proiecte, nu trebuie să uităm că ele sunt pline 
de dificultăţi. Artificialitatea inerentă a acestor 

t 

comunităţi pseudoprimitive, cum sunt cele apă¬ 
rute recent în America de Nord şi în alte părţi, 
reprezintă din start un dezavantaj. Până la urmă, 
sunt formate din indivizi care au gustat din exal¬ 
tarea vieţii supertribale, ca şi din ororile ei. De-a 
lungul vieţii lor, au fost condiţionaţi să ajungă 
la un nivel ridicat de activitate mintală. Intr-un 
fel, ei şi-au pierdut inocenţa socială, ceea ce este 
un proces ireversibil. 

La început, toate pot să meargă bine pentru 
neoprimitiv, însă se înşală. Iniţial, întoarcerea 337 
la modul simplu de viaţă îi oferă o provocare 
intensă celui care a părăsit grădina zoologică 
umană. Noul său rol poate părea simplu în teo¬ 
rie, însă, în practică, este plin de noi probleme 
fascinante. înfiinţarea unei comunităţi pseudo¬ 
primitive de către un grup de ex-orăşeni devine 
de fapt un act important de explorare. Acesta 
este aspectul care face proiectul satisfăcător, 
mai degrabă decât oficiala întoarcere la simpli¬ 
tate, după cum poate mărturisi orice cercetaş. 

Ce se întâmplă însă după ce provocarea iniţială 
a fost depăşită? Fie că este vorba de un grup 
îndepărtat, rural sau aşezat într-o peşteră, fie că 

este vorba de un grup pseudoprimitiv auto- 
izolat undeva într-o zonă chiar în interiorul ora¬ 
şului, răspunsul este acelaşi. Apare deziluzia, pe 
măsură ce monotonia începe să pună stăpânire 
pe creierele care au fost antrenate ireversibil 
pentru un nivel mai mare de stimulare, cel 
supertribal. Atunci, grupul fie se destramă, fie 
se pune singur în mişcare. Dacă noua activitate 
are succes, atunci comunitatea ajunge să fie or¬ 
ganizată şi se extinde. într-o clipită va fi înapoi 
în stadiul supertribal. 

în prezent, le e destul de greu să-şi păstreze 
caracterul „primitiv" autentic până şi comunită¬ 
ţilor tradiţionale, cum sunt eschimoşii sau abo¬ 
rigenii, cu atât mai mult celor pseudoprimitive. 
Chiar şi ţiganii din Europa, care au rezistat atâta 
timp, sunt absorbiţi încet-încet de grădina zoo¬ 
logică umană ce se întinde încontinuu. 

Tragedia celor ce doresc să-şi rezolve proble¬ 
mele prin întoarcerea la viaţa simplă este că, 
chiar dacă reuşesc cumva să-şi „ dezantreneze" 
creierul foarte activ, rămân în continuare ex¬ 
trem de vulnerabili în micile lor comunităţi 

/ 

rebele. Grădinii zoologice umane nu-i va fi uşor 
să-i lase în pace. Fie vor fi exploataţi ca atracţie 
turistică, aşa cum se întâmplă cu multe comuni¬ 
tăţi tradiţionale, fie, dacă ajung să-i enerveze pe 
ceilalţi, vor fi atacaţi şi nimiciţi. Nu avem cum 



să scăpăm de monstrul supertribal, aşa că mai 
bine ne obişnuim cu ideea şi facem ce putem să 
ne fie bine. 

Dacă tot suntem condamnaţi la o existenţă 
socială complexă, cum se pare că suntem, atunci 
nu putem face decât să ne asigurăm că noi pro¬ 
fităm de ea, mai degrabă decât ea de noi. Dacă 
suntem obligaţi să intrăm în goana după stimu¬ 
lare, este important să căutăm metoda cea mai 
recompensantă de abordare. După cum am ară¬ 
tat deja, cea mai bună cale de a face acest lucru 
este de a acorda prioritate principiului inven¬ 
tivităţii, explorării, nu fără chibzuinţă, cum fac 
marginalii care ajung rapid într-un impas al 
explorării, ci deliberat, adaptându-ne inventivi¬ 
tatea la curentul dominant al existenţei super- 
tribale. 

Având în vedere că fiecare individ din su- 
pertrib este liber să-şi aleagă calea în goana după 
stimulare, rămâne să ne întrebăm de ce nu alege 
mai des soluţiile inventive? Având la îndemână 
potenţialul explorator imens al creierului său şi 
experienţa jocului inventiv din copilărie, ar tre¬ 
bui, teoretic, să favorizeze aceste soluţii mai 
mult decât oricare altele. In orice supertrib pros¬ 
per, toţi cetăţenii ar trebui să fie nişte potenţiali 
„inventatori". Atunci de ce sunt aşa de puţini 
aceia care se implică în creativitatea activă, în 

timp ce alţii se mulţumesc să se bucure de in¬ 
venţiile lor la mâna a doua, privindu-le la tele¬ 
vizor, şi să practice jocuri şi sporturi simple, cu 
posibilităţi limitate ale inventivităţii? S-ar părea 
că toţi îndeplinesc condiţiile necesare pentru a 
deveni nişte adulţi copilăroşi. Dacă supertribul, 
ca un părinte uriaş, îi protejează şi are grijă de 
ei, de ce oare nu-şi dezvoltă toţi o curiozitate 
copilăroasă mai intensă? 

O parte din răspuns constă în faptul că întot¬ 
deauna copiii sunt subordonaţi adulţilor. Inevi¬ 
tabil, animalele dominante încearcă să controleze 
comportamnetul subordonaţilor lor. Oricât de 
mult şi-ar iubi copiii, adulţii nu se pot abţine să 
nu-i vadă pe aceştia ca pe o ameninţare crescândă 
340 a dominaţiei lor. Ei ştiu că, odată cu bătrâneţea, 
trebuie să le cedeze locul, însă fac tot ce pot ca 
să amâne acest moment fatidic. Există, aşadar, o 
tendinţă puternică de suprimare a inventivităţii 
membrilor din comunitate mai tineri decât tine. 
împotriva acestei tendinţe acţionează aprecie¬ 
rea valorii „ochiului lor tânăr" şi a creativităţii 
lor proaspete, însă lupta e anevoioasă. Până când 
noua generaţie se va fi maturizat suficient de 
mult încât membrii să devină adulţi copilăroşi, 
aceştia vor fi deja împovăraţi cu un puternic simţ 
al conformismului. împotrivindu-se acestui lucru 
cât pot de mult, vor fi, la rândul lor, în poziţia de 
a înfrunta o nouă generaţie tânără, ce vine din 



urmă, iar procesul de reprimare o ia de la capăt. 

Doar acei puţini indivizi care au trăit o copilărie 
neobişnuită din acest punct de vedere vor fi 
capabili să atingă un nivel înalt de creativitate 
în viaţa adultă. Cât de neobişnuită ar trebui să 
fie o astfel de copilărie? Ori trebuie să fie aşa de 
represivă încât copilul să se revolte puternic 
împotriva tradiţiilor celor mai în vârstă (multe 
dintre cele mai mari talente creative au fost 
aşa-numiţii copii delicvenţi), ori să fie aşa de 
nerepresivă, încât mâna grea a conformismului 
să se sprijine doar foarte uşor pe umărul lor. Dacă 
un copil este aspru pedepsit pentru inventivi¬ 
tatea sa (care, până la urmă, este rebelă din na¬ 
tură), îşi poate petrece restul vieţii încercând să s 
recupereze timpul pierdut. Dacă un copil este 341 
bine răsplătit pentru inventivitatea lui, atunci 
este posibil să nu şi-o piardă niciodată, indife¬ 
rent de presiunile ce pot să-l apese în viaţa adultă. 
Ambele tipuri de copii pot avea un impact major 
în societatea adultă, însă cel de-al doilea s-ar 
putea să sufere mai puţin din cauza persecutării 
actelor lui creative. 

Bineînţeles, majoritatea copiilor primesc o 
combinaţie mai echilibrată de pedepse şi recom¬ 
pense pentru inventivitatea lor, iar în viaţa adultă 
vor avea personalităţi moderat de creative şi mo¬ 
derat de conformiste. Aceştia vor fi adulţii-adulţi. 

Ei vor prefera mai degrabă să citească ziarul 

decât să fie subiect de presă. Atitudinea lor faţă 
de adulţii copilăroşi va fi una ambivalenţă; pe 
de o parte, îi vor aplauda pentru că aduc nouta¬ 
tea de care au nevoie, iar pe de altă parte îi vor 
invidia. Astfel, un talent creativ se va vedea când 
preţuit, când criticat de societate într-un mod 
bulversant, şi va avea tot timpul îndoieli în pri¬ 
vinţa acceptării sale de către ceilalţi. 

Educaţia modernă a făcut paşi mari către 
încurajarea inventivităţii, însă mai are cale lun¬ 
gă până va scăpa total de pornirile de a suprima 
creativitatea. Inevitabil, tinerii studenţi strălu¬ 
ciţi sunt văzuţi ca o ameninţare de către profeso¬ 
rii mai bătrâni şi este nevoie de multă stăpânire 
de sine din partea celor din urmă pentru a de¬ 
păşi acest lucru. Sistemul este conceput pentru 
a le înlesni situaţia, însă natura lor de masculi 
dominanţi le-o complică. Având în vedere cir¬ 
cumstanţele, este demn de luat în seamă că reu- 
şese totuşi să se controleze atât de bine. în acest 
caz, există o diferenţă între nivelul preuniver- 
sitar şi cel universitar. în majoritatea şcolilor, 
dominarea elevilor de către profesor este puter¬ 
nică şi exprimată direct, atât social cât şi intelec¬ 
tual. Acesta se foloseşte de experienţa mai mare 
pentru a le birui inventivitatea sporită. Probabil 
creierul lui s-a rigidizat mai mult decât al lor, însă 
îşi maschează această slăbiciune împărtăşin- 
du-le o mare cantitate de „informaţii pertinente". 



Nu există discuţie, numai instrucţie (situaţia 
se îmbunătăţeşte şi bineînţeles că există excep¬ 
ţii, însă acest lucru încă se aplică drept regulă 
generală). 

La nivel universitar, lucrurile se schimbă. 
Sunt mult mai multe realităţi de transmis, însă 
acestea nu mai sunt aşa de „pertinente". Acum 
este de aşteptat ca studentul să le pună la îndo¬ 
ială, să le evalueze şi în cele din urmă să vină cu 
propriile lui idei. însă, la ambele niveluri, atât 
cel preuniversitar, cât şi cel universitar, se mai 
petrece ceva în spatele cortinei, ceva ce are mai 
puţin de-a face cu încurajarea dezvoltării inte¬ 
lectuale şi mai mult cu îndoctrinarea identităţii 
supertribale. Pentru a înţelege acest lucru, tre¬ 
buie să vedem ce s-a întâmplat în societăţile mai 
simple, cele tribale. 

în multe culturi, atunci când ajung la puber¬ 
tate, copiii sunt supuşi unor ceremonii impre¬ 
sionante de iniţiere. Sunt luaţi de lângă părinţi 
şi ţinuţi în grupuri separate. Apoi, sunt forţaţi 
să treacă prin mai multe încercări, dintre care 
unele implică adesea tortură sau mutilare. Pot 
suferi operaţii ale organelor genitale, corpul lor 
poate fi tăiat, ars, biciuit sau muşcat de furnici, 
în acelaşi timp, le sunt împărtăşite secretele 
tribului. Când ritualul ia sfârşit, sunt acceptaţi 
ca membri adulţi ai societăţii. 

înainte să vedem ce legătură au aceste ritua¬ 
luri cu cele ale educaţiei moderne, trebuie să ne 
întrebăm ce valoare au aceste activităţi aparent 
dăunătoare. în primul rând, îl izolează pe adoles¬ 
cent de părinţii lui. înainte, putea oricând să fugă 
în braţele lor ca să-şi aline durerea. Acum, pentru 
prima dată, copilul trebuie să îndure durerea şi 
teama într-o situaţie în care părinţii nu-1 pot 
•g ajuta (ceremoniile de iniţiere au loc de obicei 
g într-un cadru foarte restrâns, fiind conduse de 
bătrânii tribului, în timp ce restul comunităţii 
g este exclus). Acest lucru ajută la distrugerea 
O sentimentului de dependenţă faţă de părinţi şi 
& la transferarea loialităţii de la familie la comuni- 

f 

344 ta tea tribală ca întreg. Faptul că în acelaşi timp 

i se permite să afle secretele tribului întăreşte 
acest proces, conferind consistenţă noii sale 
identităţi tribale. în al doilea rând, violenta ex- 
perienţei emoţionale ce însoţeşte această instruc¬ 
ţie contribuie la întipărirea în creier a detaliilor 
învăţăturilor tribale. La fel cum ne e imposibil 
să ştergem din memorie detaliile unei experi¬ 
enţe traumatice, cum este un accident de maşină, 
tot aşa tânărul iniţiat îşi va aminti toată viaţa 
secretele ce i-au fost împărtăşite cu ocazia acelei 
experienţe terifiante. Intr-un fel, iniţierea este o 
învăţare traumatică reuşită. în al treilea rând. 



acest ritual îi spune clar subadultului că, deşi a 
intrat în categoria celor maturi, a intrat ca su¬ 
bordonat. în plus, el va păstra o amintire foarte 
vie a brutalităţii cu care a fost tratat. 

t 

Poate că şcolile şi universităţile moderne nu 
pun furnici pe elevi însă, în multe privinţe, siste¬ 
mul educaţional actual seamănă izbitor cu pro¬ 
cedurile tribale de iniţiere. Pentru început, copiii 
sunt luaţi de lângă părinţi şi daţi în grija bătrâ¬ 
nilor tribului - profesorii -, care-i instruiesc des¬ 
pre „secretele" supertribului. în multe culturi, li 
se impune uniformă caracteristică, pentru a-i 
diferenţia şi a le întări loialitatea. Pot fi, de ase¬ 
menea, încurajaţi să practice anumite ritualuri, 
cum ar fi să cânte imnuri ale şcolii sau ale facul¬ 
tăţii. Probele severe ale ceremoniilor tribale de 
/ 

iniţiere nu mai lasă cicatrici fizice (moda cica- 
tricilor lăsate de duelurile studenţilor germani 
n-a avut mare priză), însă chinuri fizice de o mai 
mică intensitate au persistat peste tot până de 
curând, cel puţin la nivel şcolar, sub forma bătăii 
la fund. Ca şi în cazul mutilărilor genitale din 
timpul ceremoniilor tribale, această formă de 
pedeapsă a avut întotdeauna o tentă sexuală şi 
nu poate fi disociată de fenomenul sexului de 
statut. 

Frecvent, în lipsa unor forme mai violente de 
„încercări" din partea profesorilor, elevii mai 


Zoomenirea 



H Desmond Morris 


346 


mari preiau rolul de „bătrâni ai tribului" şi îi tor¬ 
turează ei înşişi pe „boboci". Aceste manifestări 
diferă de la un loc la altul. De exemplu, la o şcoală 
nou-venitii sunt „înierbati", adică li se îndeasă 
mănunchiuri de iarbă în haine. La alta sunt „pie¬ 
truiţi", adică sunt puşi să se aplece peste un 
bolovan mare şi sunt bătuţi la fund. In altă şcoală 
sunt obligaţi să alerge de-a lungul unui coridor 
pe marginile căruia simt aliniaţi elevi mai mari 
ce-i lovesc atunci când trec pe lângă ei. La o altă 
şcoală sunt ţinuţi de mâini şi de picioare şi sunt 
trântiţi de pământ de atâtea ori câţi ani au. 
Uneori, atunci când un elev nou poartă pentru 
prima dată uniforma şcolară, va fi ciupit pentru 
fiecare nou articol vestimentar, de către fiecare 
elev mai mare. în cazuri mai rare, aceste probe 
sunt mult mai elaborate şi se pot apropia de 
ceremoniile tribale de iniţiere. Chiar şi astăzi se 
mai înregistrează decese ca rezultat al unor astfel 
de activităţi. 

f 

Spre deosebire de situaţia primitivă tribală, 
nimic nu-1 împiedică pe un băiat torturat să se 
plângă părinţilor, însă aşa ceva rareori se întâm¬ 
plă, deoarece acesta se va umple de ruşine. Mulţi 
părinţi nici măcar nu au habar de încercările 
prin care trec copiii lor. în concluzie, vechea 
practică de a înstrăina copilul de familia lui a 
început deja să lucreze, pe căi misterioase. 



Cu toate că aceste ritualuri neoficiale de ini¬ 
ţiere au persistat în multe locuri, pedeapsa ofi¬ 
cială prin bătaia la fund aplicată de profesori a 
pierdut teren, datorită presiunii opiniei publice 
şi revizuirii ideilor unor profesori. însă, dacă 
pedepsele fizice oficiale dispar, întotdeauna va 
rămâne alternativa torturii psihice. Practic, în 
tot sistemul educaţional modern există o formă 

f 

puternică şi impresionantă de ceremonie de 
iniţiere supertribală, cunoscută sub numele reve¬ 
lator de „examen". Acestea se desfăşoară sub 
atmosfera apăsătoare a unui ritual important, 

elevii fiind izolaţi de orice asistentă exterioară. 
/ / 

Ca şi în ritualul tribal, nimeni nu poate să-i ajute. 
Trebuie să sufere singuri. în orice alt moment 
din viaţa lor, atunci când rezolvă o problemă prin 
inteligenţă, pot să se ajute de cărţi sau pot să 
discute cu cineva aspectele mai dificile, însă nu 
în timpul ritualului tainic al teribilului examen. 

Chinul este amplificat şi mai mult prin stabi¬ 
lirea unor limite stricte de timp şi prin conden¬ 
sarea diferitelor examene într-o perioadă scurtă 
de câteva zile sau săptămâni. Efectul de ansam¬ 
blu al acestor măsuri este acela de a crea un vo¬ 
lum considerabil de tortură mintală, ceea ce ne 
duce din nou cu gândul la starea sufletească a 
tinerilor iniţiaţi din triburile simple. 

Când examenele s-au teminat, la nivel uni¬ 
versitar, studenţii care au „trecut încercarea" 
sunt calificaţi ca membri speciali ai categoriei 
adulţilor din supertrib. Sunt îmbrăcaţi în nişte 
haine elaborate şi iau parte la un ceremonial de 
absolvire, în prezenţa adulţilor profesori, care 
poartă, la rândul lor, nişte costume şi mai impre¬ 
sionante şi de efect. 

Faza de student durează trei ani, ceea ce 
înseamnă mult pentru o ceremonie de iniţiere. 
Pentru unii este prea mult. Izolarea de părinţi 
şi lipsa mediului social confortabil de acasă, 
împreună cu ameninţarea chinurilor ce însoţesc 
examenele, se dovedesc adesea prea stresante 
sa pentru tânărul iniţiat. în universităţile britanice, 
348 aproximativ 20% dintre studenţi caută ajutor 
psihiatric într-un moment al acestei curse de trei 
ani. Pentru unii, situaţia devine de nesuportat şi 
rata sinuciderilor este anormal de mare, de trei 
până la şase ori mai ridicată decât media naţio¬ 
nală a aceleiaşi categorii de vârstă. La universi¬ 
tăţile din Oxford şi Cambridge, rata sinuciderilor 
este chiar între şapte şi zece ori mai mare. 

E clar că aceste probe ce însoţesc educaţia nu 
au nimic de-a face cu încurajarea şi dezvoltarea 
jocului, inventivităţii şi creativităţii specifice copi¬ 
lăriei. Ca şi ceremoniile tribale de iniţiere, sunt 
legate de îndoctrinarea identităţii supertribale. 
în acest fel, au un rol important de coeziune. 



însă dezvoltarea intelectului creativ este cu totul 
altceva. 

Una dintre scuzele găsite pentru probele 

rituale ale educaţiei moderne este că ele oferă 
/ 

singura modalitate de a ne asigura că studenţii 
absorb imensa cantitate de informaţii disponibile 
în prezent. Este adevărat că astăzi, înainte ca un 
adult să înceapă măcar să fie încrezător în inven¬ 
tivitatea lui, are nevoie de cunoaştere detaliată 
şi de aptitudini specializate. De asemenea, cere¬ 
moniile de examinare împiedică trişarea. Mai 
mult, unii pot să susţină că studenţii trebuie 
supuşi intenţionat stresului, pentru a le testa 
rezistenta. Provocările vieţii adulte sunt la fel 

, , gş 

de stresante şi, dacă un student cedează sub ^ 
presiunile probelor educaţionale, înseamnă că 
probabil nu era echipat să ţină piept nici presiu¬ 
nilor posteducaţionale. Aceste argumente sunt 
plauzibile, însă cu toate acestea încă putem simţi 
cum este strivit potenţialul creativ sub cizma grea 
a ritualurilor educaţionale. Nu încape îndoială că 
sistemul educaţional actual a avansat mult fată 

r / 

de trecut şi că pe cei care suprevieţuiesc încercă¬ 
rilor îi aşteaptă o mare recompensă exploratorie. 
Supertriburile noastre actuale au mai mulţi adulţi 
copilăroşi de succes ca oricând. Totuşi, în ciuda 
acestui lucru, în multe sfere încă există o atmos¬ 
feră opresivă de rezistenţă emoţională faţă de 

ideile absolut noi şi inventive. Indivizii do¬ 
minanţi încurajează inventivitatea minoră sub 
forma variaţiilor noi pe teme vechi, însă se împo¬ 
trivesc inventivităţii majore, care duce la teme 
cu totul noi. 

Să luăm un exemplu: este uimitor felul în 
care tot încercăm să îmbunătăţim ceva atât de 

t 

primitiv cum este motorul maşinilor actuale. 

Sunt mari şanse ca în secolul XXI să devină la 

fel de demodat cum sunt acum calul şi căruţa. 

Acest lucru are şanse să se întâmple, însă nu e 

ceva sigur, şi asta depinde în întregime de faptul 

că toate minţile luminate din acest domeniu sunt 
/ 

absorbite de invenţii minore, de îmbunătăţirea 
350 performanţelor unei maşinării existente, mai 
degrabă decât să caute ceva absolut nou. 

Această tendinţă de limitare a orizontului în 
/ 

comportamentul explorator al adultului este o 
măsură a insecurităţii dintr-o societate paşnică. 
Probabil că pe măsură ce ne îndreptăm către o 
epocă atomică, vom ajunge la asemenea vârfuri 
ale siguranţei supertribale sau la asemenea pră¬ 
păstii de panică supertribală, încât vom deveni 
din ce în ce mai exploratori, inventivi şi creativi. 

Nu va fi o luptă uşoară, după cum ne arată 
evenimentele recente petrecute în diverse uni¬ 
versităţi din lume. îmbunătăţirea sistemelor 
/ / 



educaţionale s-a dovedit deja atât de eficientă, 
încât mulţi studenţi nu mai vor să accepte fără 
discuţie autoritatea profesorilor. Comunitatea 
nu era pregătită pentru acest fenomen şi a fost 
luată prin surprindere. Rezultatul este acela că 
atunci când grupuri de studenţi protestează zgo¬ 
motos, societatea este oripilată. Autorităţile edu¬ 
caţionale sunt îngrozite. Câtă nerecunoştinţă! 
Oare ce n-a mers bine? 

Dacă suntem absolut sinceri cu noi înşine, 
răspunsul nu e greu de găsit. îl găsim în doctri¬ 
nele oficiale ale înseşi autorităţilor din educaţie, 
în timp ce înfruntă aceste transformări, profe¬ 
sorii trebuie să contemple adevărul incomod că 
ei înşişi le-au iniţiat. Practic, au cerut aceste 
schimbări, prin formulele: „gândeşte singur", 
„fii inventiv, fii descurcăreţ, fii activ". Contrazi- 
cându-se, adăugau în acelaşi timp: „însă în ter¬ 
menii noştri, în felul nostru şi mai presus de 
orice, rămânând credincios ritualurilor noastre". 

Ar trebui să fie evident, chiar şi pentru o auto¬ 
ritate senilă, că, pe măsură ce tinerii ascultă mai 
mult de primul mesaj, tind să îl ignore pe al doi¬ 
lea. Din nefericire, animalul uman este uimitor de 
bun în a se împiedica să vadă ceva ce nu-i place 
şi acest proces de autoorbire este cauza multor 
probleme actuale. 

Atunci când i-au îndemnat pe tineri să fie mai 
inventivi şi mai creativi, autorităţile nu au anti¬ 
cipat magnitudinea răspunsului, care le-a scăpat 
repede de sub control. Se pare că nu şi-au dat 
seama că încurajează o tendinţă puternic fun¬ 
damentată biologic. Au crezut eronat că inventi¬ 
vitatea şi simţul responsabilităţii creative sunt 
proprietăţi străine de creierul tânăr, când de fapt 
ele erau deja acolo, aşteptând momentul potrivit 
pentru a izbucni. 

Sistemele educaţionale de modă veche, după 
cum am arătat deja, au făcut tot posibilul pentru 
a suprima aceste proprietăţi, cerând o supunere 
încă şi mai mare la regulile prestabilite ale profe- 
352 sorilor. Aceştia au impus riguros învăţarea pe 
dinafară a dogmelor rigide. Inventivitatea a fost 
obligată să se lupte singură, croindu-şi cale spre 
exterior numai în cazul unor indivizi excepţio¬ 
nali, rari. însă atunci când a reuşit să răzbată, 
valoarea acelor indivizi pentru societate a fost 
indiscutabilă şi, în cele din urmă, aceasta a dus la 
mişcarea din prezent pentru încurajarea creati¬ 
vităţii. Abordând raţional problema, autorită¬ 
ţile au văzut în inventivitate şi în creativitate un 
ajutor imens pentru progresul social. în acelaşi 
timp, a rezistat şi tendinţa adânc înrădăcinată a 
acestor autorităţi supertribale de a-şi menţine cu 
forţa poziţia dominantă, făcându-le să se opună 



curentului pe care ele însele îl sprijină oficial. 

Şi-au consolidat şi mai mult poziţiile, modelând 
societatea în aşa fel încât să reziste garantat noi¬ 
lor valuri de inventivitate, pe care tot ele le-au 
dezlănţuit. Ciocnirea era inevitabilă. 

r 

Răspunsul iniţial al instituţiei, pe măsură ce 
interesul pentru experimentare creştea, a fost 
unul de amuzament îngăduitor. Păstrau dis¬ 
tanţa, privind cu precauţie atacurile din ce în ce 
mai îndrăzneţe ale tinerei generaţii faţă de ve¬ 
chile tradiţii din artă, literatură, muzică, diver¬ 
tisment şi obiceiuri sociale. îngăduinţa însă a 
dispărut atunci când această tendinţă s-a răs¬ 
pândit către zonele mai ameninţătoare ale poli¬ 
ticii şi afacerilor internaţionale. a 

Pe măsură ce gânditorii excentrici s-au trans- 353 
format într-o masă gălăgioasă, instituţia s-a grăbit 
să reacţioneze în cel mai primitiv mod - atacul. 

Tânărul intelectual, în loc să fie mângâiat tolerant 
pe creştet, s-a trezit cu capul spart de un baston 
de poliţist. Creierele luminate pe care societatea 
le îngrijise atât de atent au ajuns să sufere nu de 
stres, ci de pe urma comoţiilor. 

Pentru autorităţi, morala e clară: nu trebuie 

să oferi libertăţi creative dacă nu vrei ca oamenii 
/ 

să profite de ele. Tânărul animal uman nu este o 
creatură stupidă, leneşă, care trebuie împinsă 
către creativitate. Este o fiinţă fundamental crea- 

r 

tivă, care în trecut a fost făcută să pară leneşă 

de către influenţele represive venite de la auto¬ 
rităţi. Răspunsul instituţiei este că studenţii 
dizidenţi nu sunt motivaţi de inovaţie, ci de dis- 

r r r 

trugere. însă, împotriva acestui lucru poate fi 
adus argumentul că cele două procese sunt 
strâns înrudite şi că primul degenerează în al 
doilea atunci când întâmpină un obstacol. 

Secretul este de a oferi un mediu social capa¬ 
bil să absoarbă pe cât de multă inventivitate şi 
noutate a încurajat din capul locului. Pentru acest 
lucru e nevoie de o planificare atentă şi ingeni¬ 
oasă, deoarece supertriburile se tot măresc şi 
grădina zoologică umană devine din ce în ce mai 
înghesuită. Mai presus de orice, e nevoie de acor¬ 
darea unei atenţii sporite pentru nevoile biolo¬ 
gice ale speciei umane din partea politicienilor, 
administratorilor şi urbaniştilor. 

Cu cât analizăm situaţia mai atent, cu atât 
aceasta devine mai îngrijorătoare. Reformatori 
şi organizatori bine intenţionaţi lucrează intens 
pentru a realiza ceea ce ei numesc îmbunătă¬ 
ţirea condiţiilor de trai, fără să se îndoiască de 
validitatea acţiunilor lor. Până la urmă, cine poate 
să nege valoarea furnizării mai multor case, apar¬ 
tamente, maşini, spitale, şcoli şi de mai multă 
mâncare? Dacă se pare că este o oarecare mono¬ 
tonie în toate acestea, n-avem ce face. Populaţia 
umană creşte aşa de repede încât nu e nici timp 



şi nici spaţiu pentru a face lucrurile mai bine. 
Problema este că, în timp ce toate aceste noi şcoli 
forfotesc de copii inventivi şi decişi să schimbe 
lucrurile, celelalte noi progrese acţionează în 
aşa fel încât fac invenţiile cu adevărat noi tot 
mai imposibile. In monotonia lor expansivă şi 
bine înregimentată, aceste dezvoltări favori¬ 
zează inevitabil căutarea pe scară largă a celor 
mai simple soluţii în goana după stimulare. 
Dacă nu suntem atenţi, grădina zoologică umană 
riscă să semene din ce în ce mai mult cu o me¬ 
najerie victoriană, cu cuşti minuscule pline de 
prizonieri cu ticuri nervoase, care se plimbă de 
colo până colo. 

Unii scriitori SF aleg viziunea pesimistă. Când 
îşi imaginează viitorul, ei zugrăvesc o lume în 
care indivizii sunt supuşi unei uniformităţi su¬ 
focante, ca şi cum anumite evenimente ar fi dus 
inovaţia aproape într-un punct mort. Toată 
lumea poartă tunici terne, şi totul este automati¬ 
zat. Dacă apar invenţii noi, nu fac decât să strân¬ 
gă şi mai mult laţul în jurul creierului uman. 

S-ar putea spune că această imagine nu re¬ 
flectă decât sărăcia imaginaţiei autorilor, însă e 
mai mult de atât. Intr-o anumită măsură, ei doar 
exagerează tendinţele ce pot fi deja identificate 
în lumea actuală. Ei reacţionează faţă de creşterea 
neîncetată a ceea ce a fost numit „închisoarea 

proiectantului". Problema este că, pe măsură ce 
ultimele descoperiri din medicină, igienă, cons¬ 
trucţia de locuinţe şi industria alimentară fac 
posibilă înghesuirea unui număr din ce în ce 
mai mare de oameni într-un spaţiu limitat, ele¬ 
mentele creatoare ale societăţii sunt deviate tot 

/ 

mai mult către probleme care ţin de cantitate 
mai mult decât de calitate. Au prioritate acele 
invenţii care permit dezvoltarea ulterioară a 
mediocrităţii repetitive. Omogenitatea eficientă 
are întâietate faţă de eterogenitatea stimulantă. 

După cum arăta un proiectant rebel, o potecă 
dreaptă între două clădiri poate fi cea mai efici¬ 
entă soluţie (şi cea mai ieftină), însă acest lucru 
nu înseamnă că este cea mai bună potecă din 
punctul de vedere al satisfacerii nevoilor umane. 
Animalul uman are nevoie de un teritoriu care 
să posede unele trăsături aparte, surprize, ciu¬ 
dăţenii vizuale, repere şi particularităţi arhitec¬ 
tonice unice. Fără acestea, teritoriul nu înseamnă 
mare lucru. Un model geometric, perfect sime¬ 
tric, poate fi util pentru a susţine un acoperiş sau 
poate uşura producerea în masă a locuinţelor 
din prefabricate, însă aplicarea unui astfel de 
model la nivelul întregului peisaj este împotriva 
naturii umane. Dacă n-ar fi aşa, atunci de ce 

ne-am mai minuna de frumuseţea unei cărări 

/ 

întortocheate la ţară? De ce preferă copiii să se 



joace mai degrabă printre gunoaie sau în clădiri 
abandonate decât pe un teren de joacă imaculat, 
steril, aranjat geometric? 

Actualul curent arhitectural ce tinde către o 
simplitate austeră poate scăpa uşor de sub con¬ 
trol şi poate fi folosit ca o scuză pentru lipsa de 
imaginaţie. Exprimările estetice minimale sunt 
interesante doar prin contrast cu alte exprimări, 
mai complexe. Dacă ajung să domine scena, 
rezultatul poate fi foarte dăunător. Arhitectura 
modernă se îndreaptă în această direcţie de ceva 
timp, fiind încurajată puternic de planificatorii 
grădinii zoologice umane. în multe oraşe au pro¬ 
liferat blocurile uriaşe cu apartamente repetitive, 
uniforme, ca răspuns la cererile populaţiei mereu 
în creştere. Scuza a fost eliminarea mahalalelor, 
însă, adesea, rezultatul a fost crearea în scurt 
timp a unor supermahalale. într-un fel, acestea 
simt mai rele decât orice, deoarece dau falsa idee 
de progres, duc la mulţumire de sine şi omoară 
şansa unui progres autentic. 

Grădinile zoologice mai bine organizate au 
scăpat de vechile cuşti. Conducătorii lor şi-au 
dat seama că dacă pun faianţă pe pereţi şi fac 
scurgerea mai bună nu rezolvă nimic. Condu¬ 
cătorii grădinilor zoologice umane, având de-a 
face cu populaţii imense, n-au fost aşa de vizio¬ 
nari. Rezultatul experimentelor lor legate de 

omogenitate şi aglomeraţie este apreciat acum 

în sălile de judecată a infracţiunilor juvenile şi 

în cabinetele psihiatrice. în cazul unor locuinţe, 

s-a ajuns la recomandarea ca viitorii proprietari 

ai etajelor superioare să fie examinaţi psihiatric 

înainte de a se muta acolo, pentru a se stabili 

dacă, după părerea medicului, vor fi capabili să 

suporte presiunile noului şi minunatului lor 

mod de viată. 

/ 

Acest simplu fapt ar trebui să fie suficient 
pentru ca urbaniştii să-şi pună probleme, să le 
atragă atenţia asupra absurdităţilor pe care le 
comit, însă nu prea sunt semne că ar ţine cont 
de aceste avertismente. Atunci când se con¬ 
fruntă cu neajunsurile strădaniilor lor spun că 

n-au avut de ales - sunt din ce în ce mai mulţi 

^ / 

oameni şi au nevoie de case. Insă trebuie cumva 
să găsim alternative. întreaga natură a complexe¬ 
lor urbane trebuie reexaminată. Cetăţenilor chi- 

/ 

nuiţi din grădina zoologică umană trebuie să li 
se redea într-un fel sentimentul de identitate 
socială al comunităţilor săteşti. Un sat autentic, 
văzut din aer, seamănă cu ceva viu, nu cu o con¬ 
strucţie geometrică, lucru pe care majoritatea 
arhitecţilor îl ignoră. Ei nu reuşesc să înţeleagă 
nevoile fundamentale ale comportamentului 
teritorial uman. Casele şi străzile nu sunt făcute 
în primul rând să te uiţi la ele, ca la nişte elemente 



de decor, ci sunt făcute să te mişti prin ele. 

Mediul arhitectonic ar trebui să ne impresioneze 

cu fiecare secundă pe măsură ce mergem prin 

teritoriul nostru, modelul schimbându-se subtil 

cu fiecare nou orizont. Când trecem de un colt 

/ 

sau deschidem o uşă, ultimul lucru pe care sis¬ 
temul nostru de navigaţie vrea să-l întâlnească 
este o configuraţie spaţială care o reproduce trist 
pe cea pe care tocmai am părăsit-o. însă, din ce 
în ce mai frecvent, acest lucru este exact ce se în¬ 
tâmplă, urbanistul aplecându-se asupra mesei 
sale de desen ca un pilot de bombardier care 
caută o ţintă, în loc să se imagineze pe el însuşi 
ca pe un obiect mobil ce se mişcă în interiorul 
acestui mediu. 

Aceste probleme ale monotoniei şi uniformi¬ 
tăţii repetitive au pătruns, bineînţeles, în toate 
aspectele vieţii noastre moderne. Odată cu creş¬ 
terea continuă a complexităţii grădinii zoologice 
umane, pericolele înregimentării sociale cresc 
pe zi ce trece. în timp ce organizatorii se chinuie 
să fixeze comportamentul uman într-o ramă din 
ce în ce mai rigidă, noi tindem într-o direcţie 
opusă. Cum am văzut, îmbunătăţirea constantă 
a educaţiei tinerilor şi creşterea prosperităţii 
celor în vârstă duc la o nevoie din ce în ce mai 
mare de stimulare, aventură şi experimentare. 
Dacă lumea modernă împiedică aceste tendinţe. 

atunci oamenii din supertriburile de mâine se 
vor lupta din greu să schimbe acea lume. Ei vor 
avea antrenamentul, timpul şi energia pentru a 
face acest lucru şi, într-un fel sau altul, vor 
reuşi. Dacă se vor găsi prinşi într-o închisoare a 
urbaniştilor, se vor răscula. Dacă mediul nu le 
va permite manifestarea inovării creative, îl vor 
zbrobi pentru a putea să o ia de la capăt. Aceasta 
este una dintre cele mai mari dileme ale socie¬ 
tăţii noastre. Rezolvarea ei rămâne dificila sar- 
cină a viitorului. 

Din nefericire, avem tendinţa să uităm că sun¬ 
tem nişte animale cu unele slăbiciuni şi cu unele 
puncte forte specifice. Ne imaginăm ca nişte foi 
360 albe pe care putem să scriem orice, însă nu sun¬ 
tem aşa. Venim pe lume cu o serie de instrucţiuni 
fundamentale pe care, spre dezavantajul nostru, 
le ignorăm sau nu le respectăm. 

Politicienii, administratorii şi alţi lideri su- 
pertribali sunt buni matematicieni sociali, însă 
nu este suficient. In lumea viitoare, care se pare 
că va fi şi mai aglomerată, ei trebuie să fie de ase¬ 
menea buni biologi, deoarece, în toată această 
masă de cabluri, plastic, ciment, cărămizi, metal 
şi sticlă pe care o controlează, se află un animal, 
un animal uman, un vânător primitiv tribal de¬ 
ghizat într-un cetăţean supertribal, civilizat, care 
se zbate disperat să facă faţă acestei noi situaţii 



extraordinare cu vechile lui calităţi pe care le-a 
moştenit. Dacă i se dă o şansă, va reuşi să trans¬ 
forme grădina zoologică umană intr-un minunat 
parc de distracţii. Dacă nu, ar putea să ajungă 
la un gigantic azil de nebuni, cum erau oribi¬ 
lele menajerii de animale înghesuite din secolul 
al XlX-lea. 

Pentru noi, oamenii din supertriburile actu¬ 
ale, va fi interesant să vedem ce se va întâmpla. 
Pentru copiii noştri însă, va fi mai mult decât 
interesant. în momentul în care ei vor prelua con¬ 
trolul situaţiei, specia umană va fi fără îndoială 
în faţa unor probleme atât de mari, încât va fi o 
chestiune de viaţă sau de moarte. 

Este imposibil să enumerăm toate marile lucrări care 
au ajutat la scrierea acestei cărţi. Din acest motiv, 
le-am inclus doar pe acelea care conţin informaţii 
despre un subiect specific sau care sunt interesante 
pentru o lectură ulterioară. în continuare, acestea sunt 
prezentate pe capitole şi pe teme. Pe baza numelor şi 
a datelor din această listă, se pot identifica referinţele 
complete în bibliografia ce urmează. 

1. Triburi şi super triburi 

- Teritoriul omului preistoric: Washbum & DeVore, 
1962. 

- Omul preistoric: Boule & Vallois, 1957. Clark & Pig- 
gott, 1965. Read, 1925. Tax, 1960. Washburn, 
1962. 

- Originile agriculturii: Cole, 1959. Piggott, 1965. 
Zeuner, 1963. 

- Originile oraşelor: Piggott, 1961, 1965. Smailes, 
1953. 

- Hainele de doliu: Crawley, 1931. 

2 . Statut şi superstatut 


- Comportamentul babuinilor: Hali & DeVore, 1965. 

- Comportamente de dominare: Câine, 1960. 

- Lupta pentru statut: Packard, 1960. 

- Mimetismul: Wickler, 1968. 

- Sinuciderea: Berelson & Steiner, 1964. Stengel, 
1964. Woddis, 1957. 

- Redirecţionarea agresivităţii: Bastock, Morris & 
Moynihan, 1953. 

- Cruzimea faţă de animale: Jennison, 1937. Tumer, 
1964. 

3. Sex şi supersex 

364 - Comportamentul sexual: Beach, 1965. Ford & Beach, 

1952. Hediger, 1965. Kinsey et al, 1948, 1953. 
Morris, 1956,1964,1966 şi 1967. 

- Masturbarea: Kinsey et al., 1948. 

- Extazul religios: Bataille, 1962. 

- Plictiseala: Berlyne, 1960. 

- Activităţi de transfer: Tinbergen, 1951. 

- Prostituţia la maimuţe: Zuckerman, 1932. 

- Manifestări ale felinelor: Leyhausen, 1956. 

- Mimetismul sexual: Wickler, 1967. 

- Sexul de statut: Russell & Russell, 1961. 

- Simboluri falice: Knight & Wright, 1957. Boullet, 
1961. 

- Crucea mal teză: Adams, 1870. 



4. Noi şi ei 


- Agresivitate şi război: Ardrey, 1963,1967. Berko- 
witz, 1962. Carthy & Ebling, 1964. Lorenz, 1963. 
Richardson, 1960. Storr, 1968. 

- Rase umane: Broca, 1864. Coon, 1963,1966. Mon- 
tagu, 1945. Pickering, 1850. Smith, 1968. 

- Conflicte rasiale: Berelson & Steiner, 1964. Segal, 
1966. 

- Nivelurile populaţiei: Fremlin, 1965. 

5. întipărire şi întipărire eronată 

-întipărirea la animale: Lorenz, 1935. Sluckin, 
1965. 

- întipărirea eronată la animale: Hediger, 1950,1965 
(animale de Ia zoo). Morris, 1964 (animale de la 
zoo). Scott, 1956,1958 (câini). Scott & Fuller, 1965 
(câini). Whitman, 1919 (porumbei). 

- Izolarea socială la maimuţe: Harlow & Harlowy 
1962. 

- Legăturile la copilul uman: Ambrose, 1960. Brack- 
bill & Thompson, 1967. 

- Formarea perechilor: Morris, 1967. 

- Fetişismul: Freeman, 1967. Hartwich, 1959. 

- Homosexualitatea: Morris, 1952,1954,1955. Schutz, 
1965. West, 1968. 

- Animalele de casă: Morris & Morris, 1966. 

6. Goana după stimulare 

-Animale de la zoo: Appelman, 1960. Hediger, 
1950. Inhelder, 1962. Lang, 1943. Lyall-Watson, 
1963. Morris, 1962,1964,1966. 

- Plictiseala şi stresul: Berlyne, 1960. 

- Estetica: Morris, 1962. 

- Bestialitatea: Kinsey et al, 1948, 1953. 

- Stimulii supernormali: Morris, 1956. Tinbergen, 
1951,1953. 

- Desenele copiilor: Morris, 1962. 

- Costume: Laver, 1950,1952,1963. 

- Detaşarea: Chance, 1962. 

7. Adultul copilăros 

- Curiozitatea cimpanzeilor: Morris, 1962. Morris & 
Morris, 1966. 

- Ceremonii de iniţiere: Cohen, 1964. 

- Ritualuri şcolare: Opie & Opie, 1959. 

Distanţa dintre animalele de la zoo şi oamenii din oraşe nu este la fel de 
mare cum ar părea la prima vedere. în cuşti sau în junglele de beton, 
maimuţa (mai mult sau mai puţin, goală) se vede nevoită să se adapteze 
noilor reguli de convieţuire. In schimbul hranei, siguranţei şi îngrijirilor 
medicale, atât animalele de la zoo, cât şi locuitorii junglelor de beton se aleg 
cu sentimentul de izolare şi plictiseală, venite la pachet cu o radicală trans¬ 
formare a relaţiilor sociale. La fel ca primatele, oamenii lumii civilizate nu 
cunosc stresul şi violenţa decât din spatele gratiilor mai mult sau mai puţin 
vizibile. 

Din acest studiu, scris de zoologul-pictor cu îndelungată experienţă în 
cercetarea mamiferelor de la London Zoo, află cum şi de ce se aseamănă 
şefii triburilor babuine cu mai-marii ierarhiilor umane, dar şi cum super- 
sexul a devenit una dintre principalele probleme ale supermaimuţei 
urbane. 











